
Mirusiai Tilly 


DVASIOS UŽSISPYRĖLIS 


Pirmą kartą su Viktoro Franklio vardu susidūriau beveik prieš 
30 metų, svečiuodamasis pas a.a. Tėvą Stanislovą (kun. S. Do- 
brovolskį) Paberžėje. Tuo metu buvau pradėjęs dirbti psicholo- 
gu ligoninėje. Ten teko susidurti su nepagydomai sergančiais 
ligoniais, jų savęs pasmerkimo, bejėgiškumo prieš negailestingą 
likimą, beprasmybės išgyvenimais, įvairaus laipsnio depresijos 
būsenomis, sąlygotomis nepalankiai susiklosčiusių gyvenimo 
aplinkybių. Nepakako nei psichologijos Žinių, nei gyvenimo 
patirties, nei, ir tai gal buvo svarbiausia, vidinio tikėjimo, kad 
psichologinė pagalba tokiais atvejais apskritai galima. Taigi, 
savo nepavydėtinais profesinės praktikos pradžios sunkumais 
pasiskundžiau šviesios atminties Kunigui. Jis, daug nekalbė- 
damas, atnešė iš savo turtingos bibliotekos knygą anglų kalba. 
Ją skolindamas pasakė: „Imk, jei suprasi, apie ką autorius rašo, 
tikrai padės“. Tuo metu anglų kalbą mokėjau menkai, bet labai 
norėjosi šią knygą perskaityti, tad kibau į kalbos mokymąsi, ir po 
gero pusmečio su žodynu pradėjau ją studijuoti. Tai knyga „The 
Doctor and the Soul“, kurios vertimą į lietuvių kalbą skaitytojas 
dabar laiko savo rankose. Ji tada atvėrė kelią į V. Franklio logote- 
rapijos erdvę, suteikdama ne pagalbos sunkiai sergantiems Žmo- 
nėms būdų aprašymą, bet daug daugiau. Ji įkvėpė tikėjimą, kad 
ir į pačias sunkiausias gyvenimo situacijas išlieka galimybė pa- 
žvelgti kitaip, išlieka nuostatos, požiūrio laisvė, kurios negali pa- 
naikinti jokia liga. Gyvenime visada slypi prasmės potencialas, 
nepaisant visų jo keblumų ir nesėkmių, tiktai ne visada mūsų 
siela pasirengusi tai priimti. Čia svarbus pamatinis tikėjimas, 
kad nepaisant matomo chaoso, pasaulyje egzistuoja tvarka, kuri 

ne visada ir ne iš karto mums prieinama. Tai, kaip teko įsitikinti 
per ilgus psichoterapeuto darbo metus, ir yra bet kokios pagal- 
bos sunkiose gyvenimo situacijose pamatas. 

Austrų neurologas, psichiatras ir psichoterapeutas, Trečio- 
sios Vienos psichoterapijos mokyklos (šalia Zigmundo Froido ir 
Alfredo Adlerio) — logoterapijos — kūrėjas Viktoras Emanuelis 
Franklis (1905-1997) sudėtingu ir turtingu gyvenimu įrodė savo 
mokyklos principų gyvybingumą. Jo gyvenimas apėmė praktiš- 
kai visą XX amžių, su jo kruvinomis revoliucijomis ir visa nioko- 
jančiais pasauliniais karais, pareikalavusiais daugelio milijonų 
gyvybių. Tai sąlygojo didelę dvasinę sumaištį ir pasimetimą, ku- 
rių pasekmė - abejonės tokios pasaulio tvarkos prasmingumu. 

Pats V. Franklis išgyveno nacistinių koncentracijos stovy- 
klų baisumus (tai aprašė pirmoje knygoje „...vis vien sakyti gy- 
venimui Taip: Psichologas išgyvena koncentracijos stovykloje“, 
kuri 1997 m. išėjo ir lietuviškai), Holokausto sūkuriuose prarado 
visus artimuosius. Tačiau, paradoksaliai, jo realistiškai optimis- 
tiška prasmės teorija, ja paremta Žmogaus filosofija bei psicho- 
terapinė logoterapijos sistema milijonams Žmonių atvėrė akis į 
tai, kad kiekvienas žmogus gali aptikti prasmę savo kasdieniame 
gyvenime, nepaisant visų sunkumų ir aklaviečių, į kurias paten- 
ka, nepaisant drastiškų gyvenimo aplinkybių, į kurias yra įme- 
tamas likimo. 

Parašė 32 knygas, daug straipsnių, gausybė viešų paskaitų 
daugelyje pasaulio šalių — tai ne tik psichiatrijos ir psichoterapi- 
jos profesionalams, bet ir gausybei žmonių, pasiklydusių idėjų 
maišalynėje bei savo gyvenimuose, ieškančių dvasinių orientyrų 
vertybių painiavoje. Turbūt joks kitas psichologas ar psichiatras 


pasaulyje nėra pagerbtas tiekos universitetų garbės daktaro var- 

dais, kaip V. Franklis, susitikimų su juo ieškojo daugelis iškilių 
pasaulio žmonių, jo knygų tiražai stulbinantys (vien pirmoji kny- 
ga išėjo kelių milijonų tiražu daugiau nei 20 šalių). Tai V. Franklį 
daro vienu ryškiausių praėjusio amžiaus dvasinių mokytojų, ku- 
rio idėjų šviesa pasiekia ir mus. 

Sokratas reikalavo „Pažink save“. Froidas siūlė „Pažink 
savo pasąmonę“. V. Franklis pataria „Pažink savo dvasios gali- 
mybes“. Tai pamatinis V. Franklio logoterapijos principas. Šios 
psichoterapijos sistemos požiūriu, žmogų galima pažinti tik iš 
trijų matmenų — kūno, psichikos ir dvasios (no6s). Žmogaus 
gerovei būtina darna visuose šiuose matmenyse. Kita vertus, 
kūnas ir psichika gali sunegaluoti, sutrikti, tačiau dvasia — ne. 
Pastaroji yra žmogaus sveikoji šerdis, nors ir gali būti įtakojama 
trikdančių fizinių, biologinių ar psichologinių veiksnių. Logote- 
rapijos užduotis yra aptikti ir mėginti pašalinti šiuos-veiksnius, 
blokuojančius žmogaus galimybes. Kartu svarbu parodyti; kad 
kiekviename mūsų slypi neišsemiami grynai Žmogiški, dvasiniai 
resursai — prasmės siekimas, orientacija į svarbiausius gyvenimo 
tikslus, vertybės ir idealai, praeities ir ateities susiejimo galimy- 
bė, atsakomybė, gebėjimas mylėti, kūrybiškumas, tikėjimas, intu- 
icija, humoro jausmas, sąžinė. Šie dvasios resursai ir yra vaistas, 
kurį logoterapija siekia daryti prieinamu Žmonėms, ieškantiems 
pagalbos psichologiniame konsultavime ir psichoterapijoje. 

Logoterapija kaip „mediciniškas rūpestis dvasia“ („Arztli- 
che Seelsorge“ — taip skamba šios knygos pavadinimas) prakti- 


koje remiasi šiais svarbiausiais principais: 


1. Prasmę įmanoma surasti netgi situacijoje, kurios iš pirmo 


žvilgsnio atrodo pripildytos chaoso, beprasmybės, tragizmo; 

tam yra trys keliai — veikimas, išgyvenimas arba vidinio nu- 


sistatymo situacijos atžvilgiu kūrimas. 


„ Kiekvienas žmogus potencialiai turi „dvasios užsispyrimą“, 


kuris įgalina priimti net pačias sunkiausias situacijas, siekti 
brandesnio požiūrio į gyvenimą, stengtis įprasminti kiekvie- 


ną gyvenimo momentą. 


„ Zmogus turi gebėjimą „pranokti save“, „išeiti iš savęs“ susiti- 


kimui su kitais —- su meile ir rūpesčiu. 


. Žmogus gali pažvelgti į save iš šalies - įvertinti savo gyveni- 


mą ir keisti jo kryptį bei tikslus. 


„ Kiekvienas Žmogus yra unikalus. Gyvenimo situacijos, kurio- 


se jis jaučiasi nepakeičiamas, suteikia jo buvimui prasmę. 


„ Ne visada lengva pamatyti kasdienybės momentų prasmę. 


Kartais svarbu kantriai laukti, kad prasmė pati pasirodytų. 


„ Įtampa yra žmogiškosios egzistencijos dalis. Būti sveikam 


nėra būtina vidinė pusiausvyra ar prisitaikymas; tam pir- 
miausiai reikalinga neišvengiamų kasdieninio gyvenimo 
įtampų priėmimas. Tai ir yra dvasios stiprybės šaltinis. Ver- 
tingiausia įtampa, kylanti iš nesutapimo, koks žmogus yra ir 


kokiu galėtų tapti. 


„ Prasmės atradimas - ne dovana, 0 pastangų reikalaujantis pa- 


siekimas. Jis gali būti itin didingas, kai pavyksta atrasti pras- 
mę priimant neišvengiamą kančią. Niekas nežino savo ribų, 


kol gyvenimas nesuteikia progos jas patikrinti. 


„ Gyvenimas nebūtinai atneša malonumus, tačiau visada žmo- 


gui siūlo prasmės paiešką. Dvasine sveikata pasižymi ne tie, 


kurie ieško laimės, o ieškantys prasmės. 

10. Didžiausia kliūtis prasmės ieškojime yra redukcionizmas: 
mėginimas „sumažinti“ žmogų iki biologinės būtybės ar me- 
chanizmų rinkinio statuso. 

Šie logoterapijos principai tarsi manifestas, bylojantis kiek- 
vieno Žmogaus potencialų didingumą. Kad potencialumas įsikū- 
nytų realiame gyvenime ir reikalingas „dvasios užsispyrimas“, 
išliekantis nepaisant kūno kančių ir sielos sumaišties. Tokiu 
„dvasios užsispyrėliu“, dvasios aristokratu buvo ir V. Franklis, 
pranokęs mirtį ir netektis, nešęs šviesą daugybei savo pacientų 
ir kolegų, vienodai gerai jautęsis pacientų priėmimo kambaryje, 
garsių universitetų tribūnose, Alpių kalnuose, iki gilios senatvės 
kopdamas į stačias viršūnes, pilotuodamas lėktuvą. 

Vienas jo mokinių Joseph Fabry savo mokytoją pavadino 
pranašu bibline prasme - jis ne spėja ateitį, o perspėja apie gali- 
mas rūsčias negandas. Didžiausia jų, V. Franklio nuomone, tuš- 
čias, beprasmis gyvenimas. Jis ne tik įspėja, bet ir siūlo išeitį — 
prasmės ieškojimo filosofiją ir praktiką. Jos apmatus skaityto- 
jas ras šioje knygoje, kuri pasirodė pačiu laiku - kai aplink tiek 
daug nusivylusių, pasimetusių, piktų, bejėgiais besijaučiančių 
žmonių. 


Prof. Rimantas Kočiūnas 

Apie vienuoliktąjį papildytą leidimą 


Ši knyga — pirmasis knygos „Sielogyda“ (Artzliche Seelsorge) 
leidimas, kurio jau neperžiūrėjo pats Viktoras Franklis. Leidimą 
papildė ne tik Franklio straipsnis „Dešimt tezių apie asmenybę“ 
(1950), čia pateikiama ir penkiasdešimt susistemintų pastabų, 
kurias V. E. Franklis parašė devintajam ir dešimtajam knygos lei- 
dimui. Anksčiau dėl techninių priežasčių pastabos atsidurdavo 
knygos pabaigoje, o ne pagrindiniame knygos tekste. Todėl ne 
tik tapdavo sunkiau prieinamos, kartais būdavo keblu jas susieti 
su pagrindiniu tekstu, juolab iki šiol kiekvienam naujam kny- 
gos leidimui būdavo sudaromas savas priedas, kuriame Franklio 
pastabos grupuojamos ne pagal sąsajas su pagrindiniu tekstu, o 
atsižvelgiant į naująjį leidimą. 

Šis leidimas išskirtinis, nes pastabos ir ankstesnių leidimų 
išnašos, buvusios puslapio apačioje, nukeliamos į atitinkamų 
skyrių pabaigą. Kartu siekiant užtikrinti istorinį tęstinumą, prie 
išnašų skyriaus pabaigoje nurodomas pradinis pastabos nu- 
meris. Taigi kiekviena išnaša skyriaus pabaigoje numeruojama 
dvigubai: pirmoji, pagrindinė, numeracija siejama su atitinkama 
teksto vieta, antroji numeracija (po išnašos teksto) nurodo ati- 
tinkamos pastabos numerį tuose knygos leidimuose, kurie išėjo 
Frankliui esant gyvam; nurodomos ir išnašos, anksčiau buvusios 
puslapio apačioje. Leidėjo nuorodos pateikiamos laužtiniuose 


skliaustuose. 

Dešimt tezių apie asmenybę 


Knyga papildyta priedu, kuriame pateikiamas tekstas, anks- 
čiau niekada neskelbtas kartu su „Sielogyda“. Tai referatas, kurį 
Franklis skaitė pašnekovų ratui 1950 m. kaip įvadinį pranešimą 
Zalcburgo aukštųjų mokyklų savaitės renginiams (dalyvavo dr. 
P. Ildefonsas Betschartas, dr. Alois Dempfas ir dr. Leo Gabrie- 
las). Straipsnis „Dešimt tezių apie asmenybę“ laikomas vienu 
pagrindinių filosofinių-antropologinių logoterapijos ir egzisten- 
cinės analizės tekstų: čia Franklis pagilina dimensinį-ontologinį 
žmogaus paveikslą, kurio išsamias filosofines ir antropologines 
implikacijas apibendrina dešimtimi tezių. Be to, šiame referate jis 
išsamiai ir argumentuotai išveda du pagrindinius logoterapijos 
postulatus, vadinamuosius psichoterapinį ir psichiatrinį credo. 
Šių postulatų turinys pateikiamas jau knygoje „Sielogyda“, o 
referatu „Dešimt tezių apie asmenybę“ jie įtraukiami į bendrą 


filosofinės ir psichologinės Franklio antropologijos kontekstą. 


Kitos leidėjo pastabos 


Šis knygos „Sielogyda“ leidimas - istorinis. Todėl neaktua- 
lizavome bibliografinių nuorodų, nepapildėme pavardžių rody- 
klės; neredagavome ir nuorodų į medicinines intervencijas, ku- 
rios buvo taikomos knygos rašymo laikotarpiu; šiaip ar taip, jų 
funkcija knygos tekstuose veikiau iliustracinė, nei indikacinė. 

Priede pateikiama esama Viktoro E. Franklio knygų vo- 
kiečių kalba, kurias nesunku įsigyti, bibliografija. Dėl smarkiai 
išaugusios apimties neįtraukėme logoterapinės literatūros antri- 
nės bibliografijos, sudariusios atskirą ankstesnių leidimų priedą. 


Išsami antrinės literatūros bibliografija pateikiama Viktoro E. 

Franklio instituto interneto svetainėje (www.viktorfrankl.org). 
Čia skaitytojas atras ne tik bendros informacijos, aktualių logo- 
terapinio tyrimo ir praktikos pranešimų, bet ir sąrašą draugijų ir 
institutų, kuriuos pripažįsta Viktoro E. Franklio institutas ir ku- 


rie siūlo logoterapijos ir egzistencinės analizės mokymo kursus. 


Alexander Batthyany 


Viktoro Franklio Institutas, Viena 

Euntes eunt et plorant, 
semen spargendum portantes: 
Venientes vienent cum exultatione, 


portantes manipulos suos.* 


DEVINTOJO LEIDIMO PRATARMĖ 


Savotiško literatūrinio tėvystės instinkto veikiamas pradžioje 
nudžiugau, kad leidykla ryžosi leisti šį, devintąjį, knygos leidi- 
mą. Paskui kilo abejonių. Šiaip ar taip, pirmasis leidimas išleistas 
1946 m., kai kurie skyriai parašyti dar ketvirtąjį dešimtmetį, taigi 
neišvengiamai kilo klausimas, ar knyga nėra pernelyg sąlygo- 
jama laiko, pernelyg su juo susijusi. Tiesa, leidimų tiražai lyg ir 
paneigia šiuos nuogąstavimus. Iki šiol aštuoniomis kalbomis iš- 
leisti 43 leidimai, ir bent jau amerikiečių ir japonų leidimai tebėra 
bestseleriai. Matyt, knyga vis dar turi ką pasiūlyti jaunosioms 
psichiatrų, psichologų ir psichoterapeutų kartoms ir apskritai 
kiekvienam žmogui, atviram neortodoksaliems požiūriams. 

Ji turi ką pasiūlyti veikiausiai todėl, kad tebėra arba vėl 
tapo aktualios ir knygos atsiradimą paskatinusios priežastys, ir 
jos siekiai. Šios priežastys - tai visuotinė abejonė gyvenimo pras- 
me ir vis plintantis beprasmybės jausmas. Šie siekiai — tai kova su 
psichologizmu, patologizmu ir redukcionizmu (t. y. mėginimais 


interpretuoti beprasmybės jausmą, kaip vien nesąmoningos psi- 


* Nors žmogus išeitų verkdamas, sėkla sėti nešinas, jis sugrįš namo džiūgaudamas, derliaus 
pėdais nešinas (Ps 126, 6). 

chodinamikos apraišką ar tiesiog neurozės simptomą), kova su 
bandymais „demaskuoti“ prasmės frustracijos fenomeną, pasi- 
telkiant kokią nors indoktrinuotą ideologiją. Anuomet stengė- 
mės demaskuoti demaskuotojus, o dabar šis demaskavimas tapo 
aktualus kaip niekada. 

Sakėme, knyga ne tik tebėra, bet ir vėl tapo aktuali. Išties 
vėl aktualus bent vienas skyrius, būtent „Nedarbo neurozė“, ir 
reikėtų džiaugtis, kad tokiu netapo skyrius „Apie koncentracijos 
stovyklos psichologiją“. 

Paskutinysis leidimas nepatyrė nei reikšmingų braukymų, 
nei papildymų. Siekiant atspindėti dabartinę logoterapijos bū- 
klę, žymiai išplėsta tik bibliografija. Skaitytojui, pasigesiančiam 
išsamaus techninių logoterapijos aspektų aptarimo, vertėtų pa- 
skaityti naujausius knygų Die Psychotherapie in der Praxis ir Theo- 
rie und Therapie der Neurosen leidimus. Antropologiniai logote- 
rapijos pagrindai išsamiai aptariami knygoje Anthropologische 
Grundlagen der Psychotherapie. 

Pirmosios dvi knygos supažindina ir su tiksliais empirinių 
tyrimų rezultatais, kurie leidžia testais ir statistiniais metodais 
verifikuoti logoterapijos tezes, iš pradžių gaunamas ir plėtoja- 
mas daugmaž intuityviais būdais. Šiame kontekste reikėtų at- 
kreipti dėmesį ir į logoterapijos disertacijų sąrašą, pateikiamą 
bibliografiniame priede. 

Skaitytojui, kurį sudomintų knygos „Sielogyda“ priešisto- 
rė, pravers knyga Die Sinnfrage in der Psychotherapie, kurioje jis 


atras autobiografinį eskizą su atitinkamais paaiškinimais. 


JAV tarptautinis universitetas (San Diegas, Kalifornija) 


Viktor E. Frank! 

Vieną savo knygų Helmutas Schelsky pavadino „Skeptiškoji 
karta“, taip apibūdindamas anuometinį jaunimą“, o mes tą patį 
galėtume tvirtinti apie nūdienius psichoterapeutus. Tapome at- 
sargūs, net įtarūs, ypač kalbėdami apie save, savo žinias ir lai- 
mėjimus; tokia kukli ir blaivi tapo ištisos psichoterapeutų kartos 
gyvenimo jausena. Seniai ne paslaptis: kad ir kokius metodus 
ar technikas taikytume, pasveiksta ar bent esminio pagerėjimo 
sulaukia nuo dviejų trečdalių iki trijų ketvirtadalių pacientų. 
Vis dėlto įspėčiau neskubėti daryti demagoginių išvadų. 
Juk dar apskritai nepavyko atsakyti į psichoterapijos Piloto klau- 
simą**: kas yra sveikata - ką reiškia „pasveikti“ — ką reiškia „iš- 
gydyti“? Nenuginčysi tik vieno: jei sėkmingų atvejų nuošimtis 
bemaž vienodas, kad ir kokį metodą taikytume, sėkmę pirmiau- 
sia lemia ne taikoma technika. Franzas Alexanderis yra pasakęs: 
„Svarbiausias bet kurios psichoterapijos atmainos instrumentas — 
psichoterapeuto asmenybė.“ Ar tai turėtų reikšti, kad galime 
niekinti techniką? Veikiau pritarčiau Friedrichui Hackeriui, 
įspėjusiam, kad nereikėtų psichoterapijos laikyti tiesiog menu, 
nes šitaip sutapatinant atsiveria durys šarlatanams. Iš tikrųjų 
psichoterapija yra ir menas, ir technika. Taip, drįsčiau teigti dar 
daugiau: ir meninis, ir techninis psichoterapijos kraštutinumas 
* Knygoje Die Skeptische Generation (1957) H. Schelsky pateikia pirmąją tipologinę pokario 
Vokietijos jaunimo sociologiją: ideologijomis nusivylusią, pragmatinių polinkių „skeptiškąją 
kartą“ jis supriešina su Vokietijos „sąjungų jaunimu“ iki Pirmojo pasaulinio karo ir politi- 


zuotu Veimaro respublikos jaunimu (vert.). 
** Pilotas dar paklausė: „O kas yra tiesa?!“ (Jn 18, 38). 

kaip toks, kaip kraštutinumas, tėra grynas artefaktas. Išties kraš- 
tutinumai egzistuoja vien teorijoje. Praktika apima tarpinę sritį, 
besidriekiančią tarp psichoterapijos, kaip meno ir kaip techni- 
kos, polių. Tarp šių polių skleidžiasi ištisas metodų ir technikų 
spektras, ir kiekvienas šio spektro metodas ar technika savaip 
reikšmingi. Arčiausiai meninio poliaus atsiduria autentiškas eg- 
zistencinis susitikimas („egzistencinė komunikacija“, pasak Jas- 
perso ir Binswangerio), o palei techninį polių reikėtų lokalizuoti 
perkėlimą psichoanalizės prasme, kurį, kaip pabrėžia Medardas 
Bossas viename ankstyvųjų darbų, kaskart galima „valdyti“ ar 
net „manipuliuoti“ (Rudolfas Dreikursas). Dar arčiau techninio 
poliaus atsidurtų autogeninė treniruotė pagal J. H. Schultzą, o 
bene labiausiai nuo meninio poliaus nutolsta hipnozė, atliekama 
pasitelkiant plokštelę. 

Kokią dažnių sritį išskirsime iš šio spektro, t. y. kokius me- 
todus ir technikas taikysime, priklauso ne tik nuo paciento, bet 
ir nuo gydytojo; mat ne tik ne kiekvienam atvejui vienodai tin- 
ka bet kuris metodas“, bet ir ne kiekvienas gydytojas vienodai 
įvaldęs bet kurią techniką. Šią aplinkybę studentams paprastai 
užrašau kaip lygtį: 

V-=x+y. 

T. y. psichoterapijos metodo (W) pasirinkimas - tai lygtis su 
dviem nežinomaisiais: metodo neįmanoma parinkti neatsižvel- 
gus į pacientą, kaip ypatingą ir nepakartojamą asmenybę, antra 
vertus, į taip pat ypatingą ir nepakartojamą gydytojo asmenybę. 

Ar tai turėtų reikšti, kad galime pasiduoti tingiam ir pigiam 
eklektiškumui, galime garbstyti jį? Ar reikėtų užmaskuoti skir- 
tingų psichoterapijos metodų prieštaravimus? Nieku būdu. Prie- 


šingai, neišvengiama mūsų samprotavimų ir svarstymų išvada 

ta, kad nė viena psichoterapijos kryptis jau nebegali pretenduoti 
į išskirtinumą. Kol mums nepasiekiama absoliuti tiesa, turime 
tenkintis tuo, kad santykinės tiesos pataiso viena kitą, turime 
ryžtis būti vienpusiški, kartu suvokdami šį vienpusiškumą. 

Sunku įsivaizduoti, kad orkestro fleitininkas nesitenkintų 
vienpusiškai grodamas išimtinai fleita, o griebtųsi kito instru- 
mento; juk jis ne tik turi teisę, bet tiesiog įpareigotas groti or- 
kestre — ir tik orkestre — išimtinai fleita: namie, ne orkestre, jis 
veikiausiai vengs tampyti kaimynų nervus vienpusiškai groda- 
mas fleita. Daugiabalsiame psichoterapijos orkestre mes irgi ne 
tik turime teisę, bet tiesiog esame įpareigoti būti vienpusiški ir 
kartu suvokti savo vienpusiškumą. 

Beje, apie meną: kadaise jį apibrėžė kaip vienovę per įvairo- 
vę; man regis, žmogų galima apibrėžti analogiškai — kaip įvairo- 
vę per vienovę. Kad ir kokia vieninga ir vientisa būtų žmogiška 
būtybė, ji apima įvairius matmenis, atitinkamai ir psichoterapija 
turi žengti į kiekvieną iš šių matmenų. Negalima nepaisyti nei 
somatinio, nei psichinio, nei noetinio matmens. Psichoterapija 
privalo kilti aukštyn ir leistis žemyn tarsi Jokūbo kopėčiomis. Ji 
neturi teisės nei nusigręžti nuo metaklinikinės problematikos, 
nei prarasti tvirto klinikinės empirijos pagrindo po kojomis. Vos 
tik psichoterapija „pasiklysta“ ezoterinėse aukštybėse, turime ją 
pašaukti, parvesti atgalios. 

Biologinis ir psichologinis matmenys bendri Žmogui ir 
gyvūnui. Kad ir kaip žmogaus, kaip gyvūno, būtį pranoktų ir 
veiktų išties žmogiška būtis, žmogus anaiptol nenustoja buvęs ir 
gyvūnu. Lėktuvas irgi nepraranda galimybės važinėti oro uoste, 
taigi plokštuma, tarsi automobilis; tačiau jis įrodys esąs lėktu- 


vas tik pakilęs į orą, į trimatę erdvę. Ir žmogus tebėra gyvūnas; 

tačiau jis be galo pranoksta gyvūną, pranoksta ištisų matmeniu, 
būtent laisvės matmeniu. Žinoma, žmogaus laisvė nereiškia lais- 
vės nuo aplinkybių - biologinių, psichologinių ar socialinių; tai 
apskritai nėra laisvė nuo ko nors, tai laisvė kam nors, būtent lais- 
vė pasirinkti nuostatą bet kokių aplinkybių atžvilgiu. Žmogus 
yra tikras žmogus, tik pakilęs į laisvės matmenį. 
"2 “| Vadinasi, etologinis pradas teorijoje gali būti toks pat pa- 
grįstas kaip farmakologinis praktikoje. Dabar mielai apeičiau 
klausimą, ar psichofarmakologinė terapija gali pakeisti psichote- 
rapiją; galbūt ji pajėgi tik palengvinti psichoterapiją, antra vertus, 
gal net gali ją apsunkinti. Norėčiau pasakyti viena: neseniai pasi- 
girdo susirūpinusių balsų apie grėsmę, kuri kyla taikant psicho- 
farmakologinę, taip pat ir šoko terapiją, būtent grėsmę mechani- 
zuoti psichiatrinį gydymą, nustoti laikyti pacientą asmenybe, — 
taigi turiu pasakyti neįžvelgiąs, kodėl taip turėtų atsitikti. Viską 
lemia ne technika, o tas, kuris techniką taiko, tai, kokia dvasia 
technika taikoma.? Taikant psichoterapinę techniką irgi galima 
„depersonalizuoti“ pacientą, nematyti anapus ligos asmenybės, 
laikyti psichę vien mechanizmų sankaupa, taigi paversti žmogų 
objektu, daiktu ar net juo manipuliuoti; taip Žmogus virsta prie- 
mone tikslui pasiekti.* 

Manau, psichofarmakologinė terapija būtina, pvz., endoge- 
ninės depresijos atvejais. Ne itin pagrįstais laikau argumentus, 
kad tokiais atvejais nereikėtų „nutrankvilizuoti“ kaltės jausmo, 
nes jo pagrindas — tikra kaltė. Tam tikru, būtent egzistenciniu, 
požiūriu kaltas kiekvienas iš mūsų; tačiau žmogaus, sergančio 
endogenine depresija, kaltės jausmas toks perdėtas, toks nepro- 
porcingai stiprus, kad gali pastūmėti jį į neviltį ir savižudybę. 


Jei per atoslūgį pasimato rifas, niekas nesiryš tvirtinti, esą rifas 

sukėlė atoslūgį. Analogiškai endogeninės depresijos fazė išryš- 
kina kaltę, priklausančią žmogiškos būties pagrindui, išryškina 
ją iškreiptais mastais, tačiau tai toli gražu nereiškia, kad tokia 
egzistencinė kaltė yra ir endogeninės depresijos „pagrindas“ 
psichogenezės ar noogenezės prasme. Juk gana keista, kad kon- 
krečiu atveju ši egzistencinė kaltė patogeninė tik nuo 1951 m. 
vasario iki balandžio, paskui - nuo 1956 m. kovo iki birželio, 
paskui ir vėl ilgą laiką nepatogeninė. Siūlyčiau pagalvoti ir apie 
tai, ar tinkamas metas pastūmėti Žmogų akistaton su jo egzisten- 
cine kalte kaip tik endogeninės depresijos fazėje? Toks elgesys — 
tarsi vanduo jo priekaištų sau malūnui, pernelyg lengvai pa- 
stūmėjantis į savižudybę. Nemanau, kad tokiais atvejais turime 
teisę vengti farmakoterapijos priemonių, atsisakyti palengvinti 
ligonio būseną. 

Kas kita, jei depresija nėra endogeninė, jei ji - psichogeni- 
nė, t. y. jei pasitaikė ne depresinės psichozės, o depresinės neu- 
rozės atvejis: pasirinkdami farmakoterapiją galime tiesiog pa- 
daryti amato klaidą. Farmakoterapija taptų pseudoterapija, tik 
maskuojančia etiologiją, - kaip morfijus apendicito atveju. Taip 
gali nutikti ir taikant psichoterapiją - ir ją taikydamas gydytojas 
kartais gali „nugydyti“, jei nesiremia etiologija. Ši grėsmė juolab 
aktuali dabar, kai keičiasi ir psichiatrijos, ir medicinos funkcijos. 
Prof. Farnsworthas iš Harvardo universiteto, neseniai skaitęs 
pranešimą Amerikos medicinos asociacijoje, teigia: „Šiandien 
medicinai kyla uždavinys išplėsti savo funkcijas. Tokios krizės, 
kokią dabar patiriame, laikais gydytojai neišvengiamai turi pasi- 
telkti filosofiją. Didžioji mūsų laikų liga - betiksliškumas, nuobo- 
dulys, prasmės ir paskirties stygius.“ Todėl gydytojui šiandien 


pateikiami ne medicininio, o filosofinio pobūdžio klausimai, į 

kuriuos atsakyti jis vargiai pasirengęs. Pacientai kreipiasi į psi- 
chiatrą, nes abejoja savo gyvenimo prasme ar net apskritai nusi- 
vilia ir nesitiki jos atrasti. Šiame kontekste esu linkęs kalbėti apie 
egzistencinę frustraciją. Savaime ji anaiptol nėra patologija; jei 
šiuo atveju apskritai galima kalbėti apie neurozę, tai būtų nau- 
jo tipo neurozė, kurią kadaise pavadinau noogenine neuroze. 
Šiaip ar taip, įvairių statistikų duomenys sutartinai liudija (žr. 
p. 322), kad noogeninė neurozė sudaro apie 2070 visų neurozės 
atvejų; Amerikoje Harvardo universitete ir Bradley centre Ko- 
lumbe (Džordžijos valstija) jau sudarinėjami testai", leidžiantys 
noogeninę neurozę atskirti nuo psichogeninės (ir nuo somatoge- 
ninės pseudoneurozės). Gydytojas, neįstengiantis atlikti tokios 
diferencijuotos diagnozės, netektų svarbiausio ginklo, kada nors 
buvusio psichoterapijos arsenale: žmogaus orientavimosi į pras- 
mę ir vertybes.“ Negaliu įsivaizduoti, kad vienintelė psichinio 
susirgimo priežastis galėtų būti nepakankamas Žmogaus atsida- 
vimas savo gyvenimo uždaviniui. Tačiau esu visiškai tikras, kad 
paciento orientavimas į prasmę yra gydymo priemonė. 

Dabar esu pasiruošęs išgirsti prieštaravimą, kad šitaip el- 
giantis su pacientu jam keliami pernelyg dideli reikalavimai. Vis 
dėlto šiandien, egzistencinės frustracijos laikais, bauginti turėtų 
veikiau ne per dideli, o per maži reikalavimai. Patologiją sukelia 
ne tik stresas, patogeninis yra ir sumažėjęs krūvis. 1946 m. suma- 
žėjusio krūvio patologiją aprašiau, remdamasis buvusių koncen- 
tracijos stovyklų kalinių sergamumu. W. Schulte tuo pačiu tikslu 
vėliau aprašė krūvio sumažėjimą, kaip veiksnį, „pranašaujantį 
vegetacinius pokyčius“. Galiausiai mano stebėjimus patvirtino 
Manfredas Pflanzas ir Thure von Uexkūllis. Taigi nebūtina bet 


kokia kaina vengti įtampų. Priešingai, manau, kad žmogui reikia 

tam tikro sveiko, dozuoto įtampos kiekio. Reikia ne homeosta- 
zės bet kokia kaina, o noodinamikos, — taip vadinu polinį įtam- 
pos lauką, kuris neišvengiamai ir neatšaukiamai atsiveria tarp 
žmogaus ir prasmės, laukiančios, kad žmogus ją įgyvendintų. 
JAV jau pasigirsta balsų, klausiančių, ar neartėja prie pabaigos 
psichoterapijos Epikūro era, ar jos neturėtų pakeisti stoicizmo 
era. Žmogaus orientacijos į prasmę ir vertybes jau nebegalime 
atmesti kaip „gynybos mechanizmų ir antrinių racionalizacijų“. 
Aš pats, jei leisite tapti asmeniškam, nenorėčiau gyventi, juolab 
rizikuoti gyvybe dėlsavųjų gynybos mechanizmų ar antrinių ra- 
cionalizacijų. Žinoma, išimtiniais atvejais žmogaus rūpestis dėl 
būties prasmės gali slėpti kažką kita; tačiau visais kitais atvejais 
šis rūpestis — tai tikras žmogaus troškimas, kurį turėtume vertin- 
ti rimtai, neskubėdami sugrūsti į profesinę apercepcijos schemą 
tarsi į Prokrusto lovą. Juk tokia schema gali pastūmėti mus „nu- 
analizuoti“ arba „nutrankvilizuoti“ Žmogaus rūpestį dėl savo 
būties prasmės, išties žmogišką rūpestį, nes tik žmogus gali kel- 
ti prasmės klausimą, tik jis gali abejoti savo gyvenimo prasme! 
Abiem atvejais praktikuotume pseudoterapiją. 

Noodinamika svarbi ne tik psichoterapijos, bet ir psicho- 
higienos požiūriu. Remdamasis testais, Teodore E. Kotchenas 
iš JAV parodė, kad pagrindinis logoterapijai svarbus veiksnys, 
būtent prasminė orientacija, t. y. žmogaus orientavimasis į pras- 
mės ir vertybių pasaulį, susijęs su jo psichine sveikata propor- 
cingumo sąryšiu. Johnas Davisas, Williamas F. McCourtas ir 
Philipas Solomonas savo ruožtu nustatė, kad haliucinacijų, pa- 
sireiškiančių per sensorinio badavimo eksperimentus, galima 
išvengti ne tiesiog pateikiant juslinius dirgiklius, o tik atkūrus 


prasminį sąryšį. 

Kaip tik išnykęs prasminis sąryšis paskatina ne tik minėtąją 
eksperimentinę psichozę, bet ir kolektyvinę neurozę. Kalbu apie 
beprasmybės jausmą, kuris, regis, vis labiau užvaldo šiandienos 
žmogų ir kurį vadinu egzistenciniu vakuumu. Žmogus šiandien 
kenčia ne tik todėl, kad nuskurdo jo instinktai, bet ir dėl tradici- 
jos netekties. Instinktai jau nebesako jam, ką reikia daryti, 0 tra- 
dicijos - ką jis privalo." Netrukus jis jau nebežinos, ko apskritai 
nori, ir pradės tiesiog mėgdžioti kitus, taigi pasiduos konformiz- 
mui. JAV psichoanalitikai jau skundžiasi susiduriantys su naujo 
tipo neuroze, kurios ryškiausias požymis — paralyžiuojanti ini- 
ciatyvos stoka. Pasak kolegų, tradicinis gydymas tokiais atvejais 
nepadeda, jie jaučiasi bejėgiai. Taigi pacientų prasmės poreikis 
sulaukia atgarsio tarp gydytojų, reikalaujančių naujų psichote- 
rapinių koncepcijų. Šis reikalavimas tampa vis atkaklesnis, mat 
egzistencinis vakuumas virto kolektyviniu reiškiniu. Per mano 
paskaitas vokiečių kalba, skaitytas vokiečių, šveicarų ir austrų 
studentams, 4070 klausytojų prisipažino patys išgyvenę begali- 
nės beprasmybės jausmą; skaitant paskaitas anglų kalba Ameri- 
kos studentams tokių buvo 8076. Žinoma, tai anaiptol nereiškia, 
kad egzistencinis vakuumas labiausiai būdingas amerikiečiams, 
juolab kad už jį turime būti dėkingi vadinamajai amerikanizaci- 
jai; priešingai, tai tereiškia, kad egzistencinis vakuumas būdin- 
gas itin industrializuotoms visuomenės formoms. Kartą Bossas 
pavadino nuobodulį ateities neuroze, o aš papildydamas pridur- 
čiau: „Toji ateitis jau prasidėjo“. Kur ten, ją jau praeitą šimtmetį 
išpranašavo Schopenhaueris sakydamas, kad Žmonija veikiausiai 
pasmerkta amžinai švytuoti tarp skurdo ir nuobodžio kraštuti- 
numų. Šiaip ar taip, mūsų, psichiatrų, patirtis liudija, kad įveikti 


reikia veikiau nuobodžio kraštutinumą. 

Tačiau ar psichoterapija tam pasirengusi? Manau, pirmiau- 
sia ji turi daugmaž apsiprasti su nauju vaidmeniu. Juk ji vos spė- 
jo išaugti iš to amžiaus tarpsnio, kurį, pasak Franzo Alexanderio, 
buvo užvaldęs mechanikų mentalitetas. Vis dėlto Alexanderis 
pagrįstai pabrėžė, kad milžiniškų laimėjimų pasiekėme kaip tik 


dėl mechanistinės ir materialistinės senosios medicinos orienta- 


„ 
m 


cijos. Norėčiau pasakyti: nereikia dėl nieko apgailestauti, tereikia + 
daug ką atitaisyti. 

Pirmasis šį tą atitaisyti pamėgino Freudas. Sukūrus psicho- 
analizę gimė modernioji psichoterapija. Tačiau Freudas buvo 
priverstas emigruoti, o kartu su juo emigravo ir psichoterapija. 
Iš tikrųjų jis emigravo jau tą dieną, kai jo pranešimas garbiausiai 
Vienos gydytojų bendrijai sulaukė pašaipaus juoko. Man regis, 
šiandien pats metas pasirūpinti „psichoterapijos grąžinimu į me- | 
diciną“, —- kaip tik taip pavadintą pranešimą prieš keletą metų 
skaičiau Mainco medicinos draugijoje; iš tikrųjų pats metas, nes 
šeimos gydytojo laukia gausybė psichoterapinių uždavinių. Ta- 
čiau medicininis darbas visaip mechanizuojamas, o pacientas 
vis labiau „depersonalizuojamas“. Taip, klinikinė veikla neretai 
sustabarėja, virsdama tikra rutina, jei ne biurokratija. Tad juolab 
apsiriktume, leisdami pačiai psichoterapijai užsikrėsti nuo šios 
pernelyg techninės medicinos, pradėdami garbstyti technologi- 
nį sielų inžinieriaus idealą, kurį taip pliekė Franzas Alexanderis. 
Tikiuosi galįs pagrįstai tvirtinti, kad rengiamės užkirsti kelią šiai 
grėsmei. 

Psichoterapija grįžta į motinišką medicinos mokslo glė- 
bį. Šis sugrįžimas pakeis jas abi - ir psichoterapiją, ir mediciną. 
Grįždama į mediciną, psichoterapija turės atiduoti duoklę, ir šia 


duokle taps psichoterapijos demitologizacija. 

O kaip psichoterapijos sugrįžimas paveiks mediciną? Ar 
nesukels neriboto „medicinos psichologizavimo“? Aš taip ne- 
manau. Sulauksime ne psichologizuotos, o rehumanizuotos me- 


dicinos. 


Santrauka 


Kad ir kokie svarbūs psichoterapijos požiūriu būtų Žmo- 
giški gydytojo ir ligonio santykiai, vis dėlto neturėtume niekinti 
psichoterapinės technikos. Ne metodas nužmogina pacientą, o 
dvasia, kuria metodas taikomas: pagunda sudaiktinti pacientą 
ir manipuliuoti juo psichoterapijai gresia bent jau ne mažiau, 
nei psichofarmakologiniam gydymuiš. Kalbant apie noogeninę 
neurozę būtina pabrėžti, kad šiuo atveju nei psichoterapija, nei 
somatinė terapija nepajėgi atsižvelgti į tikrąją etiologiją, kad vis 
labiau plintantis egzistencinis vakuumas reikalauja naujų (10g0)- 
terapinių koncepcijų. Psichoterapijos uždaviniai daugiamačiai, 
t. y. susiję su įvairiais žmogaus lygmenimis, ir ji pajėgi juos spręs- 
ti tik grįždama į bendrąją mediciną, iš kurios emigravo drauge 
su Freudu. Grįžusi ji neišvengiamai pasikeis pati ir pakeis medi- 
ciną: psichoterapija patirs demitologizaciją, o medicina - rehu- 


manizaciją. 

Penktojo tarptautinio psichote- 
rapijos kongreso Vienoje (1961) 
baigiamasis referatas, kurį au- 
torius buvo įpareigotas pareng- 
ti kaip šio kongreso viceprezi- 
dentas. 

Jau Beardas, neurastenijos sąvo- 
kos kūrėjas, teigė: „Jei gydytojas 
vienodai gydo du neurastenijos 
atvejus, vieną jų gydydamas jis 
klysta.“ 

Esminis skirtumas tas, ar nau- 
doju aparatą, ar laikau pacientą 
aparatu ir mechanizmu. 

Plg. W. V. Baeyer (Gesundheits- 
fūrsorge - Gesundheitspolitik 7, 
1958, p. 197): „Pacientas jaučiasi 
negerbiamas kaip Žmogus ne 
tik tada, kai domiesi išimtinai 
jo kūno funkcijomis, bet ir tada, 
kai suvokia esąs psichologinių 
studijų, lyginimų ar manipulia- 
cijų objektas.“ 

Plg. pastabą 4, psl. 330. 
Normaliu atveju Žmogus suvo- 
kia savo orientaciją į prasmę. 
Statistinė apklausa, kurią atliko 
viena Austrijos profsąjungų, liu- 
dija: iš 1500 jaunų žmonių bent 
870 patvirtino, kad „prasminga 
turėti idealus“. Iliustratyvi ir pa- 


mokoma tokia aplinkybė: Oha- 


jo sunkiųjų darbų kalėjimo ka- 
liniai negavo jokio užmokesčio 
už tai, kad leido įšvirkšti jiems 
vėžio ląstelių. Tačiau dalyvauti 
tiriant vėžį pasisiūlė tris-keturis 
kartus daugiau savanorių, nei iš 
tikrųjų reikėjo gydytojams. Ki- 
tuose kalėjimuose irgi sulaukta 
savanorių antplūdžio. 

Neseniai sužinojau, kad Rober- 
tas Reiningeris jau 1925 m. už- 
bėgo už akių šiam aiškinimui: 
„Klausimas apie žmogiškosios 
būties prasmę tampa aktualus 
tik tada, kai kyla grėsmė ins- 
tinktyviam gyvenimo saugu- 
mui ar pasitenkinimui tradici- 
niu gyvenimo aiškinimu, - arba 
juos praradus ir skausmingai 
jaučiant šią netektį.“ 

„Kai buvau vaikas, — prisime- 
na Josephas B. Fabry, - mūsų 
šeimos gydytojas kas savai- 
tę aplankydavo senelę, kuri 
tada galėdavo išpasakoti visus 
skausmus ir rūpesčius. Dabar 
aš kasmet nuodugniai išsitiriu; 
tam mane tris valandas siunti- 
nėja nuo vienos seselės prie ki- 
tos, nuo vieno aparato prie kito, 
galiausiai turiu užpildyti 150 
klausimų anketą, padėsiančią 
kompiuteriui nustatyti diagno- 


zę. Žinau, kad medicininis ap- 

tarnavimas šioje klinikoje kur 
kas geresnis nei tas, kurį mano 
močiutei galėjo pasiūlyti šeimos 
gydytojas, ir vis dėlto dėl tokios 
technikos 


kažką praradome. Įsiklausęs į 


medicinos raidos 
tuos klausimus, kuriais apipila 
Franklį po jo paskaitų Ameri- 
koje, suvokiu, kad to „kažko“ 
ne mažiau stinga ir modernia- 
jai psichoterapijai.“ (Das Rin- 
gen um Sinn [Logotherapie fūr 
den Laien], Stuttgart: Paracelsus 
Verlag, 1973). Tai, ką pasakoja 

Fabry, dar kartą patvirtina, kad 
depersonalizacija ir dehuma- 
nizacija neapsiriboja medicina, 
apima ir psichoterapiją, tik čia 
jos patiriamos ir išgyvenamos 
dar skausmingiau: „Esama ne 
tik šalto gamtamokslinės medi- 
cinos objektyvizmo, bet ir šalto 
psichologijos, taip pat ir psicho- 
logizuotos medicinos, objekty- 
vizmo“ (W. von Baeyer, Gesund- 
heitsfūrsorge — Gesundheitspolitik 
7, 1958, p. 197). 


NUO 
PSICHOTERAPIJOS 
PRIE 
LOGOTERAPIJOS 


PSICHOANALIZĖ IR INDIVIDUALIOJI 
PSICHOLOGIJA 


Prabilęs apie psichoterapiją, kas galėtų nepaminėti Freudo ir 
Adlerio? Prakalbęs apie ją, kas galėtų pradėti ne nuo psicho- 
analizės ir individualiosios psichologijos ir nuolat jomis nesirem- 
ti? Juk abi šios kryptys - vienintelės didžiosios psichoterapinės 
sistemos. Psichoterapijos istorijos neįmanoma įsivaizduoti be jų 
kūrėjų triūso. Net ir prabilus apie būtinybę išplėtoti psichoanali- 
zės ar individualiosios psichologijos principus, tyrimo pagrindu 
tebelieka šie mokymai. Kartą šias aplinkybes labai gražiai nusa- 
kė Wilhelmas Stekelis, apibūdindamas savo santykį su Freudu: 
nykštukas, stovintis ant milžino pečių, mato toliau ir daugiau nei 
pats milžinas.! 

Ketindami peržengti ligšiolinės psichoterapijos ribas, pir- 
miausia turime šias ribas nubrėžti. Prieš svarstydami, ar įmano- 
ma ir būtina šias ribas peržengti, turime nustatyti, kad psichote- 
rapija iš tiesų turi tokias ribas. 

Freudas lygina esminį psichoanalizės laimėjimą su Zuider- 


zė įlankos nusausinimu: visur, kur anksčiau plytėjo vanduo, tu- 

rėjo atsirasti derlinga žemė, o per psichoanalizės procesą visur, 
kur yra Id, turi atsirasti Ego, t. y. nesąmoningumą reikia pakeisti 
sąmoningumu; kas tapo nesąmoninga atlikus „išstūmimą“, vėl 
turi tapti sąmoninga. Vadinasi, psichoanalizė siekia panaikinti 
išstūmimo aktų, paverčiančių psichikos reiškinius nesąmonin- 
gais, padarinius. Šiaip ar taip, „išstūmimas“, kaip nesąmonin- 
go Id išplėtimas sąmoningo Ego sąskaita, - pagrindinė psicho- 
analizės sąvoka. Todėl neurozinį simptomą psichoanalizė laiko 
grėsme, Ego, kaip sąmoningos būties, susiaurinimų; atitinkamai 
psichoanalitinė terapija stengiasi išplėšti išstumtus išgyvenimus 
iš nesąmoningumo srities, grąžinti juos sąmonei ir kartu suteikti 
Ego daugiau galios. 

Pagrindinė individualiosios psichologijos sąvoka, pagal 
svarbą analogiška psichoanalizės išstūmimo sąvokai, yra „per- 
dirbimas“ (Arrangement). Neurozės kamuojamas žmogus bando 
pasitelkti perdirbimą, kad pasiteisintų; jis nemėgina ką nors pa- 
daryti nesąmoningą, o stengiasi tapti neatsakingas; simptomas 
tarsi perima atsakomybę, nuima ją nuo ligonio. Juk individualio- 
sios psichologijos požiūriu simptomas (kaip „perdirbimas“)- tai 
paciento bandymas pasiteisinti visuomenei arba (kaip vadina- 
masis ligos išlošis) - jo bandymas pasiteisinti sau. Individualio- 
ji psichologija stengiasi, kad žmogus taptų atsakingas už savo 
simptomą, mėgina įtraukti simptomą į asmeninės atsakomybės 
sritį, išplėsti Ego sritį didinant atsakomybę. 

Vadinasi, psichoanalizės požiūriu, neurozė susiaurina Ego, 
kaip sąmoningą būtį; individualiosios psichologijos požiūriu, 
ji susiaurina Ego, kaip atsakingą būtį. Abi teorijos nusižengia, 
apribodamos savo mokslinį horizontą, susitelkdamos ties sąmo- 


ninga arba atsakinga Žmogaus būtimi. Tačiau pamėginę visiškai 


36 | SIELOGYDA 


objektyviai apmąstyti pirmapradžius žmogiškosios būties pa- 
grindus suvokiame, kad esminės štai-būties komponentės kaip 
tik ir yra sąmoninga ir atsakinga būtis. Tai galėtume nusakyti 
tokia antropologine formule: žmogiškoji būtis reiškia sąmoningą 
būtį ir atsakingą būtį. Vadinasi, ir psichoanalizė, ir individualio- 
ji psichologija regi tik vieną žmogiškosios būties aspektą, vieną 
žmogiškosios egzistencijos momentą, - tačiau tik abu kartu šie 
aspektai pateiktų tikrą Žmogaus paveikslą. Psichoanalizė ir indi- 
vidualioji psichologija užima prieštaringas antropologines išei- 
ties pozicijas, antra vertus, jų prieštaravimai papildo vienas kitą. 
Taigi mokslinė-teorinė analizė patvirtina, kad dvi reprezentaty- 
viausios psichoterapijos mokyklos nėra atsitiktinis dvasios isto- 
rijos produktas, kad jų atsiradimą lėmė sisteminė būtinybė. 

Būdamos vienpusiškos, psichoanalizė ir individualioji psi- 
chologija pastebi po vieną žmogiškosios būties aspektą; vis dėlto 
kalba puikiai atspindi aplinkybę, kad sąmoninga būtis glaudžiai 
susijusi su atsakinga būtimi: antai prancūzų ir anglų kalbomis 
„sąmonė“ ir „sąžinė“ (itin artima „atsakomybės“ sąvokai) nusa- 
komos panašiais (tos pačios šaknies) žodžiais. Taigi būties vie- 
ningumą liudija net žodžių bendrumas. 

Ontologijos požiūriu suprantama, kad sąmoninga būtis su- 
sipina su atsakinga būtimi, sudarydamos vienovę, žmogiškosios 
būties pilnatvę. Norėdami tai pagrįsti remsimės tuo, kad būtis 
(Sein) apskritai iš esmės yra kaskart kitokia būtis (Anders-sein). 
Kad ir kokį esinį* (Seiende) parinktume iš esinių gausos, jį įmano- 
ma atriboti tik todėl, kad jis kaskart išskirtinis. Tik vieno esinio 
sąsaja su kitokiu esiniu apskritai steigia juos abu. Esinio, kaip 
kaskart kitokio esinio, santykis kažin kaip „pirmesnis“ už patį 


esinį. Būti = būti kitokiu, t. y. „būti kitokiu, nei“ — taigi, santykis. 

Iš tikrųjų „yra“ tik santykis?. Todėl galime suformuluoti ir taip: 
būtis apskritai yra santykio būtis (Bezogen-sein). 

Tačiau būtis gali būti kitokia gretimumo (im Nebeneinander) 
arba sekos (im Nacheinander) požiūriu. Sąmoninga būtis reikalau- 
ja bent jau subjekto ir objekto gretimumo, taigi kitokios būties 
erdvės matmenyje; atsakingos būties prielaida - įvairių būsenų 
seka, būsimos ir dabartinės būties skyra, t. y. kitokia būtis lai- 
ko matmenyje, būtent tapsmas kitokiu; o valia, kaip atsakomy- 
bės instancija, vieną būseną stengiasi paversti kita. Taigi sąvo- 
kų „sąmoninga būtis“ ir „atsakinga būtis“ ontologinė vienybė 
grindžiama pirmuoju būties, kaip kitokios būties, skilimu į du 
galimus matmenis: greta (erdvė) ir paskui (laikas). Iš dviejų an- 
tropologinio požiūrio galimybių, grindžiamų minėtomis ontolo- 
ginėmis aplinkybėmis, psichoanalizė ir individualioji psichologi- 
ja pasirenka po vieną. 

Vis dėlto puikiai suvokiame, kad turime būti dėkingi Freu- 
dui, nes jis atvėrė ištisą psichinės būties matmenį“. Tačiau pats 
Freudas nesuprato savo atradimo, - panašiai Kolumbas, atradęs 
Ameriką, tikėjosi atvykęs į Indiją. Psichoanalizės esme Freudas 
laikė išstūmimo ir perkėlimo mechanizmus, nors iš tikrųjų šią 
esmę sudaro egzistencinio susitikimo skatinama nuodugnesnė 
savivoka. 

Tačiau turėtume būti pakankamai kilniaširdžiai, turėtume 
apginti Freudą nuo jo paties apsirikimo. Ką iš tikrųjų paliudytų 
psichoanalizė, jei vienąsyk atsiribotume nuo visų epochos sąly- 
ginumų, nuo psichoanalizę aplipusių XIX a. lukštų? Psichoanali- 
zės statinys grindžiamas dviem esminėmis sąvokomis: išstūmi- 
mu ir perkėlimu. Išstūmimui psichoanalizė priešinasi stengda- 


masi įsąmoninti išstumtus turinius, padaryti juos sąmoningus. 

Visi prisimename išdidžius, sakyčiau, prometėjiškus Freudo 
žodžius: „Kur yra Id, turi rastis Ego.“ Tačiau antrąjį, perkėlimo, 
principą, iš tikrųjų laikyčiau egzistencinio susitikimo priemone. Tai- 
gi priimtina psichoanalizės kvintesencija kaip ir anksčiau išlieka 
abu principus, įsąmoninimą ir perkėlimą, apimanti formuluotė: 
Kur yra Id, turi rastis Ego, taigi Aš; tačiau Aš tampa Aš, tik susitik- 
damas su Tu. 

Paradoksalu, tačiau industrinei visuomenei vis labiau virs- 
tant masių visuomene plinta vienišumo pojūtis ir stiprėja poreikis 
išsikalbėti. Atitinkamai pakitus psichoterapijos funkcijoms JAV, 
vienišos minios (lonely crawd) šalyje, buvo perdėtai sureikšminta 
psichoanalizė. Tačiau Amerika - ir puritonizmo, kalvinizmo tra- 
dicijos šalis. Seksualumas čia ilgai buvo išstumiamas kolektyvi- 
niu lygiu, todėl panseksualizmo dvasia iškraipyta psichoanalizė 
pakedeno kolektyvinį išstūmimą. Tačiau iš tikrųjų psichoanalizė 
anaiptol nebuvo panseksualistinė, ji tebuvo pandeterministinė. 

Psichoanalizė apskritai niekada nebuvo panseksualistinė. 
Šiandien juolab. Freudui tegalima prikišti, kad meilę jis suvokė 
kaip epifenomeną, nors iš tikrųjų meilė - pirmapradis žmogiškosios 
egzistencijos fenomenas, ne vien grynas epifenomenas prislopintų 
(zielgehemmt) siekių ar sublimacijos prasme. Fenomenologijos 
priemonėmis galima būtų parodyti: visada, kai susiduriame su 
sublimacija, meilė lenkia ją, būdama ta sąlyga, kuri apskritai tik 
ir padaro sublimaciją įmanomą; todėl geba mylėti - kaip subli- 
macijos prielaida - negali būti sublimacijos proceso išdava. Kitaip 
tariant, sublimacija arba seksualumo integracija į asmenybės vi- 
sumą tampa suprantama tik egzistenciškai pirminės, pradinės 
gebos mylėti, pirmapradžio žmogaus meilės siekio fone. Žodžiu, 


tik Aš, nukreiptas į Tu, gali integruoti Id. 

Scheleris kartą nepagarbiai prasitarė apie individualiąją 
psichologiją sakydamas, kad ši tetinka visiškai konkrečiam žmo- 
gaus tipui, būtent karjeristui. Tokia kritika veikiausiai pernelyg 
kraštutinė; šiaip ar taip, individualioji psichologija, visada ir vi- 
sur aptikdavusi pripažinimo siekį, regis, nepastebėjo, kad žmogų 
gali įkvėpti ir kur kas radikalesnė garbėtroška nei įprasta, būtent 
troškimas, kurio negali patenkinti jokia žemiška šlovė, kuriam 
reikia kur kas daugiau - kaip nors įsiamžinti. 

Jau sukurtas terminas „gelmių psichologija“; o kur toji aukš- 
tumų psichologija, į kurios akiratį patektų ne tik valia siekti ma- 
lonumo, bet ir valia siekti prasmės?" Turime paklausti savęs, ar ne 
metas ir psichoterapijai pažvelgti ne tik į žmogaus egzistencijos 
gelmes, bet ir į jos viršūnes, sąmoningai peržengiant ne tik fizinį, 
bet ir psichinį lygmenį, iš principo aprėpiant ir dvasios sritį. 

Ligšiolinė psichoterapija neskatino mūsų dėmesingumo 
dvasinei žmogaus tikrovei. Paminėsime dar vieną psichoanali- 
zės ir individualiosios psichologijos prieštaravimą: vertindama 
psichinę tikrovę, pirmoji remiasi priežastingumo kategorija, an- 
trosios požiūrį lemia tikslingumo kategorija. Neįmanoma neig- 
ti, kad tikslingumas — savotiškai „aukštesnė“ kategorija, taigi 
individualioji psichologija — aukštesnė psichoterapijos pakopa, 
pažanga psichoterapijos istorijoje, palyginti su psichoanalize. 
Mūsų manymu, ši pažanga dar nesibaigė, psichoterapiją galima 
papildyti dar aukštesne pakopa. Tereikia paklausti, ar minimos 
kategorijos apima visus galimus požiūrius, ar „turėjimo“ (prie- 
žastingumas) ir „norėjimo“ (psichinis tikslingumas) kategorijų 
nereikėtų papildyti nauja „privalėjimo“ kategorija. 

Iš pirmo žvilgsnio gali atrodyti, kad šie samprotavimai ne- 


labai susiję su realiu gyvenimu, tačiau taip nėra, - ypač gydyto- 

jui, juolab psichoterapeutui praktikui. Juk jis stengiasi išgauti iš 
ligonio, kas įmanoma. Išgauti, kiek įmanoma, ne paslapties, o 
žmogiškosios vertės; prisiminkime Goethe's sakinį, galintį tap- 
ti bet kokios psichoterapijos maksima: „Priimdami žmogų tokį, 
koks yra, padarome jį blogesnį. Priimdami tokį, koks turi būti, 
padarome tuo, kuo jis gali tapti.“ 

Vadinasi, psichoanalizė ir individualioji psichologija ski- 
riasi ne tik antropologiniais aspektais ir psichopatologinėmis 
kategorijomis, bet ir požiūriu į psichoterapijos tikslą. Vis dėlto 
ir čia susiduriame ne su gryna priešingybe, veikiau regime sa- 
votišką pakopų seką - taigi ir vėl kopėčias, kuriomis, matyt, dar 
neužkopėme iki galo. Pažvelkime, kokiu pasaulėžiūriniu tikslu 
grindžiama psichoanalizė — sąmoningu ar ne, retai pripažįsta- 
mu, tačiau visada slapta esančiu? Ko tikisi psichoanalizė iš neu- 
rozės kamuojamo žmogaus? Jos tikslas — atrasti kompromisą 
tarp nesąmoningumo srities pretenzijų ir tikrovės reikalavimų. 
Ji mėgina suderinti individą ir jo instinktyvumą su išoriniu pa- 
sauliu, sutaikyti su tikrove, kuri - anot „realybės principo“ -— ne- 
retai negailestingai reikalauja atsižadėti instinktų. Individualioji 
psichologija nesitenkina tokiu tikslu. Jai nepakanka vien prisitai- 
kymo, ji reikalauja, kad ligonis drąsiai kurtų tikrovę; ji suprieši- 
na Id „turėjimą“ su Ego „norėjimu“. Tačiau reikėtų paklausti, ar 
tai - visi galimi tikslai; galbūt leistina ir net privalu prasiveržti į 
kitą matmenį, kitaip tariant, galbūt prisitaikymo ir tikrovės kū- 
rimo kategorijas reikėtų papildyti trečia, norint gauti adekvatų 
visuminės (fizinės, psichinės ir dvasinės) tikrovės, vadinamos 
„žmogumi“, paveikslą, kuris tik ir leistų mums patikėtą, mumis 
pasitikėjusį kenčiantį Žmogų priartinti prie šios tikrosios jo pa- 


ties tikrovės. Mūsų manymu, trečioji kategorija būtų išsipildymo 

(Erfillung) kategorija. Išorinio gyvenimo formavimas iš esmės 
skiriasi nuo Žmogaus vidinio išsipildymo. Pirmasis yra, taip sa- 
kant, ekstensyvus dydis, o vidinis išsipildymas - vektorinis dy- 
dis: pastarasis turi kryptį, yra nukreiptas į kiekvienai asmenybei 
pateikiamą, jai skirtą, jai duotą vertybės galimybę, kurią svarbu 
įgyvendinti. 

Pamėginkime pavyzdžiu paaiškinti šį skirtumą. Tarkime, 
jaunuolis, užaugęs varganomis sąlygomis, užuot mėginęs „pri- 
sitaikyti“ prie šių sąlygų ribotumo ir prievartos, primeta aplin- 
kai asmeninę valią ir „formuoja“ savo gyvenimą taip, kad galėtų 
studijuoti ir įgyti tauresnę profesiją. Tarkime, pagal savo sugebė- 
jimus ir polinkius jis pasirenka medicinos studijas ir tampa gy- 
dytoju; paskui jam pasitaiko proga priimti viliojantį pasiūlymą 
užimti finansiškai pelningas pareigas, ilgainiui užtikrinančias 
Nobelio premiją; taigi jis puikiai susitvarkytų gyvenimą, išorinė 
jo būtis būtų prašmatni. Tačiau tarkime, kad šio Žmogaus gabu- 
mai susiję su specialia medicinos sritimi ir kad pelningoji tarny- 
ba nepalieka jam nė menkiausios galimybės dirbti šioje srityje; 
tokiu atveju nusisekęs išorinis šio žmogaus gyvenimas anaiptol 
nereikštų jo vidinio išsipildymo. Kad ir koks turtingas, tariamai 
laimingas būtų šis žmogus savo nuožiūra įrengtame nuosavame 
name, turėdamas prabangų automobilį ir įpratęs išlaidauti, kiek 
nuodugniau pamąstęs jis turėtų suvokti, kad jo gyvenimas šiek 
tiek nenusisekė; antai sutikęs kitą Žmogų, atsisakiusį išorinio 
turto ir daugelio gyvenimo malonumų, likusį ištikimą tikrajam 
pašaukimui, jis veikiausiai pritartų Hebbeliui, ištarusiam: „Kas 
esu, nuliūdęs sveikina tą, kuo galėčiau būti.“ Antra vertus, ne- 
sunku įsivaizduoti, kad anas mūsų išgalvotas jaunuolis, atsiža- 


dėjęs prašmatnios išorinės karjeros ir įvairių gyvenimo gėrybių, 

pasitraukęs į siauresnę specialybės sritį, su kuria susiję jo gabu- 
mai, atras 54v0 gyvenimo prasmę ir vidinį išsipildymą, atlikdamas 
tai, ką geriausiai gali jis ir tik jis. Šiuo požiūriu „paprastas“ kai- 
mo gydytojas, suaugęs su konkrečia aplinka ir joje pasilikęs, gali 
„pranokti“ daugelį kolegų, prasimušusių didmiestyje; koks nors 
teoretikas, triūsiantis nuošaliame mokslo poste, irgi gali būti 
pranašesnis už daugelį praktikų, kurie tariasi „gyvenimo sūku- 
ryje“ kovojantys su mirtimi. Juk teoretikas, užėmęs kad ir menką 
mokslo fronto ruožą, kuriame prasideda ar tęsiasi kova su neži- 
nomybe, gali atlikti tai, ko neatliks niekas kitas, ir yra nepakei- 
čiamas dėl šio unikalaus asmeninio laimėjimo. Jis atrado savo 
vietą ir užėmė ją, šitaip realizuodamas save. 

Taip, regis, visiškai deduktyviai atradome tai, ką galėtume 
pavadinti vakansija mokslinėje psichoterapijos erdvėje; mums 
pavyko aptikti tuščią vietą, laukiančią, kad būtų užpildyta. Pa- 
rodėme poreikį praplėsti ligšiolinės psichoterapijos sritį psicho- 
terapine veiksena anapus Edipo komplekso ir nevisavertiškumo 
jausmo — arba, kalbant bendriau, apskritai anapus bet kokios 
afektų dinamikos. Supratome, kad dar neužbaigta psichoterapi- 
ja, kuri peržengtų šią afektų dinamiką, anapus psichinės kančios 
įžvelgtų dvasinę neurozės kamuojamo Žmogaus kovą. Kalbame 
apie psichoterapiją „dvasios požiūriu“. 

Psichoterapijos gimimo valanda išmušė, pradėjus suvok- 
ti psichines fizinių simptomų priežastis, taigi tada, kai pavyko 
atskleisti simptomų psichogenezę. Kad įstengtume padėti žmo- 
gui, dabar turime žengti paskutinį žingsnį, turime suvokti, kad 
anapus psichogeninių reiškinių, anapus neurozės afektų dina- 
mikos slypi Žmogaus dvasios nerimas. Anaiptol nepamirštame, 


kad tokiu atveju gydytojo pagalba ligoniui susijusi su papildoma 

problematika; ši atsiranda, nes tampa neišvengiamas vertinantis 
santykis. Juk įžengus į reikalaujamos „psichoterapijos dvasios 
požiūriu“ sritį išsyk atsiskleidžia bendra dvasinė gydytojo laiky- 
sena, konkreti jo pasaulėžiūrinė pozicija, kuri iki šiol, atliekant 
grynai medicininę veiklą, reiškėsi užmaskuotai, būtent kaip iš- 
ankstinis, neišsakomas, visą gydytojo veiklą grindžiantis sveika- 
tos, kaip vertybės, teigimas; tačiau pripažinti šią vertybę galutine 
medicinos gaire nėra problema, nes gydytojas visada gali remtis 
žmonių visuomenės, įpareigojusios jį saugoti sveikatos intere- 
sus, mandatu. 

Ir priešingai, galime tikėtis įvairiausių keblumų ir pavo- 
jų, kai postuluojame poreikį išplėsti psichoterapiją, įtraukiant į 
psichoterapinį gydymą dvasinį veiksnį. Šiuos keblumus, ypač 
vieną jų, būtent pavojų primesti ligoniui asmeninę gydytojo pa- 
saulėžiūrą, dar aptarsime; atsakydami į klausimą, ar įmanoma 
išvengti tokio primetimo, kartu turėsime išsiaiškinti, ar apskri- 
tai įmanomas mūsų reikalaujamas psichoterapijos praplėtimas. Kol 
neatsakėme į šį klausimą, „psichoterapijos dvasios požiūriu“ 
postulatas lieka vien gražiu pageidavimu. Tokia psichoterapija 
iš esmės priklauso nuo to, ar mums pavyks ne tik dedukuoti jos 
teorinę būtinybę, bet ir parodyti jos galimybę, iš principo pagrįs- 
ti dvasios (ne tik sielos) turinių įtraukimą į gydymo procesą. Jei 
imamės kritikuoti „gryną“ psichoterapiją ir nenorime nusikalsti 
peržengdami ribas, turime parodyti vertinimo galimybę pačioje 
psichoterapijoje. Prieš aptardami tokią vertinimo galimybę (bai- 
giamajame knygos skyriuje) ir jau parodę nuo bet kokios medi- 
cininės veiklos neatsiejamą vertinimo realybę, dabar aptarkime 
vertinimo būtinybę - ne anksčiau aptartą teorinę, o praktinę ver- 


tinimo būtinybę. 


44 | SIELOGYDA 


Tai, ką anksčiau stengėmės gauti dedukcijos būdu, išties 
patvirtina empirija: „psichoterapija dvasios požiūriu“ nėra už- 
baigta. Psichoterapinės praktikos kasdienybėje, konkrečiomis 
konsultacijos aplinkybėmis gydytojas iš tikrųjų kas dieną ir kas 
valandą susiduria su pasaulėžiūriniais klausimais. Ir įsitikina, 
kad priemonių, kuriomis jį aprūpino ligšiolinė „gryna“ psicho- 


terapija, nepakanka. 


EGZISTENCINIS VAKUUMAS 
IR NOOGENINĖ NEUROZĖ 


Gydytojo uždavinys padėti pacientui išvystyti jo paties (!) ver- 
tybinę sistemą ir pasaulėžiūrą juolab įsakmus šiais laikais, kai 
apie 20/o neurozių sukelia beprasmybės jausmas, kurį esu linkęs 
nusakyti kaip egzistencinį vakuumą. Skirtingai nuo gyvūno, ins- 
tinktas žmogui nebesako, ko jam reikia, skirtingai nuo ankstesnių 
laikų Žmogaus, tradicija nebesako, ką jis privalo, galiausiai, regis, 
jis netrukus apskritai nebežinos, ko iš tikrųjų nori, taigi bus pasi- 
ruošęs daryti, ko iš jo nori kiti, kitaip tariant, nepajėgs atsispirti 
autoritarinių ir totalitarinių polinkių vadeivoms ir suvedžio- 
tojams. 

Šiandien pacientai kreipiasi į psichiatrą, nes abejoja savo 
gyvenimo prasme ar net apskritai apimti nevilties nesitiki ją atra- 
sią. Tokiame kontekste logoterapija kalba apie egzistencinę frus- 
traciją. Šis reiškinys savaime anaiptol nereiškia patologijos. Esu 
susidūręs su konkrečiu atveju, kai į mano kliniką nukreipė vieną 
pacientą, universiteto profesorių, nusivylusį savo būties prasme. 


Per pokalbį paaiškėjo, kad iš tikrųjų jis sirgo endogenine depresi- 

ja. Antra vertus, paaiškėjo ir tai, kad apmąstymai apie gyvenimo 
prasmę jį apnikdavo ne depresinėmis fazėmis, kaip galima būtų 
tikėtis; priešingai, tada jį apimdavo tokia hipochondrija, kad apie 
tokius dalykus jis nebūtų galėjęs nė pagalvoti. Tokie apmąstymai 
jį kamuodavo tik santykinio sveikumo periodais! Kitaip tariant, 
šiuo konkrečiu atveju dvasios nerimas ir psichikos liga net elimi- 
nuodavo vienas kitą. Freudas manė kitaip, rašydamas Marie Bo- 
naparte: „Tą akimirką, kai klausi apie gyvenimo prasmę ir vertę, 
jau sergi...““ 

Rolfui von Eckartsbergui iš Harvardo universiteto socia- 
linių santykių fakulteto esame dėkingi už 20 metų trukusį iš- 
plėstinį tyrimą. Anot paties Rolfo von Eckartsbergo pranešimo, 
apklausiant 100 buvusių Harvardo universiteto studentų, „2570 
visiškai spontaniškai prakalbo apie gyvenimo „krizę“, kurią sie- 
jo su gyvenimo prasmės klausimu. Sėkmingai darbuodamiesi 
pagal profesiją (pusė jų dirba versle) ir gerai uždirbdami, jie vis 
dėlto skundžiasi jaučią, kad gyvenime jiems trūksta ypatingo už- 
davinio, veiklos, kurioje jų indėlis būtų ypatingas, unikalus. Jie 
ieško „pašaukimo“ ir asmeninių palaikančiųjų vertybių.“ 

Jei tokiais atvejais galima kalbėti apie neurozę, tai yra naujo 
tipo neurozė, kurią logoterapijoje apibūdiname kaip noogeninę 
neurozę. JAV Harvardo universitete, taip pat Kolumbo Bradley 
centre (Džordžijos valstija) kuriami testai, kurie leistų diagno- 
zuojant skirti noogeninę neurozę nuo psichogeninės. Jamesas C. 
Crumbaugh ir Leonhardas T. Maholickas taip apibendrino savo 
tyrimų rezultatus: „Rezultatai, gauti tiriant 1151 pacientų, nuo- 
sekliai patvirtina Franklio hipotezę, kad greta įprastų neurozės 
formų klinikose susiduriame su naujo tipo neuroze, kurią vadi- 


name noogenine: akivaizdu, kad tai išties naujas sindromas.“" 

Susidūrus su noogenine neuroze, reikia specifinės terapi- 
jos, būtent logoterapijos; tačiau jei vienas ar kitas gydytojas ryž- 
tingai atsisako logoterapijos, nepaisydamas jos indikacijos, kyla 
įtarimas, kad jis taip elgiasi, bijodamas susidurti su savo paties 
egzistenciniu vakuumu. 

Egzistencinės problematikos, kuri atsiskleidžia vadinamo- 
sios noogeninės neurozės atvejais, akivaizdoje vienpusiška, į psi- 
chodinamiką ir psichoanalizę orientuota psichoterapija guostų 
pacientą, apeidama jo „tragišką egzistenciją“ (Alfredas Delpas), 
o logoterapija atsideda kaip tik jai, laiko ją tokia svarbia, kad atsi- 
sako klaidingai interpretuoti vien kaip „gynybos mechanizmus 
ir reakcijų darinius“. Juk ar neguodžia, tiksliau, ar neteikia pigios 
paguodos gydytojas, kuris, kaip dažnai pasitaiko, redukuoja pa- 
ciento mirties baimę į kastracijos baimę, — cituoju amerikiečių 
psichoanalitiką Burtoną* — šitaip ją egzistenciškai sumenkinda- 
mas? Daug atiduočiau už tai, kad mane kankintų kastracijos bai- 
mė, o ne baukštus klausimas, kankinanti dvejonė, ar kada nors, 
myrio valandą, mano gyvenimas bus turėjęs prasmę? 

Atradus noogeninę neurozę ne tik išsiplėtė psichoterapijos 
horizontas, bet ir pasikeitė jos klientūra. Gydytojo kabinetas tapo 
priėmimo vieta visiems, nusivylusiems gyvenimu, abejojantiems 
gyvenimo prasme. Kai Vakarų žmonija, pasak von Gebsattelio, 
„persimetė nuo dvasininko prie psichiatro“, psichoterapijai pri- 
sidėjo savotiška vietininko funkcija. 

Vis dėlto šiandien niekas neturėtų skųstis gyvenimo pras- 
mės stoka; pakanka praplėsti akiratį, kad pastebėtum: mes mė- 
gaujamės gerove, tačiau kiti skursta; mes džiaugiamės laisve, 
tačiau kur mūsų atsakomybė už kitus? Prieš tūkstančius metų 


žmonija sugebėjo prasimušti prie tikėjimo vienu Dievu, mono- 

teizmo, tačiau kur mūsų, kaip vienos Žmonijos, savivoka, kurią 
pavadinčiau monoantropizmu? Kur Žmonijos vienovės, peržen- 
giančios bet kokią įvairovę, - nesvarbu, odos ar partijos spalvų, — 


suvokimas? 


PSICHOLOGIZMO ĮVEIKA 


Kiekvienas psichoterapeutas žino, kaip dažnai gydymo proce- 
se iškyla gyvenimo prasmės klausimas. Tada negelbsti tai, jog 
suprantame, kad ligonio abejonė gyvenimo prasme, jo pasau- 
lėžiūrinė neviltis atsirado dėl vienokių ar kitokių psichologinių 
priežasčių. Net ir įstengę parodyti pacientui psichines jo dvasi- 
nio nerimo ištakas, tarkime, nevisavertiškumo jausmą, net ir pa- 
tikėję ir patį ligonį įtikinę, kad pajėgėme „pagrįsti“ jo pesimistinį 
požiūrį į gyvenimą kokiais nors kompleksais, iš tikrųjų kaskart 
tik tuščiažodžiaujame, nepriartėdami prie klausimo esmės. Li- 
gonio problemų branduolį palytime ne daugiau nei gydytojas, 
apskritai netaikantis psichoterapijos, pasitenkinantis fizinėmis 
gydymo priemonėmis ar paskiriantis vaistų. Ir priešingai, kokia 
išmintinga klasikinė patarlė, skelbianti: „Medica mente, non me- 
dicamentis!*“ 

Svarbu parodyti, kad visi minėti gydytojo elgsenos būdai 
vienas kito verti, visi prilygsta tuščiažodžiavimui, tiesa, kartais 
įgyjančiam terapijos, mokslingumo regimybę. 

O ko reikėtų? Reikėtų atsakyti į visus ligonio klausimus, 
reikėtų išmokti su juo ginčytis, kautis adekvačiomis priemonė- 
mis, t. y. dvasios ginklais. Privalome pateikti, tiksliau kalbant, 


" Gydyk protu, ne vaistais (lot. - Vert.). 


48 | SIELOGYDA 


neurozės kamuojamas Žmogus turi teisę išgirsti imanentinę visų 
galimų jo pasaulėžiūrinių argumentų - tikrų ar tariamų - kritiką. 
Turime drįsti garbingai susigrumti, atremti jo argumentus dera- 
mais kontrargumentais, turime atsižadėti patogios heterologinės 
argumentacijos, besiremiančios biologinėmis ar sociologinėmis 
teorijomis. Tokia argumentacija leistų išvengti imanentinės kri- 
tikos, padėtų apleisti tą matmenį, - dvasios matmenį! - kuriame 
klausimas buvo iškeltas, užuot pasilikus jame ir dvasios ginklais 
susigrūmus dėl dvasinės nuostatos. Išties, jau minimalus pasau- 
lėžiūrinis padorumas.reikalauja susikauti vienodais ginklais. 

Savaime suprantama, kartais patartina elgtis taip, tarsi su- 
teiktume pirmąją pagalbą: kalbame apie pacientus, kurie ne tik 
abejoja savo gyvenimo prasme, bet apskritai yra apimti nevilties 
ir pasiryžę nusižudyti. Neretai teikiant tokią pirmąją pagalbą pra- 
verčia vadinamasis „problematikos akademizavimas“: vos suvo- 
kę, kad juos slegiantys dalykai susiję su pagrindinėmis šiuolai- 
kinės egzistencinės filosofijos temomis, pacientai įstengia į savo 
sielos negales pažvelgti kaip į žmonijos dvasinio nerimo atšvaitą ir 
prisiima šį nerimą jau ne kaip gėdingą neurozę, o kaip auką, kuria 
galima didžiuotis. Taip, pasitaiko pacientų, kurie su palengvėjimu 
atsidūsta nustatę, kad juos slegianti problematika aptariama štai 
šiame kokio nors egzistencinės filosofijos veikalo puslapyje, - taip 
racionaliai ją objektyvuodami, jie atitolsta nuo jos jausmais. 

Todėl pažinimo kritikos „ragavęs“ gydytojas nepuls slo- 
pinti į dvasinę kovą stojusio Žmogaus nevilties, tarkime, ramina- 
maisiais vaistais. Priešingai, jis pamėgins pasitelkti į dvasią orien- 
tuotos psichoterapijos priemones, kad suteiktų ligoniui dvasinę 
atramą, dvasinį pagrindą. Taip elgtis juolab pravartu susidūrus 


su tipiškai neurozine pasaulėžiūra. Mat arba ligonio pasaulė- 

žiūra teisinga, taigi klystume mėgindami ją įveikti įprastais psi- 
choterapiniais būdais: neleistina atmesti neurozės kamuojamo 
žmogaus pasaulėžiūros e0 1pso kaip „neurozinės“. Arba ligonio 
pasaulėžiūra neteisinga, taigi ją koreguoti įmanoma tik iš esmės 
kitokiais, tikrai ne psichoterapiniais metodais. Vadinasi, galime 
teigti: jei ligonis teisus, psichoterapija nereikalinga, nes teisingų 
pažiūrų koreguoti nereikia; jei ligonis neteisus, psichoterapija 
neįmanoma, nes neteisingų pažiūrų nepakoreguosime psicho- 
terapijos priemonėmis. Ligšiolinė psichoterapija pasirodo esanti 
nepakankama bet kokio dvasinio turinio akivaizdoje. Negana to, 
ji ne tik nepakankama, bet ir nekompetentinga. Matėme, kad ji 
nepakankama, kai susiduriame su psichinės tikrovės totalumu, o 
dabar paaiškėjo, kad ji nekompetentinga, susidūrusi su dvasinės 
tikrovės autonomija. 

Šis nekompetentingumas atsiskleidžia ne tik tada, kai ban- 
doma paveikti pasaulėžiūrą psichoterapiniais būdais; jis aki- 
vaizdus jau tada, kai kalbama apie panašių bandymų numano- 
mą „pasaulėžiūros psichopatologiją“. Iš tiesų nėra ir negali būti 
pasaulėžiūros psichopatologijos. Juk dvasios kūrinio negalima 
paaiškinti psichologinėmis priežastimis jau vien todėl, kad dva- 
sios ir sielos sritys nėra bendramatės. Pasaulėžiūros statinio turi- 
nys niekada nėra vien jo kūrėjo psichologijos padarinys. Kūrėjo 
psichikos liga anaiptol nereiškia, kad jo pasaulėžiūra, kaip dva- 
sios darinys, yra klaidinga. Išties, nei mums pravers, nei ligoniui 
padės net tai, kad žinome psichologines priežastis, sukėlusias jo 
pesimizmą, skepticizmą ar fatalizmą. Privalome pirma pasiek- 
ti, kad jis suabejotų savo pasaulėžiūra, tik tada galime gilintis į 
jo „ideologijos psichogenezę“, t. y. pasistengti suprasti asmeni- 


nės gyvenimo istorijos įtaką ideologijai. Taigi galime kalbėti ne 

apie pasaulėžiūros psichopatologiją ar jos psichoterapiją, daugių 
daugiausia apie pasaulin žvelgiančio Žmogaus, kurio galvoje 
susiklosto atitinkama pasaulėžiūra, psichopatologiją arba psi- 
choterapiją. Tačiau neįmanomas bet koks išankstinis tokios psi- 
chopatologijos nuosprendis, skelbiantis, teisinga pasaulėžiūra 
ar ne (plg. Allersą). Psichopatologija apskritai negali nieko teigti 
apie jokią filosofemą; visi jos teiginiai nuo pat pradžių ir iš esmės 
vertingi, tik kalbant apie atitinkamo filosofo asmenį. Pagrindines 
psichopatologijos kategorijas „sveikas“ ir „liguistas“ kaskart ga- 
lima taikyti tik žmogui, ne jo kūriniui. Kad ir ką tvirtintų psicho- 
patologija apie žmogų, ji niekada neatstos filosofinės jo pažiūrų 
patikros ir neišvaduos iš būtinybės atlikti tokią patikrą. Bet kokią 
pasaulėžiūrą sukūrusio Žmogaus psichinė sveikata ar liga negali 
nei patvirtinti, nei paneigti šios pasaulėžiūros teisingumo. Du- 
kart du yra keturi, net jei tai teigia šizofrenikas. Skaičiavimo klaidas 
nustatome skaičiuodami dar kartą, o ne atlikdami psichiatrinę 
ekspertizę; ne iš paralyžiaus sprendžiame apie skaičiavimo klai- 
dą, priešingai, pasitvirtinus tai klaidai, galime daryti išvadą apie 
paralyžių. Tad ir vertinant dvasios kūrinius iš esmės nėra svarbu, 
kokios galėtų būti jų psichologinės priežastys, ar jie nėra liguistų 
psichikos procesų produktas. 

Visa, apie ką čia kalbame, galiausiai yra psichologizmo klau- 
simas. Kaip tik taip vadiname tą tariamai mokslinę elgseną, kai 
iš psichinės akto kilmės mėginama daryti išvadas apie dvasinį to 
akto turinį, jo teisingumą. Toks bandymas iš anksto pasmerktas 
žlugti. Objektyvūs dvasios kūriniai išsprūsta iš tokių svetimybės 
gniaužtų. Negalima nepaisyti savitų dvasios srities dėsningumų. 
Antai neleistina ginčyti dieviškos esybės buvimo vien todėl, kad 


Dievo sąvokos atsiradimą paskatino pirmykščio žmogaus baimė 

galingų gamtos jėgų akivaizdoje; panašiai ir ta aplinkybė, kad 
menininkas ką nors sukūrė būdamas liguistos psichinės būse- 
nos, kitaip tariant, psichozės fazėje, anaiptol neleidžia spręsti, 
vertingas ar bevertis jo sukurtas meno kūrinys. Net jei pradžio- 
je buvęs autentiškas dvasinis laimėjimas ar kultūrinis reiškinys 
ilgainiui ima tarnauti jo esmei prieštaraujantiems motyvams ir 
interesams, taigi net jei juo kaip nors piktnaudžiaujama, vien 
dėl šio piktnaudžiavimo toli gražu nesuabejosime savaiminga 
dvasios kūrinio verte. Neigti vidinę meninės kūrybos ar religinio 
išgyvenimo reikšmę, jų pirmapradę vertę vien dėl to, kad juos 
galima panaudoti neuroziniams tikslams, reikštų su vandeniu iš- 
pilti ir kūdikį. Tas, kuris taip elgiasi, panašus į žmogų, pamačiusį 
gyvą gandrą ir labai nustebusį: „O aš maniau, gandrų nebūna!“ 
Ar gandras nustoja egzistuoti vien todėl, kad tapo gerai žinomu 
bobučių pasakų veikėju? 

Žinoma, anaiptol neginčijame, kad dvasios kūrinius sąly- 
goja psichologiniai, biologiniai ar net socialiniai veiksniai; jie 
„sąlygoja“ dvasios kūrinius, tačiau nenulemia jų. Walderis pa- 
grįstai pabrėžė, kad visi šie dvasios kūrinius ir kultūros reiški- 
nius sąlygojantys veiksniai ir sudaro tą „klaidų šaltinį“, galintį 
pastūmėti į vienpusiškumą ar piktnaudžiavimą, tačiau jais neį- 
manoma pozityviai paaiškinti paties dvasios laimėjimo (kaskart, 
kai bandoma taip „aiškinti“, asmenybės raiškos laukas supai- 
niojamas su objektyviu turinio lauku). Antra vertus, jau Sche- 
leris, kalbėdamas apie asmeninio pasaulėvaizdžio formavimą, 
parodė, kad charakterio ypatumai, visa žmogaus individualybė 
veikia tik pasaulėvaizdžio rinkimąsi, tačiau neturi įtakos pasau- 
lėvaizdžio turiniui. Todėl šiuos sąlygojančius veiksnius Scheleris 


vadina ne „konstituciniais“, o „elekciniais“. Jie teleidžia suprasti, 

kodėl konkretus žmogus žvelgia į pasaulį kaip tik šiuo asmeni- 
niu būdu, tačiau niekada „nepaaiškins“ to, kas iš visos pasaulio 
pilnatvės atsiveria šiam atskiram, vienpusiškam žvilgsniui. Juk 
aplinkybė, kad kiekviena perspektyva yra dalinė, kad bet koks 
pasaulėvaizdis tėra fragmentiškas, jau liudija pasaulio objekty- 
vumą. Astronominio stebėjimo klaidų šaltiniai ir sąlygotumai, 
kuriuos atspindi garsioji „asmeninė astronomo lygtis“, irgi nieko 
neprivers suabejoti: nepaisant visų subjektyvumų, tikrai egzis- 
tuoja kažkas, ką vadiname Sirijumi. Todėl jau vien euristiniais 
sumetimais turėtume laikytis požiūrio, kad psichoterapija nėra 
kompetentinga pasaulėžiūros klausimais, kad psichopatologi- 
ja su jos kategorijomis „sveikas“ ir „liguistas“ turi pasitraukti, 
iškilus dvasios statinio tikroviškumo ir tinkamumo klausimui. 
Vos pradėjusi ką nors teigti šioje srityje, psichoterapija tuoj pat 
pasuktų psichologizmo klystkeliais. 

Psichologizmą pavyko įveikti filosofijos istorijoje; dabar 
kažkas, ką norėčiau pavadinti logoterapija, turi jį įveikti psicho- 
terapijoje. Tokios logoterapijos uždavinys sutaptų su tuo, kurį 
kėlėme „psichoterapijai dvasios požiūriu“: ji turėtų išplėsti lig- 
šiolinę psichoterapiją, užpildydama tą spragą, kurią pradžioje 
bandėme dedukuoti teoriškai, kad vėliau galėtume verifikuoti 
psichoterapine praktika. Tik logoterapija, atsižadėjusi nuopuolio 
į psichologizmo kurstomą neadekvačią kritiką, metodiškai pajė- 
gi objektyviai aptarti kenčiančio žmogaus dvasios nerimą.? 

Žinoma, logoterapija negali ir neturi pakeisti psichoterapi- 
jos, tegali ją papildyti (ir tik tam tikrais atvejais). Tai, ko ji sie- 
kia, de facto jau seniai yra nutikę ir nuolat tebenutinka - kartais 
daugmaž sąmoningai, dažniausiai nesąmoningai. Mums rūpi 


klausimas, ar logoterapija taikoma de jure ir kokiu mastu. Norė- 

dami tai išsiaiškinti, turime atlikti metodiškai orientuotą tyrimą, 
euristiniais sumetimais pirmiausia atskyrę logoterapinę kompo- 
nentę nuo psichoterapinės. Tačiau niekada nepamirštame, kad 
psichoterapijos praktikoje abi komponentės glaudžiai susijusios, 
neatskiriamai susipynusios. Juk galiausiai tik euristine prasme 
galime atskirti žmogaus sielą ir dvasią, psichoterapijos ir logote- 
rapijos objektus, neatskiriamai susipynusius realioje visuminės 
žmogaus egzistencijos vienovėje. 

Taigi būtina skirti dvasinius ir psichinius reiškinius: jie 
priklauso iš esmės skirtingoms sritims!?. Psichologizmo klaida 
padaroma savavališkai pereinant iš vienos srities į kitą. Šitaip ne- 
paisoma savitų dvasios srities dėsningumų, ir toks nepaisymas 
neišvengiamai susijęs su ueTAPBaAOLS e15 aAA0 yėvoc!!. Išvengti 
tokios sąvokų maišaties psichoterapinėje veikloje ir taip įveik- 
ti psichologizmą psichoterapijoje — tikrasis mūsų reikalaujamos 


psichoterapijos ketinimas ir siekis. 


GENETINIS REDUKCIONIZMAS 
IR ANALITINIS PANDETERMINIZMAS 


Šiandien gyvename specialistų laikais, ir tai, ką jie mums patei- 
kia, tėra daliniai mus supančios tikrovės aspektai ir perspekty- 
vos. Pro tyrimo rezultatų medžius tyrėjas jau nebemato tikrovės miško. 
Tačiau tyrimo rezultatai nėra vien daliniai, jie ir nesuderinami, 
juos sunku sulydyti į vieningą pasaulio ir žmogaus paveikslą. 
Vis dėlto raidos rato neįmanoma pasukti atgal. Juolab negalime 
atsisakyti specialistų dabar, kai tyrimo stiliui labiau nei kada nors 


anksčiau būdingas grupinis darbas. Tačiau grėsminga toli gražu ne 

tai, kad tyrėjai specializuojasi, o tai, kad specialistai apibendrina. Visi 
žinome vadinamuosius terribles simplificateurs. Su jais galima su- 
gretinti terribles gėnėralisateurs, — taip norėčiau juos pavadinti. 
Terribles simplificateurs viską supaprastina, viską tempia ant vie- 
no kurpalio. Terribles gėnėralisateurs nesitenkina savo kurpaliu, jie 
nuolat apibendrina tyrimo rezultatus. Kaip neurologas visiškai 
sutinku, kad, tarkime, kompiuterį galime pagrįstai laikyti centri- 
nės nervų sistemos modeliu. Klystama tik teigiant, kad žmogus 
tėra kompiuteris. Žmogus yra kompiuteris. Tačiau kartu jis - kur 
kas daugiau nei kompiuteris. Nihilizmas šiandien demaskuoja save 
ne šnekomis apie Nieką, o maskuojasi žodelyčiu „tėra“. 

Psichoanalizė paskatino tendenciją „personifikuoti intra- 
psichines instancijas“, kurią taip pliekė Medardas Bossas, antra 
vertus, įsivyravo polinkis visur užuosti įvairiausius triukus ir 
stengtis juos demaskuoti. Furor analisandi — taip šį reiškinį vadina 
Ramonas Sarro (Fiinfter internationaler Kongrefė fiir Psychotherapie, 
Viena, 1961) - nesiliauja net susidūrus su prasme ir vertybėmis, 
todėl kenkia psichoterapijai, iš pašaknių ją pakirsdamas. Ameri- 
kiečiai šiame kontekste vartoja redukcionizmo sąvoką. Reduk- 
cionizmą galėčiau apibrėžti kaip tokią tariamai mokslinę elgse- 
ną, kai perdėm žŽmogiški fenomenai redukuojami į ikižmogiškus 
arba dedukuojami iš jų. Apskritai redukcionizmą galima būtų 
nusakyti kaip subhumanizmą: anot jo, anapus meilės tėra vadi- 
namieji prislopinti potraukiai, o sąžinė tėra Superego (iš tikrųjų 
moderni psichoanalizė jau seniai netapatina sąžinės ir Superego, 
pripažįsta jų skirtumą). Žodžiu, sąžinė ir meilė, grynai Žmogiški 
fenomenai, paverčiami tiesiog epifenomenais. Taip dvasia tampa 
tik aukščiausia nervine veikla, jei leisite čia užuominą į žinomą 


* Analizavimo įniršis (lot. - Vert.). 

garsaus tyrinėtojo veikalą. Štai tokia dvasios epifenomenologija... 

Išmoktą nihilizmą, kurio apraiška — redukcionizmas, ga- 
lime sugretinti su išgyvenamu nihilizmu, taip interpretuodami 
egzistencinį vakuumą. O egzistencinį vakuumą palaiko redukci- 
onizmas su jo tendencija sudaiktinti, nuasmeninti žmogų. Jaunas 
amerikiečių sociologas Williamas Irwinas Thompsonas anaiptol 
neperdeda, nors ir gali taip atrodyti, sakydamas: „Žmonės nėra 
daiktai, esantys kaip kėdės ar stalai; jie gyvena, o pastebėję, kad 
jų gyvenimas susiaurėjo iki paprasto kėdžių ir stalų egzistavi- 
mo, griebiasi savižudybės“ (Main Current in Modern Thought, 19, 
1962). Kartais jie iš tikrųjų taip pasielgia: kartą, skaitydamas pra- 
nešimą Mičigano valstijos Anarboro universitete, kalbėjau apie 
egzistencinį vakuumą; paskui aptariant pranešimą studentų 
kuratorius patvirtino, kad konsultuojant studentus jam kasdien 
tenka susidurti su egzistenciniu vakuumu ir kad jis gali sudaryti 
ištisą sąrašą studentų, kurie galiausiai nusivylė ir nusižudė kaip 
tik todėl, kad abejojo gyvenimo prasmingumu. 

Amerikiečių autoriai pirmieji savikritiškai nusitaikė į re- 
dukcionizmą ir įsijungė į europiečių fenomenologinio tyrimo 
chorą, pareikalaudami tai, kas tikra, pripažinti ir priimti at face 
value". Tai darydami jie anaiptol neneigia Freudo nuopelnų, vis 
dėlto laiko jį specialistu išrandant motyvus, kurių negalima pri- 
pažinti kaip tikrų. Antai kaip apibūdina Freudą bene žymiausias 
šių dienų amerikiečių psichologas Gordonas W. Allportas iš Har- 
vardo universiteto: „specialistas kaip tik tų motyvų, kurių nega- 
lima priimti tiesiogiai“ (Personality and Social Encounter, Boston: 
Beaton Press, 1960, p. 103). Allportas užsipuola ir Freudo požiūrį 
į religiją: „Religiją jis iš esmės laiko individo neuroze, asmeninio 


* Tiesiogiai (angl. - Vert.). 

bėgimo nuo gyvenimo formule. Jos pagrindas esąs tėvo vaizdi- 
nys. Todėl religinio asmenybės jausmo, jei tokio esama, nevalia 
priimti tiesiogiai“ (t. p., p. 104). 

Allportas pakankamai tikslus ir tuoj pat pamini, kad toks 
aiškinimo būdas iš tikrųjų paseno: „Pranešime Amerikos psicho- 
analizės asociacijai Krisas nurodo, kad mėginimai apriboti mo- 
tyvacijos interpretacijas Id aspektais „atstovauja senesnei proce- 
dūrai“. Modernus dėmesys Ego neapsiriboja vien gynybos me- 
chanizmų analize, veikiau krypsta į tai, kas vadinama „psichikos 
paviršiumi“ (t. p., p. 103). 

Svarbus ne tik dalykinis, bet ir žmogiškasis aptariamos pro- 
blematikos aspektas. Juk turime paklausti, kas atsitinka, jei atlie- 
kant psichoterapinį gydymą prasmė ir vertybės, kuriomis gyve- 
na pacientas, nelaikomos tikromis: vadinasi, gydytojas nežiūri 
rimtai į pacientą, kaip žmogų. Kitaip tariant, netiki jo tikėjimu. 
Arba, pasak Allporto: „Individas praranda teisę, kad juo būtų 
tikima“ (t. p., p. 96). Kaip tokiomis sąlygomis sukurti gydytojo ir 
paciento pasitikėjimo santykį, vargiai įmanoma įsivaizduoti. 

Ludwigo Binswangerio liudijimu, filosofija Freudui tebuvo 
„Viena padoriausių išstumto seksualumo sublimacijos formų“ 
(Erinnerungen an Sigmund Freud, Bern, 1956, p. 19). Juolab įtar- 
tina atrodys privati, asmeninė neurozės kamuojamo paciento 
pasaulėžiūra psichoanalizės epigonui! Pastarajam filosofija tėra 
mėginimas teorizuoti ar net teologizuoti užmaskuotą neurozę. 
Jam net nekyla priešingas klausimas: ar nereikėtų neurozės sieti 
su klaidingos filosofijos išpažinimu. 

Redukcionizmas neteisus net ir tada, kai apsiriboja gene- 
tiškai ir analitiškai interpretuodamas ne žmogaus laimėjimus, o 


nesėkmes, pvz., tikėjimo netektį siedamas su žmogaus auklėji- 

mu ir aplinka. Antai nuolat girdime, kad lemiamas veiksnys, iš- 
kraipantis Dievo paveikslą ir galiausiai verčiantis neigti Dievą, — 
tėvo paveikslo įtaka. 

Mano bendradarbiai pamėgino nustatyti tėvo paveikslo ir 
religinio gyvenimo koreliaciją, tirdami be atrankos visus paci- 
entus, patekusius į kliniką per 24 valandas. Statistiniai tyrimai 
parodė, kad dvidešimt trims pacientams tėvo paveikslas buvo 
susijęs su labai teigiamais bruožais, o trylika negalėjo pasakyti 
nieko gero. Vis dėlto keista: iš tų dvidešimt trijų, užaugusių pa- 
lankiomis pedagoginėmis aplinkybėmis, tik šešiolikos santykis 
su Dievu vėliau išliko geras, septyni prarado tikėjimą; o iš tų 
trylikos, kuriems tėvo paveikslas buvo perdėm neigiamas, tik 
du buvo galima priskirti prie nereligingų, o vienuolika gyveno 
tikinčiųjų gyvenimą. Taigi ne visi iš tų dvidešimt septynių paci- 
entų, kurie vėlesniame gyvenime buvo religingi, užaugo palan- 
kiomis sąlygomis; ir priešingai, devyni tapo nereligingi anaiptol 
ne vien dėl neigiamo tėvo paveikslo. Net jei panorėtume įžvelgti 
auklėjimo įtaką tais atvejais, kai tėvo ir Dievo paveikslai korelia- 
vo tarpusavyje, vis dėlto turėtume pripažinti apsisprendimo po- 
veikį kitais atvejais, kai šiedu paveikslai nebuvo kongruentiški. 
Apsispręsti gebąs žmogus gali atsispirti ir veiksniams, tariamai 
lemiantiems jo elgseną. Kaip tik psichoterapijos uždavinys ža- 
dinti tokią laisvą būtį tariamai visagalių aplinkybių akivaizdoje. 
Kaip tik filosofija, išpeikta kaip „išstumto seksualumo sublima- 
cija“, gali parodyti pacientui kelią tokios laisvės link. O sumanę 
pasitelkti filosofiją medicinoje, tik pasinaudotume Kanto patari- 
mu. Neleistina atmesti tokios galimybės a limine'. Juk, pvz., vi- 
siškai priimtinu dalyku laikome pasitelkti medicinoje chemiją! 


* Nuo pradžių (lot. - Vert.). 

Sveikam determinizmui neįmanoma prieštarauti; atsigręžti 
reikia ne prieš jį, o prieš tai, ką esu linkęs vadinti „pandetermi- 
nizmu“.! Savaime suprantama, žmogus yra determinuojamas, 
t. y. paklūsta tam tikroms - biologinėms, psichologinėms ar so- 
cialinėms — sąlygoms ir šiuo požiūriu tikrai nėra laisvas: nėra 
laisvas nuo sąlygų, apskritai nėra laisvas nuo ko nors, tačiau yra 
laisvas kam nors, t. y. laisvas pasirinkti nuostatą bet kokių sąlygų 
atžvilgiu; pandeterminizmas visiškai pamiršta, atsisako matyti 
kaip tik šią išties žmogišką galimybę. 

Neverta stengtis atkreipti mano dėmesį į žmogaus sąlygo- 
tumą: esu dviejų medicinos sričių specialistas, neurologas ir psi- 
chiatras, taigi puikiai nusimanau apie biologinį ir psichologinį 
žmogaus sąlygotumą; vis dėlto esu ne tik šių medicinos sričių 
specialistas, bet ir išgyvenau keturias stovyklas, koncentracijos 
stovyklas, taigi nusimanau ir apie žmogaus laisvę įveikti sąlygo- 
tumą, atsispirti net baisiausioms, sunkiausioms sąlygoms, pasi- 


priešinti joms tuo, ką vadinu dvasios užmoju. 


IMAGO HOMINIS 


Gelbstint žmogiškąjį matmenį nuo redukcionistinių pliuralistinio 
mokslo aspiracijų bene labiausiai prisidėjo Nicolai Hartmannas 
ir jo ontologija bei Maxas Scheleris ir jo antropologija. Jie išskyrė 
skirtingus lygmenis arba sluoksnius, būtent kūno, sielos ir dva- 
sios. Kiekvieną šių lygmenų atitinka tam tikras mokslas: kūną — 
biologija, sielą - psichologija ir t. t. Tačiau kaip tik ši lygmenų 
arba sluoksnių įvairovė ir skatina „mokslų pliuralizmą“. 


... O kur tada „žmogaus vienovė“? Jei Žmogaus būtis tarsi 

molio indas išraižyta, išvagota plyšių ir trūkių, “kokybinių šuo- 
lių“ (Hegelis)? Žinome, kad menas apibrėžiamas kaip vienovė 
per įvairovę. O aš norėčiau apibrėžti žmogų kaip vienovę, ne- 
paisant įvairovės. Mat esama antropologinės vienovės nepaisant 
ontologinių skirtumų, nepaisant skirtumų tarp skirtingų būties 
formų. Žmogiškosios egzistencijos ženklas yra sambūvis, antro- 
pologinės vienovės ir ontologinių skirtumų, vieningo žmogiškojo 
būties būdo ir skirtingų būties formų, kuriomis ji reiškiasi, sam- 
būvis. Trumpai tariant, žmogiškoji egzistencija — tai unitas multi- 
plex', pasak Tomo Akviniečio. Tačiau jos neaprėpia nei pliuraliz- 
mas, nei monizmas, panašus į pateikiamą veikale Benedicti de Spi- 
noza ethica ordine geometrico demonstrata". Vis dėlto leiskite toliau 
škicuojant Žmogaus paveikslą, imago hominis, naudotis geometri- 
nėmis analogijomis, taigi ordine geometrico demonstrata. Kalbėsiu 
apie dimensinę ontologiją (žr. Frankl, Jahrbuch fūr Psychologie und 
Psychotherapie, 1953, I, p. 186). Pirmasis iš dviejų dimensinės onto- 
logijos dėsnių toks: to paties daikto projekcijos į skirtingus žemes- 


nio laipsnio matmenis gali prieštarauti viena kitai (pav. 1). 


Pav. 1 


Antai projektuodamas trimatę stiklinę, taigi geometrinį ci- 
lindrą, į dvimates - pagrindo ir šoninę - plokštumas, pirmuoju 


* Sudėtinga vienovė (lot. - Vert.). 
** Kalbama apie Benedicti de Spinozos veikalą „Etika, įrodyta geometrijos būdu“ (vert.). 

atveju gaunu skritulį, antruoju — stačiakampį. Be to, projekcijos 
prieštaringos dar ir tuo, kad abiem atvejais gauname uždarą fi- 
gūrą, nors stiklinė - atviras indas. 

Antrasis dimensinės ontologijos dėsnis toks: skirtingų daik- 
tų projekcijos į tą patį žemesnio laipsnio matmenį gali sutapti 


(pav. 2). 


Pav. 2 


Antai projektuodamas trimačius cilindrą, kūgį ir rutulį į 
dvimatę pagrindo plokštumą, kaskart gaunu skritulį. Tarkime, 
kad matome cilindro, kūgio arba rutulio metamus šešėlius; šie 
šešėliai daugiareikšmiai ta prasme, kad iš šešėlio tikrai negaliu 
spręsti, ar jį meta cilindras, kūgis ar rutulys. 

Kaip visa tai galima pritaikyti žmogui? Redukavę žmogų 
vienu - grynai žmogišku - matmeniu, projektuodami jį į biolo- 
gijos ir psichologijos plokštumas, gausime prieštaringas projek- 
cijas. Juk projekcija į biologinę plokštumą pateikia somatinius, o 
projekcija į psichologinę plokštumą - psichologinius fenomenus. 
Tačiau dimensinės ontologijos požiūriu šis prieštaravimas nepa- 
neigia žmogaus vienovės. Nepaneigia taip pat, kaip skritulio ir 
stačiakampio nesutapimas nepaneigia aplinkybės, kad jie - to 


paties cilindro projekcijos"?. Tačiau nepamirškime: plokštumos, į 

kurias projektuojame Žmogų, niekada neatspindės žmogiškosios 
būties vienovės, susiejančios skirtingų būties formų įvairovę, tai- 
gi peržengiančios somos ir psichės prieštaravimus. Tokią vieno- 
vę aptikti teleidžia aukštesnis matmuo, specifiškai žmogiškos 
raiškos matmuo. 

Taigi negali būti kalbos apie tai, kad išspręsime psichofizi- 
nę problemą. Tačiau galbūt dimensinė ontologija kiek paaiškins, 
kodėl psichofizinė problema neišsprendžiama. Taip pat ir valios 
laisvės problema. Kaip atviro indo projekcijos į pagrindo ir šo- 
ninę plokštumas yra uždaros figūros, taip ir žmogaus projekcija 
į biologinę plokštumą yra uždara fiziologinių refleksų sistema, 
o jo projekcija į psichologinę plokštumą - uždara psichologinių 
reakcijų sistema. Taigi projekcijos ir vėl prieštaringos. Jos prieš- 
tarauja Žmogaus esmei, tai aplinkybei, kad žmogus yra atviras, 
„atviras pasauliui“ (pasak Schelerio, Gehleno ir Portmanno). Būti 
žmogumi reiškia ir peržengti savo ribas. Sakyčiau, žmogiškosios 
egzistencijos esmė — transcenduoti save. Būti žmogumi visada 
reiškia orientuotis į ką nors: darbą, kuriam pasišventi, žmogų, 
kurį myli, ar Dievą, kuriam tarnauji. Tokį žmogaus poreikį trans- 
cenduoti save neigia visi tie žmogaus paveikslai, kurie apibūdi- 
na jį monadologizmo dvasia: ne kaip būtybę, peržengiančią savo 
ribas, siekiančią prasmės ir vertybių, taigi orientuotą į pasaulį, o 
kaip tokią, kurią domina tik ji pati, nes jai terūpi palaikyti arba 
atstatyti homeostazę (Frankl, Der Nervenarzt, 1960, 31, p. 385). 
Monadologizmas nepaiso fakto, kad homeostazės principas nėra 
universalus net biologijoje, juolab psichologijoje, ką įrodė Berta- 
lanffy ir, kitu atveju, Goldsteinas, Allportas ir Charlotte Būhler. 
Tačiau tai, kad fiziologiniai refleksai ir psichologinės reakcijos 


sudaro uždaras sistemas, dimensinės ontologijos požiūriu anaip- 

tol neprieštarauja žmogaus esmei. Neprieštarauja lygiai taip pat, 
kaip uždaros cilindro projekcijos į plokštumas neprieštarauja pa- 
ties cilindro atvirumui. 

Dabar aišku, kad Žemesnio laipsnio matmens duomenys 
išlieka reikšmingi to matmens ribose, ir tai teisinga kalbant apie 
bet kurią iš tokių vienpusiškų tyrimo krypčių, kaip Pavlovo ref- 
leksologija, Watsono biheviorizmas, Freudo psichoanalizė ar 
Adlerio individualioji psichologija. Freudas buvo pakankamai 
genialus, kad suvoktų, kaip jo teorija priklauso nuo tam tikro 
matmens. Jis juk rašė Ludwigui Binswangeriui: „Visada buvo- 
jau tik pirmajame pastato aukšte ir požemiuose“ (Ludwig Bins- 
wanger, Erinnerungen an Sigmund Freud, Bern: Francke, 1956, p. 
115). Redukcionizmo pagundai, įgavusiai psichologizmo ar net, 
sakyčiau, patologizmo formą, Freudas pasidavė tik tą akimirką, 
kai ryžosi pridurti: „Susidūręs su kategorija „Žmonijos neurozė“, 
savo žemučiame namelyje atradau vietą ir religijai“ (Žr. ten pat). 
Tik čia Freudas apsiriko. 

Tačiau jo žodžiai apie „žemutį namelį“ lemiami. Vis dėl- 
to būtina paaiškinti, kad kalbėdami apie žemesnį ar aukštesnį 
matmenį neturime omeny hierarchijos ir neimplikuojame ver- 
tinimo. Dimensinės ontologijos požiūriu „aukštesnis matmuo“ 
nusako apimlesnį matmenį, įimantį žemesnį. Taigi Žemesnis 
matmuo „įveikiamas“ (aufgehoben) aukštesnio ta daugiareikšme 
prasme, kurią šiam žodžiui teikė Hegelis. Juk ir žmogus, kartą 
tapęs žmogumi, tebėra šiek tiek ir augalas, ir gyvūnas. Panašiai 
ir lėktuvas nepraranda gebos judėti žemės plokštuma tarsi auto- 
mobilis. Žinoma, jis įrodys, kad yra lėktuvas, tik atsiplėšęs nuo 
žemės ir pakilęs į orą. Vis dėlto neabejotina, kad specialistas vien 


iš lėktuvo konstrukcijos sugebės pasakyti, ar šis apskritai įstengs 

pakilti. Ir žmogaus Žmogiškumą galima įžvelgti iki pat anato- 
mijos ypatumų, ką parodė Portmannas. Žmogaus kūne visada 
atsispaudžia jo dvasia. 

Vis dėlto mokslas ne tik turi teisę, bet ir privalo nepaisyti, 
kad tikrovė daugiamatė, jis turi apriboti tikrovę, išfiltruoti iš jos 
spektro vieną dažnį. Taigi projekcija ne tik pateisinama. Ji būtina. 
Mokslininkas turi išlaikyti vienamatės tikrovės regimybę. Tačiau 
kartu turi žinoti, ką daro, t. y. atsižvelgti į galimus klaidų šalti- 
nius, kad atlikdamas tyrimą išvengtų tų klaidų. 

Dabar jau visai nesunku pritaikyti Žmogui antrąjį dimensi- 
nės ontologijos dėsnį: projektuojant ne trimatį daiktą į dvimatę 
plokštumą, o tokias asmenybes kaip Fiodoras Dostojevskis arba 
Bernadette Soubirous' į psichiatrinę plokštumą, man, kaip psi- 
chiatrui, Dostojevskis tebus epileptikas kaip bet kuris kitas epi- 
leptikas, o Bernadette - isterikė su regos haliucinacijomis. Nieko 
kito psichiatrinė plokštuma neatspindi. Psichiatrinei plokštumai 
nepriklauso nei pirmojo meninė kūryba, nei antrosios religinis 
susitikimas. Čia viskas lieka daugiareikšmiška, kol pasimatys, 
kas slypi už ar virš projekcijos į psichiatrinę plokštumą; panašiai 
šešėlis buvo daugiareikšmis tol, kol nepavyko nustatyti, kas jį 
metė, - cilindras, kūgis ar rutulys. 

Bet kokia patologija pirmiausia reikalauja diagnozės, Dia- 
gnosis, pro-žiūros, atodairos į logą, slypintį už pathos, taigi į kan- 
čios prasmingumą. Bet kokia simptomatika pirmiausia reikalauja 
diagnozės, atodairos į etiologiją; ir kiek etiologija daugiamatė, 


tiek simptomatika - daugiareikšmė. 


* Bernadette Soubirous (1844-1879), Lurdo piemenaitė, 1933 m. kanonizuota kaip Lurdo Ber- 
nadeta (vert.). 

PSICHOLOGIZMO 
PSICHOGENEZĖ 


Baigdami šį skyrių pamėginkime psichologizmą nukreipti, 
panaudoti prieš jį patį, pamėginkime sutriuškinti jį jo paties 
ginklais. Reikėtų, taip sakant, apsukti ietį ir pritaikyti psicholo- 
gizmą jam pačiam, ištirti jo psichogenezę, motyvus, kuriais jis 
galbūt grindžiamas. Taigi paklauskime: kokia yra užmaskuo- 
toji principinė psichologizmo pozicija, jo slaptoji tendencija? 
Atsakome: tai tendencija nuvertinti, būtent nuvertinti dvasinį 
psichikos aktų turinį. Ši tendencija verčia nuolat demaskuoti, 
mėšlungiškai plėšti kaukes, ieškoti netikrų, neurozinių motyva- 
cijų. Psichologizmas išvengia bet kokio klausimo apie religijos, 
meno ar mokslo reiškinio vertingumą, peršokdamas nuo turinio 
prie akto. Žodžiu, psichologizmas vengia susidurti su pažinimo 
ir apsisprendimo uždavinių gausa, taigi žmogiškosios būties 
realijomis ir galimybėmis. 

Jis visur temato kaukes, o ir anapus jų nepripažįsta nie- 
ko, išskyrus neurozinius motyvus. Viskas jam atrodo netikra, 
suklastota. Jis stengiasi įtikinti, kad menas „tėra“ bėgimas nuo 
gyvenimo arba meilės; kad religija „tėra“ primityvaus Žmogaus 
baimė kosminių jėgų akivaizdoje. Šitaip didieji dvasios kūrėjai 
sudorojami kaip neurotikai ar psichopatai. Užbaigus „demas- 
kavimą“, tokį būdingą „kaukes plėšiančiam“ psichologizmui, 
galima lengviau atsidusti ir pripažinti, pvz., kad Goethe irgi „te- 
buvo“ neurotikas. Ši mąstymo kryptis nemato nieko tikra, taigi 
iš tikrųjų nemato nieko. Jei ką nors kada nors kur nors panau- 
dojo kaip kaukę, kaip priemonę tikslui pasiekti, ar tai būtinai 


tėra kaukė, priemonė siekiant tikslo? Ar nėra nieko spontaniško, 

tikro, pirmapradžio? Individualioji psichologija garbsto drąsą 
(Must), tačiau, regis, pamiršo nuolankumą (Demut), nuolankumą 
dvasinio kūrybiškumo versmėms, dvasios sričiai, kaip pasauliui 
savyje, kurio esmės ir vertybių neįmanoma tiesiog suprojektuoti 
į psichologijos plokštumą. Nuolankumas, jei jis tikras, ne men- 
kiau už drąsą liudija vidinę stiprybę. 

„Demaskuojančiai“ psichoterapijai svarbu ne vertinti, o nu- 
vertinti. Pasiūlykime jai pažvelgti į save, tarsi baziliskui pakišda- 
mi veidrodį, ir paaiškės, kad pasaulėžiūros ir mokslo srityje ji — 
kaip apskritai bet koks psichologizmas - išsisukinėja nuo vertės 
problemų. 

Taigi psichologizmą galime suvokti kaip nuvertinimo ten- 
dencijos įrankį. Jo užvaldyta tyrimo kryptis jau nebėra atsida- 
vusi objektyviam pažinimui. Vis dėlto veikiausiai psichologiz- 
mas tėra dalinis platesnio reiškinio aspektas. Baigiantis XIX a. 
ir prasidedant XX a. susiklostė visiškai iškreiptas Žmogaus pa- 
veikslas: žmogus buvo laikomas įvairiopai susaistytu, taigi ir 
tariamai bejėgiu, kaustomu biologinio, psichologinio, socialinio 
pobūdžio veiksnių. Nepastebėta liko tikroji Žmogaus laisvė, 
laisvė nuo visų šių susaistymų, dvasios laisvė nuo gamtos, tik 
ir sudaranti žmogaus esmę. Taip greta psichologizmo atsiranda 
biologizmas ir sociologizmas!“, kurių kiekvienas irgi pateikia sa- 
vaip iškraipytą Žmogaus paveikslą. Nenuostabu, kad netrukus 
dvasios istorijoje sulaukėme reakcijos į tokį natūralistinį požiūrį, 
raginimo atsigręžti į fundamentalius žmogaus būties faktus, į jo 
laisvą būtį natūralių susaistymų fone. Nenuostabu, kad galiau- 
siai akiračio centre ir vėl atsidūrė pirmapradė tikrovė, atsakinga 
būtis, - kitos pirmapradės tikrovės, sąmoningos būties, bent jau 


psichologizmas negalėjo neigti. Čia ypač nusipelnė egzistenci- 

nė filosofija, atskleidusi žmogaus štai-būtį, kaip būties formą sui 
generis. Antai Jaspersas vadina žmogaus būtį „nusprendžiančia“ 
būtimi, kuri ne tik tiesiog „yra“, o visada pirma nusprendžia, 
„kas ji yra“. 

Vertinti žmogaus veiksmus etikos požiūriu apskritai įma- 
noma, tik atsižvelgiant į šias ne visada pripažįstamas, tačiau se- 
niai ir visuotinai suvokiamas aplinkybes. Juk tik tais atvejais, kai 
žmogus nepaklūsta gamtinei tikrovei, kai jis, kaip žmogus, „vei- 
kia“ priešindamasis jai, taigi tampa nepriklausomas nuo biologi- 
nių (rasė), socialinių (klasė) ir psichologinių (charakterio tipas) 
susaistymų, nepaklūsta jiems aklai, — tik tokiais atvejais Žmogų 
apskritai įmanoma vertinti morališkai. Kasdien vartojamos są- 
vokos „nuopelnas“ ir „kaltė“ tėra prasmingos, jei pripažįstame 
iš esmės žmogišką gebą laikyti minėtus susaistymus ne tiesiog 
nulemtomis sąlygomis, o uždaviniais kuriant savo gyvenimą 
ir likimą ir pirmiausia pasirenkant nuostatą jų atžvilgiu. Antai 
priklausomybė tam tikrai tautai 4 priori nėra nei nuopelnas, nei 
kaltė. Kaltė atsiranda tik, pvz., neugdant ypatingų sugebėjimų, 
būdingų kokiai nors tautai, ar apleidžiant tautinės kultūros ver- 
tybes; o Žmogaus nuopelnu galima pavadinti jo pastangas sąmo- 
ninga saviaukla įveikti charakterio silpnybes, būdingas tautai, 
kuriai jis priklauso." Daugybė žmonių klysta, tautos charakterio 
silpnybes laikydami dingstimi savo pačių charakterio silpnybei. 
Tuo jie primena Dumas sūnų, kuriam viena kilminga dama pa- 
sakiusi: „Jums turėtų būti labai apmaudu, kad tėvas buvo tokio 
laisvo elgesio...“; Dumas sūnus jai atšovęs: „O ne, Jūsų šviesybe; 
tiesa, jis negali būti man pavyzdys, tačiau galiu juo bent pasi- 
teisinti.“ Geriau tėvas būtų tapęs sūnui įspėjančiu pavyzdžiu. 


Daugybė žmonių klysta ir tiesiog didžiuodamiesi tautinio cha- 

rakterio stiprybėmis, nors nepavertė jų asmeniniu nuopelnu in- 
dividualiai kultivuodami. Negalėdami laikyti žmogų atsakingą, 
negalime priskirti jam nei nuopelno, nei kaltės. Toks požiūris bū- 
dingas Vakarų mąstymui nuo Antikos filosofų laikų, juolab atsi- 
radus krikščionybei: tiesiogiai ir sąmoningai prieštaraujama pa- 
goniškam mąstymui teigiant, kad vertinti Žmogaus elgesį etiniu 
požiūriu įmanoma tik tada, kai žmogus gali laisvai apsispręsti ir 
atsakingai veikti, - ir neleistina, kai jis to nebegali. 

Pirmiausia pamėginome teoriškai dedukuoti logoterapijos 
būtinybę, paskui tą pačią „psichoterapijos dvasios požiūriu“ bū- 
tinybę parodėme, pasitelkdami praktiką. Paaiškėjo, kad ligšio- 
linė psichoterapija nepakankama kategorijų lygiu, antra vertus, 
nekompetentinga spręsti apie bet kokį dvasios reiškinį, nes ne- 
išvengiamai pasiduoda psichologizmui. Toliau reikėtų pagrįsti 
praktinę logoterapijos, kaip sąmoningos „psichoterapijos dva- 
sios požiūriu“, galimybę, kad galiausiai įrodytume jos teorinę 
galimybę, t. y. atsakytume į jau gvildentą klausimą, ar iš esmės 
įmanoma neprimesti gydytojo pasaulėžiūros pacientui. Visa, ką 
iki šiol kalbėjome, jau teikia svarbių nuorodų apie galimybes 
techniškai įgyvendinti „psichoterapiją dvasios požiūriu“. Nuo- 
lat paaiškėdavo, kaip svarbu sugrįžti prie žmogiškosios būties 
pagrindo, prie atsakingos būties. Taigi akivaizdu, kad pasitelk- 
dama logoterapiją psichoterapija turi pasukti prie egzistencinės 
analizės!“, būtent žmogiškosios būties analizės atsakingos būties 


požiūriu. 

PASTABOS 


' Juk vien todėl, kad Žmogus 
garbina Hipokratą ar Paracelsą, 
mums nekyla mintis reikalauti, 
kad jis griežtai laikytųsi jų re- 
ceptūrų ir operavimo metodų. 
[Pastaba 2] 

Būtis - anaiptol ne išimtis, ji irgi 
„yra“ „kitokia“ — nei Niekas! 
[Išnaša] 

Taip samprotaujant apskritai 
negali būti fenomeno „raudo- 
na“, — iš tikrųjų įmanomas tik 
santykis „raudona - žalia“, 
kuris ir yra tikrasis, galutinis, 
pirmapradis fenomenas. Em- 
pirinis šio teiginio patvirtini- 
mas - aplinkybė, kad išties nėra 
žmonių, kurie nematytų vien 
raudonos arba vien žalios spal- 
vos, pasitaiko tik Žmonės, ne- 
matantys ir raudonos, ir žalios 
spalvos. Anksčiau minėtą tei- 
ginį, kad esinio, kaip visada ki- 
taip esančio, santykis iš tikrųjų 
pirmesnis už būtį, patvirtina jau 
vien tai, kad fizika arba astrono- 
mija, kaip mokslai apie daiktus 
(Relaten), visada remiasi mate- 
matika, kaip mokslu apie santy- 
kius. Beje, dar reikėtų pridurti, 


kad santykis čia suvokiamas ne 


kaip kategorija, priešingai, apie 
„santykio“ sąvoką kalbama on- 
tologijos požiūriu. 

Mūsiškę santykio svarbos sam- 
pratą patvirtina ir tam tikros 
patirtys, susijusios su gyvūnų 
psichologija. Antai Karlas Būh- 
leris kalba apie gyvūnų gebą 
„atpažinti santykius“ (Die gei- 
stige Entwicklung des Kindes, 
4. Aufl., Jena: Gustav Fischer, 
1924, p. 180); remdamasis W. 
Kohleriu  (Nachweis einfacher 
Strukturfunktionen beim Schim- 
pansen und beim Haushuhn, Abh. 
der Berliner Akad. d. Wiss. 1918, 
Phys.-math. Kl. Nr. 2), jis apra- 
šo Mėginimus dresuoti naminę 
vištą, kuri kas kartą „reaguoda- 
vo ne į absoliučius įspūdžius, o 
įjų santykius“ (t. p., p. 178). 
Dar vieną patvirtinimą pateikia 
tam tikros fizikinės patirtys (plg. 
A. March, „Neuorientierung der 
Physik“, Der Standpunkt, 1952. 5. 
9., p. 5): „Iš pagrindų analizuo- 
jant patirtį, kuria grindžiamas 
mūsų tikėjimas substancinio 
elektrono egzistavimu, neliks 
nieko, išskyrus pastovių santy- 
kių sistemą, taigi išties realiais 
turime laikyti šiuos santykius, o 
ne substancines daleles... Nuo- 


monę, kad tikrąją daiktų esmę... 


SIELOGYDA 69 


sudaro jų struktūra... šiandien 
gina tokie garsūs mokslinin- 
kai kaip Bertrand'as Russelas, 
Eddingtonas, Schrodingeris ir 
daugelis kitų; visi jie objektyvia 
tikrove laiko ne substanciją...“ 

Anksčiau kalbėjome apie kito- 
kią būtį arba esinio, kaip visada 
kitokio esinio, santykį, ypač iš- 
skirdami santykį „raudona - ža- 
lia“. Taip, raudona ir žalia spal- 
vos yra kitokios, tačiau geltona 
ir violetinė, mėlyna ir oranžinė 
spalvos irgi kitokios. Vis dėlto 
visos šios poros kitokios kitaip. 
Didelė raudona figūra žaliame 
fone ir tokia pati maža figūra 
tame pačiame fone kitokios 
kita prasme, o kvadratas kitoks 
nei apskritimas savo ruožtu kita 
prasme. Galiausiai erdvinė fi- 
gūra kitokia nei plokščia figū- 
ra irgi kita prasme ir t. t. Būtis 
ne tik steigia save kaip kaskart 
kitokią, ji ir diferencijuojasi kaip 
kaskart kita — diferencijuojasi 
į vis aukštesnio laipsnio kito- 
kios būties „matmenis“! Taigi 
pasaulį galima suvokti kaip 
diferencijuotų santykių siste- 
mą. Dėl „dimensinio“ diferen- 
cijavimosi pobūdžio dviejų tam 
tikro matmens elementų san- 


tykis turi priklausyti aukštes- 

niam matmeniui. Antai dviejų 
taškų „santykis“, būtent juos 
jungianti tiesė, yra vienmatis, 0 
dviejų tiesių „santykis“, būtent 
jas siejanti plokštuma, yra dvi- 
matis ir t. t. 

Tiltą tarp kaskart kitokių esinių 
pirmiausia nutiesia pažinimas. 
Jis įveikia esinių kitokybę, steig- 
damas jų santykį. Tačiau ir pats 
pažinimas yra santykis, būtent 
dvasinio esinio santykis su kitu 
esiniu, nusakomas ir žodžiu 
„turėti“. Iš ankstesnių sampro- 
tavimų aiškėja: pažinimas, kaip 
santykis, negali priklausyti tam 
pačiam matmeniui, kuriam pri- 
klauso šio santykio elementai, 
būtent pažįstantis ir pažįstamas 
esinys (arba pažįstamas santykis 
tarp esinių, kaip kitokių esinių). 
Todėl neįmanoma kartu pažinti 
pažinimo objektą ir objekto pa- 
žinimą. Vadinasi, objekto paži- 
nimas tol pažįstamas pažinimo 
objekto sąskaita, kol apskritai 
nustoja buvęs objekto pažini- 
mu. [Pastaba 3] 

Viktor E. Frankl, Das Menschen- 
bild der Seelenheilkunde, Stutt- 
gart: Hippokrates-Verlag, 1959, 
p. 13. [Išnaša] 


"> Plg. Viktor E. Frankl, Zentralblatt 


fūr Psychotherapie, 10, 33, 1938: 


Nei 


„Kur toji į terapiją orientuota 
apžvelgtų 
ir šiuos aukštesnius Žmogaus 


psichologija, kuri 
egzistencijos sluoksnius, šitaip 
nusipelnydama aukštumų, o 
ne gelmių psichologijos pava- 
dinimo?“ Vienas viršūnių psi- 
chologijos atstovas yra pasakęs: 
„Ideals are the very stuff of 
survival“, t. y. žmogus tegali iš- 
gyventi orientuodamasis į idea- 
lus. Šis viršūnių psichologijos 
atstovas manė, kad tai teisinga 
kalbant ne tik apie atskirą žmo- 
gų, bet ir apie žmoniją, kaip vi- 
sumą. Kokį viršūnių psichologą 
miniu? Pirmąjį amerikiečių as- 
tronautą Johną H. Glenną, išties 
viršūnių psichologą... [Išnaša] 
Sigmund Freud, Briefe 
1973-1939, Frankfurt am Main, 
1960, p. 429. [Išnaša] 

J. H. Crumbaugh and L. T. Ma- 
holick, „The Psychometric App- 
roach to Frank!l's Concept of 
Noogenic Neurosis“, Journal of 
Clinical Psychology, 24, 74, 1968. 
[Išnaša] 

Arthur Burton, „Death as a 
Countertransference“, Psycho- 
analysis and the Psychoanalytic 
Review, 49, 3, 1962/63. [Išnaša] 
Psichoterapija atskleidė psicho- 
loginį ideologijos foną, o logote- 


m 
o 


m 
na 


rapija turi demaskuoti tariamą 
pasaulėžiūros pagrindą, kaip 
tariamą, šitaip paneigdama jį, 
kaip pagrindą. [Pastaba 4] 

Plg. Viktor E. Frankl, Anthropo- 
logische Grundlagen der Psycho- 
therapie, Bern, 1975, p. 109. [Iš- 
naša| 

Sąvokų maišatis, neleistinai jas 
perkeliant į su reikalu nesusiju- 
sią sritį (Aristoteles, De coel. I, i. 
268b i). 

Pandeterminizmą, taigi perdėtą 
determinizmą, neišvengiamai 
lydi ne mažiau perdėtas su- 
bjektyvizmas ir reliatyvizmas. 
Pirmasis ypač būdingas papli- 
tusioms motyvacijos teorijoms, 
nes jos visos vienpusiškai orien- 
tuojamos į homeostazės princi- 
pą. [Išnaša] 

„Nėra tikro prieštaravimo... 
nes galimi du skirtingi požiū- 
riai į tikrovę“ (Rabbi Yehuda 
Leove ben Bezalel [The Maharal 
of Prague], The Book of Divine 
Power: Introduction on the Di- 
verse Aspects and Levels of Rea- 
lity, Cracow, 1582 [translated 
by Shlomo Mallin, New York: 
Feldheim, 1975, p. 24]. „Vienas 
objektas gali turėti dvi priešta- 
ringas ypatybes, atitinkančias 


du skirtingus požiūrius; įtrau- 

kiami du skirtingi lygmenys...“ 
(ten pat, p. 36). [Pastaba 35] 
Apie visų tokių ideologijų ge- 
nealogiją: psichologizmo, bio- 
logizmo ir sociologizmo tėvas — 
natūralizmas. Sukryžminus, 
taip sakant, biologizmą su so- 
ciologizmu, atsirado vėlyvas, 
keistas vaisius — kolektyvinis 
biologizmas. Kolektyvinį biolo- 
gizmą vėl paskelbė vadinama- 
sis rasizmas. [Pastaba 6) 

Ne tik atskiram žmogui būdin- 
gos jo „dorybių ydos“ ir „ydų 
dorybės“, jos būdingos ir tautai, 
kaip visumai. Tai teigdami kartu 
pasakėme, kad nuo paties žmo- 
gaus priklauso, kuo jis pavers 
šiuos polinkius (kol kas kalbama 
tik apie juos), kurie galbūt buū- 


dingi jam, kaip tam tikros tautos 

atstovui. Šie polinkiai tėra gali- 
mybės, kurias vienaip ar kitaip 
įgyvendina atskiras Žmogus, ga- 
limybės, iš kurių jis renkasi, už 
(ar prieš) kurias apsisprendžia. 
Tik jam pasirinkus ir apsispren- 
dus, vertybiniu požiūriu neutralūs 
tautos polinkiai tampa teigiamo- 
mis ar neigiamomis vertybinė- 
mis jo asmenybės savybėmis. Va- 
dinasi, kiekvienas žmogus, kaip 
toks, pašauktas ugdyti „savo 
tautos“ dorybes, kad „jas įgytų“ 
kiek įmanoma be jų ydų“. [Pas- 
taba 7] 

Plg. V. E. Frankl, „Zur geistigen 
Problematik der Psychothera- 
pie“, Zentralblatt fūr Psychothe- 
rapie, 1938; „Zur Grundlegung 
einer Existenzanalyse“, Schweiz. 
Med. Wschr., 1939. [Išnaša] 


|| 


NUO PSICHOANALIZĖS 
PRIE EGZISTENCINĖES 
ANALIZES 


A. BENDROJI EGZISTENCINĖ ANALIZĖ 
I. Apie gyvenimo prasmę 


Psichoanalizė, kaip psichoterapijos atmaina, siekia, kad są- 
moningi taptų sielos reiškiniai. Logoterapija, priešingai, siekia, 
kad sąmoningi taptų dvasios reiškiniai. Egzistencinė analizė, 
kaip logoterapijos atmaina, stengiasi, kad žmogus įsisąmonintų 
savo atsakingą būtį, kaip žmogiškosios egzistencijos pagrindą. 

Atsakomybė visada reiškia atsakomybę, atsižvelgiant į 
prasmę. Todėl pačioje šio skyriaus pradžioje kyla klausimas apie 
žmogaus gyvenimo prasmę, kuris ir turi visą laiką likti dėmesio 
centre. Tai dažniausias klausimas iš tų, kuriais per savo dvasines 
grumtynes atakuoja gydytoją psichikos ligonis. Ne gydytojas jį 
iškelia, o dvasios nerimo kamuojamas pacientas, šiuo klausimu 


tiesiog neduodantis ramybės gydytojui. 


Abejonė Žmogaus gyvenimo prasme 


Reikia pripažinti, kad klausimas apie gyvenimo prasmę, ar 
jis būtų išsakomas, ar keliamas netiesiogiai, yra išties Žmogiškas 


klausimas. Abejonė gyvenimo prasme savaime nėra tiesiog li- 

guistumo apraiška; priešingai, tai tikroji žmogiškosios būties ap- 
raiška. Kiekvienas žino gana išsivysčiusius gyvūnus, tam tikrais 
socialinės organizacijos požymiais, struktūromis, primenančio- 
mis valstybinius darinius, net pranokstančius žmonių visuome- 
nes (pvz., bitės ar skruzdėlės); tačiau neįmanoma įsivaizduoti, 
kad kokiam nors gyvūnui galėtų kilti klausimas apie jo egzis- 
tencijos prasmę, taigi ir abejonė savo būtimi. Tik žmogui lem- 
ta išgyventi egzistenciją kaip abejotiną, tik jis patiria visą būties 
abejotinumą. 

Darsyk priminsiu konkretų atvejį paciento, kurį kamavo 
neviltis dėl gyvenimo beprasmybės ir kuris kaip tik todėl buvo 
nukreiptas į maniškę kliniką. Kalbantis paaiškėjo, kad pacientas 
sirgo endogenine depresija. Antra vertus, paaiškėjo ir tai, kad 
abejonės savo gyvenimo prasme jį apnikdavo ne per depresinę 
fazę, kaip galima būtų tikėtis; priešingai, tuo laikotarpiu jį ap- 
imdavo tokia hipochondrija, kad jis nebūtų galėjęs nė pagalvo- 
ti apie gyvenimo prasmę. Tos mintys jį apnikdavo tik tada, kai 
jis būdavo santykinai sveikas! Kitaip tariant, dvasios nerimą ir 
psichikos ligą šiuo atveju siejo skirties santykis. Vis dėlto net jei 
konkrečiu atveju nevilties ir abejonės negalima kildinti iš depre- 
sijos, kartais jos gali tapti noogeninės depresijos priežastimi. 

Kraštutiniais atvejais prasmės klausimas gali tiesiog radi- 
kaliai užvaldyti žmogų. Tai dažnai nutinka paauglystės metais, 
taigi tada, kai dvasiškai bręstančiam ir dvasiškai besigrumian- 
čiam jaunam Žmogui atsiskleidžia esminė žmogiškosios būties 
problematika. Antai kartą per gamtos pažinimo pamoką že- 
mesniųjų gimnazijos klasių moksleiviams mokytojas pareiškė, 
kad kiekvieno organizmo, taigi ir žmogaus, gyvenimas „tėra“ 


oksidacijos, degimo procesas; staiga vienas moksleivis pašoko 

ir išrėžė aistringą klausimą: „Jei taip, kokia apskritai gyvenimo 
prasmė?“ Šis berniukas suvokė, kad žmogus egzistuoja kitaip 
nei, tarkime, žvakė, stovinti ant stalo ir visiškai sudeganti. Žva- 
kės būtį (Heideggeris pasakytų „objektišką būtį“, Vorhanden-sein) 
galima aiškinti kaip degimo procesą, o žmogaus būties forma vi- 
siškai kitokia. Žmogiškoji būtis — iš esmės istorinė būtis, visada 
vykstanti istorinėje erdvėje, neišplėšiama iš šios erdvės koordi- 
načių sistemos. Šią sąryšių sistemą lemia prasmė, galbūt aiškiai 
neišreikšta ar net apskritai neišreiškiama prasmė. Skruzdėlyno 
veiklą galime laikyti tikslinga, tačiau anaiptol ne prasminga; o 
atkritus prasmės kategorijai nebelieka ir to, ką galėtume pava- 
dinti „istoriškumu“: skruzdėlių „valstybė“ neturi „istorijos“. 
Erwinas Strausas knygoje „Įvykis ir išgyvenimas“ (Gescheh- 
nis und Erlebnis) parodė, kad Žmogaus (taip pat ir neurozės ka- 
muojamo Žmogaus) gyvenimo tikrovė, kurią jis vadina „tapsmo 
tikrove“, neįsivaizduojama be istorinio laiko veiksnio. Neįsivaiz- 
duojama ir tada ar net kaip tik tada, kai pats Žmogus šią tapsmo 
tikrovę „deformuoja“ (būtent neurozės atveju). Vienas deforma- 
cijos būdų — mėginimas atsisakyti pirmapradės žmogaus būties 
formos, nusigręžti nuo jos; šį mėginimą Strausas vadina „esamojo 
momento“ (prūsentisch) būtimi. Tai tokia nuostata, kai žmogus ti- 
kisi galįs gyvenime išvengti bet kokio kryptingumo. Jo elgesys 
nei grindžiamas praeitimi, nei orientuojamas į ateitį, jis susijęs 
vien su neistorine, gryna dabartimi. Tokio elgesio pavyzdžiu gali 
būti neurozinis panirimas į savotišką estetizmą, neurozės ka- 
muojamo Žmogaus aistra menui ar perdėtas gamtos garbinimas. 
Žmogus savaip užsimiršta, galėtume pasakyti, užmiršta pareigą, 
nes tokiomis akimirkomis gyvena anapus bet kokių įpareigojimų, 


susijusių su individualiu istoriniu jo būties prasmingumu. 

„Normalus“ žmogus (ir vidurkio, ir etinės normos prasme) 
turi teisę ir galbūt yra linkęs gyventi vien esamuoju laiku tik 
laikinai ir tik tam tikru mastu. Būtent tada, kai sąmoningai nu- 
sigręžia nuo prasmės determinuojamo gyvenimo, tarkime, ap- 
svaigdamas per savo „šventes“; svaiguliu, tyčine, dirbtine savi- 
marša jis kartais sąmoningai nusimeta pernelyg sunkią tikrosios 
atsakomybės naštą. Vis dėlto galiausiai žmogus visada paklūsta 
vertybių, kurias turi kūrybiškai įgyvendinti, diktatui, - bent jau 
vakarietiškos civilizacijos žmogus. Tai sakydami anaiptol netei- 
giame, kad žmogus negali svaigintis veikla, negali apsvaigti nuo 
jos. Scheleris savo veikale apie „miesčionį“ taip apibūdina žmo- 
nes, kurie griebiasi šios galimybės: matydami vien vertybių įgy- 
vendinimo priemones, jie pamiršta galutinį tikslą, pačias verty- 
bes. Prie tokių priklauso Žmonės, visą savaitę įtemptai dirbantys, 
o sekmadienį pajuntantys gyvenimo tuštumą, nuobodį, turinio 
stygių ir pasiduodantys depresijai („sekmadienio neurozė“) arba 
pasirenkantys kokias nors svaigulio būsenas, kad išvengtų horror 
vacui, dvasinės tuštumos baimės. 

Gyvenimo prasmės klausimas tipiškai išryškėja ne tik 
brendimo metais, kartais jį tarsi paskatina likimas, būtent tais 
atvejais, kai žmogus patiria sukrėtimą. Tačiau kaip nėra liguista 
abejoti gyvenimo prasme brendimo metais, taip nėra patologinė 
ir psichinė kančia žmogaus, besigrumiančio dėl savo gyvenimo 
turinio, jo dvasinė kova. Apskritai nereikėtų pamiršti, kad tam 
tikromis aplinkybėmis psichoterapija, išplėsta iki logoterapijos 
arba vienos jos formų, egzistencinės analizės, susiduria su psi- 
chiškai kenčiančiais žmonėmis, kurių klinikiniu požiūriu tikrai 
negalime laikyti ligoniais. Juos kamuoja perdėm žmogiška prob- 


lematika, kuri yra „psichoterapijos dvasios požiūriu“ objektas. 

Tačiau net ir tais atvejais, kai klinikiniai simptomai iš tikrųjų pa- 
sireiškia, logoterapija gali suteikti ligoniui tvirtą dvasinę atramą, 
ne tokią reikalingą sveikam, tačiau tiesiog būtiną psichiškai ne- 
saugiam žmogui, kad kompensuotų tą nesaugumą. Nieku būdu 
negalima tiesiog atmesti dvasinės žmogaus problematikos tarsi 
„Simptomo“: kaskart ji yra „nuopelnas“ (anot Oswaldo Schwar- 
zo antitezės), kartais — realus paciento nuopelnas, kartais - būsi- 
mas nuopelnas, kurį turime padėti jam pasiekti. Tai itin svarbu 
kalbant apie Žmones, netekusius psichinės pusiausvyros dėl gry- 
nai išorinių priežasčių. Pavyzdžiui, praradusius mylimą žmogų, 
kuriam buvo pašventę savo gyvenimą, ir abejojančius, ar jų pačių 
gyvenimas nuo šiol turi kokios prasmės. Vargas žmogui, kurio ti- 
kėjimas savo būties prasmingumu susvyruoja tokią akimirką. Jis 
netenka bet kokios atramos; jam trūksta jėgų, kurių suteikti tegali 
pasaulėžiūra, - nebūtinai aiškiai suvokiama ar suformuluota, — 
be jokių išlygų teigianti gyvenimą, todėl sunkią valandą jis nejį- 
stengia „priimti“ likimo smūgio ir nepajėgia kompensuoti likimo 
„galios“. Taip įvyksta savotiška psichinė dekompensacija. 

Koks lemtingas gyvenimą teigiančios nuostatos vaidmuo, 
kaip stipriai ji paveikia net žmogaus biologiją, turbūt patvirti- 
na toks pavyzdys: išsamiais statistiniais metodais tiriant ilga- 
amžiškumą paaiškėjo, kad visi tiriamieji pasižymėjo „giedra“, 
t. y. gyvenimą teigiančia nuostata. Ir psichologiniu požiūriu 
pasaulėžiūrinė nuostata tokia svarbi, kad neišvengiamai „pra- 
simuša“, todėl ligoniai, mėginantys slėpti gyvenimą neigiančią 
laikyseną, niekada neįstengia jos visiškai „disimuliuoti“. Slepia- 
mą pasibjaurėjimą gyvenimu tuoj pat aptinkame, pasitelkę tam 
tikrą psichiatrinio tyrimo metodiką. Kilusį įtarimą, kad ligonis 


tik apsimeta neketinąs žudytis, nesunku patikrinti: pirmiausia 

paklausiame ligonio, ar jam dar kyla minčių apie savižudybę, 
ar jis tebepuoselėja anksčiau išsakytas savižudiškas idėjas. Į šį 
klausimą jis bet kuriuo atveju atsakys neigiamai - juolab, jei apsi- 
meta. Paskui pateikiame kitą klausimą, kuris leis diagnozuoti, ar 
pacientas iš tikrųjų išsivadavo nuo taedium vitae*, ar tik apsimeta: 
kad ir koks Žiaurus atrodytų toks klausimas, paklausiame paci- 
ento, „kodėl“ jis jau negalvoja apie savižudybę. Nuo tokių min- 
čių išsivadavęs, pasveikęs pacientas nedelsdamas atsakys, kad 
jam reikia paisyti giminaičių, galvoti apie darbą ir pan. Apsime- 
tinėjantis ligonis, išgirdęs mūsų klausimą, iškart tipiškai sutrin- 
ka. Sutrinka, nes neranda argumentų, kurie patvirtintų tariamai 
teigiamą gyvenimo nuostatą. Jei ligonis jau paguldytas į kliniką, 
jis dažniausiai reikalauja jį išrašyti, įtikinėja, kad tam nesą jokių 
kliūčių, jis anaiptol neketinąs žudytis. Taigi žmogus psichologiš- 
kai nepajėgus išgalvoti argumentų, teigiančių gyvenimą apskri- 
tai ar jo paties tolesnį gyvenimą, - argumentų, kurie priešintųsi 
užplūstančioms mintims apie savižudybę: jei tokių argumentų 
turėtų, būtų juos apmąstęs, jis e0 ipso neketintų nusižudyti ir ne- 


būtų priverstas apsimetinėti. 
Antprasmė 


Gyvenimo prasmės klausimą galima kelti įvairiais požiū- 
riais. Todėl išsyk atsisakysime problematikos, susijusios su abe- 
jotina visų įvykių prasme, būtent abejotinais pasaulio „prasme ir 
tikslu“ arba mūsų likimo, mums nutinkančių dalykų prasme. Iš 
tikrųjų visi galimi teigiami atsakymai į šiuos klausimus priklau- 
so tikėjimo sričiai. Religingam Žmogui, kuris tiki apvaizda, tokių 
klausimų apskritai nekyla. Visi kiti pirmiausia turėtų pasidomė- 


* Pasišlykštėjimas gyvenimu (lot. - Vert.). 

ti, ar tokia klausimo formuluotė leistina pažinimo kritikos požiū- 
riu. Reikėtų patikrinti, ar apskritai galima klausti apie visumos 
prasmę, taigi ar šis klausimas prasmingas. Iš tikrųjų kaskart ten- 
ka apsiriboti klausimu apie atskirų įvykių prasmę, nemėginant 
aiškintis pasaulio „tikslo“. Tikslo kategorija visada transcenden- 
tinė, nes tikslas visada išorinis tam, kas jį „turi“. Todėl pasaulio 
visumos prasmę galime suvokti nebent kaip vadinamąją ribinę 
sąvoką. Vadinasi, tokią prasmę galėtume nusakyti kaip „antpras- 
mę“ (Uber-Sinn), viena sąvoka išreikšdami ir tai, kad visumos 
prasmė jau nebesuvokiama, ir tai, kad ji daugiau, nei suvokiama. 
Tokia sąvoka būtų analogiška kantiškiesiems proto postulatams; 
ji išreikštų ir mąstymo būtinybę, ir kartu mąstymo neįmanomy- 
bę, - antinomija, kurios išvengia tik tikėjimas. 

Kadaise Pascalis tvirtino, kad šaka niekada neįstengs su- 
vokti viso medžio prasmės. Šiuolaikinė biologija parodė, kad 
kiekviena gyva būtybė gyvena aplinkoje, tinkamoje jos rūšiai, ir 
negali iš tos aplinkos ištrūkti. Kad ir koks išskirtinis šiuo požiū- 
riu būtų Žmogus, kad ir koks „atviras pasauliui“, „turintis“ dau- 
giau nei aplinką, būtent „pasaulį“ (Maxas Scheleris), vis dėlto 
kas laiduos, kad anapus „šio“ pasaulio neegzistuoja „antpasau- 
lis“ (Uber-Welt)? Ar nereikėtų priimti prielaidos, kad žmogaus 
viešpatavimas pasaulyje tėra regimybė, kad žmogus tik pra- 
noksta gamtoje gyvūną - kad galbūt Žmogaus „būtis pasaulyje“ 
(Heideggeris) analogiška gyvūno aplinkai. Gyvūnas nepajėgus 
suprasti jo aplinką pranokstančio žmogaus pasaulio, 0 žmogus 
negali suvokti antpasaulio, nebent priartėtų prie jo tikėjimu. 
Naminis gyvūnas nežino, kokiu tikslu žmogus jį prisijaukino. Kaipgi 
žmogus galėtų žinoti, koks „galutinis“ jo gyvenimo „tikslas“, kokia pa- 


saulio kaip visumos „antprasmė“? N. Hartmannas teigia, kad žmo- 

gaus laisvė ir atsakomybė nesuderinamos su žmogui nežinomu 
aukštesniu tikslingumu, o mes laikome šį jo teiginį klaidingu. 
Juk pats Hartmannas sutinka, kad žmogaus laisvė — tai „laisvė 
nepaisant priklausomybės“; dvasios laisvė pranoksta gamtos 
dėsningumus, veikia savame, aukštesniame „būties sluoksnyje“, 
kuris yra „autonominis“, nepaisant „priklausomybės“ nuo že- 
mesnio būties sluoksnio. Regis, visiškai įmanoma įsivaizduoti, 
kad žmogaus laisvės sritį su aukštesne sritimi sieja analogiškas 
santykis: žmogus turi laisvą valią nepaisant to, ką jam skyrė 
apvaizda, - juk ir prijaukintas gyvūnas tebegyvena pagal savo 
instinktus, nors ir tarnauja žmogui, panaudojančiam šiuos ins- 
tinktus saviems tikslams. 

Tarkime, turiu sukonstruoti mašiną, kurios funkcija — su- 
pakuoti prekę tam tikru būdu; savaime suprantama, kad šis 
konstruktyvus uždavinys reikalauja intelekto, iš esmės prana- 
šesnio už tą, kurio reikėtų man pačiam pakuojant prekę! Vargiai 
kas trukdo susieti šį palyginimą su instinktų problematika; ar 
kalbant apie vadinamąją instinktyvią išmintį nereikėtų padary- 
ti išvados, kad ta išmintis, kuri suteikė gyvūnų rūšiai ar būriui 
tam tikrą instinktą, kuri tarsi sukūrė tą instinktą, taigi išmintis, 
slypinti anapus instinkto, turi nelygstamai pranokti paties „ins- 
tinkto išmintį“, dėl kurios gyvūnas taip „išmintingai“ reaguoja? 
Galbūt žmogus ir gyvūnas iš esmės skiriasi visai ne tuo, kad gy- 
vūnas turi instinktus, o žmogus - protą (juk pastarąjį galime lai- 
kyti „aukštesniu“ instinktu, ypač atsižvelgdami į žmogaus protą 
grindžiantį, tačiau paties proto nepagrindžiamą a priori); daug 
svarbesnis žmogaus ir gyvūno skirtumas tas, kad žmogaus pro- 
tas kur kas pranašesnis už gyvūno instinktą, nes įstengia įžvelg- 


ti, jog turi būti išmintis, iš esmės pranokstanti jo paties išmintį, 

antžmogiška išmintis, įskiepijusi jam protą, o gyvūnui - instink- 
tus; išmintis, sukūrusi bet kokią kitą išmintį - Žmogaus išmintį 
ar išmintingus gyvūnų instinktus - ir priskyrusi ją atitinkamam 
pasauliui. 

Schleichas bene tiksliausiai ir gražiausiai nusakė Žmogaus 
pasaulio santykį su antpasauliu, kurį mėginome įsivaizduoti 
kaip analogišką gyvūno „aplinkos“ (v. Uexkūllis) ir Žmogaus 
„aplinkos“ santykiui: „Dievas sėdėjo prie galimybių vargonų ir 
improvizavo pasaulį. Mes, vargšai žmonės, visada girdime tik 
vox humana“. Jei šis toks nuostabus, kokia didinga turėtų būti vi- 
suma!“ 

Norėdami įsivaizduoti (siauresnės) gyvūnų aplinkos san- 
tykį su (platesniu) Žmogaus pasauliu ir pastarojo santykį su visa 
apimančiu antpasauliu, pasitelkime alegoriją, būtent auksinio 
pjūvio taisyklę. Anot jos, visumos mažesnės dalies santykis su 
didesniąja toks pat, koks didesniosios — su visuma. Pvz., bež- 
džionė skausmingai skiepijama norint gauti serumo. Ar įstengs 
ji kada nors suprasti, kodėl turi kentėti? Iš savo aplinkos ji ne- 
įstengs suprasti žmogaus, įtraukusio ją į savo eksperimentus. 
Žmogaus pasaulis, prasmės ir vertės pasaulis, jai neprieinamas. 
Jis jai nepasiekiamas, į jo matmenį ji niekada neprasiskverbs. Ar 
nereikėtų padaryti prielaidos, kad žmogaus pasaulį savo ruožtu 
pranoksta žmogui neprieinamas pasaulis, kurio prasmė, kurio 
antprasmė tegalėtų suteikti prasmę jo kančiai. 

Tikinčiojo žingsnis į antžmogišką matmenį grindžiamas 
meile. Tai žinomas dalykas. Turbūt menkiau žinomas atitinkamas 
žemesnio matmens preformizmas. Kas nėra matęs šuns, kenčian- 
čio veterinaro suteikiamą skausmą ir su pasitikėjimu žvelgiančio 


* Žmogaus balso registrą (lot. - Vert.). 

į šeimininką? Negalėdamas „žinoti“, kokia to skausmo prasmė, 
gyvūnas „tiki“, nes pasitiki šeimininku, nes jį „myli“, - sit venia 
anthropomorphismo“. 

Akivaizdu, kad tikėjimas antprasme - kaip ribine sąvoka ar 
kaip apvaizda - nepaprastai svarbus psichoterapijos ir psichohi- 
gienos požiūriu. Tai kūrybiškas tikėjimas. Kaip tikras tikėjimas, 
jis randasi iš vidinės stiprybės ir savo ruožtu stiprina. Tokiam 
tikėjimui galiausiai nieko nėra beprasmio. Niekas neatrodo „vel- 
tui“, „joks veiksmas nelieka neįskaitytas“ (Wildgansas). Nė vie- 
na didi mintis nepražus, net jei jos niekada nepaskelbei, net jei 
ją „nusinešei į kapus“. Vidinė Žmogaus gyvenimo istorija, jos 
dramos ir tragedijos niekada nevyksta „tuščiai“, net jei jų nieka- 
da nepastebėjo, neaprašė joks romanistas. Bet kuris nugyventas 
„romanas“ tebėra nelygstamai didesnis kūrybinis laimėjimas 
už kieno nors parašytą. Šiaip ar taip, kiekvienas kažkaip žino- 
me, kad mūsų gyvenimo turinys, jo pilnuma kažkur išsaugomi, 
„veikiami“ (aufgehoben), pasak Hegelio, ta dvejopa žodžio reikš- 
me, apimančia ir sunaikinti (tollere), ir įamžinti (conservare). Taigi 
laikas, nei gyvenimo laikinumas negali paveikti paties gyvenimo 
prasmės ir vertės. Buvusi būtis (Gewesen-sein) - irgi būties atmai- 
na, galbūt pati saugiausia. Šiuo požiūriu visa žmogaus veikla gy- 
venime - tai galimybių išgelbėjimas tikrovei. Nors atsidūrusios 
praeityje, kaip tik praeityje jos išsaugomos amžinybei, kaip tik 
ten tampa nepavaldžios laikui. 

Žinoma, prabėgusio laiko neįmanoma sugrąžinti; tačiau tai, 
kas įvyko, tampa neliečiama ir nepanaikinama. Taigi srūvantis 
laikas - ne tik plėšikas, bet ir globėjas! Pasaulėžiūra, paisanti ir į 
žmogiškosios būties laikinumo, anaiptol neprivalo būti pesimis- 


* Tebūnie leistas antropomorfizmas (lot. - Vert.). 

tinė. Šią aplinkybę galime nusakyti tokia alegorija: pesimistas 
panašus į Žmogų, stovintį priešais sieninį kalendorių ir baimin- 
gai, liūdnai stebintį, kaip vis plonėja kalendorius, nuo kurio jis 
kasdien nuplėšia po lapelį; o Žmogus, suvokiantis pasaulį taip, 
kaip aukščiau kalbėjome, primena tą, kuris nuplėšia lapelį, kitoje 
pusėje užrašo dienoraštines pastabas, paskui kruopščiai deda jį 
prie anksčiau nuplėštų ir su pasididžiavimu ir džiaugsmu ap- 
mąsto, kiek ten visko užrašyta, - kiek „užgyventa“ gyvenime. 
Na ir kas, kad šis Žmogus pastebėjo senstąs. Ar jis turėtų — ar 
galėtų - pavydžiai žvelgti į kitų žmonių jaunystę, su širdgėla — 
į savąją? Priešingai, veikiausiai turėtų pagalvoti: ko galėčiau 
pavydėti jaunam žmogui, gal tų galimybių, kurios dar laukia 
jaunuolio, gal jo ateities? „Labai ačiū“, - pasvarstys jis, - „vietoj 
galimybių turiu tikrovę —- savo praeities tikrovę; ne tik nuveiktų 
darbų, bet ir patirtos meilės, ir net iškęstos kančios tikrovę. O 
pastarąja didžiuojuosi labiausiai, nors kaip tik jos man mažiau- 
siai verta pavydėti...“ 

Visa, kas buvo gera ir gražu, patikimai išsaugoma praeityje. 
Antra vertus, visą gyvenimą galima „išpirkti“ bet kokią kaltę, 
bet kokį blogį (Žr. Schelerio veikalą „Atgimimas ir atgaila“). Taigi 
pasaulis nėra gatavas filmas, nors kaip tik taip pasaulinį proce- 
są aprašo reliatyvumo teorija, būtent kaip keturmačių „pasaulio 
linijų“ visumą; nėra gatavo filmo, kuris tebūtų sukamas; priešin- 
gai, šio pasaulio filmas dar tik statomas. Tačiau tai reiškia, kad 
praeities įvykiai - laimė! - užfiksuoti, taigi ir išsaugoti, o ateitis — 
laimė! - atvira, taigi atvira žmogaus atsakomybei. 

O kas yra atsakomybė? Atsakomybę gali „prisiimti“ ir gali 
nuojos „išsisukti“. Kalbos išmintis bemat paliudija, kad žmoguje 


turi būti priešiškų jėgų, besistengiančių sutrukdyti jam prisiimti 

jo esmę atitinkančią atsakomybę. Išties, atsakomybė - savotiška 
bedugnė. Kuo ilgiau ir nuodugniau ją apmąstome, tuo akivaiz- 
desnė tampa jos gelmė - kol galiausiai ima svaigti galva. Šiurpas 
nukrečia, vos įsigiliname į žmogaus atsakomybės esmę: žmo- 
gaus atsakomybė savaip siaubinga - ir savaip didinga. Siaubinga 
žinoti: kiekvieną akimirką esu atsakingas už kitą akimirką; kiek- 
vienas sprendimas, menkiausias ir didžiausias, yra sprendimas 
„amžiams“; kas akimirką įgyvendinu arba prarandu kaip tik tos 
akimirkos galimybę. Kiekviena akimirka slepia tūkstančius ga- 
limybių, o aš tegaliu pasirinkti ir įgyvendinti vieną vienintelę. 
Pasirinkdamas vieną, tarsi prakeikiu, pasmerkiu nebūčiai visas 
kitas — irgi „amžiams“! Tačiau didinga Žinoti: ateitis - mano ir 
aplinkinių įvykių, aplinkinių žmonių ateitis - bent šiek tiek pri- 
klauso nuo to, ką aš kas akimirką nusprendžiu. Ką įgyvendinu 
nusprendęs, ką „įkurdinu pasaulyje“, tą išgelbsčiu tikrovėn, ap- 


saugau nuo laikinumo. 
Malonumo ir homeostazės principas 


Iki šiol prasmės klausimą aptarėme, siedami jį su mėgini- 
mais suvokti pasaulio, kaip visumos, prasmę. Dabar pakalbėsi- 
me apie tai, kaip šį klausimą dažniausiai supranta jį pateikiantys 
ligoniai: jiems rūpi konkreti jų pačių asmeninio gyvenimo pras- 
mė. Pirmiausia reikėtų aptarti, kaip kai kurie pacientai mėgina 
iškraipyti šį klausimą, neišvengiamai nukrypdami į etinį nihiliz- 
mą. Tokie pacientai tiesiog tvirtina, kad tikroji gyvenimo prasmė 
tėra malonumas; savo teiginį jie grindžia tariamu argumentu, 
kad žmogaus veiklą apskritai lemia vien malonumo principas. 
Kaip Žinia, teoriją apie vyraujantį malonumo principo vaidme- 


nį sielos gyvenime skelbia ir psichoanalizė; realybės principas, 

kurį ji pripažįsta, anaiptol neprieštarauja malonumo principui, 
tėra pastarojo plėtinys, savo ruožtu tarnaujantis malonumo prin- 
cipui, nes tėra to principo „modifikacija“, „kuria iš esmės irgi 


411 


siekiama malonumo“!. Mūsų manymu, malonumo principas — 
tai psichologinis artefaktas. Iš tikrųjų malonumas - ne mūsų sie- 
kių tikslas, o jų išsipildymo pasekmė. Apie tai kadaise kalbėjo 
Kantas. Scheleris, aptardamas eudemonizmą, irgi tvirtino, kad 
prieš atliekant veiksmą mums neiškyla prieš akis malonumas, 
kaip to veiksmo tikslas, priešingai, veiksmą tiesiog lydi malo- 
numas. Galbūt pasitaiko ypatingų būsenų ar aplinkybių, kai 
malonumas išties tampa valios akto tikslų. Malonumo principo 
teorija nepastebi, kad psichinė veikla pasižymi intencionalumu 
visada, išskyrus tokias ypatingas aplinkybes. Paprastai žmogus 
nori ne malonumo, o kaip tik to, ko nori. Žmogaus norų objektai 
skirtingi, tačiau malonumas kaskart tas pats, nesvarbu, etišku ar 
neetišku elgesiu jį pasiekei. Akivaizdu, kad pripažįstant malo- 
numo principą savotiškai suniveliuojami galimi žmogaus tiks- 
lai. Tampa visiškai nesvarbu, ką žmogus daro. Juk šiuo požiūriu 
to paties tikslo, būtent išsivaduoti iš nemalonių jausmų, sieki ir 
aukodamas labdaros tikslams, ir išleisdamas šiuos pinigus ku- 
linarinėms smagybėms. Iš tikrųjų gailesčio impulsas savaime 
prasmingas nuo pat pradžių, dar nepanaikintas atitinkamo po- 
elgio, kuriam priskiriama tik ši „negatyvi“ prasmė - panaikinti 
nemalonų jausmą; juk tomis pačiomis aplinkybėmis vienas žmo- 
gus pajus gailestį, kitas galbūt - sadistinę piktdžiugą, mėgausis 
matydamas nelaimę, taigi net patirs malonumą. 

Iš tikrųjų gyvenime ne itin svarbu, ką patiri - malonumą ar 
nemalonumą. Juk žiūrovui teatre vis tiek, ar jis žiūri tragediją, ar 


komediją; jam svarbu vaidinamos pjesės turinys, jos tikroji vertė. 

Niekam nešaus į galvą sakyti, kad atėjo į teatrą norėdamas patir- 
ti nemalonių jausmų, kuriuos sukelia liūdni įvykiai scenoje; an- 
traip visus žiūrovus reikėtų laikyti užsimaskavusiais mazochis- 
tais. Vis dėlto teiginį, kad malonumas yra visų siekių tikslas, o ne 
galutinis kai kurių iš jų efektas, visiškai paneigiame jį apgręžda- 
mi. Pvz., tarkime, kad Napoleonas savo kampanijomis iš tikrųjų 
siekė vien patirti pergalės sukeliamą malonumo jausmą - tokį 
pat, kokį kitas kareivis daug paprasčiau patirdavo lėbaudamas ar 
ištvirkaudamas; tokiu atveju „galutinis“ paskutinių Napoleono 
mūšių, Napoleono pralaimėjimų „tikslas“, priešingai, būtų ne- 
malonumo jausmas, lydintis šiuos pralaimėjimus, kaip malonu- 
mo jausmas lydėdavo pergales. 

Apribojant gyvenimo prasmę tik malonumu, galiausiai at- 
siskleistų visiška gyvenimo beprasmybė. Jei malonumas sutaptų 
su gyvenimo prasme, gyvenimas tikrai neturėtų jokios prasmės. 
Juk kas yra malonumas? Būsena. Materialistas (o hedonizmas 
dažniausiai susijęs su materializmu) net pasakytų: malonumas 
tėra tam tikras procesas, vykstantis smegenų ląstelėse. Ar verta 
gyventi, kentėti, apskritai ką nors daryti vien tam, kad sukeltume 
tokį procesą? Įsivaizduokime, myriop pasmerktajam keletą va- 
landų prieš mirtį pasiūloma pasirinkti paskutinių pietų meniu. 
Šis veikiausiai savęs paklaustų: kokia prasmė mirties akivaizdo- 
je mėgautis skonio pojūčiais? Ar organizmui, po poros valandų 
virsiančiam lavonu, svarbu paskubom patirti procesą smegenų 
ląstelėse, vadinamą malonumu? O juk iš tikrųjų visas gyvenimas 
praeina mirties akivaizdoje, todėl beprasmis būtų ir bet koks 
žmogaus patiriamas malonumas. Nuoseklų žmogų toks niūrus 
gyvenimo suvokimas verstų kasdien abejoti gyvenimo prasme; 


iš tikrųjų toks požiūris tik apibendrintų patirtį paciento, atsidū- 

rusio ligoninėje po nepavykusios savižudybės ir papasakojusio 
apie tokį išgyvenimą: ketindamas nusižudyti nuošalioje miesto 
vietoje, jis nusprendęs išsikviesti taksi, nes tramvajai jau nebeva- 
žinėję. „Paskui apsigalvojau, - pasakojo pacientas, - pamaniau, 
ar ne geriau sutaupyti tuos kelis šilingus, ir norom nenorom nu- 
sišypsojau iš savo ketinimo prieš pat mirtį taupyti.“ 

Tiems, kuriems pats gyvenimas dar nepakankamai paro- 
dė, kad pasaulyje esame anaiptol ne „dėl malonumo“, siūlyčiau 
atkreipti dėmesį į statistinius duomenis, kuriuos pateikia vienas 
rusų eksperimentinės psichologijos atstovas, liudijančius, kad 
normalus žmogus per dieną daug dažniau patiria nemalonumą 
nei malonumą. Kasdienis patyrimas liudija ir tai, kad malonu- 
mo principas nepatenkinamas ne tik kaip pasaulėžiūra, taigi 
praktikoje, bet ir teorijoje. Jei paklausime Žmogaus, kodėl jis 
nedaro kažko, kas mums atrodo prasminga, o jis „pagrindžia“ 
savo neveiklumą atsakydamas, kad nenori daryti, nes tai netei- 
kia jam malonumo, mūsų tikrai nepatenkins toks atsakymas. 
Akivaizdu, tokio atsakymo apskritai nepakanka, nes malonumo 
ir nemalonumo niekada nelaikome argumentu už ar prieš tam 
tikrą veiksmą. 

Malonumo principas, kaip maksima, netaptų labiau pagrįs- 
tas, net jei jis iš tikrųjų būtų tuo, kuo jį laiko Freudas, veikale 
„Anapus malonumo principo“ susiejantis malonumo principą 
su bendra tendencija, būtent organinės gyvybės siekiu grįžti 
prie neorganinio pasaulio rimties. Freudas manė galįs įrodyti, 
kad bet koks malonumo siekis giminingas vadinamajam mirties 
instinktui. Regis, visiškai įmanoma dar labiau redukuoti šias pir- 
mines psichologines ir biologines tendencijas, gal net paskelbti 


universalų homeostazės principą, anot kurio, bet kokio būties 

fragmento raida vyksta įtampų panaikinimo linkme. Panašų dės- 
nį pripažįsta fizika, kurios teorija apie entropiją aprašo pasaulio 
raidą link kosminės pabaigos būsenos. Taigi nirvaną galima lai- 
kyti psichologiniu „šiluminės mirties“ analogu; tokiu atveju psi- 
chinės įtampos mažinimas, išsivaduojant iš nemalonių jausmų, 
būtų mikrokosminis makrokosminės entropijos ekvivalentas, 
nirvana, kaip entropija „žvelgiant iš vidaus“. Tačiau homeosta- 
zės principas prieštarauja „individuacijos principui“, anot kurio, 
kiekvienas esinys siekia išlaikyti individualumą, kitoniškumą.“ 
Vien tai, kad esama tokios priešpriešos, liudija: kad ir kokį uni- 
versalų principą atrastume, kad ir kokią kosminę tendenciją nu- 
statytume, jie nieko nelemia etiniu požiūriu. Juk objektyvūs įvy- 
kiai niekuo neįpareigoja subjekto. Kas verčia mus susitapatinti 
su tais principais ir tendencijomis? Problemiškas tėra klausimas, 
ar turėtume paklusti tokioms tendencijoms, net jei jos būdingos 
mūsų pačių psichikos procesams? Juk visiškai nesunku įsivaiz- 
duoti ir tai, kad tikroji mūsų užduotis - atsispirti tokių išorinių ir 
vidinių jėgų viešpatavimui. 

Vienpusiškas materialistinis švietimas mus visus išmokė 
pernelyg garbinti tiksliųjų gamtos mokslų atradimus, fizikinio 
pasaulėvaizdžio dėsnius. Tačiau ar iš tikrųjų turėtume baimintis 
šiluminės mirties, „pasaulio pabaigos“, tarsi galutinė kosminio 
masto katastrofa galėtų padaryti beprasmes mūsų ir būsimų kartų 
pastangas? Ar, priešingai, mūsų „vidinis patyrimas“, jokių teorijų 
negožiami kasdieniai išgyvenimai mums nesako, kad natūralus 
džiaugsmas žvelgiant į gražų saulėlydį kažkaip „realesnis“ nei 
astronominiai apskaičiavimai to momento, kada Žemė nukris ant 
Saulės? Ar įmanomas patyrimas, kuris būtų labiau betarpiškas 


už mūsų pačių patyrimą - mūsų žmogiškosios būties suvokimą 

kaip atsakingos būties? Kažkas yra pasakęs: „Tikriausias dalykas 
yra sąžinė“, ir jokia teorija apie fiziologinę tam tikrų išgyvenimų 
„prigimtį“, jokie apibrėžimai, nusakantys džiaugsmą, kaip visiš- 
kai konkretų molekulių, atomų ar elektronų šokį didžiųjų smege- 
nų ląstelėse, niekada nebuvo tokie įtikinami ir nepaneigiami kaip 
žmogaus, išgyvenančio aukščiausią estetinį malonumą ar laimin- 
gą meilę, įsitikinimas savo gyvenimo prasmingumu. 

Vis dėlto džiaugsmas gali padaryti gyvenimą prasmingą tik 
tokiu atveju, jei jis pats turi prasmę. Džiaugsmo prasmė negali 
glūdėti jame pačiame. Iš tikrųjų ji yra už džiaugsmo ribų. Juk šis 
visada nukreiptas į objektą. Scheleris parodė, kad džiaugsmas 
yra intencionalus jausmas, priešingai tiesiog malonumui, kurį jis 
laiko neintencionaliu jausmu, „būsenos“ jausmu, „jausmine bū- 
sena“. Scheleris nurodo, kad šį skirtumą atskleidžia ir kasdienė 
kalbos vartosena: malonu „dėl“ ko nors, o džiaugiamasi „kuo 
nors“. Čia vėl galime prisiminti minėtąją Erwino Strauso „esa- 
mojo momento“ gyvensenos sąvoką. Tokia gyvensena reiškia, 
kad žmogus įstrigo sąlyginio malonumo (tarkim, svaigulio) bū- 
senoje, nepasiekdamas objektų pasaulio, kuris šiuo atveju būtų 
vertybių pasaulis; tik emocinė vertybės intencija gali suteikti 
žmogui tikrą „džiaugsmą“. Kaip tik todėl džiaugsmas niekada 
negali būti savitikslis, neįmanoma siekti džiaugsmo dėl jo pa- 
ties. Jis yra „atlikties tikrovė“ (Vollzugswirklichkeit), pasak Reye- 
rio, - džiaugsmo pojūtis atsiranda tik atliekant aktą, suvokiamą 
kaip vertingą, taigi pirma atlikus intencionalų vertybės suvoki- 
mo aktą.3 Šią mintį gražiai nusakė Kierkegaardas teigdamas, kad 
durys į laimę atsiveria išorėn. Kas bando jas atplėšti, tam jos tik 
dar labiau užsiveria. Kaip tik mėšlungiškai stengdamasis būti 


laimingas, pats sau užkerti kelią į laimę. Vadinasi, laimės — ta- 

riamai svarbiausio dalyko Žmogaus gyvenime - apskritai neįma- 
noma siekti. 

Vertybė, kaip kokio nors akto intencijos objektas, neišven- 
giamai transcendentinė šio akto atžvilgiu. Ji yra už akto ribų — 
panašiai pažinimo akto objektas irgi yra už šio kognityvinio akto 
ribų. Fenomenologija parodė, kad kartu su intencionalaus akto 
objektu kaskart „yra duotas“ ir to objekto transcendentinis po- 
būdis. Jei matau šviečiančią lempą, kartu man duota ir jos egzis- 
tavimo aplinkybė, net jei užsimerkiu ir atsuku lempai nugarą. 
„Matyti“ visada reiškia matyti ką nors anapus akies. Žmogus, 
primygtinai tvirtinantis matąs ne daiktus išorėje, pasaulyje, o 
vaizdus akies tinklainėje —- kas visiškai klaidinga, — pakartotų 
pagrindinę Macho pozityvizmo, metodiškai grindžiamo juslių 
duomenimis, klaidą. Nuostata į pojūčius kaip tokius, kaip pojū- 
čius, iš esmės yra tam tikra - būtent antrinė („išvestinė“), reflek- 
tuojanti - nuostata, taigi būdinga daugių daugiausia moksliniam 
psichologiniam, o ne paprastam, natūraliam pažinimui. Tačiau 
pirminis pažinimo teorijos ketinimas ar uždavinys - anaiptol ne 
tapti psichologine pažinimo teorija“, priešingai, jos ketinimas ir 
uždavinys - būti tiesiog pažinimo teorija. Galime žengti dar to- 
liau: klystų ir žmogus, tvirtinantis, kad temato akinių stiklus, bet 
ne (pro juos) pačius daiktus. Žinoma, galima nukreipti žvilgsnį į 
nešvarumus, dulkes ar dėmes ant akinių stiklų; tačiau nereikėtų 
pamiršti, kad toks žvilgsnis kaskart atskleidžia tik akinių stiklų 
trūkumus; ir pažinimo kritika kaskart atskleidžia pažinimo - sa- 
vaime teisingo pažinimo! - klaidų šaltinį; tai yra žvilgsnis į paži- 
nimo klaidų šaltinius, pažinimo, kuris kaip tik priėmus galimo 
klaidų šaltinio prielaidą visada jau pripažįstamas kaip tikras. Su- 


vokdamas objektą, kaip realiai egzistuojantį, kartu pripažįstu jo 


90 | SIELOGYDA 


realumą nepriklausomai nuo to, ar aš, ar kas nors kitas jį apskritai 
kada nors pažins. Tai teisinga ir kalbant apie vertybinio suvoki- 
mo objektus. Pateiksime akivaizdžią iliustraciją. Įsivaizduokime, 
vyriškis pastebi, kad estetinis jo erotinės partnerės patrauklumas 
jam egzistuoja tik pasiekus ypatingą seksualinio susijaudinimo 
būseną, o susijaudinimui atslūgstant visos tos estetinės verty- 
bės kažkaip išnyksta. Vyriškis padaro išvadą, kad tos vertybės 
apskritai netikros, tėra juslingumo apakintų pojūčių padarinys, 
taigi yra ne objektyvios, o subjektyvios vertybės, priklausančios 
nuo organizmo būsenos ir grindžiamos jo juslingumu. Tačiau ši 
išvada neteisinga. Galbūt tam tikra subjektyvi būsena ir tapo są- 
lyga, apskritai leidusia pamatyti tas vertybes, galbūt tam tikra 
subjekto būsena tapo būtinu mediumu ar organonu, paskatinu- 
siu vertybės „suvokimą“. Tačiau tai anaiptol nepaneigia pačių 
vertybių objektyvumo, priešingai, reikalauja jų kaip prielaidos. 
Taigi tam, kad suvoktume ir estetines, ir etines vertybes, reikia 
adekvačių aktų - kaip ir suvokiant pažinimo objektus; tačiau 
kartu šiais aktais suvokiama ir tai, kad visi šie objektai transcen- 
dentiniai atitinkamų aktų atžvilgiu, taigi objektyviai egzistuoja. 
Nieko nekeičia ir anksčiau minėta aplinkybė, kad mūsų vertybių 
vaizdiniai ir mūsų pasaulėvaizdis visada atskleidžia tarsi vieną 
pasaulio fragmentą, tam tikrą pasaulio pjūvį, taigi kad esame 
susaistyti individualios perspektyvos. Galbūt apskritai visa, ką 
žmogus privalo, kaskart pateikia konkretybė, iškristalizuojanti 
tai, ką jis „privalo“ padaryti „čia ir dabar“. Vertybės skleidžia- 
si kasdieniais reikalavimais ir asmeniniais uždaviniais; galbūt 
vertybių, kuriomis grindžiami šie uždaviniai, apskritai galima 
siekti tik atliekant šiuos uždavinius. Galbūt konkreti privalo- 


mybė kaskart yra dalis visumos, kurios niekada neįstengs ap- 

žvelgti atskiras konkretumo perspektyvos saistomas žmogus“. 
Kiekvienas Žmogus yra ypatingas ir kiekviena jo gyveni- 
mo situacija vienkartinė. Konkretus Žmogaus uždavinys visada 
neatsiejamas nuo šio ypatingumo ir nepakartojamumo. Taigi 
kiekvienas žmogus kas akimirką turi vieną, vienintelį uždavi- 
nį; tačiau kaip tik todėl šis uždavinys absoliutus. Nors pasaulis 
kaskart regimas iš tam tikros perspektyvos, kiekvieną buvimo 
pasaulyje vietą atitinka vienintelė - būtent teisinga - perspekty- 
va. Taigi esama ir absoliučiai teisingo požiūrio — ne tik nepaisant 


perspektyvų reliatyvumo, bet kaip tik dėl jo. 
Subjektyvizmas ir reliatyvizmas 


Leiskite padaryti dar vieną pastabą apie prasmės objekty- 
vumą: prasmės objektyvumas nepanaikina jos subjektyvumo; 
prasmė subjektyvi, nes nėra vienos prasmės visiems, kiekvienam 
yra kita prasmė; tačiau prasmė negali būti vien subjektyvi“: ji ne- 
gali būti vien mano būties išraiška ar veidrodinis atspindys, ką 
teigia subjektyvizmas" ir reliatyvizmas. 

Asmenybė turi pajusti susiklosčiusių aplinkybių prasmę, 
suvokti ją ir įtikrovinti, t. y. įgyvendinti. Kaskart susijusi su ypa- 
tingomis aplinkybėmis, prasmė irgi kaskart ypatinga ir nepakar- 
tojama; ši vienatis „to, kas privalu“ ir padaro prasmę transsub- 
jektyvia: ne mes diktuojame prasmę, priešingai, ji yra objektyvi 
tikrovė, kad ir kaip jos atpažinimą ir įgyvendinimą lemtų mūsų 
pažinimo ir sąžinės subjektyvumas. Esinys, kurį čiuopia žmogaus 
pažinimas, ir privalomybė, kurią čiuopia Žmogaus sąžinė, nenus- 
toja buvę transsubjektyvūs vien todėl, kad Žmogaus pažinimas 
ir sąžinė gali klysti. Įsitikinęs tokiu transsubjektyvumu esi tikras 


ir dėl to, kad, pvz., tik klystanti sąžinė gali reikalauti pripažinti 

žmogžudystę ir savižudybę. Išimtiniais atvejais toks įsitikinimas 
leidžia gydytojui primesti pacientui savo vertybes ir pasaulėžiū- 
rą, prisiimti tokį primetimą ant savo sąžinės; tačiau net ir tokiu 
atveju gydytojas žino, kad klysti gali ir jo, ir paciento sąžinė. 

Sąžinė priklauso prie specifiškai žmogiškų fenomenų. Ją 
galėtume apibrėžti kaip intuityvią gebą pajusti ypatingą ir ne- 
pakartojamą kiekvienų aplinkybių prasmę. Žodžiu, sąžinė - tai 
prasmės organas. 

Vis dėlto ji ne tik žmogiška, bet ir pernelyg žmogiška, t. y. 
neatsiejama nuo condition humaine* ir jos pagrindinės charakte- 
ristikos, baigtinumo. Sąžinė gali ir suklaidinti žmogų. Negana 
to, iki paskutinės akimirkos, iki paskutinio atodūsio žmogus ne- 
žino, ar jis iš tikrųjų įgyvendino savo gyvenimo prasmę, ar tik 
tikisi ją įgyvendinęs: ignoramus et ignorabimus**. Peteris Wustas 
kadaise taip susiejo „nežinomybę ir riziką“: net jei sąžinė ne- 
atskleidžia Žmogui, ar jis suvokė ir įgyvendino savo gyvenimo 
prasmę, ši „nežinomybė“ neatleidžia jo nuo „rizikos“ paklusti 
sąžinei ar bent įsiklausyti į jos balsą. 

Tačiau ši „nežinomybė“ susijusi ne tik su „rizika“, bet ir su 
nuolankumu. Jei net mirties patale nežinosime, ar prasmės or- 
ganas, sąžinė, galiausiai nenuvedė mūsų klystkeliais, negalime 
žinoti ir to, ar nebuvo teisi kaip tik kito žmogaus sąžinė. Taigi 
nuolankumas reiškia toleranciją; tačiau tolerancija nėra tapati 
indiferentiškumui; gerbti kitatikių tikėjimą anaiptol nereiškia 
susitapatinti su juo. 

Niekas neneigia, kad tam tikromis aplinkybėmis Žmogus 


gali nesuvokti prasmės, tačiau turi ją interpretuoti.* Tai anaiptol 


* Žmogaus būklės (pranc. - Vert.). 
** Nežinome ir nesužinosime (lot. - Vert.). 

nereiškia, kad tokia interpretacija savavališka. Jei žmogus lais- 
vas pasirinkti kokią nors interpretaciją, argi jis nėra atsakingas 
už teisingą interpretaciją? Juk kiekvienas klausimas turi vieną 
atsakymą, būtent teisingą, kiekviena problema - vieną sprendi- 
mą, būtent galiojantį, ir kiekvienas gyvenimas, kiekvienos gy- 
venimo aplinkybės - vieną prasmę, būtent tikrąją. Projekcinio 
Rorschacho testo subjektas priskiria paveiksliukui subjektyvią 
prasmę ir šiuo priskyrimu „demaskuoja save“; tačiau gyveni- 
me prasmė ne priskiriama, o atrandama (būtent atrandama, ne 
išrandama: gyvenimo prasmės negalima išrasti, ją įmanoma tik 
atrasti). Tolesnis epizodas turėtų parodyti: kad ir kokia subjek- 
tyvi būtų interpretacija, jos intenduojama prasmė bent minima- 
liai transsubjektyvi. Kartą JAV diskutuojant po vienos mano 
paskaitos gavau tokį klausimą raštu: „Kaip Jūsų teorija apibū- 
dina 600?“ Perskaitęs šį klausimą, diskusijos vadovas ketino ati- 
dėti lapelį į šalį ir pasakė, pasisukęs į mane: „Nesąmonė, - kaip 
Jūsų teorija apibūdina 600...“ Paėmiau lapelį, užmečiau akį ir 
įsitikinau, kad diskusijos vadovas - beje, profesionalus teologas, 
— apsiriko; klausimas buvo užrašytas didžiosiomis raidėmis, ir 
anglų kalbos žodis „GOD“ labai priminė „600“. Dėl šios dvi- 
prasmybės visai netyčia susidūrėme su projekciniu testu, kurio 
rezultatai teologui ir man, psichiatrui, šiaip ar taip, buvo para- 
doksalūs. Paskui per paskaitą Vienos universitete negalėjau su- 
silaikyti nepateikęs šio angliško teksto originalo savo klausyto- 
jams iš JAV, ir paaiškėjo, kad devyni studentai perskaitė „600“, 
devyni - „GOD“, o keturi svyravo tarp šių dviejų interpretacijų. 
Norėčiau pabrėžti, kad šios interpretacijos nebuvo lygiavertės, 
priešingai, teisinga buvo viena iš jų; klausiantysis turėjo omeny 


„Dievą“, ir jo klausimą suprato tik tie, kurie perskaitė „Dievas“ 

(o ne ką kita)! Kad ir kaip žmogaus sąžinė lemtų jo sprendimą 
apie konkrečių aplinkybių prasmę, kad ir kokiu mastu žmogus 
būtų (ir liktų iki paskutinio atodūsio) nežinioje, ar jo sąžinė kon- 
krečiomis aplinkybėmis neapsirinka, jis turi rizikuoti suklysti ir 
pripažinti savo žmogiškumą, savo baigtinumą. Pasak Gordono 
W. Allporto, „tuo pačiu metu mes galime būti ir pusiau tikri, ir 
visiškai nuoširdūs.“? 

Žmogaus laisvė baigtinė, taigi žmogus nėra visagalis, antra 
vertus, baigtinė ir žmogaus atsakomybė, nes žmogus nėra ir vi- 
sažinis, jis tegali spręsti, atsižvelgdamas į savo žinias ir sąžinę. 

Matyt, kaskart, kai sąžinė atranda unikalią aplinkybių pras- 
mę, pasako „taip“ arba „ne“ universaliai vertybei, suvokiamas 
geštaltas; šis suvokimas remiasi vadinamąja valia siekti prasmės, 
kurią Jamesas C. Crumbaugh ir Leonardas T. Maholickas api- 
būdino kaip išties Žmogišką gebą išvysti prasmės geštaltą ne tik 
tikrovėje, bet ir galimybėje.!? 

Wertheimeris yra pasakęs: „Situacija „septyni plius septyni 
lygu...“ — tai sistema su tarpu, spraga. Spragą galima užpildy- 
ti įvairiais skaičiais. Vienas skaičius, būtent keturiolika, atitinka 
situaciją, užpildo spragą, yra tai, ko struktūriškai reikalauja ši 
sistema, ši pozicija ir jos funkcija sistemoje. Jis tinka situacijai. 
Kiti skaičiai, pvz. penkiolika, netinka. Jie neteisingi. Čia susidu- 
riame su situacijos reikalavimų koncepcija, su „reikalingumo“ sąvoka. 
Tokiems „reikalavimams“ būdingas objektyvumas." 

Prasmė kaskart susijusi su ypatingomis ir nepakartojamo- 
mis aplinkybėmis, tačiau esama ir prasmės universalijų, nusa- 
kančių condition humaine; tokios prasmės galimybės vadinamos 
vertybėmis. Daugmaž visuotinai galiojančios vertybės, morali- 


niai ir etiniai principai, išsikristalizavę Žmonių visuomenės isto- 

rijoje, padeda Žmogui apsispręsti, tačiau kartu stumia jį į konflik- 
tą. Kalbame ne apie sąžinės konfliktus, tokių apskritai nebūna, 
— sąžinė visada prabyla vienareikšmiškai. Prieštaringos pačios 
vertybės; priešingai kaskart ypatingai ir nepakartojamai konkre- 
čiai aplinkybių prasmei (o prasmė visada yra prasmė ne tik ad per- 
sonem, bet ir ad situationem), vertybės per definitionem yra abstrak- 
čios prasmės universalijos. Kaip tokios, jos galioja ne unikalioms 
asmenybėms nepakartojamomis aplinkybėmis, o apima plačius 
pasikartojančių, tipiškų aplinkybių arealus, kurie gali susikirsti. 
Taigi pasitaiko aplinkybių, kai žmogus turi rinktis vertybes, pa- 
sirinkti vieną iš dviejų prieštaringų principų. Kad pasirinkimas 
nebūtų savavališkas, žmogus vėl turi įsiklausyti į sąžinę, kuri 
vienintelė užtikrina jo laisvą, tačiau ne savavališką, o atsakingą 
apsisprendimą. Žinoma, žmogus laisvas net ir sąžinės atžvil- 
giu, tačiau ši laisvė apsiriboja tik dviem galimybėmis: paklusti 
sąžinei arba jos nepaisyti. Sistemingai, metodiškai tramdant ir 
slopinant sąžinę, atsiranda vakarietiškas konformizmas arba 
rytietiškas totalitarizmas: pirmuoju atveju visuomenės perdėtai 
suabsoliutintos „vertybės“ individui peršamos, antruoju - pri- 
metamos prievarta. 

Tiesa, negalime būti visiškai tikri, kad prieštaringos pačios 
vertybės; galbūt sritys, kuriose galioja skirtingos vertybės, iš tik- 
rųjų nesikerta, galbūt tų sričių sankirta tėra projekcijos padari- 
nys, taigi atsiranda dėl matmens praradimo. Galbūt neatsižvel- 
giame į hierarchinį dviejų vertybių skirtumą, ir todėl atrodo, kad 
jų galiojimo sritys kertasi ir kad šioje sankirtoje vertybės viena 
kitai prieštarauja, - panašiai projektuojant du rutulius iš trimatės 
erdvės į dvimatę plokštumą atrodo, kad jie prasiskverbia vienas 
į kitą. 

Trys vertybių kategorijos 


Pamėginome pateikti kontrargumentus principiniam skep- 
ticizmui, kurį taip dažnai išsako mūsų pacientai, ir šitaip pa- 
šalinti nihilizmo geluonį. Tačiau neretai to nepakanka, kartais 
būtina jiems parodyti ir vertybių pasaulio turtus, visą vertybių 
gausą. Kartais svarbu, kad žmogus neįstrigtų prie vienos grupės 
vertybių, nesistengtų įgyvendinti tik jas, priešingai, reikia, kad 
jis taptų pakankamai „lankstus“ ir sugebėtų pereiti prie kitos 
grupės, jei ši ir tik ši grupė teikia galimybę įgyvendinti vertybes. 
Gyvenimas reikalauja, kad žmogus būtų gana lankstus, sugebė- 
tų prisitaikyti prie jo teikiamų šansų. 

Neretai tenka išgirsti pacientą skundžiantis, kad jo gyveni- 
mas beprasmis, nes tai, ką jis daro, neturi didėlesnės vertės. To- 
kiam pacientui pirmiausia turime pabrėžti, kad iš tikrųjų visiš- 
kai nesvarbu, kokia žmogaus profesija, ką jis dirba; priešingai, 
svarbu, kaip jis dirba, ar tikrai yra tinkamas ten, kur atsidūrė. 
Svarbu ne jo veiklos mastai, svarbu tik tai, ar jis atlieka savo 
uždavinius. Paprastas žmogus, iš tikrųjų atlikęs konkrečius 
profesinio ir šeimyninio gyvenimo uždavinius, savo „mažu“ 
gyvenimu pranoksta kokį nors „didį“ valstybės veikėją, vienu 
plunksnos brūkštelėjimu lemiantį milijonų likimus, tačiau ne- 
paisantį sąžinės. 

Vis dėlto esama ne tik vertybių, kurias galima įgyvendinti 
aktyvia veikla; greta šių vertybių, kurias pavadinsiu „kūrybinė- 
mis“, yra kitos, įgyvendinamos ką nors patiriant, išgyvenant, — 
vadinamosios „išgyvenimo vertybės“. Jos įgyvendinamos, pvz., 
atsidavus gamtos ar meno grožiui. Prasminės pilnatvės, kurią 


žmogaus gyvenimui gali suteikti šios vertybės, tikrai nereikėtų 

nuvertinti. Abejojantiems, kad Žmogus gali įgyvendinti esamo 
savo būties akimirksnio prasmę vien išgyvendamas, taigi ana- 
pus bet kokios veiklos ar darbo, bet kokio aktyvaus vertybių įgy- 
vendinimo, pasiūlykime tokį eksperimentą: įsivaizduokime mu- 
zikalų žmogų, kuris sėdi koncertų salėje ir klausosi įspūdingiau- 
sių mėgstamos simfonijos taktų apimtas to virpulio, kurį patiri 
tik gryniausio grožio akivaizdoje; jei tokio Žmogaus šią akimirką 
galėtume paklausti, ar jo gyvenimas prasmingas, paklaustasis 
veikiausiai atsakytų, kad verta gyventi vien tam, kad patirtum 
šį nuostabų akimirksnį.'“ Net jei tas akimirksnis vienintelis - aki- 
mirksnio didybė leidžia spręsti apie gyvenimo didybę: juk apie 
kalnų grandinės aukštį irgi sprendžiame ne iš kokio nors jos 
slėnio aukščio, juo laikome aukščiausios viršūnės aukštį. Gyve- 
nimo prasmingumą irgi lemia jo viršūnės, ir vienintelis įvykis 
retrospektyviai gali suteikti prasmę visam gyvenimui. Paklaus- 
kime alpinisto, kuris stebi saulėlydžio nutviekstas Alpes, taip 
sukrėstas gamtos didybės, kad šiurpuliai eina per nugarą, - pa- 
klauskime, ar po tokios patirties jo gyvenimas gali kada nors tap- 
ti visiškai beprasmis. 

Tačiau yra dar ir trečia galimų vertybių kategorija. Gyveni- 
mas išlieka prasmingas ir tais atvejais, kai jis nėra nei kūrybiškai 
vaisingas, nei kupinas išgyvenimų. Tai grupė vertybių, kurių 
įgyvendinimas priklauso nuo žmogaus santykio su jo gyvenimo 
apribojimais. Kaip tik Žmogaus santykis su galimybių apriboji- 
mu atveria naują, savitą vertybių — aukščiausių vertybių - sritį. 
Todėl net ir tariamai skurdi būtis, iš tikrųjų skurdi tik dėl kūrybi- 
nių ir išgyvenimo vertybių stokos, siūlo paskutinį, net didžiau- 
sią šansą įgyvendinti vertybes. Pastarąsias vertybes pavadinsime 


nuostatos vertybėmis. Jos nusako Žmogaus santykį su nepakei- 

čiamu likimu. Galimybė įgyvendinti nuostatos vertybes atsiran- 
da kaskart, kai žmogus susiduria su likimu, kurį tegali priimti, 
iškęsti; tokiu atveju svarbu, kaip jis iškenčia savo likimą, kaip 
neša jį tarsi kryžių. Svarbu drąsa kenčiant, orumas net ir patyrus 
nesėkmę, žlugimą." Papildę galimų vertybių kategorijas nuos- 
tatos vertybėmis, iškart suvokiame, kad žmogaus egzistencija iš 
tikrųjų niekada negali tapti beprasmė: žmogaus egzistencija išlieka 
prasminga in ultimis - taigi iki paskutinio atodūsio; kol žmogus turi 
sąmonę, tol jis atsakingas vertybių — galbūt tik nuostatos ver- 
tybių - atžvilgiu. Kol būtis sąmoninga, tol ji ir atsakinga būtis. 
Žmogaus pareiga įgyvendinti vertybes išlieka iki paskutinio jo 
būties akimirksnio. Kad ir kokios ribotos būtų galimybės įgyven- 
dinti vertybes, nuostatos vertybes įgyvendinti visada įmanoma. 
Taigi pasitvirtina ir tezė, nuo kurios pradėjome: žmogiškoji būtis 
reiškia sąmoningą būtį ir atsakingą būtį. 

Gyvenimas teikia žmogui galimybę įgyvendinti tai vienos, 
tai kitos kategorijos vertybes. Kartais jis reikalauja iš mūsų įgy- 
vendinti kūrybines vertybes, kartais — atsigręžti į išgyvenimo 
vertybes. Kitaip tariant, turime pakaitom praturtinti pasaulį 
savo veikla ir praturtėti patys, ką nors patirdami ir išgyvendami. 
Kartais valandos reikalavimas susijęs su aktyvia veikla, kartais 
jį galime išpildyti atsidavę išgyvenimo galimybei. Žmogus gali 
būti tiesiog „įpareigotas“ džiaugtis. Šiuo požiūriu apie žmogų, 
kuris sėdi tramvajuje ir, užuot gėrėjęsis nuostabiu saulėlydžių 
ar mėgavęsis žydinčių akacijų aromatu, skaito laikraštį, neatsi- 
duodamas šiam gamtos išgyvenimui, - apie tokį žmogų galima 
pasakyti, kad jis šiek tiek „pamiršo pareigą“. 

Vienas ligonis, kurio gyvenimo istorijos baigiamuosius 


skyrius dabar trumpai papasakosime, nuosekliai ir tiesiog dra- 


SIELOGYDA | 99 


matiškai įgyvendino visas tris vertybių kategorijas. Apyjauniam 
vyriškiui ligoninėje buvo diagnozuotas neoperuotinas nugaros 
smegenų auglys. Profesinės veiklos jis jau seniai turėjo atsisaky- 
ti, dėl paralyžiaus buvo nedarbingas. Taigi nebuvo jokios gali- 
mybės įgyvendinti kūrybines vertybes. Tačiau ir dabar jam buvo 
prieinamas išgyvenimo vertybių pasaulis: ligonis leido laiką, 
kalbėdamasis su kitais ligoniais, prablaškydamas, drąsindamas, 
guosdamas juos; jis skaitė geras knygas, ypač mėgo klausyti per 
radiją geros muzikos. Tačiau atėjo diena, kai jau negalėjo pakęs- 
ti ausinių, 0 visiškai paralyžiuotos rankos nebeišlaikė knygos. 
Tai buvo naujas posūkis jo gyvenime: anksčiau priverstas nuo 
kūrybinių vertybių pereiti prie išgyvenimo vertybių, jis turėjo 
atsigręžti į nuostatos vertybes. Kaip kitaip galėtume apibūdinti 
jo elgesį dabar, kai jis tapo patarėju ir pavyzdžiu kitiems ligo- 
niams? Vyriškis drąsiai kentė kančias. Dieną prieš mirtį, kurią 
pats numatė, jis sužinojo, kad budintįjį gydytoją įpareigojo naktį 
suleisti jam morfijaus. Kaip pasielgė mūsų ligonis? Gydytojui po 
pietų vizituojant ligonius, jis paprašė suleisti morfijų vakare, — 


kad naktį dėl jo nereikėtų žadinti budinčio gydytojo. 
Eutanazija 


Dabar reikėtų savęs paklausti, ar apskritai turime teisę iš ne- 
pagydomai sergančio ligonio atimti galimybę mirti „sava mirti- 
mi“, galimybę iki paskutinės akimirkos pripildyti savo būtį pras- 
mės, net jei jis tegali įgyvendinti nuostatos vertybes, taigi net jei 
svarbus tėra paciento, „kenčiančiojo“, santykis su savo kančia jos 
aukščiausiame, galutiniame taške. Mirtis - jei ji iš tikrųjų sava — 
yra neatskiriama gyvenimo dalis, kuri tik ir papildo gyvenimą 


iki prasmingos visumos. Čia kyla eutanazijos problema, - tokios 

eutanazijos, kuri suvokiama ne tik kaip pagalba mirštančiajam, 
bet ir kaip mirties malonė, taigi platesne prasme. Eutanazija siau- 
riausia žodžio prasme niekada nebuvo problema gydytojui; jam 
savaime suprantamas dalykas stengtis palengvinti priešmirtines 
kančias medikamentais, kurių indikacijos momentas tėra takto 
klausimas ir iš esmės nereikalauja diskusijų. Vis dėlto nuolat šen 
bei ten eutanazijos sąvoką mėginama išplėsti, peržengiant vien 
pagalbos mirštančiajam ribas, ir įstatymais įteisinti galimybę su- 
naikinti žmones, tariamai nevertus gyventi. Pirmiausia reikėtų 
pasakyti: gydytojas pašauktas ne tam, kad spręstų, vertingas ar 
nevertingas žmogaus gyvenimas. Žmonių visuomenė įpareigojo 
ji padėti, kai gali, ir mažinti skausmus, kai reikia, - taigi gydyti, 
jei įmanoma, ir slaugyti žmones, kai jų jau neįmanoma išgydy- 
ti. Nebūdami tikri, kad gydytojas rimtai ir stropiai vykdo šiuos 
įgaliojimus, pacientai ir jų giminaičiai niekada juo nepasitikėtų. 
Ligonis nė akimirksnį nebūtų tikras, ar gydytojas artinasi prie jo 
kaip pagalbininkas, ar kaip budelis. 

Tokia principinė nuostata neleidžia jokių išimčių ne tik 
tada, kai kalbama apie nepagydomus somatinius susirgimus, 
bet ir nepagydomų psichikos ligų atvejais. Juk kas drįstų pra- 
našauti, kad psichozė, dabar laikoma nepagydoma, ilgą laiką iš- 
liks tokia? Antra vertus, neturėtume pamiršti, kad nepagydomos 
psichozės diagnozė gali būti tiesiog subjektyvus psichiatro įsi- 
tikinimas, kurio negalima objektyviai pagrįsti tokiu mastu, kad 
juo remiantis būtų leistina spręsti, turi pacientas teisę gyventi ar 
jos neturi. Žinome atvejį vyriškio, kuris ištisus penkerius metus 
buvo prikaustytas prie patalo; kojų raumenys visiškai atrofavo- 
si, ligonį reikėjo maitinti dirbtinai. Jei šį atvejį būčiau parodęs 


medicinos studentams, vienas jų, kaip neretai pasitaiko, tikrai 

būtų manęs paklausęs, ar ne geriau tokį Žmogų sunaikinti. Na, 
ateitis geriausiai atsakė į šį klausimą. Vieną dieną mūsų ligonis 
atsisėdo, panoro valgyti įprastu būdu ir išlipti iš lovos. Jis pra- 
tinosi vaikščioti, kol sunykę kojų raumenys sustiprėjo. Po kelių 
savaičių pacientas buvo išrašytas ir netrukus jau važinėjo po 
liaudies aukštąsias mokyklas, skaitydamas paskaitas apie anks- 
tesnes savo keliones. Galiausiai kartą nedideliam mano kolegų 
psichiatrų būreliui jis papasakojo apie savo išgyvenimus, apie 
vidinį gyvenimą tais kritiniais ligos metais - dideliam apmaudui 
tų slaugytojų, kurie ne itin gerai su juo elgėsi tikrai nesitikėda- 
mi, kad ligonis kada nors įstengs visiškai blaiviai papasakoti, kas 
tada vyko palatoje. 

Galima įsivaizduoti ir tokius kieno nors argumentus: psi- 
chozės kamuojamas pacientas nepajėgia suvokti tikrųjų savo 
paties interesų, todėl gydytojas, tarsi tikrosios paciento valios 
atstovas, turi numarinti nepagydomą ligonį, nes šis tikrai nu- 
sižudytų pats, jei aptemęs protas nekliudytų suvokti savo ne- 
visavertiškumo. Mūsų požiūris visiškai kitoks. Gydytojas turi 
tarnauti ligonio valiai ir teisei gyventi, ne ginčyti šią valią ir 
atimti šią teisę. Šiuo požiūriu pamokomas jauno gydytojo, su- 
sirgusio melanosarkoma ir ją diagnozavusio, atvejis. Kolegos 
veltui stengėsi paneigti diagnozę, apgauti pacientą, sukeisda- 
mi jo šlapimą su kito paciento šlapimu ir pateikdami neigiamą 
šlapimo reakciją: naktį gydytojas nusėlino į laboratoriją ir pats 
atliko šlapimo tyrimą. Ligai progresuojant beliko tikėtis kole- 
gos savižudybės. O kas nutiko iš tikrųjų? Jis pradėjo vis labiau 
abejoti pradine, teisinga, diagnoze; kai metastazės jau apėmė 
kepenis, jis pradėjo diagnozuoti nepavojingas kepenų ligas. Li- 


gonis nesąmoningai apgaudinėjo save — taip paskutinėje ligos 

stadijoje maištavo jo valia gyventi. Privalome gerbti kaip tik šią 
valią gyventi, o ne stengtis dėl kokių nors ideologijų atimti žmo- 
gaus teisę gyventi. 

Neretai pateikiamas ir toks argumentas. Sakoma, kad nepa- 
gydomi psichikos ligoniai, ypač atsilikę protiškai nuo gimimo, 
yra našta visuomenės ekonomikai, nes neproduktyvūs ir nenau- 
dingi. Ką galima atsakyti į tokį teiginį? Iš tikrųjų karutį stumian- 
tis idiotas vis dar „produktyvesnis“ už sukriošusius senelį ar mo- 
čiutę, nykstančius senelių namuose; tačiau pasiūlymu numarinti 
pastaruosius vien todėl, kad jie neproduktyvūs, pasibaisėtų net 
ir tie, kurie šiaip tvirtai laikosi naudos visuomenei kriterijaus. 
Juk kiekvienas sutiks, kad giminaičių meilės supamas žmogus 
yra nepakeičiamas šios meilės objektas ir todėl jo gyvenimas turi 
prasmę (nors ir vien pasyvią). Ne kiekvienas žino, kad kaip tik 
dėl protiškai atsilikusių vaikų bejėgiškumo tėvai juos ypač myli 
ir švelniai jais rūpinasi. 

Mūsų požiūriu, gydytojas įpareigotas, kiek įmanoma, gel- 
bėti ir tada, kai susiduria su pacientu, kuris mėgino nusižudyti ir 
kurio gyvybė kabo ant plauko. Galima paklausti, ar šiomis aplin- 
kybėmis gydytojas neturėtų palikti savižudžio likimo, kurį šis 
pasirinko, valiai; ar gydytojas turi teisę priešintis savižudžio va- 
liai, kurią šis paliudijo veiksmu, ar vis dėlto reikėtų gerbti šią va- 
lią. Juk galima samprotauti taip: gydytojas, atliekantis interven- 
ciją savižudybės atveju, pats gviešiasi likimo vaidmens, užuot 
palikęs savižudį jo likimo valiai. Mūsų prieštaravimas toks: pa- 
norėjęs, kad pavargęs gyventi žmogus mirtų, „likimas“ tikrai 
būtų radęs priemonių ir būdų sukliudyti gydytojo intervenciją, 
ši būtų buvusi pavėluota. Jei „likimas“ pasistengė, kad pacientas 


dar gyvas pakliūtų į gydytojo rankas, šis turi elgtis kaip gydyto- 

jas, nesidėti teisėju, pagal asmeninę pasaulėžiūrą ar net visiškai 


savavališkai sprendžiančiu, gyventi pacientui ar ne. 
Savižudybė 


Kalbėdami apie savižudybės problemą, jau aptarėme ga- 
limas gydytojo, kaip pašaliečio, elgsenas, dabar į šią problemą 
pažvelgsime tarsi iš vidaus, mėgindami suvokti ją gyvenimu nu- 
sivylusio žmogaus akimis, ir kartu paanalizuosime vidinį savi- 
žudybės motyvų pateisinimą. 

Kartais girdime kalbant apie vadinamąją „suvestinę savi- 
žudybę“. Taip apibūdinamos aplinkybės, kai Žmogus ryžtasi sa- 
vižudybei vien įvertindamas savo gyvenimo balansą. Kad toks 
balansas neišvengiamai neigiamas, jei atsižvelgiama vien į ma- 
lonumų balansą, paaiškėjo jau tada, kai aptarėme „malonumo, 
kaip gyvenimo prasmės“ problemą. Todėl belieka klausimas, ar 
vertybinis gyvenimo balansas kokiomis nors aplinkybėmis gali 
tapti toks neigiamas, kad tolesnis gyvenimas pasirodytų esąs 
bevertis. Pirmiausia abejotina, ar žmogus apskritai pajėgus pa- 
kankamai objektyviai vertinti savo gyvenimo balansą. Ypač tada, 
kai teigia, kad nėra jokios išeities ar kad vienintelė išeitis — savi- 
žudybė. Jo įsitikinimas subjektyvus, kad ir kaip jis būtų įsitikinęs 
jo teisingumu. Jei tarp daugybės žmonių, įsitikinusių, kad jų padėtis 
be išeities, ir mėginusių nusižudyti, atsirastų bent vienas, kuris buvo 
neteisus, kuriam vis dėlto būtų atsiradusi kita išeitis, savižudybės ban- 
dymas apskritai taptų nepateisinamas: juk kiekvieno, pasiryžusio 
nusižudyti, subjektyvus įsitikinimas toks pat tvirtas, ir nė vienas 
negali iš anksto žinoti, ar kaip tik jo įsitikinimas objektyviai pagrįstas ir 
teisingas, ar po kelių valandų to įsitikinimo nepaneigs įvykiai, kurių jis 


jau nesulauks. Teoriškai galima įsivaizduoti, kad kartais savižu- 

dybė pateisinama kaip sąmoninga auka. Vis dėlto patirtis liudija, 
kad net ir tokių savižudybių motyvai pernelyg dažnai susiję su 
apmaudu arba kad ir tokiais atvejais galiausiai iš tariamai bevil- 
tiškos situacijos būtų atsiradusi kita išeitis. Todėl galime tvirtinti, 
kad savižudybė iš esmės nepateisinama. Net ir kaip atgaila. Juk ji 
atima iš Žmogaus ne tik galimybę per kančią augti ir bręsti, taigi 
įgyvendinti nuostatos vertybes, bet ir galimybę išpirkti tas kan- 
čias, kurias Žmogus suteikė kitiems. Savižudybė įamžina tai, kas 
įvyko, užuot pašalinusi iš pasaulio įvykusią nelaimę ar padarytą 
skriaudą, ji pašalina tik nelaimės ar skriaudos subjektą. 
Atsigręžkime dabar į atvejus, kai savižudybės motyvus ga- 
lima susieti su liguistomis psichikos būsenomis. Nesigilinsime į 
klausimą, ar pakankamai tikslus psichiatrinis tyrimas neatskleis- 
tų, kad mėginimai nusižudyti apskritai neįmanomi be psichopa- 
tologinio pagrindo. Apsiribosime teigdami, kad mūsų pareiga - 
parodyti nusivylusiajam, kad savižudybė beprasmiška, kad gy- 
venimas besąlygiškai prasmingas, tam pasitelkiant imanentinę 
kritiką ir objektyvią argumentaciją, taigi logoterapijos priemo- 
nėmis. Pirmiausia reikėtų pabrėžti, kad nusivylimas gyvenimu 
tėra jausmas, o jausmas niekada negali būti argumentas. Nusižu- 
dydamas žmogus neras, ko ieško, neras problemos sprendimo. 
Pirmiausia ir nuolat turime priminti pasiryžusiam nusižudyti, 
kad savižudybė neišsprendžia jokios problemos. Turime paro- 
dyti jam, kad jis panašus į šachmatininką, susidūrusį su pernelyg 
sunkiu šachmatų uždaviniu ir nušveičiančiu figūras nuo lentos. 
Šitaip jis neišspręs jokios šachmatų problemos. Atsižadėjęs gyve- 
nimo irgi neišspręsi jokios gyvenimo problemos. Nušveisdamas 
figūras nuo lentos, šachmatininkas nesilaiko žaidimo taisyklių; 


savižudybę pasirinkęs Žmogus pažeidžia gyvenimo taisykles. 

Šios taisyklės toli gražu nereikalauja pergalės bet kokia kaina, 
priešingai, jos reikalauja niekada neatsižadėti kovos.'* 

Kad atkalbėtume pasiryžusį nusižudyti nuo jo ketinimo, 
negalime ir neprivalome pasiekti, kad pasaulyje neliktų pagrin- 
do būti nelaimingam. Neprivalome kiekvienam nelaimingai įsi- 
mylėjusiam „suveikti“ moterį, o kiekvienam skurstančiam - už- 
darbį. Reikia parodyti šiems žmonėms, kad jie ne tik gali gyventi 
neturėdami to, ko dėl kokių nors priežasčių negali turėti; kad dalį 
jų gyvenimo prasmės kaip tik sudaro geba įveikti savo nelaimę, 
bręsti, subręsti savo likimui, kuris jiems kažko nesuteikia. Tačiau 
tam, kad įtikintume mūsų pacientus laikyti gyvenimą vertybe, 
bet kokiu atveju turinčia prasmę, turime padėti jiems atrasti jų 
gyvenimo turinį, jų būties tikslą, kitaip tariant, pamatyti jų gy- 
venimo uždavinį. „Kas turi kam gyventi, iškęs bet kokį kaip“P, 
sako Nietzsche. Suvokimas, kad turi gyvenime uždavinį, ypač 
svarbus psichoterapijos ir psichohigienos požiūriu. Niekas taip 
nepadės žmogui įveikti objektyvius sunkumus, iškęsti subjekty- 
vius nemalonumus, kaip suvokimas, kad jis turi gyvenime svar- 
bų uždavinį. Juolab, jei šis uždavinys atrodo esąs jam asmeniškai 
skirtas, tarsi savotiška „misija“. Žmogus tampa nepakeičiamas ir 
neatstojamas, jo gyvenimas įgauna ypatingumo kokybę. Anks- 
čiau pateiktą Nietzschės sakinį galima suprasti ir taip: gyvenimo 
„kaip“, visos keblios jo aplinkybės pasitraukia į antrą planą tiek, 
kiek į pirmą planą išeina gyvenimo „kam“, jo prasmė ir tikslas. 
Negana to, laikant gyvenimą uždaviniu neišvengiama ir tokia 


išvada: gyvenimas tuo prasmingesnis, kuo jis sunkesnis. 

Gyvenimas, kaip uždavinys 


Norėdami padėti pacientams tapti gyvenime kiek įmano- 
ma aktyvesniems, taigi paskatinti juos pereiti iš „kenčiančios“ 
būsenos į „veiklią“, turime ne tik pasiekti, kad jie išgyventų savo 
būtį, kaip atsakingą būtį, įgyvendindami vertybes, bet ir parody- 
ti, kad uždavinys, už kurio įgyvendinimą jie atsakingi, kaskart 
specifinis. Ši uždavinio specifika dvejopos prigimties. Skirtingi ne 
tik skirtingų žmonių uždaviniai, susiję su kiekvienos asmenybės nepa- 
kartojamumu, konkretaus žmogaus uždaviniai irgi keičiasi kas dieną ir 
kas valandą dėl kaskart nepakartojamų aplinkybių. Tereikia prisimin- 
ti vadinamąsias „situacines vertybes“ (kurias Scheleris suprieši- 
no su „amžinosiomis“ vertybėmis, bendromis visada ir visiems). 
Šios vertybės tarsi laukia, kada išmuš jų valanda, suteikianti 
žmogui vienkartinę galimybę jas įgyvendinti; nepasinaudojus 
šia galimybe, ji negrįžtamai dingsta, situacinė vertybė amžiams 
lieka neįgyvendinta, žmogus ją praranda. Vadinasi, abu momen- 
tai - ypatingumas ir nepakartojamumas - esmingi, kad žmogaus 
egzistencija taptų prasminga. Šiuolaikinės egzistencinės filosofi- 
jos nuopelnas tas, kad ji nesitenkino miglota gyvenimo sąvoka, 
kurią pateikė ankstesnė gyvenimo filosofija, ir pabrėžė žmogaus 
štai-būtį kaip iš esmės konkrečią, „kaskart maniškę“. Tik dabar 
žmogaus gyvenimas savo konkrečiu pavidalu įgavo privalomy- 
filosofija. Juk suvokti Žmogaus štai-būtį, kaip ypatingą ir nepa- 
kartojamą, reiškia iššūkį įgyvendinti ypatingas ir nepakartoja- 
mas jos galimybes. 

Norint egzistencinės analizės ir logoterapijos priemonėmis 
padėti pacientui pasiekti, kad jo gyvenimas taptų kuo labiau su- 
telktas, tereikia parodyti, kad kiekvieno žmogaus gyvenimas turi 

ypatingą tikslą, kurio link veda nepakartojamas kelias. Žmogus 
šiame kelyje primena lakūną, ūkanotą naktį skrendantį į oro uos- 
tą pagal radijo signalus. Pilotas pasiekia tikslą, tik skrisdamas 
nurodytu kursu. Kiekvienas Žmogus bet kokiomis gyvenimo 
aplinkybėmis turi judėti savo ypatingu ir nepakartojamu kursu, 
tik taip jis gali įgyvendinti jam vienam suteikiamas galimybes. 

Jei pacientas pareiškia nematąs savo gyvenimo prasmės, 
neįžvelgiąs nepakartojamų savo būties galimybių, tegalime at- 
sakyti, kad pirmutinis, neatidėliotinas uždavinys kaip tik ir yra 
atrasti savo gyvenimo uždavinį, suvokti ypatingą ir nepakar- 
tojamą savo būties prasmę. O atsakant į klausimą apie vidines 
paciento galimybes, taigi į klausimą, kaip jis galėtų įžvelgti pri- 
valomą savo gyvenimo kryptį, geriausiai tinka Goethės žodžiai: 
„Kaip pažinti save? Ne svarstymu, tik veiksmu. Pamėgink atlikti 
pareigą ir iškart sužinosi, kas esi. O kokia tavo pareiga? Dienos 
reikalavimas.“ 

Žinoma, atsiras žmonių, pripažįstančių kaskart nepakarto- 
jamą gyvenimo, kaip uždavinio, pobūdį, pasiryžusių įgyvendin- 
ti konkrečias, vienkartines situacines vertybes ir vis dėlto savo 
padėtį laikančių „beviltiška“. Jų pirmiausia reikėtų paklausti: 
ką reiškia „beviltiška“? Nė vienas Žmogus negali ir niekada ne- 
įstengs numatyti ateities jau vien todėl, kad ateities žinojimas 
bemat paveiktų jo elgesį, - labiau ar mažiau, priklausys nuo to, 
ar jis atkaklus, ar labiau linkęs pasiduoti įtaigai; šiaip ar taip, 
bet kuriuo atveju žmogus mėgintų paveikti ateitį, taigi pirminė 
pranašystė nebebūtų teisinga. Negalėdamas numatyti ateities, 
žmogus negali ir spręsti, ar ateitis neslepia naujų galimybių įgy- 
vendinti vertybes. Kadaise į laivą, plaukusį iš Marselio į Velnio 


salą, įlaipino negrą, nuteistą katorgai iki gyvos galvos. Išplaukus 

į atvirą jūrą garlaivyje (kalbame apie anuomet nuskendusį „Le- 
viataną“) įsiplieskė gaisras. Kaliniui, itin stipriam vyrui, nuėmė 
antrankius, ir jis išgelbėjo dešimt žmonių. Už tai buvo amnestuo- 
tas. Jei Marselio krantinėje šio vyro būtų paklausę, ar jis mato 
kokią nors prasmę toliau gyventi, jis veikiausiai būtų papurtęs 
galvą. Apskritai nė vienas žmogus nežino, ko dar gali tikėtis iš 
gyvenimo, kokia didi valanda galbūt dar laukia. 

Todėl niekada nereikėtų teisintis savo silpnybėmis, tai- 
gi nuvertinti vidines galimybes. Kad ir kaip Žmogus nusivylęs 
savimi, kad ir kaip kamuojasi teisdamas save, kaip tik toks el- 
gesys jį jau savaime kažkiek pateisina. Juk kiekvienas skundas, 
kad bet koks pažinimas (ir bet koks vertybės suvokimas) relia- 
tyvus ir subjektyvus, iš tikrųjų jau teigia pažinimo objektyvu- 
mą; žmogaus saviplaka irgi liudija asmenybės idealą, asmeninės 
privalomybės pojūtį. Toks žmogus suvokė vertybę, taigi atrado 
sąlytį su vertybių pasaulių; nuo tos akimirkos, kai idealo mas- 
telį įstengė taikyti sau pačiam, žmogus jau negali būti bevertis. 
Jis pasiekė lygį, kuris jį reabilituoja: peržengdamas save įžengė 
į dvasios sritį ir paliudijo esąs dvasios pasaulio, kurio vertybės 
išlieka jo atmintyje, pilietis. „Jei saulėta nebūtų akis, ar ji saulę 
regėti galėtų?..“*, pasak Goethės. Tą patį galima pasakyti apie 
niūrius apibendrinimus, abejones žmonija apskritai. Pvz., apie 
teiginius, kad žmogus iš esmės blogas.!* Toks pasaulio sielvartas 
neturėtų paralyžiuoti žmogaus veiksmų; jau Žinome, kaip atsi- 
kirsti teigiančiam, kad „visi žmonės galiausiai tėra egoistai“, kad 
pasitaikantys altruizmo atvejai irgi tėra egoizmo apraiškos, nes 
tariamasis altruistas tenori atsikratyti nemalonumo, kurį sukelia 
gailesčio jausmas: pirma, gailesčio impulsą panaikinimas - ne 


* Vertė L. Rybelis. 

tikslas, o pasekmė; antra, aplinkybė, kad žmogus užjaučia, jau ir 
liudija tikrąjį altruizmą. Negana to, galėtume tvirtinti, kad žmo- 
nijai, kaip visumai, irgi tinka tai, ką kalbėjome apie atskiro žmo- 
gaus gyvenimo prasmę: istorijoje kaip ir kalnų grandinėje lemia 
maksimumo taškai. Pakanka kelių išties pavyzdinių gyvenimų 
ar net vieno konkretaus žmogaus, kurį tikrai mylime, kad pa- 
teisintume Žmonijos, kaip visumos, egzistavimą. Paprieštarauti 
galime ir teiginiui, kad didžiaisiais žmonijos idealais nuolat pik- 
tnaudžiaujama, pasitelkiant juos kaip priemones politikos, vers- 
lo, erotikos ar garbėtroškos tikslams: kaip tik tai liudija visuotinį 
šių idealų būtinumą ir amžiną jų galią; juk pastangos siekiant 
savo tikslų dangstyti veiksmus moralumo šydu įrodo tik tai, kad 
moralumas veiksmingas, paveikia jį branginančius Žmones. 
Taigi Žmogus visada turi gyvenime uždavinį, kurį privalo 
atlikti ir kuris niekada nėra iš principo neįgyvendinamas. Egzis- 
tencinė analizė stengiasi padėti žmogui suvokti atsakomybę už 
savo uždavinių atlikimą; kuo labiau žmogus suvokia gyvenimo, 
kaip uždavinio, pobūdį, tuo prasmingesnis jam atrodys jo gyve- 
nimas. Žmogui, nesuvokiančiam savo atsakomybės, gyvenimas 
yra tiesiog tikrovė, o egzistencinė analizė skatina žvelgti į gyve- 
nimą kaip į „misiją“. Tačiau dabar reikia pridurti: yra žmonių, 
žengiančių dar vieną žingsnį, išgyvenančių kito matmens tikro- 
vę. Jie suvokia savo uždavinį kaip tranzityvinį, būtent išgyvena 
ir tą instanciją, iš kurios gauna uždavinius, instanciją, kuri tuos 
uždavinius pateikia. Uždavinys jiems reiškia pavedimą. Visas jų 
gyvenimas liudija transcendentinį „užsakovą“. Regis, esminis 
homo religiosus požymis kaip tik toks: tai žmogus, kurio sąmonin- 
gai ir atsakingai būčiai atsiskleidžia ne tik gyvenimo uždavinys, 


bet ir to uždavinio pateikėjas." 


110 SIELOGYDA 


Žmogaus būtį nusakėme kaip atsakingą būtį. Atsakinga 
būtis — tai visada atsakomybė už vertybių įgyvendinimą. Taip 
pat teigėme, kad reikia atsižvelgti ir į vienkartines „situacines“ 
vertybes (Scheleris). Taip vertybių įgyvendinimo šansai įgyja 
konkretų pavidalą. Tačiau jie susiję ne tik su situacija, bet ir su 
asmenybe, yra skirtingi kiekvienai asmenybei kiekvieną valan- 
dą. Galimybės, kurias turi kiekvienas žmogus ir tik jis, tokios pat 
specifinės kaip ir tos, kurias teikia kaskart nepakartojama istori- 
nė situacija. 

Egzistencinės analizės požiūriu nėra gyvenimo uždavinio 
„apskritai“, kuris būtų privalomas visiems. Beprasmiška klausti 
apie uždavinį „apskritai“, apie prasmę „apskritai“. Toks klausi- 
mas primena žurnalisto klausimą pasaulio šachmatų čempionui: 
„O dabar pasakykite, gerbiamasis, koks šachmatų ėjimas geriau- 
sias?“ Negali būti bendro atsakymo į tokį klausimą, visada reikia 
atsižvelgti į konkrečias aplinkybes (ir asmenybę). Anas pasaulio 
čempionas, jei apskritai rimtai priimtų žurnalisto klausimą, tu- 
rėtų atsakyti taip: „Šachmatininkas kaskart turi stengtis pada- 
ryti geriausią ėjimą, atsižvelgdamas į savo galimybes ir į tai, ką 
jam leidžia varžovas.“ Reikėtų pabrėžti du dalykus: pirma, „at- 
sižvelgdamas į savo galimybes“ reiškia, kad turime paisyti vidi- 
nių galimybių, vadinamųjų sugebėjimų; antra, būtina prisiminti, 
kad žaidėjas visada gali tik „stengtis“ padaryti geriausią ėjimą 
konkrečiomis žaidimo aplinkybėmis, t. y. kaskart tam tikram fi- 
gūrų išsidėstymui atrasti tinkamą ėjimą. Iš anksto ketindamas 
padaryti absoliučiai geriausią ėjimą, kankinamas abejonių ir 
savikritikos jis mažų mažiausiai išeikvotų partijai skirtą laiką 
ir turėtų pasiduoti. Analogiška padėtis žmogaus, susidūrusio 


su gyvenimo prasmės klausimu; norėdamas, kad šis klausimas 

būtų prasmingas, jis gali jį kelti tik atsižvelgdamas į konkrečias 
aplinkybes ir konkrečią asmenybę; klaidinga ir liguista įsikalti į 
galvą padaryti absoliučiai geriausia, užuot „stengusis“ tai pada- 
ryti. Reikia siekti geriausio, kad padarytum ką nors gera; tačiau 
kartu reikia sugebėti tenkintis laipsnišku artėjimu prie tikslo su- 
vokiant, kad niekada jo visiškai nepasieksi. 

Pamėginę dabar apibendrinti visa, ką iki šiol kalbėjome gy- 
venimo prasmės klausimu, prieisime prie radikalios paties klau- 
simo kritikos. Klausti apie gyvenimo prasmę apskritai bepras- 
miška, toks klausimas neteisingai formuluojamas, nes turi omeny 
miglotą „gyvenimą“, o ne konkrečią „maniškę“ egzistenciją. GrįŽ- 
dami prie pirminės pasaulio patirties struktūros, turėsime atlikti 
kopernikišką klausimo apie gyvenimo prasmę posūkį: kaip tik 
gyvenimas užduoda žmogui klausimus. Ne žmogus turi klausti, 
priešingai, jį paklausia gyvenimas, jis privalo atsakyti į gyvenimo 
klausimus, yra atsakingas gyvenimui. Atsakymai, kuriuos patei- 
kia žmogus, tegali būti konkretūs atsakymai į konkrečius „gyve- 
nimo klausimus“. Jie atsakomi prisiimant savo būties atsakomy- 
bę, - savąja egzistencija žmogus atsako į jos pačios klausimus. 

Galbūt šioje vietoje verta paminėti, kad ir raidos psichologi- 
ja patvirtina, jog „prasmės suvokimas“ atitinka aukštesnę raidos 
fazę nei „prasmės suteikimas“ (Charlotte Būhler). Ką mėginome 
atskleisti pasitelkdami logiką, būtent tariamai paradoksalų at- 
sakymo primatą klausimo atžvilgiu, visiškai atitinka ir psicho- 
loginę raidą. Žmogus patiria save, kaip jau paklaustą. Tas pats 
instinktas, kuris, matėme, veda žmogų prie tikrųjų jo uždavinių, 
vadovauja jam ir atsakant į gyvenimo klausimus, prisiimant at- 
sakomybę už savo gyvenimą. Šis instinktas - sąžinė. Sąžinė turi 


savo „balsą“ ir „kalba“ mums — šio fakto neįmanoma paneig- 

ti. Tačiau sąžinės kalba kaskart yra atsakinėjimas. Psichologijos 
požiūriu, religingas žmogus yra tas, kuris patiria ne tik tai, kas 
sakoma, bet ir patį kalbėtoją; religingo žmogaus klausa tarsi aš- 
tresnė už nereligingo: jo intymiausio pokalbio su savimi, būtent 


pokalbio su savo sąžine, partneris yra Dievas.!ė 
Homeostazės principas ir egzistencinė dinamika 


Praktikoje logoterapija grindžiama egzistencijos ir logo su- 
sidūrimu. Teorijoje ji siekia motyvuoti egzistenciją logu. 

Žinoma, galima paprieštarauti, kad konfrontuodami egzis- 
tenciją su logu, orientuodami Žmogų į prasmės ir vertybių pa- 
saulį, pernelyg daug iš jo reikalaujame. Šiandien dėl to būgštauti 
galime mažiau nei kada nors anksčiau, antra vertus, tokie būgš- 
tavimai iš esmės nepagrįsti, nes remiasi homeostazės principu, 
kurio veikimo ribotumą parodė von Bertalanffy"?. Kurtas Golds- 
teinas* įrodė, kad neurologijos ir psichiatrijos srityje „įtampos 
mažėjimo“ (tension reduction) principas, kuriuo, šiaip ar taip, 
grindžiamos psichoanalitinė ir psichodinaminė hipotezės, iš ti- 
krųjų susijęs su patologija: normaliu atveju Žmogui, priešingai, 
svarbu ne bet kokia kaina išvengti įtampų, o ištverti jas orientuo- 
jantis į vertybes. 

Mūsų požiūriu, esminis žmogiškosios būties požymis — 
nuolatinis įtampos laukas tarp būties ir privalomybės, nuolatinis 
stovėjimas prasmės ir vertybių, jų reikalavimų akivaizdoje. Šių 
reikalavimų vengimas liudija neurozinę būtį, tad akivaizdu, kad 
psichoterapija turi itin priešintis tokiam tipiškai neuroziniam 
„eskapizmui“, o ne skatinti jį pastangomis padėti pacientui iš- 
vengti bet kokios įtampos, susidūrimo su prasme ir vertybėmis, 


perdėtai baiminantis sutrikdyti homeostazę. 

Logoterapijoje dinamiką, kuri nusistovi poliniame įtam- 
pos lauke tarp būties ir privalomybės, vadiname noodinamika, 
supriešindami ją su bet kokia psichodinamika. Nuo pastarosios 
noodinamika skiriasi pirmiausia tuo, kad apima ir laisvės aspek- 
tą: instinktai mane gena, 0 vertybės traukia, t. y. galiu pasakyti 
„taip“ arba „ne“ vertybiniam reikalavimui, taigi galiu vienaip ar 
kitaip apsispręsti. Laisva nuostata galima pasitikti ne vien (taria- 
mą) biologinių, psichologinių ir socialinių sąlygų spaudimą, bet 
ir vertybės, kurią reikia įgyvendinti, galimybę. 

Kuo mažesne įtampa pasižymi noodinamika, tuo didesnė 
grėsmė žmogui, tuo labiau jis pažeidžiamas. Remdamasis Car- 
lo Rogerso inicijuoto tyrimo rezultatais, Allportas rašo: „Spraga 
tarp Ego ir idealo, tarp esamos egzistencijos ir siekių visada nau- 
dinga. Antra vertus, per didelis pasitenkinimas liudija patologi- 
ją.“*! Pasak jo, normalią realaus ir idealaus savivaizdžių korelia- 
ciją nusako koeficientas +0.58. 

Todėl visiškai suprantamas statistiniais tyrimais grindžia- 
mas amerikiečių autorių teiginys, kad Žmogaus orientavimąsi į 
prasmę turėtume laikyti psichinės sveikatos kriterijumi, - apsiri- 
bosiu čia paminėdamas Theodore'ą A. Kotcheną*. 

JAV psichologijoje vyrauja dvi kryptys: mechanistinė ir, 
kaip reakcija į ją, humanistinė. Pirmoji grindžiama homeostazės 
principu. Antrosios idealas — savirealizacija (Goldsteinas, Hor- 
ney ir Maslow). 

Gordonas W. Allportas pabrėžia, kad įprastas motyvacijos, 
kaip mėginimo pakeisti įtampą homeostaze, apibrėžimas nenu- 
sako tikrojo siekio esmės.“ Freudas išties priskyrė „psichikos 
aparatui“ ketinimą „įveikti ir panaikinti iš išorės ir iš vidaus 


plūstančius dirgiklius ir jaudulius“24; Jungo archetipai taip pat 

grindžiami homeostaze: žmogus suvokiamas kaip būtybė, sie- 
kianti įgyvendinti archetipų teikiamas galimybes, ir vienintelis 
šio siekio motyvas - išvengti neišgyventų archetipų geluonies ar 
net keršto, išsisukti nuo jų sukeliamų įtampų. 

Charlotte Būhler pagrįstai teigia: „Nuo pirmųjų malonumo 
principo formuluočių, kurias pateikė Freudas, iki paskutiniųjų, 
dabartinių įtampos panaikinimo ir homeostazės principo versijų, 
bet kokios individo veiklos galutiniu tikslu laikomas pusiaus- 
vyros atkūrimas.“ Vis dėlto jau Charlotte Būhler, aptardama 
froidiškąją prisitaikymo „procesų sampratą, nepalankiai vertina 
tai, kad „kalbant apie prisitaikančio individo pusiausvyros sie- 
kį, realybė suvokiama negatyviai“, o iš tikrųjų „kuriantysis savo 
kūrinį ir produktą talpina pozityviai suvokiamoje realybėje“. 
„Realybei tarnaujantis“ realybės principas savo ruožtu tarnau- 
ja malonumo principui, nes tėra vien malonumo principo „mo- 
difikacija, kuria iš esmės irgi siekiama malonumo“.* Atidesnis 
žvilgsnis parodytų, kad malonumo principas savo ruožtu tėra 
modifikacija aukštesnio, būtent homeostazės, principo, t. y. ten- 
dencijos išlaikyti arba atkurti mažiausią įmanomą įtampos lygį. 

Paskelbusi malonumo principą, psichoanalizė pabrėžė va- 
lią siekti malonumo, paskelbusi pripažinimo siekį, individualioji 
psichologija pabrėžė valią siekti galios. Vis dėlto analogija nėra 
visiška: adleriškasis pripažinimo siekis susijęs su noru, kylančių 
iš asmenybės „aktų centro“ (Scheleris), Žmogus šiuo atveju nėra 
genamas instinktų, kuriuos, pvz., agresyvumą, galėtume sugre- 
tinti su Freudo pabrėžiamu seksualumu. 

Uždara „psichikos aparato“, kurį valdo malonumo princi- 
pas, sistema nepalieka vietos vadinamajai valiai siekti prasmės, 


nukreipiančiai žmogų į pasaulį. Tiesa, šios koncepcijos nereikėtų 

iškraipyti voliuntarizmo dvasia. Kalbame apie „valią siekti pras- 
mės“, o ne apie „prasmės instinktą“, tačiau tai anaiptol nereiškia, 
kad garbstome voliuntarizmą; priešingai, tokiu būdu stengiamės 
neišleisti iš akių aplinkybės, kad (pirminė) prasmės intencija yra 
tiesioginė, - t. y. žmogui pirmiausia ir galiausiai svarbu prasmė 
ir tik prasmė: prasmės instinktas reikštų, kad žmogus įgyvendi- 
na prasmę tik tam, kad atsikratytų instinkto spaudimo ir atgautų 
pusiausvyrą. Kartu jis nustotų veikti dėl pačios prasmės, o mūsų 
motyvacijos teoriją irgi tektų kildinti iš homeostazės principo. 

Europoje vis dar pasigirsta pašaipių kritiškų pastabų apie 
logoterapiją, pvz., kalbama apie „apeliaciją į valią“, o Amerikoje 
psichiatrija jau seniai suteikė deramą rangą mūsų žemyne taip 
peikiamai valiai siekti prasmės. Pasak vieno pagrindinių egzis- 
tencinės psichologijos atstovų Niujorke Rolo May, psichoanali- 
zė skatina paciento polinkį į pasyvumą, gundo jį suvokti save 
ne kaip sprendžiančią instanciją, skatina atsakomybę už savo 
sunkumus primesti bet kam, užuot prisiėmus ją pačiam. Po to- 
kių kandžių pastabų jis priduria: „Egzistencinė analizė į dėme- 
sio centrą grąžina sprendimą ir valią“, - ir sąmojingai užbaigia 
psalmės žodžiais: „Akmuo, kurį statytojai atmetė, tapo kertiniu 
akmeniu.“ Bradley Centro (Kolumbija, Džordžijos valstija, JAV) 
vadovai Jamesas C. Crumbaugh ir Leonardas T. Maholickas 
straipsnyje „The Case for Frankls „Will to Meaning“ (Journal of 
Existential Psychiatry), teigia: atliktų eksperimentų rezultatai pa- 
tvirtina hipotezę, kad valia siekti prasmės egzistuoja. 

Nereikėtų apsirikti ir aiškinti valią siekti prasmės kaip ape- 
liaciją į prasmę. Tikėjimu, meile, viltimi neįmanoma manipuliuo- 
ti, jų neįmanoma pasigaminti. Jie neatsiranda paliepus, nepasi- 


duoda net valios gniaužtams. Negaliu užsimanęs įtikėti, pamilti 

ar viltis ir pirmiausia negaliu užsimanęs panorėti. Todėl bepras- 
miška reikalauti, kad žmogus „norėtų prasmės“. Priešingai, ape- 
liuoti į valią siekti prasmės reiškia leisti, kad prasmė nušvistų 
pati — ir palikti valiai jos panorėti. 

Charlotte Būhler apibendrindama supriešina potraukių 
patenkinimo ir savirealizacijos teorijas: „Kalbant apie pagrindi- 
nes gyvenimo tendencijas, kiek jos rūpi psichoterapijai, šiandien 
iš esmės susiduriame su dviem tokių tendencijų sampratomis. 
Anot pirmosios sampratos, būdingos psichoanalizei, pagrindinė 
gyvenimo tendencija - homeostatinės pusiausvyros atkūrimas. 
Antroji teorija — tai mokymas apie savirealizaciją, kaip galutinį 
gyvenimo tikslą.“ Vis dėlto žmogus realizuoja save tik tiek, 
kiek įgyvendina prasmę: savirealizacija įvyksta savaime kaip 
prasmės įgyvendinimo pasekmė, o ne tikslas. Tik ta egzistenci- 
ja, kuri transcenduoja save, pajėgi ir realizuoti save; priešingu 
atveju, siekdama vien save realizuoti, ji save prarastų. Žmogaus 
esmė neatsiejama nuo jo orientacijos į ką nors, į idėją ar asmenį!““ 
Charlotte Būhler teisingai pabrėžia: „Savirealizacijos principo 
atstovai iš tikrųjų turėjo omeny galimybių paieškas.“ Išties savi- 
realizacija galiausiai reiškia savo galimybių realizaciją. Vis dėlto 
paklauskime, kas slypi anapus šių šiandienos žmogui brukamų 
mokymų: visi jie perša nuostatą, kad Žmogui tereikia pamėginti 
išgyventi savo vidines galimybes arba - sakoma ir taip - išreikšti 
save. Man regis, čia slypi motyvas sumažinti įtampą tarp to, kas 
žmogus yra, ir to, kuo jis turi tapti, įtampą tarp realybės ir idealų, 
kuriuos reikia įgyvendinti; kitaip tariant, įtampą tarp egzistencijos 
ir esencijos, tarp būties ir prasmės. Skelbti, kad Žmogui nebereikia 
rūpintis idealais ir vertybėmis, nes jie tėra jo paties išraiška, todėl 


jis gali apsiriboti įgyvendindamas savastį ir jos galimybes, reiš- 

kia skelbti Gerąją naujieną; šitaip žmogus sužino, kad nebereikia 
stengtis įgyvendinti prasmę ar vertybes, nes jau seniai tvarka, 
viskas jau čia - bent kaip savos galimybės, kurias reikia atskleis- 
ti. Pindaro imperatyvo „tapk, kas esi“ liepiamoji nuosaka virsta 
tiesioginės nuosakos teze: kad ir kuo Žmogus turėtų tapti — jis 
jau visada tuo buvo! Kaip tik todėl jam nereikia rūpintis idealais, 
vaizdžiai kalbant, nereikia raškyti Žvaigždžių, nes, žiū, Žemė 
irgi žvaigždė... 

Ir nuvilnija palengvėjimo atodūsis gretomis miesčionių, 
kuriems jų pseudomoralė trukdė atsikratyti nepasitenkinimo! 
Tačiau mes žinome, kad žmogaus esmė grindžiama būties ir 
prasmės įtampa. Būties ir privalomybės įtampa neatsiejama nuo 
žmogiškosios būties. Todėl ši įtampa - būtina sveikos psichinės 
būties sąlyga. JAV atlikti testų tyrimai parodė, kad pagrindinė 
logoterapinė sąvoka, būtent prasminė orientacija, - netgi svar- 
biausias psichinės sveikatos kriterijus. 

Tačiau spraga tarp būties ir privalomybės, tarp būties ir 
prasmės esminė žmogaus būčiai ir kitu, gilesniu, požiūriu. Eg- 
zistencija ir esencija niekada nesutampa, prasmė visada turi 
lenkti būtį — tik tokiu atveju išlieka pačios prasmės, kaip būties 
novatoriaus, prasmė! Egzistencija, kuri netranscenduoja savęs, 
nesiekia ko nors anapus savęs, pasmerkta sugniužti. 

Antai Biblija pasakoja: kai izraelitai keliavo dykuma, Vieš- 
pats žengė priešais tautą debesies stulpe. Tikriausiai neapsirik- 
sime šį pasakojimą interpretuodami taip: (galutinė) prasmė (esu 
linkęs ją vadinti antprasme) žengė priešais būtį, kad patrauktų 
šią paskui save, kad ši sektų paskui ją. Pagalvokime, kas būtų 
nutikę, jei Viešpaties šlovė būtų Žengusi ne tautos priekyje, o nu- 


sileidusi į jos vidurį, - akivaizdu, kas būtų nutikę: užuot vedęs 

Izraelį per dykumą į tikslą, paskirties vietą, debesies stulpas vis- 
ką būtų aptraukęs rūku, o Izraelis, negalėdamas susiorientuoti, 
būtų paklydęs. 

Kartą suvokę šią egzistencinę dinamiką, galėsime skirti du 
žmonių tipus, kuriuos norėčiau pavadinti iniciatoriais ir taikyto- 
jais (angliškame originale pacemakers versus peacemakers). Inicia- 
toriai verčia mus susidurti su vertybėmis ir prasme, pateikia jas 
mūsų valiai siekti prasmės. Taikytojai, priešingai, stengiasi nu- 
imti nuo mūsų susidūrimo su vertybėmis naštą. 

Toks iniciatorius buvo Mozė: jis neketino užliūliuoti savo 
tautos sąžinės, priešingai, provokavo ją. Nusileidęs nuo Sinajaus 
kalno, jis atnešė tautai Dešimt Dievo įsakymų, privertė ją susi- 
durti su idealais ir su tikrovės, visada atsiliekančios nuo idealų, 
pažinimu. 

Kitas tipas — taikytojai; pastariesiems terūpi vidinė pu- 
siausvyra, kurios nieku būdu negalima trikdyti; vengiant tokių 
trikdymų ne tik priimtinos bet kokios priemonės, apskritai vi- 
sas pasaulis nuskurdinamas ir sumenkinamas, virsta priemone 
tenkinti instinktus, realizuoti save, maldyti poreikius, raminti 
Superego ar išgyventi archetipą. Šiaip ar taip, siekiama sutaikyti 
žmogų su savimi, „subalansuoti“ jį. Pripažįstami tik faktai. Ojuk 
niekas nepaneigs fakto, kad idealų siekia nykstanti mažuma, - 
tad kodėl jie turėtų mums rūpėti, kodėl turėtume būti kitokie 
nei dauguma? Kam stengtis tapti idealiems — likime normalūs! 
Dabar akivaizdu, kodėl Alfredas Kinsey nusipelno kaip tik tai- 
kytojo epiteto... 

Pasak Charlotte Būhler, sveiko organizmo veiklą lemia dvie- 
jų tendencijų - įtampos ir jos iškrovos - kaita.?' Pasidomėkime, 


ar neturi šis, sakyčiau, ontogenetinis ritmas filogenetinio analo- 

go! Ar nekalbėjo Schopenhaueris apie istorijai ir visuomenei bū- 
dingą švytavimą nuo vargo prie nuobodžio ir atvirkščiai? Tiesa, 
„sveikame organizme“ įtampa ir jos iškrova vyksta greta, taigi 
erdvinių koordinačių sistemoje, o istorijoje vargo periodus keičia 
nuobodulio epochos ir atvirkščiai, taigi ryškesnis laiko veiksnys. 
Taip, net drįstume teigti, kad „homeostatiniais“ (pvz., „gerovės 
visuomenės“) laikais žmogus savanoriškai prisiima vargą kaip 
atsvarą. Gehlenas irgi sutinka, kad „vargo spaudimas veikiausiai 
turi ypatingą antropologinę prasmę“, ir šiame kontekste aiškina: 
„Vienintelė įmanoma išeitis tegali būti askezė“. Vis dėlto nega- 
lime sutikti su tolesniu jo teiginiu: „Askezė — bene vienintelis 
krikščionybės elementas, kuris nebuvo sekuliarizuotas'?4 mūsų 
manymu, misiją periodiškai suteikti organizmui streso ir padė- 
ti gerovės supamam Žmogui dirbtinai ir laikinai patirti sunkias 
aplinkybes perėmė sportas. 

Vis dėlto abejotinos ne tik paplitusios motyvacijos teorijos, 
dar didesnių abejonių kelia jų praktinis taikymas, tarkime, psi- 
chinės higienos tikslais. Juk toks taikymas nuo pat pradžių šauna 
pro šalį, nes grindžiamas klaidingu principu: siekiama apsaugoti 
žmogų nuo menkiausios įtampos, trumpai tariant, garbstomas 
homeostazės, jei ne „nirvanos“ principas (Sigmundas Freudas). 
Žmogui iš tikrųjų reikia ne būsenos be įtampos, jam reikalinga tan 
tikra sveika įtampos dozė - toji dozuota įtampa, kuri atsiranda atsi- 
liepiant į prasmės reikalavimus. 

Deja, gerovės visuomenė pateikia per mažai įtampų; šian- 
dienos Žmogui netenka patirti tiek vargo ir įtampos, kiek patirda- 
vo ankstesnių laikų Žmogus, tad galiausiai jis nebemoka ištverti 
nei vieno, nei kito. Nepakenčia frustracijos, neįstengia atsižadėti. 


Kaip tik tokiomis aplinkybėmis žmogui svarbu dirbtinai sukur- 


120 SIELOGYDA 


ti įtampą, kurią liko skolinga visuomenė: jis susikuria reikiamą 
įtampą. Pvz., pareikalauja iš savęs kokio nors nuopelno, neretai 
ir atsižadėjimo „nuopelno“. Supamas gerovės, jis pradeda sava- 
noriškai ko nors atsižadėti, dirbtinai ir tyčia susikuria sunkias 
aplinkybes. Pačiame gerovės visuomenės centre susipila „aske- 
zės salas“, - kaip tik čia įžvelgiu sporto funkciją: sportas yra mo- 
dernioji, pasaulietiška askezė. 

JAV profesoriai skundžiasi, kad dabartiniai studentai be 
galo apatiški: „Bemaž kiekviename universitete nuo Kalifornijos 
iki Naujosios Anglijos pokalbių tema tapdavo studentų apatija. Ji 
buvo dažniausiai minima mums diskutuojant su fakultetų dėsty- 
tojais ir studentais.“ 

JAV profesoriai labai vertina laisvės idealą, tačiau turi ome- 
nyje negatyvią laisvę, laisvę nuo ko nors, kurią reikia papildyti 
pozityvia idėja, laisve kam nors, būtent atsakomybe. Kada paga- 
liau Laisvės statula rytinėje JAV pakrantėje sulauks savo papildi- 
nio, Atsakomybės statulos vakarinėje pakrantėje?“* 

Jungtinių Valstijų psichoanalitikai skundžiasi, kad susidu- 
ria su naujo tipo neuroze, kurios ryškiausias požymis - iniciaty- 
v0S ir interesų stoka. 

Matyt, psichologiniu požiūriu žmogus nepakenčia ilgalai- 
kio absoliutaus atsipalaidavimo taip pat, kaip fiziniu požiūriu 
nepakenčia absoliutaus nesvarumo; veikiausiai beprasmėje erdvėje 
jis negali egzistuoti taip pat, kaip ir beorėje. 

Žinome, kad tam tikri eksperimentai, atliekami rengiantis 
kosminiams skrydžiams, panaikina galimybę patirti juslinius 
įspūdžius ir ilgainiui sukelia juslių iliuzijas. Vis dėlto tyrimai, 
atlikti Jeilio ir Harvardo universitetuose, parodė, kad „efektus, 


atsirandančius nesant juslinių įspūdžių, sukelia ne juslinio dir- 

ginimo apskritai, o prasmingo dirginimo stygius.“ Baigdami ty- 
rimų autoriai aiškina, kad smegenims reikia prasmės. Vadinasi, 
pagrindinis žmogaus poreikis - prasmės poreikis — siekia bio- 
loginius jo būties pamatus. Logoterapijos leitmotyvas, iš projekci- 
jos į šią fiziologinę plokštumą vėl transponuojamas į specifiškai 
žmogiškų fenomenų erdvę, tiesia tiltą tarp dviejų „logo“ reikš- 
mių („dvasia“ ir „prasmė“) ir suskamba tarsi fuga: dvasiai reikia 
prasmės, nous reikia logos, atitinkamai noogeniniam susirgimui 
reikia logoterapinio gydymo. 

Vis dėlto esama ne tik noogeninių ir psichogeninių neu- 
rozių, bet ir mano aprašytų somatogeninių pseudoneurozių. 
Paminėsiu tik agorafobijas, kurias sukelia hipertireozė, klaus- 
trofobijas, maskuojančias latentinę tetaniją, depersonalizacijos 
simptomus, sukeliamus antinksčių žievės nepakankamumo. 
Taigi negali būti kalbos, kad logoterapija — tai spiritualistinė teo- 
rija ir moralizuojanti praktika. Tokio priekaišto veikiau nusipelno 
psichosomatinė medicina. Iš tikrųjų fiziologinė ligos eiga anaip- 
tol nėra tokia svarbi gyvenimo istorijai, apskritai nėra dvasios ir 
sielos raiška tokiu mastu, kokį jai linkusi priskirti psichosoma- 
tinė medicina. Žmogaus kūnas tikrai nėra tikslus veidrodinis jo 
dvasios atspindys, - toks galėtų būti tik „nuskaistintas“ kūnas; 
O „puolusio“ žmogaus kūnas, jei apskritai yra veidrodis, tai tik 
sudaužytas, iškraipantis veidrodis. Žinoma, kiekviena liga turi 
savo „prasmę“, tačiau tikroji ligos prasmė — ne ta, kad žmogus 
serga, tikroji jos prasmė - ligonio santykis su savo liga, nuostata, 
kuria jis pasitinka ligą. 

Ar logoterapijos praktika moralizuojanti? Ne, ji nėra tokia 
dėl paprasčiausios priežasties: neįmanoma išrašyti prasmės re- 


cepto. Gydytojas negali suteikti prasmės paciento gyvenimui. 

Prasmės apskritai neįmanoma gauti, ją reikia rasti. Pacientas turi 
atrasti ją pats ir savarankiškai. Logoterapija nesprendžia, kas 
prasminga ir ne, vertinga ir ne; ne logoterapija, o žaltys rojuje 
pažadėjo žmonėms: jie būsią „kaip Dievas, kuris žino, kas gera 


ir kas pikta“. 
Apie mirties prasmę 


Mėgindami atsakyti į klausimą apie gyvenimo prasmę — 
žmogiškiausią iš galimų klausimų - nukreipiame žmogų į save, 
kaip būtybę, kurią klausia gyvenimas, kuri turi atsakyti už savo 
gyvenimą. Taigi pabrėžiame tą pirminę aplinkybę, kad žmogiš- 
koji būtis — tai atsakinga būtis. Egzistencinė analizė atskleidė, 
kad atsakomybė neatsiejama nuo asmenybės ir aplinkybių kon- 
kretumo: kuo konkretesnė asmenybė ir aplinkybės, tuo didesnė 
atsakomybė. Vadinasi, atsakomybė didėja kartu su asmenybės 
ypatingumu ir aplinkybių nepakartojamumu. Minėjome, kad 
ypatingumas ir nepakartojamumas sudaro žmogiškojo gyve- 
nimo prasmės pagrindą. Tačiau kartu šiais dviem egzistencijos 
aspektais reiškiasi ir žmogaus baigtinumas. Todėl baigtinumas 
savo ruožtu turėtų teikti prasmę Žmogiškajai būčiai, o ne ją pa- 
naikinti. Kol kas tik užsimename apie tai, nes pirma ketiname 
atsakyti į klausimą, ar Žmogaus gyvenimo baigtinumas laike, 
baigtinė jo gyvenimo trukmė, t. y. neišvengiama mirtis, gali pa- 
daryti gyvenimą beprasmį. 

Dažnai girdime, kad mirtis verčia abejoti .viso gyvenimo 
prasme, kad viskas beprasmiška, nes viską sunaikins mirtis. Ar 
mirtis iš tiesų gali panaikinti mūsų gyvenimo prasmingumą)? 
Anaiptol. Kas atsitiktų, jei mūsų gyvenimas nebūtų baigtinis, jei 


jis truktų amžinybę? Būdami nemirtingi, bet kokį veiksmą ra- 

mia širdimi galėtume nukelti į begalinę ateitį, mums nerūpėtų jį 
atlikti kaip tik dabar, o ne rytoj ar poryt, po metų ar dešimties. 
Tačiau mirtis, neperžengiama kiekvieno iš mūsų ateities riba, 
apkarpanti mūsų galimybes, verčia išnaudoti gyvenimo laiką, 
nepraleisti vienkartinių progų, kurių „baigtinė“ suma galiausiai 
sudaro visą gyvenimą. 

Taigi baigtinumas, laikinumas - ne tik esminis Žmogaus gy- 
venimo požymis, bet ir to gyvenimo prasmės pagrindas. Žmo- 
gaus būties prasmė grindžiama negrįžtamumu. Todėl žmogaus 
atsakomybę gyvenime tegalime suprasti tik kaip atsakomybę, 
atsižvelgiant į laikinumą ir nepakartojamumą. Norėdami, kad 
egzistencinė analizė padėtų pacientams suvokti savo atsakingą 
būtį, savąją atsakomybę, turime paskatinti juos pamatyti gyveni- 
mo istoriškumą ir žmogaus atsakomybę gyvenime, pasitelkdami 
alegorijas. Per konsultaciją gydytojas gali pasiūlyti priešais sė- 
dinčiam žmogui įsivaizduoti, kad gyvenimo saulėlydyje jis sklai- 
do savo biografijos lapus ir kaip tik atsivertė skyrių, pasakojantį 
apie dabartinę gyvenimo atkarpą; dabar jam suteikta stebuklin- 
ga galia nuspręsti, kas vyks kitame skyriuje, jis dar gali pakore- 
guoti lemiamą vidinės gyvenimo istorijos skyrių. Egzistencinės 
analizės maksimą apskritai galėtume suformuluoti kaip tokį 
imperatyvą: gyvenk taip, tarsi gyventum antrą kartą, o pirmąjį bū- 
tum elgęsis taip blogai, kaip dabar ketini. Jei pacientui pavyksta įsi- 
vaizduoti save tokiomis aplinkybėmis, jis iš karto suvokia, kokio 
masto atsakomybė tenka žmogui kiekvieną gyvenimo akimirką: 
atsakomybė už tai, kokia bus kita jo valanda, kita diena. 

Arba pasiūlome pacientui įsivaizduoti savo gyvenimą tarsi 
filmą, kuris kaip tik „sukamas“ ir kurio negalima „karpyti“, t. y. 


negalima pakeisti to, kas jau „nufilmuota“. Kartais ir tokiu būdu 

pavyksta parodyti žmogaus gyvenimo negrįžtamumą, jo būties 
istoriškumą. 

Pradžioje gyvenimas tėra gryna substancija, kurios jis ilgai- 
niui vis labiau netenka, vis labiau virsdamas funkcija, o pabaigo- 
je gyvenimą sudaro tai, ką žmogus atliko, patyrė ir iškentė. Taigi 
žmogaus gyvenimas kažkiek primena radžio „gyvenimą“, kurio 
„trukmė“ irgi ribota, nes atomai skyla, materija vis labiau virsta 
energija, 0 ši išspinduliuojama, niekada negrįžta atgal ir neat- 
virsta į materiją. Atomų skilimo procesas negrįžtamas, „kryp- 
tingas“, taigi radis vis labiau netenka pradinės substancijos. Ir 
žmogaus gyvenimas vis labiau praranda pradinį materialumą, 
kol galiausiai tampa gryna forma. Žmogus panašus į skulptorių, 
kaltu ir kūju apdorojantį beformį akmenį, kad išgautų iš jo vis la- 
biau regimą formą. Skirtumas tik tas, kad apdorojamą medžiagą 
jam pateikia likimas: kurdamas, išgyvendamas arba kentėdamas 
žmogus mėgina iš gyvenimo „išgauti“ kuo daugiau vertybių, — 
kūrybinių, išgyvenimo ar nuostatos vertybių. Analogiją su skulp- 
toriumi galime papildyti ir laiko veiksniu: tereikia įsivaizduoti, 
kad kūrinys turi būti užbaigtas per tam tikrą laiką, tačiau pats 
skulptorius nežino, kada turės pateikti kūrinį. Nežino, kada bus 
„atšauktas“, - galbūt net kitą akimirką. Tačiau kaip tik todėl jis 
priverstas išnaudoti visą laiką rizikuodamas, kad kūrinys nebus 
baigtas, kad jis suspės iškalti tik torsą. Vis dėlto kūrinys netampa 
bevertis dėl to, kad skulptorius nespėjo jo užbaigti. „Fragmen- 
tiškas“ gyvenimo pobūdis (Simmelis) nesumenkina jo prasmės. 
Spręsti apie žmogaus gyvenimo prasmę neįmanoma iš jo trukmės. Juk 
skaitomą biografiją irgi vertiname ne pagal jos „ilgį“, knygos 
puslapių skaičių, o pagal turiningumą. Didvyriškas anksti mi- 


rusio Žmogaus gyvenimas tikrai turiningesnis ir prasmingesnis 

už kokio nors ilgaamžio miesčionio egzistenciją. Kartais kaip tik 
„Nebaigtoji“ priklauso prie gražiausių simfonijų! 

Visas žmogaus gyvenimas — tarsi abitūros egzaminas: ne 
tiek svarbu užbaigti darbą, kiek jį kokybiškai atlikti. Moksleivis 
turi būti pasirengęs, kad skambutis paskelbs skirto laiko pabai- 
gą, - ir gyvenime kiekvieną akimirką turi būti pasirengęs tam, 
kad tave gali „atšaukti“. 

Žmogus turi kažką atlikti, saistomas laiko ir baigtinumo, 
t. y. turi pripažinti baigtinumą ir sąmoningai susitaikyti su pa- 
baiga. Tokia nuostata anaiptol ne herojiška, priešingai, ją liudi- 
ja kasdienė paprasto žmogaus elgsena. Antai žiūrint filmą jam 
svarbu, kad filmas apskritai turėtų kokią nors pabaigą, nebūtinai 
laimingą. Aplinkybė, kad Žmogui reikia kino ar teatro, savai- 
me liudija, koks prasmingas istoriškumas: jei žmogui nerūpėtų 
pirma pamatyti įvykių išklotinę laike, jų istorinį pateikimą, jis 
galėtų pasitenkinti išklausęs trumputį „istorijos moralą“, užuot 

Taigi anaiptol nebūtina pašalinti mirtį iš gyvenimo - ji iš 
esmės priklauso gyvenimui! Vis dėlto neįmanoma jos ir „įveik- 
ti“, o kaip tik tai tariasi darąs žmogus, ketinantis „įsiamžinti“ 
pratęsdamas giminę. Teiginys, kad palikuonys ir yra gyveni- 
mo prasmė, iš esmės klaidingas. Jį lengva suvesti ad absurdum. 
Pirmiausia mūsų gyvenimo neįmanoma tęsti in infinitum: juk 
galiausiai išmiršta ir giminaičiai, o kada nors - dėl kokios nors 
kosminės katastrofos, galinčios ištikti planetą Žemę, - galbūt iš- 
mirs ir visa žmonija. Jei baigtinis gyvenimas beprasmis, visiškai 
nesvarbu, kada ateis pabaiga —- netrukus ar po ilgėlesnio laiko. 
Įsitikinusieji šio momento svarba primena vieną damą, kuri iš- 


girdo astronomo pranašystę apie pasaulio pabaigos galimybę po 

bilijono metų, labai išsigando ir galiausiai, išklausiusi pakarto- 
tinius patikinimus „tik po bilijono metų“, su palengvėjimu at- 
siduso: „Pradžioje nugirdau, po milijono metų“. Gyvenimas arba 
turi prasmę, taigi išlieka prasmingas nepriklausomai nuo to, ilgas jis ar 
trumpas, pratęsia jį palikuonys ar ne; arba gyvenimas neturi prasmės, 
taigi neįgauna jos, kad ir kaip ilgai tęstųsi, net jei įstengtų daugintis 
iki begalybės. Jei bevaikės moters gyvenimas būtų beprasmis tik 
dėl šios priežasties, tai reikštų, kad žmogus gyvena tik dėl vaikų, 
kad išimtinė jo egzistencijos prasmė - būsima karta. Tačiau ši- 
taip problemą tik nustumtume tolyn. Kiekviena karta perduotų 
ją kitai kartai neišsprendusi. Kiekvienos kartos gyvenimo pras- 
mė tebūtų užauginti kitą kartą. Tačiau amžinai kartoti kažką, kas 
savaime neturi prasmės, savo ruožtu beprasmiška. Savaime be- 
prasmiškas dalykas netaps prasmingas vien jį įamžinus. 

Net jei fakelas užgeso, jo šviesa buvo prasminga; tačiau 
beprasmiška bėgant estafetę perdavinėti nedegantį fakelą, net 
jei estafetė begalinė. „Kas šviečia, turi pakęsti ir tai, kad dega“, 
— sako Antonas Wildgansas, veikiausiai turėdamas omeny, kad 
degdamas kartu ir kenčia; tačiau galime pasakyti ir taip: švie- 
čiantysis turi pakęsti, kad „sudega“, kad dega „iki galo“. 

Taigi gauname paradoksą: gyvenimas, kurio vienintelė prasmė — 
dauginimasis, savaime beprasmis, — beprasmis, kaip ir jo dauginimas. 
Antra vertus, dauginti gyvenimą prasminga tada ir tik tada, kai 
pats gyvenimas savaime prasmingas. Vadinasi, tas, kuris laiko 
motinystę išimtine ir galutine moters gyvenimo prasme, iš tikrų- 
jų neigia ne bevaikės, o motina tapusios moters gyvenimo pras- 
mę. Didžios asmenybės egzistencija negali tapti beprasmė dėl to, 
kad ši asmenybė neturėjo palikuonių. Negana to, ši vienintelė 


egzistencija savo reikšmingumu suteikia vainikuojančią prasmę 

visai protėvių sekai. Tai darsyk paliudija, kad gyvenimas nėra sa- 
vitikslis, kad dauginimasis negali būti jo tikroji prasmė; priešingai, 
gyvenimas įgauna prasmę tik dėl kitų, nebiologinių, taigi trans- 
cendentinių, aspektų. Gyvenimas transcenduoja save ne į „ilgį“, 


ne daugindamasis, 0 „į aukštį“, būtent siekdamas prasmės. 


Bendruomenė ir masė 


Žmogiškoji būtis nepakartojama laike, o erdvėje šį nepa- 
kartojamumą atitinka kiekvieno žmogaus ypatingumas tarp 
kitų individų. Sakėme, kad mirtis, būdama išoriniu laiko apri- 
bojimu, anaiptol nepadaro gyvenimo beprasmio, net steigia jo 
prasmingumą, - panašiai vidiniai Žmogaus apribojimai tik ir su- 
teikia jo gyvenimui prasmę. Būdami tobuli, visi žmonės būtų lygūs, 
taigi kiekvieną galima būtų pakeisti bet kuriuo kitu. Kaip tik Žmo- 
gaus netobulumas padaro kiekvieną individą nepakeičiamą, nes 
kiekvienas netobulas savaip. Nė vienas nėra visapusiškas, užtat 
kiekvienas vienpusiškas, todėl ir ypatingas. 

Pasitelkime šiame kontekste biologinį modelį: žinome, kad 
vienaląstis organizmas evoliuciją į daugialąstį organizmą apmo- 
ka, paaukodamas „nemirtingumą“ ir „visagalybę“. Mainais ląs- 
telė įgyja specifiškumo. Antai labai diferencijuota akies tinklainės 
ląstelė atlieka funkciją, kurios nepajėgia atlikti jokia kita ląstelių 
rūšis. Veikiant darbo pasidalijimo principui ląstelė prarado savo 
funkcinį visapusiškumą, tačiau dėl funkcinio vienpusiškumo 
tapo santykinai nepakeičiama organizmui. 

Bet kuri mozaikos dalelė, pavienis akmenukas, savo forma 
ir spalva irgi neišsamus, tarsi netobulas, šį tą reiškia tik per vi- 


sumą ir visumai. Jei kiekvienas akmenukas būtų visuma, tarsi 

miniatiūra, kiekvieną būtų galima pakeisti kitu, — kaip savaip 
tobulos formos kristalą kaip tik todėl galima pakeisti bet kuriuo 
kitu tos pačios kristalų rūšies atstovu: kiekvienas oktaedras pa- 
našus į bet kurį kitą. 

Kuo sudėtingesnis žmogus, tuo menkiaujjis atitinka normą — 
ir vidurkio, ir idealo prasme; aukodamas normalumą ir idealumą 
jis išperka individualumą. Vis dėlto šio individualumo reikšmė, 
žmogiškosios asmenybės prasmė visada susijusi su bendruome- 
ne. Akmenėlio ypatingumas tampa vertingas tik atsižvelgiant į 
mozaikos visumą, o asmenybės ypatingumas įgauna prasmę tik 
tapęs reikšmingas apimlesnei visumai. Asmeninės egzistencijos 
prasmė, žmogaus, kaip asmenybės, prasmė peržengia pačios eg- 
zistencijos ribas, yra susijusi su bendruomene; individo prasmė 
transcenduoja jį patį bendruomenės link. 

Vadinasi, bendruomenė atsiskleidžia kaip žmogaus uždavi- 
nys, 0 ne vien emocinė jo socialumo tikrovė, vien jo socialumo 
„būsena“. Grynai psichologinis ar net biologinis bendruomenės 
faktiškumas — juk žmogus yra zoon politikon — perauga į etinį 
postulatą. Vis dėlto ne tik bendruomenė reikalinga individualiai 
egzistencijai, kad ši taptų prasminga, bendruomenei irgi reikia 
individualios egzistencijos, kad ji pati turėtų prasmę. Tuo ben- 
druomenė iš esmės skiriasi nuo bet kokios masės. Masė apskritai 
nepakenčia individualumo, juolab joje neįmanoma patirti prasmi- 
nio individualios egzistencijos išsipildymo. Jei individo santykis 
su bendruomene daugmaž panašus į mozaikos akmenėlio santy- 
kį su visa mozaika, pavienio Žmogaus santykis su mase primena 
nugludinto grindinio akmens santykį su perdėm pilku grindiniu: 
kiekvieną akmenį, vienodai aptašytą, galima pakeisti bet kuriuo 


kitu; jis neturi kokybinės reikšmės didžiajai visumai, o ši savo 

ruožtu ir nėra visuma, tik diduma; vienspalvis grindinys nej- 
gauna grožio vertės, būdingos mozaikai, tik vartojamąją vertę, — 
ir masė labiau pripažįsta žmonių naudą nei jų vertę ir orumą. 

Individualybės prasmė atsiskleidžia tik bendruomenėje. 
Todėl individo vertė priklauso nuo bendruomenės. Vis dėlto, 
kad bendruomenė pati turėtų prasmę, ji negali apsieiti be ją su- 
darančių individų individualumo, o minioje pavienė, ypatinga 
egzistencija netenka prasmės, privalo jos netekti, nes bet koks 
ypatingumas minioje taptų trukdančiu veiksniu. Bendruomenės 
prasmę steigia individualybė, individualybės prasmę - bendruo- 
menė; minios „prasmę“ griauna“ ją sudarančių individų indivi- 
dualybė, individualybė minioje netenka prasmės (o bendruome- 
nėje jos prasmė atsiskleidžia). 

Sakėme, kad žmogiškosios būties prasmę steigia kiekvieno 
žmogaus ypatingumas ir jo gyvenimo nepakartojamumas; ta- 
čiau šio ypatingumo nereikėtų tapatinti vien su kiekybiniu spe- 
cifiškumu. Bet koks kiekybinis specifiškumas savaime bevertis. 
Vien ta aplinkybė, kad bet kuris žmogus skiriasi nuo visų kitų pirštų 
atspaudais, anaiptol nepadaro jo asmenybe. Ne šį „daktiloskopinį“ 
ypatingumą turime omeny, kalbėdami apie ypatingumą, kaip 
prasminį Žmogaus egzistencijos momentą. Prisimindami „gerą“ 
ir „blogą“ begalybę (Hegelis), analogiškai galėtume kalbėti apie 
gerą ir blogą ypatingumą. „Geras ypatingumas“ būtų orientuo- 
tas į bendruomenę, kuriai žmogus, kaip ypatinga asmenybė, turi 
vertę. 

Mūsų manymu, žmogiškosios būties ypatingumas turi on- 
tologinį pagrindą. Juk asmeninė egzistencija - ypatinga būties 
forma. Pvz., namas susideda iš aukštų, o aukštai - iš kambarių. 


Namą galime „gauti“, sudėdami aukštus, o kambarį - dalindami 

aukštą. Taigi galime labiau ar mažiau savavališkai braižyti ribas 
būtyje, apriboti esinį ir išskirti iš būties visumos. Tokiai savivalei 
nepasiduoda tik asmeninė būtis, asmeninė egzistencija; asmeny- 
bė yra savaip uždara, egzistuojanti sau - jos nei padalinsi, nei 
prie ko nors prijungsi. 

Dabar galime tiksliau nusakyti išskirtinę žmogaus padėtį 
būtyje, Žmogiškąjį būties būdą, kaip ypatingą, papildydami pra- 
dinę tezę „būtis = kitokia būtis“ sakiniu: asmeninė būtis (žmo- 
giškoji būtis, egzistencija) reiškia absoliučiai kitokią būtį“? Juk 
esminis kiekvieno Žmogaus ypatingumas reiškia kaip tik tai, kad 
jis yra kitoks nei visi kiti žmonės. 

Vadinasi, žmogaus būtis nesileidžia įtraukiama į kokią nors 
sudėtinę aukštesnio laipsnio būtį taip, kad pastaroji neprarastų 
žmogiškosios būties orumo. Aiškiausiai tai regime Žmonių ma- 
sėje. Būdama paveiki ir šia prasme „tikra“, masė niekada nevei- 
kia pati savaime. Sociologiniai dėsniai veikia, ne apeidami žmonių 
galvas, o per jas. Šie dėsniai galioja tik kaip tikimybiniai skaičiavimai 
masių psichologijoje ir tik tokiu mastu, kokiu „vidutinį statistinį 
individą“ galima prognozuoti psichologiniu požiūriu. Tačiau 
toks „vidutinis statistinis individas“ tėra mokslinė fikcija, o ne 
reali asmenybė, kuria jis negali būti jau vien dėl tos priežasties, 
kad yra prognozuojamas. 

Paniręs į masę žmogus praranda savo esmę - atsakomybę; 
antra vertus, jis išlošia atsidavęs bendruomenės, kurioje gimė ar 
atsidūrė, uždaviniams, būtent išlošia papildomos atsakomybės. 
Panirimas į masę - tai bėgimas nuo individualios atsakomybės. 
Elgdamasis taip, tarsi tebūtų visumos dalis ir tarsi tik ši visuma 
tebūtų esminė, individas gali pasijusti atsikratęs atsakomybės 


naštos. Ši tendencija bėgti nuo atsakomybės - bet kokio kolekty- 

vizmo motyvas. Tikra bendruomenė - iš esmės atsakingų asmenybių 
bendruomenė, 0 masė — vien nuasmenintų būtybių suma. 

Vertinant Žmones kolektyvizmas skatina matyti ne atsa- 
kingas asmenybes, o tipą, ne asmeninę atsakomybę, o Žmogaus 
priklausomybę tipui. Tačiau šitaip atsakomybės netenka ne tik 
vertinamas objektas, bet ir subjektas. Juk vertinti pagal tipą leng- 
viau, nes toks vertintojas iš dalies atsikrato atsakomybės spręsti. 
Vertinant žmogų, kaip tipą, apskritai nereikia pirma gvildenti 
atskiro atvejo, o tai itin patogu. Taip pat patogu, kaip vertinti 
motorą pagal markę ar konstrukcijos tipą. Jei kažkas važiuoja 
tam tikru automobiliu, iškart žinai, ką tai reiškia. Žinodamas ra- 
šomosios mašinėlės markę, žinai, ko iš jos gali tikėtis. Pasikliauti 
gali net ir šunų veislėmis: iš pudelio tikimės vienokių polinkių 
ir būdo savybių, iš vilkšunio - kitokių. Tik su žmogumi kitaip. 
Tik žmogaus nenusako priklausomybė kokiam nors tipui, tik jo 
elgesio neįmanoma apskaičiuoti pagal tokią priklausomybę; bet 
koks apskaičiavimas nebūtų tikslus, visada gautume liekaną. Ši 
liekana atitinka žmogaus laisvę išvengti tipo sąlygotumų. Žmo- 
gus apskritai gali tapti etinio vertinimo objektu tik tiek, kiek yra 
laisvas pasipriešinti priklausomybei nuo tipo. Tik tokiu atveju 
būtis tampa atsakinga būtimi, o žmogus iš tikrųjų „yra“ arba yra 
„Iš tikrųjų“. Kuo labiau mašina atitinka standartą, tuo ji geresnė, ta- 
čiau kuo labiau standartizuotas žmogus, kuo labiau jis susilieja su (ra- 
sės, klasės ar charakterio) tipu ir atitinka standartinį vidurkį, tuo labiau 
jis tolimas etinei normai. 

Kolektyvizmui būdinga primesti žmonėms „kolektyvinę 
atsakomybę“, vertinant ar pasmerkiant juos moralės požiūriu. 
Žmonės laikomi atsakingais už tai, už ką nėra atsakingi. Taip 


mėginama išvengti sprendimo atsakomybės. Zinoma, kur kas 

paprasčiau vertinti ar nuvertinti ištisas „rases“, nei spręsti, ku- 
riai iš dviejų moralės požiūriu svarbių „rasių“ priklauso žmo- 


gus: padorių ar nepadorių žmonių „rasei“. 
Laisvė ir atsakomybė 


Žmogaus atsakomybė, kurios įsisąmoninimas toks svarbus 
egzistencinei analizei, randasi iš žmogaus egzistencijos ypatin- 
gumo ir nepakartojamumo; žŽmogiškoji būtis - tai atsakinga būtis 
baigtinumo akivaizdoje. Tai, kad gyvenimas baigtinis, nepaver- 
čia jo beprasmių; priešingai, matėme, kad kaip tik mirtis padaro 
gyvenimą prasmingą. Sakėme, kad gyvenimas nepakartojamas, 
nes nepakartojamos bet kurios aplinkybės, ir gyvenimas ypatin- 
gas, nes ypatingas kiekvienas likimas. Apskritai likimas - kaip 
ir mirtis — neatsiejamas nuo gyvenimo. Žmogus negali ištrūkti iš 
konkrečios, ypatingos savo likimo erdvės. Mėgindamas grumtis 
su likimu, taigi su tuo, ko negali pakeisti, už ką nėra atsakingas 
ar kaltas, jis neįžvelgia likimo prasmės. O likimas turi prasmę, 
likimas kaip ir mirtis suteikia gyvenimui prasmę. Išskirtinėje sa- 
vojo likimo erdvėje kiekvienas žmogus nepakeičiamas. Būdamas 
nepakeičiamas, jis ir atsakingas už savo likimo formavimą. Turė- 
ti likimą reiškia turėti savo paties likimą. Kiekvienas Žmogus su 
savo ypatingu likimu yra vienintelis visame kosmose. Jo likimas 
nesikartoja. Niekas neturi tų pačių galimybių, ir jis pats jų nieka- 
da daugiau neturės. Kad ir kokios pasitaikytų galimybės įgyven- 
dinti kūrybines ar išgyvenimo vertybes, kad ir kas atsitiktų iš es- 
mės nulemto, ko žmogus negali pakeisti, o turi priimti nuostatos 
vertybių prasme, - visa tai ypatinga ir nepakartojama. 

Maišto prieš likimą paradoksas itin akivaizdus tais atvejais, 


kai Žmogus ima samprotauti, kuo būtų tapęs, turėdamas kitą 

tėvą; jis pamiršta, kad ne „jis“ būtų tapęs kuo nors, kad likimo 
subjektas būtų visai kitas žmogus, taigi neįmanoma būtų kalbėti 
apie „jo“ likimą. Klausimas apie kito likimo galimybę apskritai 
prieštaringas ir beprasmis. 

Likimas neatsiejamas nuo žmogaus kaip žemė, prie kurios jį pri- 
kausto traukos jėga, tačiau be šios jis negalėtų vaikščioti. Į savo likimą 
reikėtų žvelgti tarsi į žemę, ant kurios stovime, — žemę, kaip trampliną 
mūsų laisvei. Laisvė be likimo neįmanoma; ji tegali būti laisvė liki- 
mo atžvilgiu, laisvas santykis su likimu. Žmogus laisvas, tačiau 
yra įvairiausiai susaistytas, o ne laisvai nardo beorėje erdvėje. Šie 
susaistymai - tai jo laisvės atspara. Laisvė grindžiama susaisty- 
mais, negali be jų apsieiti. Vis dėlto tai nereiškia priklausomybės. 
Žemę, kuria vaikšto žmogus, jis pačiu ėjimu ir transcenduoja, ji 
jam apskritai yra žemė tiek, kiek transcenduojama, tampa atspir- 
ties pagrindu. Norėdami apibrėžti žmogų, turėtume nusakyti jį 
kaip būtybę, kaskart išsilaisvinančią iš to, kas ją sąlygoja (kaip 
biologinį, psichologinį, socialinį tipą), taigi būtybę, kuri trans- 
cenduoja kiekvieną sąlygotumą, jį įveikdama, formuodama ar 
net ir jam paklusdama. 

Šis paradoksas liudija dialektinį pobūdį žmogaus, kurio 
pagrindiniai požymiai - amžinas neužbaigtumas, buvimas savo 
paties uždaviniu: žmogaus tikrovė - tai galimybė, jo būtis - tai 
galėjimas. Žmogus niekada nesutampa su savo faktiškumu. Ga- 
lėtume pasakyti, kad žmogiškoji būtis reiškia būti ne faktiškai, o 
pasirinktinai! 

Žmogiškoji būtis atsakinga, nes laisva. Tai būtis, kuri, pasak 
Jasperso, kaskart pirma nusprendžia, kas ji yra, taigi „nuspren- 
džianti būtis“. Būtent „štai-būtis“ (Dasein), ne tiesiog objektiška 


būtis (Vorhandensein), pasak Heideggerio. Pats savaime stalas 

prieš mane yra ir lieka toks, koks yra, jei žmogus jo nepakeičia; 
tačiau žmogus, sėdintis prieš mane už šio stalo, kaskart nuspren- 
džia, kas jis „bus“ kitą sekundę, ką jis man kitą akimirką pasakys 
ar galbūt nutylės. Įvairovė galimybių, iš kurių jis kaskart įgy- 
vendina vienintelę, išskiria jo būtį kaip tokią (išskirtinę žmogaus 
būtį, vadinamą egzistencija, galima nusakyti ir taip: „būtis, kuri 
esu aš“). Žmogus nė akimirkos neišvengia būtinybės rinktis iš 
galimybių. Jis tik gali apsimesti, „tarsi“ neturėtų pasirinkimo ir 
laisvės apsispręsti. Toks apsimetinėjimas - žmogiškosios tragi- 
komedijos dalis. 

Yra toks anekdotas apie Austrijos imperatorių Pranciškų I. 
Vienas prašytojas jau kelintą kartą atėjo audiencijos, prašydamas 
vis to paties, jam ir vėl buvo atsakyta; paskui imperatorius pa- 
sisuko į adjutantą ir tarstelėjo: „Pamatysite, šitas avigalvis savo 
pasieks.“ Kas čia juokinga? Ogi tai, kad imperatorius elgiasi, tar- 
si nebūtų laisvas, tarsi negalėtų pats nuspręsti, ar avigalvis kitą 
kartą „pasieks savo“, ar ne. 

Daugybė anekdotų vaizdžiai atskleidžia, koks komiškas 
žmogus, neįsisąmoninantis esminės savo laisvės apsispręsti. An- 
tai vyras dėsto žmonai, kokia amorali nūdienė Žmonija, ir patei- 
kia pavyzdį: „Šiandien radau piniginę. Manai, man kilo mintis 
nunešti ją į radinių biurą?“ Kas čia juokinga? Ogi tai, kad vyras 
kalba apie savo nemoralumą taip, tarsi būtų už jį neatsakingas; 
jis elgiasi, tarsi turėtų tiesiog priimti savo amoralumą, kaip tenka 
priimti kitų amoralumą, būtent kaip faktiškumą. Taigi ir jis apsi- 
meta, kad nėra laisvas ir negali nuspręsti, ar pasiliks piniginę, ar 
nuneš ją į radinių biurą. 

Jau minėjome vidurinės mokyklos mokytoją, kuris gyve- 


nimo „esme“ laikė oksidacijos arba degimo procesą. Zvakė, bū- 

dama objektišku esiniu (vorhanden), jei vartosime egzistencinės 
filosofijos terminologiją, sudega iki galo, niekaip negalėdama 
paveikti degimo proceso; žmogus, turintis „štai-būtį“, visada 
turi galimybę laisvai apsispręsti. Apsispręsti net priimdamas su- 
sinaikinimo galimybę: žmogus gali „užgesinti“ save. 

Nešališkam Žmogui savaime suprantama bet kokio spren- 
dimo laisvė, vadinamoji valios laisvė: jis tiesiog patiria save 
kaip laisvą. Rimtai abejoti valios laisve gali tik žmogus, kurį 
užvaldė deterministinė filosofinė teorija arba kamuoja parano- 
jinė šizofrenija, todėl jis patiria savo valią kaip nelaisvą, „pri- 
mestą“. Tačiau neurozinis fatalizmas iš tikrųjų maskuoja lais- 
vę: neurozės kamuojamas Žmogus pats sau užkerta kelią ga- 
limybių link, pats stoja skersai kelio savo „būties galimybei“. 
Jis deformuoja savo gyvenimą ir išvengia „tapsmo tikrovės“, 
užuot ją įgyvendinęs (juk ir žmogaus būtį, kaip visumą, galima 
suvokti kaip „atlikties tikrovę“). Pradžioje sakėme, kad bet ko- 
kia būtis yra kitokia būtis, o dabar turime pridurti: žmogiškoji 
būtis reiškia ne tik kitokią būtį (Anders-sein), bet ir kitokį galėjimą 
(Anders-konnen). 

Valios laisvė susiduria su likimu. Būtent likimu vadiname 
tai, kas iš esmės nepasiduoda Žmogaus laisvei, kam Žmogus ne- 
turi galios ir už ką nėra atsakingas. Vis dėlto nė akimirkos nepa- 
mirštame, kad žmogaus laisvė neįmanoma be likimo, nes apskri- 
tai gali atsiskleisti tik juo ir per jį. 

Likimui pirmiausia turime priskirti visą praeitį, nes ši ne- 
pakeičiama. Įvykęs, atliktas, buvęs faktas — tikrų tikriausias fatu- 
mas. Vis dėlto žmogus laisvas ir praeities, taigi ir likimo, atžvil- 
giu. Nors praeitis paaiškina dabartį, tačiau vien ji neturėtų 5ą- 


lygoti ateities, o kaip tik ši klaida būdinga tipiškai neuroziniam 

fatalizmui: suvokiant praeities klaidas pretenduojama į tų pačių 
klaidų atleidimą ateityje. Iš tikrųjų praeities klaidos turėtų būti 
derli dirva kuriant „geresnę“ ateitį, „mokantis“ iš šių klaidų. Tai- 
gi žmogus laisvas rinktis grynai fatalistinį santykį su praeitimi 
arba mokytis iš praeities. Mokytis niekada nevėlu - ir niekada 
nėra per anksti, taigi visada „pats laikas“. To nesuvokiantis pri- 
mena girtuoklį, į priekaištus, kad pagaliau galėtų liautis gerti, 
atrėžusį: „Per vėlu“, o paskui į teiginį, kad niekada nevėlu, atkir- 
tusį: „Na, tokiu atveju dar turiu laiko!“ 

Neįmanomybė pakeisti praeitį, tapusią likimu, kaip tik ir 
skatina žmogiškąją laisvę: likimas visada turi būti paskata atsa- 
kingai ir sąmoningai veiklai. Matėme, žmogus kas akimirką iš- 
griebia iš gausybės galimybių vienintelę ir tarsi išgelbsti, išsaugo 
praeities karalijai ją įgyvendinamas. Kas praėjo, „išlieka“ praei- 
tyje, „išlieka“ kaip tik todėl, kad praėjo, nors ir kaip paradoksa- 
liai tai skambėtų. Kitoje vietoje jau sakėme, kad praeities tikro- 
vė „įveikiama“ dvejopa — panaikinimo ir išsaugojimo — prasme 
(Hegelis); sakėme, kad buvusi būtis - bene „saugiausia“ būties 
forma. Praeitis ją gelbsti nuo laikinumo; laikinos tėra galimybės (plg. 
ką kalbėjome apie nepakartojamas situacines vertybes ir negrįž- 
tamai prarandamą progą jas įgyvendinti), nuo laikinumo apsaugo- 
ma visa, kas išsaugojama praeityje, būtent į praėjusią būtį išgelbstima 
tikrovė. Akimirka virsta amžinybe, jei galimybes, slypinčias da- 
bartyje, pavyksta paversti realijomis, kurias „amžiams“ priglo- 
bia praeitis. Tokia bet kokios galimybės įgyvendinimo prasmė. 
Tačiau žmogus „įgyvendina“ galimybes ne tik tada, kai „kartą 
visiems laikams“ atlieka veiksmą, sukuria kūrinį, bet ir ką nors 
išgyvendamas. Šiuo požiūriu net galima teigti, kad iš tikrųjų neį- 


manoma sunaikinti nieko, ką žmogus išgyveno, net jei tai apgau- 


SIELOGYDA 137 


138 


bia užmarštis ar apskritai dėl subjekto mirties nebelieka prisimi- 
nimo galimybės.?? 

Dažniausiai žmogus temato laikinumo ražienų lauką ir 
nepastebi pilnų praeities aruodų. Praėjusioje būtyje visa nėra 
negrįžtamai prarandama, tik neliečiamai išsaugoma. Kas kartą 
įvyko, to neįmanoma išguiti iš pasaulio; tad ar ne juolab svarbu 


kaip tik todėl įkurdinti pasaulyje? 
Apie dvasios užmojį 


Likimas iš esmės gali įgyti vieną iš trijų pavidalų. Jis gali 
pasireikšti, pirma, kaip natūrali žmogaus konstitucija, būtent 
tai, ką Tandleris pavadino „somatiniu fatumu“, antra, kaip są- 
lygos, t. y. išorinių žmogaus aplinkybių visuma. Konstitucija ir 
sąlygos nusako žmogaus būseną, kurios atžvilgiu jis gali turėti 
vienokią ar kitokią nuostatą. Žmogaus „būseną“ iš esmės lemia 
likimas, o jo nuostata laisva. Tai liudija ta aplinkybė, kad žmo- 
gus gali „persiorientuoti“ (dabar į savo schemą įtraukiame laiko 
veiksnį: juk persitvarkymas reiškia nuostatos pokytį laikui bė- 
gant). Persiorientavimas susijęs su procesais, kuriuos vadiname 
auklėjimu, perauklėjimu, saviaukla, taip pat su psichoterapija 
plačiausia šio žodžio reikšme ir su tokiu fenomenu, kaip religi- 
nis atsivertimas. 

Natūrali konstitucija sudaro biologinį žmogaus likimą, są- 
lygos - socialinį likimą; yra ir psichologinis likimas, būtent psi- 
chinė Žmogaus nuostata tuo mastu, kuriuo ji nėra laisva, nėra 
laisvai pasirenkamas dvasinis santykis. Toliau aptarsime, kaip 
likimo nulemti biologiniai, psichologiniai ir socialiniai veiksniai 


sąveikauja su Žmogaus laisve. 

Biologinis likimas 


Tais atvejais ir tomis aplinkybėmis, kai žmogus susiduria 
su biologiniu likimu, kyla klausimas, kiek toli siekia Žmogaus 
laisvė organinių procesų akivaizdoje, t. y. kiek įstengia paveikti 
fiziologiją laisvos Žmogaus valios galia. Taigi priartėjame prie 
psichofizinės problemos, tačiau nesileisime į bekraštes diskusi- 
jas apie tai, ar fizinis žmogaus kūnas priklauso nuo jo sielos ir 
dvasios, ojei priklauso, kokiu mastu. Pasitenkinsime supriešinę 
du labai ryškius pavyzdžius, leisdami jiems kalbėti patiems už 
save. 

Psichiatras Lange kartą aprašė tokį atvejį. Jis pažinojo du 
vienos kiaušiąląstės dvynius, daugybę metų gyvenusius visiškai 
atskirai. Gydydamas vieną iš dvynių, susirgusį paranoja, Lange 
gavo laišką iš kitame mieste gyvenančio jo brolio; šiame laiške 
pirmą kartą atsiskleidė kliedesys, analogiškas gydomo brolio 
kliedesiui. Abiejų brolių, kaip dvynių, išsivysčiusių iš vienos ląs- 
telės, konstitucinis polinkis ligai buvo lemtingas. 

Ar turėtume sudėti rankas, susidūrę su tokia biologinio li- 
kimo galia? Ar matydami aplinkybes, liudijančias organinių jėgų 
veiksmingumą, turėtume atsisakyti gerbti šias jėgas? Ar žmo- 
gaus, kaip konstitucinių veiksnių subjekto, likimas neišvengia- 
mas, biologijos nulemtas? Ar čia dar lieka vietos žmogaus dva- 
sios laisvei formuoti likimą? Paveldimumo patologijos rezultatai, 
gaunami tiriant dvynius, fatalistiškai įtaigūs, todėl pavojingi, nes 
palaužia valią priešintis vidinei lemčiai. Juk tas, kuris laiko savo 
likimą nulemtu, nepajėgus jį nugalėti. 

Dabar antrasis pavyzdys. Vienos neurologijos klinikoje 


Hoffas ir jo bendradarbiai hipnotizavo tiriamuosius, siekdami 

sukelti gryną, tarsi išsikristalizavusį afektą. Kartais įteigdavo 
linksmus išgyvenimus, kartais — liūdnus. Paaiškėjo, kad agliuti- 
nacijos titras prieš šiltinės bacilas buvo nepalyginamai didesnis, 
paėmus kraują džiaugsmingo susijaudinimo, o ne liūdesio mo- 
mentais. Šie tyrimai paaiškina, kad hipochondrijos kamuojamo 
žmogaus atsparumas infekcijoms sumažėja, paaiškina ir vadi- 
namuosius „stebuklus“ ar „pasakas“, kad infekcinių ligoninių 
ar net leprozoriumų seselės, dirbančios iš moralinio įsitikinimo, 
netampa infekcijos aukomis. 

Regis, neverta nuolat priešinti „dvasios galią“ su „gamtos 
galia“. Minėjome, kad ir viena, ir kita būtinos žmogui. Juk žmo- 
gus — kelių karalysčių pilietis, visada esantis bipoliniame įtam- 
pos lauke. Panorėję išmatuoti, palyginti tarpusavyje abi galias, 
veikiausiai pamatytume vaizdą, panašų į tą, kai du bėgikai kerta 
finišą kartu. Žinoma, kaip tik tokiu atveju varžybos įnirtingiau- 
sios. Žmogaus laisvė irgi amžinai grumiasi su jo vidiniu ir išori- 
niu likimu, Žmogaus gyvenimą iš esmės ir sudaro šios grumty- 
nės. Nė kiek nemenkindami likimo, ypač biologinio, reikšmės, 
mes, psichoterapeutai, laikome jį žmogaus laisvės išmėginimu. 
Bent dėl euristinių sumetimų turėtume elgtis taip, tarsi riba, ski- 
rianti laisvą galėjimą ir nulemtą privalėjimą, būtų be galo toli, 
tada įstengsime nueiti bent jau tiek, kiek įmanoma (Rudolfas Al- 
lersas). 

Net tais atvejais, kai fiziologija glaudžiai susijusi su psichi- 
ka, būtent smegenų patologijos atvejais, liguistas kūno pokytis 
anaiptol nereiškia galutinio likimo, visada tėra atsparos taškas jį 
formuojant. Šia prasme sakoma, kad smegenys plastiški: antai ži- 
noma, kad pažeidus atskiras smegenų sritis gali įsikišti kitos šio 


organo dalys, kompensuoti pažeistųjų dalių veiklą ir anksčiau ar 

vėliau atkurti pirmykštę funkciją. Amerikietis smegenų chirur- 
gas Walteris A. Dandy įstengė pašalinti visą dešiniojo smegenų 
pusrutulio žievę (dešiniarankiams), nesukeldamas ryškesnių il- 
galaikių psichikos sutrikimų; klausimas tik tas, ar ligonis ir jo 
giminaičiai susitaiko su ilgalaike fizine negalia, būtent kairiosios 
pusės paralyžiumi, kurį sukelia tokia operacija; šis klausimas su- 
sijęs su pasaulėžiūriniais medicininės praktikos pagrindais. 

Šiandien net nežinome, ar „nedirvonuoja“ ištisos žmogaus 
didžiųjų smegenų sritys. Neaišku, ar Žmogus iš tikrųjų jau pa- 
naudoja visas ganglijų ląsteles (juk tam prieštarauja aplinkybė, 
kad pažeistų centrų funkcijas gali perimti kiti). Nauji tyrimai pa- 
rodė, kad filogenetinė didžiųjų smegenų raida yra šuoliška, kad 
ganglijų ląstelių skaičius didėja ne palaipsniui, o kaskart staiga 
padvigubėja. Kas galėtų tvirtinti, kad mes, šiandienos žmonės, 
jau išnaudojome visus šansus, kuriuos teikia dabartinė didžiųjų 
smegenų organizacijos pakopa? Galbūt funkcijų raida dar nepa- 
siekė maksimalių galimybių, organo pajėgumo ribų. 

Biologinis likimas - tai kaskart medžiaga žmogaus laisvei. 
Tokia galutinė šio likimo prasmė. Išties nuolat regime, kaip pras- 
mingai žmogus gali įtraukti biologinį likimą į istorinę, biografinę 
savo gyvenimo struktūrą. Nuolat sutinkame žmonių, liudijan- 
čių, kad galima įveikti pirmapradžius biologinius suvaržymus 
ir apribojimus, fizinius trūkumus, pradžioje kliudančius dvasios 
raidai. Šių žmonių galutinė gyvenimo forma prilygsta meniniam 
ar sportiniam laimėjimui. Meniniam, nes pavyko suformuoti ne- 
klusnią biologinę materiją; sportiniam, nes pavyko įgyvendinti 
sportininkų par excellence, būtent anglosaksų, posakį to do one's 
best (padaryti geriausia, ką gali). Tačiau šis posakis reiškia, kad 


vertinant laimėjimą reikia atsižvelgti į jo reliatyvumą, atsižvelgti 

į „startą“, į konkrečias aplinkybes ir visus sunkumus, t. y. išori- 
nes kliūtis ir vidinius trukdžius. 

Kartais visą Žmogaus gyvenimą gali ženklinti užsispyrimas 
įveikti nulemtą biologinę kliūtį, visas gyvenimas pradedant nuo 
sunkaus „starto“ gali tapti ištisu didžiuliu laimėjimu. Pažįstame 
žmogų, dar motinos įsčiose persirgusį smegenų liga; visos ketu- 
rios jo galūnės buvo iš dalies paralyžiuotos, o kojos taip sunyko, 
kad visą gyvenimą jis tegalėjo judėti vežimėliu. Iki pat jaunys- 
tės visi aplinkiniai laikė jį protiškai atsilikusiu, jis augo beraštis. 
Galiausiai jį ėmėsi mokyti vienas mokslininkas; per neįsivaiz- 
duojamai trumpą laiką mūsų pacientas išmoko ne tik skaityti, 
rašyti ir t. t., bet ir pasiekė aukštojo išsilavinimo lygį tose srityse, 
kurios jį ypač domino. Žymūs mokslininkai ir universitetų pro- 
fesoriai varžėsi dėl garbės būti jo privačiais mokytojais. Namie 
jis įkūrė literatūrinį saloną, čia keletą kartų per savaitę rinkdavo- 
si draugija, kurios patraukliausia asmenybė buvo jis pats. Gra- 
žuolės varžėsi dėl jo meilės, tarp jų kildavo scenos, skandalai, 
pasitaikė net savižudybių. O šis vyriškis nepajėgė net normaliai 
kalbėti, dėl sunkios bendros atetozės buvo sutrikusi jo artikulia- 
cija - prakaito išpiltas, mėšlungio iškreiptu veidu jis grumdavo- 
si dėl kiekvieno žodžio. Tačiau koks asmeninis nuopelnas yra 
jo gyvenimas, kokiu pavyzdžiu jis galėtų būti mūsų ligoniams, 
dažniausiai startuojantiems kur kas lengvesnėmis aplinkybėmis 
už šį žmogų, kuris, jei būtų gyvenęs kaip „nulemta“, ir šiandien 
vegetuotų kokioje nors psichiatrinėje ligoninėje, kol galiausia ten 


pakratytų kojas. 

Psichologinis likimas 


Dabar aptarsime tai, ką pavadinome psichologiniu Žmo- 
gaus likimu, t. y. psichologinius veiksnius, kurie priešinasi 
žmogaus laisvei. Neurozės kamuojami ligoniai linkę aklai tikėti 
psichologiniu likimu, nuolat teisinasi tariamu fatališkumu, kai 
kalba apie savo instinktų pakraipą arba jų galią, valios ar būdo 
silpnumą. Jiems būdingas fatalizmas reiškiasi tuo, kad žmogus 
besąlygiškai priima formulę: „taip yra“ —- būtent tokia jo būtis! — 
vadinasi, „taip ir bus“; kaip tik pastarąja formulės dalimi jis su- 
klaidina save. 

Ego „nori“, Id „gena“.?š Tačiau Ego niekada nėra visiškai 
genamas. Juk buriuoti anaiptol nereiškia vien leisti, kad valtį 
neštų vėjas; priešingai, buriuotojo menas atsiskleidžia tik tada, 
kai jis sugeba vėjo galią panaudoti, nukreipdamas valtį reikiama 
kryptimi, taigi įstengia buriuoti net prieš vėją. 

Pirmapradė silpna valia apskritai tėra pramanas; neurozės 
kamuojamas žmogus linkęs hipostazuoti stiprią valią, tačiau va- 
lia nėra statiška, nusistovėjusi kartą visiems laikams; valia - tai 
kaskart aiškiai suvokiamo tikslo, sąžiningo sprendimo ir sąmo- 
ningo triūso funkcija. Kol žmogus kartos tą pačią klaidą - prieš 
mėgindamas ką nors daryti tikėsis nesėkmės, - tol jam ir nesi- 
seks bent jau todėl, kad žmogus nėra linkęs nepateisinti savo 
lūkesčių. Juolab svarbu nuo pat pradžių vidinę ketinimo formu- 
luotę apsaugoti nuo bet kokio tariamo kontrargumento: įtikinė- 
damas save žodžiais „nenoriu gerti“, veikiausiai netrukus atrasi 
įvairiausių prieštaravimų: „bet esu priverstas“, „bet nepajėgiu 
atsispirti“ ir t. t. Tačiau kaskart tiesiog pakartojęs: „Daugiau ne- 


gersiu, ir jokių kalbų“, jau pasukai teisingu keliu. 


SIELOGYDA 


143 


Kaip išmintingai, pati to nesuvokdama ir nenorėdama, at- 
sakė viena šizofrenija serganti pacientė į klausimą, ar ji silpna- 
valė: „Žinote, esu silpnavalė, kai to noriu, o kai nenoriu, nesu“! 
Ši psichozės kamuojama pacientė ne vienam neurotikui galėtų 
paliudyti, kad žmogus linkęs savo valios laisvę slėpti nuo savęs, 
linkęs dangstytis valios silpnumu. 

Į fatalizmą linkusiems neurotikams ypač didelį įspūdį pa- 
daro individualiosios psichologijos tezės (žinoma, jie jas klaidin- 
gai aiškina ir atitinkamai jomis pikimaudžiauja); remdamiesi šio- 
mis tezėmis jie skundžiasi, ką iš jų „padarė“ auklėjimas, aplinkos 
įtaka vaikystėje, kokia ši įtaka lemtinga ir pan. Šitaip jie mėgina 
pateisinti charakterio silpnybes, priima jas kaip neišvengiamas, 
užuot laikę perauklėjimo ar saviauklos uždaviniu. Viena paci- 
entė, atsidūrusi neurologijos klinikoje po nepavykusio bandymo 
nusižudyti, į psichoterapeuto priekaištus atsakė: „Ko norite iš 
manęs? Esu tipiškas „vienintelis vaikas“, kurį aprašė Alfredas 
Adleris!“ Tarsi nereikėtų atsikratyti kaip tik to, kas žmoguje ti- 
piška. Neiškraipytas individualiosios psichologijos etosas turėtų 
reikalauti, kad žmogus išsivaduotų iš tipiškų klaidų ir charakte- 
rio silpnybių, atsiradusių dėl auklėjimo ir aplinkos, - išsivaduo- 
tų tokiu mastu, kad galiausiai „vienintelio“ (ir bet kokio kito) 
„Vaiko“ silpnybių apskritai nebūtų įmanoma pastebėti. 

Individualiosios psichologijos „dėsnis“, kuriam „pakluso“ 
minėtoji pacientė (kaip vienintelis vaikas), visada galioja tik teo- 
riškai, tik išoriniam stebėtojui; praktiškai, būtent egzistenciškai, 
jis galioja tik tol, kol jam „leidžiama galioti“. Auklėjimo klaidos — 
ne pasiteisinimas, jas reikia ištaisyti saviaukla. Neurozinis fata- 
lizmas — tai bėgimas nuo atsakomybės, kurią žmogui „užkrau- 


na“ jo ypatingumas ir nepakartojamumas, tai dangstymasis ti- 

piškumu, tariamai nulemta priklausomybe tipui. Ir nesvarbu, 
ar tipas, kurio dėsningumams Žmogus tariasi turįs paklusti, yra 
charakterio, rasės ar klasės tipas, taigi ar jį sąlygoja psichologi- 
niai, (kolektyviniai) biologiniai ar socialiniai veiksniai. 

Tai, kad dvasinė žmogaus nuostata laisva ne tik fiziologinės 
prigimties, bet ir psichikos atžvilgiu, taigi kad žmogus neprivalo 
aklai paklusti psichologiniam likimui, bene ryškiausiai ir įtai- 
giausiai atsiskleidžia tais atvejais, kai regime paciento galimybę 
rinktis santykį su liguistomis savo psichikos būsenomis. Antai 
viena pacientė gydėsi klinikoje dėl periodiškai pasikartojančių 
endogeninių depresijų. Atsižvelgiant į endogeninę ligos kompo- 
nentę ji buvo gydoma vaistais, taigi gydymas buvo orientuotas 
į somatiką. Vieną dieną gydantis gydytojas užtiko ją susijaudi- 
nusią iki ašarų. Trumpai pakalbėjus paaiškėjo, kad šią akimirką 
jos depresija anaiptol ne endogeninė, kad ją sukėlė psichologinės 
priežastys, taigi depresija, kaip visuma, turėjo ir psichogeninę 
komponentę. Pacientė verkė dėl to, kad buvo tokia liūdna. De- 
presija, taip sakant, stiprino pati save. Endogeninę komponentę 
papildė psichogeninė. Aktualios depresijos objektas buvo en- 
dogeninė depresija, aktualia depresija pacientė reagavo į savo 
endogeninę būseną. Atsižvelgiant į šį reaktyvinį susijaudinimą 
buvo paskirta papildoma terapija, būtent psichoterapija, atitin- 
kanti psichogeninę komponentę. Gydytojas paskatino ligonę 
nepaisyti, kiek įmanoma, depresinės nuotaikos ir negalvoti apie 
depresiją, nes akivaizdu, kad dabar viskas jai atrodys niūru. Pa- 
skatino leisti depresijai praslinkti pro šalį - taip debesis užslenka 
ant saulės, užstodamas ją mūsų žvilgsniams, tačiau saulė niekur 
nedingsta, jei akimirką jos nematome; vertybės irgi išlieka, net jei 


depresijos apakintas žmogus jų nebemato. 

Tačiau po to, kai pacientė atsivėrė psichoterapijai, atsi- 
skleidė jos dvasinis nerimas, ji pati prabilo apie tariamą savo 
egzistencijos neturiningumą ir beprasmybę — apie egzistenciją 
žmogaus, kuris jaučiasi pasmerktas nuolat pasikartojančiai de- 
presijai. Dabar prireikė gydymo, peržengiančio įprastos psicho- 
terapijos ribas, prireikė logoterapijos, kad pacientė suvoktų: kaip 
tik likimo (Strausas pasakytų, „kūriniškumo“, Kreatiirlichkeit) 
nulemtos pasikartojančios susierzinimo būsenos labiausiai ir pa- 
skatina žmogų, laisvą priimti dvasinę nuostatą liguistų psichikos 
procesų atžvilgiu, vienintelei teisingai elgsenai: įgyvendinti va- 
dinamąsias nuostatos vertybes. Ilgainiui pacientė ne tik išmoko 
nepaisyti prislėgtumo būsenų ir regėti gyvenimą kupiną itin as- 
meniškų uždavinių, bet ir laikyti šias būsenas dar vienu uždavi- 
niu, būtent uždaviniu jas kaip nors įveikti, pakilti virš jų. Po to- 
kios egzistencinės analizės (tai buvo kaip tik ji) pacientė įstengė, 
nepaisydama pasikartojančių endogeninės depresijos fazių ir net 
tomis fazėmis gyventi prasmingiau nei iki gydymo, gal net aps- 
kritai prasmingiau, nei būtų gyvenusi, jei ne ši liga ir atitinkamas 
gydymo procesas. Ir vėl į galvą ateina Goethės žodžiai, kuriuos 
jau citavome kaip geriausią logoterapijos maksimą: „Priimdami 
žmogų, koks jis yra, padarome jį blogesnį; priimdami tokį, koks 
turi būti, padarome tuo, kuo jis gali tapti.“ 

Psichikos susirgimo kamuojamas ligonis geriausiai įgyven- 
dins laisvą dvasinę nuostatą ligos atžvilgiu, susitaikydamas su 
ja, kaip likimo skirta. Juk kaip tik nuolatinė bergždžia kova su 
tomis „kūriniškumo“ nulemtomis būsenomis sukelia papildomą 
depresiją; tiesiog priimdamas atitinkamas būsenas, ligonis grei- 
čiau iš jų išsivaduoja. 


Vienos pacientės, kurią ištisus dešimtmečius kamavo aršios 

akustinės haliucinacijos, kuri nuolat girdėdavo baisius balsus, 
besityčiojančius iš visko, ką ji darė ir ko nedarė, kartą paklau- 
sė, kaip ji sugeba išlikti giedros nuotaikos, ką apskritai galėtų 
pasakyti apie tokias haliucinacijas. Moteris atsakė: „Tiesiog pa- 
galvoju: šiaip ar taip, geriau girdėti tokius balsus, nei visiškai 
apkursti.“ Tokia paprasto Žmogaus, kuriam lemta nuolat kęsti 
baisų šizofrenijos simptomą, elgsena — tikras gyvenimo menas 
ir didžiulis nuopelnas (įgyvendinant nuostatos vertybes). Tačiau 
ar ši keista ir kartu be galo išmintinga pacientės frazė neliudija 
dvasios laisvės psichikos ligos akivaizdoje? 

Kiekvienas psichiatras žino, kaip skirtingai elgiasi ta pa- 
čia psichoze sergantys žmonės priklausomai nuo jų dvasinės 
nuostatos. Antai vienas paralitikas visada dirglus ir priešiškas 
aplinkiniams, kitas, nors iš esmės serga ta pačia liga, visada 
draugiškas, malonus, net žavus. Paminėsime tokį atvejį: viena- 
me koncentracijos stovyklos barake gulėjo tuzinas kalinių, sir- 
gusių dėmėtąja šiltine. Visi kliedėjo, išskyrus vieną, kuris sten- 
gėsi išvengti naktinio kliedesio, sąmoningai likdamas budrus; 
karštligišką susijaudinimą ir dvasinį pakilimą jis pasitelkė, kad 
atkurtų mokslinės knygos rankraštį, kurį iš jo atėmė koncentra- 
cijos stovykloje; jis atkūrė rankraštį per šešiolika naktų, ant ma- 
žyčių popieriaus skiautelių tamsoje stenografiškai užrašydamas 


trumpas tezes. 
Socialinis likimas 


Kiekvienas žmogus priklauso socialiniam kontekstui. Ati- 
tinkamai bendruomenės poveikis jam dvejopas: viena vertus, 
žmogų sąlygoja visuminis socialinis organizmas, antra vertus, jis 


kartu ir orientuojamas į tą socialinį organizmą. Taigi individas — 

tai ir socialinio priežastingumo, ir socialinio tikslingumo apraiš- 
ka. Paminėję socialinį priežastingumą darsyk turime pabrėžti, 
kad vadinamieji sociologiniai dėsniai niekada visiškai nedeter- 
minuoja individo, taigi nepanaikina jo valios laisvės. Priešingai, 
pirma jie turi tarsi įveikti individualios laisvės zoną, tik paskui 
gali pasireikšti per individo elgesį. Vadinasi, žmogus turi erdvės 
laisvai apsispręsti ne tik biologinio ar psichologinio, bet ir socia- 
linio likimo akivaizdoje. 

Kalbant apie socialinį tikslingumą reikia nurodyti klaidą, 
kuriai psichoterapijos srityje pirmiausiai pasidavė individualioji 
psichologija, būtent klaidingą požiūrį, kad tik socialiai korek- 
tiškas Žmogaus elgesys vertingas. Požiūris, kad vertinga tik tai, 
kas naudinga visuomenei, neišlaiko kritikos. Jis labai nuskur- 
dintų Žmogaus būtį vertybių požiūriu. Juk nesunku nurodyti 
ištisas sritis individualių vertybių, t. y. tokių, kurias įgyvendin- 
ti galima ir net reikia anapus bet kokios bendruomenės ir ne- 
priklausomai nuo jos. Kalbant apie vadinamąsias išgyvenimo 
vertybes, apskritai neįmanoma taikyti naudos bendruomenei 
kriterijų. Vertybių gausa, atsiverianti žmogui, net ir visiškoje 
vienatvėje išgyvenančiam meną ar gamtą, iš esmės nesusijusi su 
tuo, ar bendruomenė kada nors išpeš iš jų kokios naudos, - ko 
apskritai sunku tikėtis. Tai teigdami tikrai nepamirštame, kad 
daugybė išgyvenimo vertybių iš esmės neatsiejamos nuo ben- 
druomeninio išgyvenimo, kurio pagrindas gali būti platesnis 
(draugiškumas, solidarumas ir t. t.) ar siauresnis (erotinė ben- 
drystė, buvimas dviese). 

Aptarėme socialinį žmogaus būties aspektą, kaip gyvenimo 
pagrindą arba tikslą, o dabar atsigręžkime į socialumą, kaip ti- 


krąjį likimą, t. y. daugmaž neišvengiamą, neatšaukiamą tikrovę, 

besipriešinančią Žmogaus valiai, šaukiančią jį į kovą. Taigi atsi- 
gręžkime į socialumą, kaip trečią sritį, kurioje žmogus susidu- 
ria su likimu. Kitame skyriuje aptarsime profesinio gyvenimo 
galimybes, veiklaus susidūrimo su socialine aplinka problemą, 
o kol kas apie socialinę aplinką kalbame kaip apie veiksnį, tam 
tikromis aplinkybėmis verčiantį žmogų kentėti. 

Daugybę medžiagos šiame amžiuje sukaupė psichologija, 
gvildenanti žmogaus kančios dėl visuomeninių aplinkybių klau- 
simus. Pirmiausia kalinimo psichologiją praturtino Pirmasis pa- 
saulinis karas, kai psichopatologiniai stebėjimai ir patirtys karo 
belaisvių stovykloje leido aprašyti vadinamosios „spygliuotos 
tvoros ligos“ (barbed wire disease) paveikslą; Antrasis pasaulinis 
karas papildė šią psichologiją „nervų karo“ padariniais. O ne- 
tolima praeitis praturtino masių psichopatologijos tyrimą dar ir 


masinio gyvenimo koncentracijos stovyklose patirtimi. 
Koncentracijos stovyklos psichologija 


Žmogaus būtis koncentracijos stovykloje patirdavo didžiu- 
lę deformaciją. Ta deformacija įgaudavo tokį mastą, kad galima 
abejoti, ar pats jos subjektas, buvęs stovykloje, apskritai pajėgus 
išlikti pakankamai objektyvus. Juk psichologiniu požiūriu sto- 
vykla liguistai pažeisdavo jo gebą vertinti save ir kitus. Išorinį 
stebėtoją skyrė pernelyg didelis atstumas, todėl jis vargiai galė- 
jo įsijausti, o tam, kuris buvo „pačiame centre“, jau įsigyvenęs, 
atstumas būdavo pernelyg mažas. Kitaip tariant, neišvengiamai 
turime priimti prielaidą, kad deformuotai gyvenimo tikrovei tai- 
komas mastelis ir pats buvo iškreiptas. 

Vis dėlto psichopatologijos ir psichoterapijos specialistai, 


nepaisydami šių abejonių, susumavo savo ir kitų stebėjimo me- 

džiagą, potyrius ir išgyvenimus ir sukūrė teorijas, kuriose ne itin 
daug subjektyvių, išbrauktinų dalykų; tos teorijos iš esmės su- 
tampa. 

Kalbant apie psichines stovyklos kalinių reakcijas galima 
išskirti keletą fazių: kalinio atvykimo į stovyklą, gyvenimo sto- 
vykloje ir paleidimo ar išvadavimo iš stovyklos fazę. Pirmajai 
fazei būdingas vadinamasis įkalinimo šokas. Tokia reakcija į neį- 
prastą, svetimą aplinką psichologiniu požiūriu nėra nauja. Ką tik * 
atvykęs kalinys brėžia brūkšnį po visu ligšioliniu gyvenimu. Iš jo 
atima visą mantą, nelieka nė menkiausios jungiamosios grandies 
su ankstesniu gyvenimu, išskyrus akinius, kuriuos leidžiama 
pasilikti. Užplūstantys įspūdžiai jį be galo jaudina arba pikti- 
na. Nuolatinės grėsmės gyvybei akivaizdoje vienas kitas ryžta- 
si „pulti ant vielų“ (t. y. paliesti stovyklą juosiančią spygliuotą 
aukštos įtampos tvorą) ar kitaip nusižudyti. Tačiau dažniausiai 
ši fazė po kelių dienų ar savaičių pereina į antrąją, gilios apati- 
jos, fazę. Apatija — tai sielos savisaugos mechanizmas. Visa, ką 
kalinys priverstas matyti aplink ir daryti pats, kas anksčiau jį 
jaudino ar piktino, taigi varė į neviltį ar sukeldavo įsiūtį, dabar 
atšoka tarsi nuo šarvo. Tai psichinio prisitaikymo prie savotiš- 
kos aplinkos apraiškos; visa, kas vyksta stovykloje, pasiekia są- 
monę pirma prislopinus įspūdį. Afektų gyvenimas nusileidžia į 
žemesnį lygį. Nutinka tai, ką psichoanalizės sekėjai suvokia kaip 
regresiją į primityvumą. Interesai apsiriboja tiesioginiais, būti- 
niausiais poreikiais. Visi troškimai susitelkia į vieną: išgyventi 
šią dieną. Kai vakarais pavargusius, sušalusius, alkanus kalinius, 
klupinėjančius apsnigtais laukais, varydavo iš darbo atgal į sto- 
vyklą, tarp jų vis pasigirsdavo gilus atodūsis: „Na, dar viena die- 


na nugyventa!“ 

Prabanga tampa viskas, kas peržengia aktualius vien vita- 
linės savisaugos poreikius, kas nėra tiesiogiai susiję su kas dieną 
ir kas valandą aktualiu gyvybės - savo ir kitų! - išgelbėjimu. Visa 
tai nuvertėja. Visuotinę nuvertinimo tendenciją išreiškia žodžiai, 
bene dažniausiai girdimi stovyklos gyvenime: „Viskas šūdas!“ 
Bet kokie aukštesni interesai stovyklos gyvenimo laikotarpiu ati- 
dedami, išskyrus nebent politinius, kas savaime suprantama, ir 
religinius, kas verta dėmesio. Šiaip kalinys užminga kultūriniu 
žiemos miegu. 

Vidinio gyvenimo primityvumą koncentracijos stovykloje 
atskleidžia tipiški kalinių sapnai. Kaliniai dažniausiai sapnuo- 
ja duoną, tortus, cigaretes ir gerą šiltą vonią. Apie maistą kalba 
nuolat: jei netoliese nėra sargybinio, greta „darbo komandoje“ 
besidarbuojantys kaliniai keičiasi patiekalų receptais, įsivaiz- 
duoja, kokius mėgstamus valgius patieks kada nors, po išlaisvi- 
nimo, pasikvietę vienas kitą į svečius. Geriausieji tarp jų trokšta 
dienos, kada nebus verčiami badauti, ne tiek dėl paties valgio, 
kiek dėl to, kad pagaliau baigtųsi toji žmogaus neverta būsena, 
kai negali galvoti apie nieką, išskyrus maistą. Stovyklos gyve- 
nimas (su minėtomis išimtimis) suprimityvina, badmiriavimas 
paverčia maistą pagrindiniu turiniu, apie kurį sukasi mintys ir 
troškimai; veikiausiai dėl badmiriavimo dingsta ir bet koks do- 
mėjimasis seksualinėmis temomis: koncentracijos stovykloje ne- 
išgirsi blevyzgų. 

Psichikos reakcijas į stovyklos gyvenimą galima aiškinti ne 
vien regresija į primityvesnes instinktyvumo struktūras. Antai 
E. Utitzas tipinius charakterio pokyčius, kuriuos tarėsi pastebė- 
jęs tarp stovyklos kalinių, aiškino kaip poslinkį nuo ciklotiminio 


charakterio tipo prie šizotiminio. Jam krito į akis, kad daugelį 

kalinių ne tik apėmė apatija, jie tapo ir labai dirglūs. Abi afektų 
būsenos perdėm atitiko psichoestetinę šizotiminio temperamen- 
to pagal Kretschmerį proporciją. Tokia charakterių kaita arba 
dominantės pokytis psichologiniu požiūriu apskritai abejotinas, 
negana to, tokią tariamą šizoidizaciją galima paaiškinti daug pa- 
prasčiau: didžiulė kalinių masė kentė maisto, antra vertus, mie- 
go stygių dėl perpildytuose barakuose knibždančių parazitų. 
Dėl badmiriavimo žmonės tapo apatiški, o dėl chroniškos miego 
stokos - suirzę. Šias dvi priežastis papildė dvi kitos, būtent ne- 
tektis tų civilizacijos dovanų, kurių paskirtis normaliame gyve- 
nime - kaip tik mažinti apatiją ir dirglumą: kofeino ir nikotino. 
Stovyklos komendantūra draudė turėti kavos ir rūkalų. Vis dėlto 
tai tėra fiziologinės aptariamo „charakterio pokyčio“ priežastys. 
Jas papildo psichologinis veiksnys. Daugumą kalinių kankino 
nevisavertiškumo jausmas: kadaise šie žmonės buvo „šis tas“, 
o dabar su jais buvo elgiamasi kaip su „niekuo“. Užtat mažu- 
ma, kuriai priklausė darbų prižiūrėtojai, sudariusi kliką, iš tie- 
sų demonstravo didybės maniją e1 miniature; ši grupė apskritai 
buvo sudaryta pagal „neigiamos“ charakteriologinės atrankos 
principą, negana to, ji turėjo valdžią, proporcingą šių Žmonių 
neatsakingumui. Dėl minėtų priežasčių sustiprėjęs kalinių irzlu- 
mas neišvengiamai turėdavo prasiveržti kaskart, kai deklasuota 
dauguma susidurdavo su klestinčia mažuma, o progų tokiems 
susidūrimams stovykloje pasitaikydavo pernelyg dažnai. 

Ar visa tai nepatvirtina, kad charakterio tipas priklauso 
nuo aplinkos? Ar neįrodo, kad žmogus negali išvengti sociali- 
nės aplinkos įtakos? Atsakome: ne. Tačiau kur čia dar lieka erd- 
vės vidinei žmogaus laisvei? Ar žmogus gali elgtis kitaip, — ar 


jis dar dvasiškai atsakingas už tai, kas su juo atsitinka psicho- 

loginiu požiūriu, už tai, ką koncentracijos stovykla iš jo „pa- 
daro“? Atsakome: taip. Ir šiame socialiai ribotame pasaulyje, 
nepaisant visuomeninio asmeninės laisvės apribojimo, žmogui 
lieka paskutinė laisvė formuoti savo būtį. Turime pakankamai 
pavyzdžių, neretai didvyriškų, kurie patvirtina, kad žmogus ir 
tokiomis aplinkybėmis „gali kitaip“, neprivalo paklusti tariamai 
visagaliams psichikos deformavimo stovykloje dėsningumams. 
Priešingai, paaiškėjo, kad visada, priimdamas tariamai tipiškas 
kalinio būdo savybes, taigi pasiduodamas charakterį formuojan- 
čioms socialinės aplinkos jėgoms, kalinys pirma atsižada savęs 
dvasiniu lygiu. Jis tebėra laisvas pasirinkti nuostatą konkrečių 
aplinkybių atžvilgiu, jis tik atsisako tos laisvės.?? Kad ir ką iš jo 
atimtų per pirmąsias valandas stovykloje, - iki paskutinio atodū- 
sio niekas negali atimti iš jo laisvės pasirinkti vienokią ar kitokią 
nuostatą savo likimo atžvilgiu. O „vienokia ar kitokia“ nuostata 
visada galima. Veikiausiai kiekvienoje stovykloje atsirado pavie- 
nių Žmonių, įstengusių įveikti apatiją ir nuslopinti irzlumą. At- 
sižadėję savęs ir pasiaukoję, tie žmonės ėjo per stovyklos aikštes 
ir barakus, vienur dalindami gerą žodį, kitur - paskutinį duonos 
kąsnį. 

Vadinasi, koncentracijos stovyklos simptomatologija, kurią 
pradžioje siejome su nulemta, neišvengiama raida, grindžiama 
fiziologinėmis ir psichologinėmis priežastimis, anaiptol nėra ne- 
priklausoma nuo žmogaus dvasinės nuostatos. Koncentracijos 
stovyklos psichopatologijai irgi tinka tai, ką kitame skyriuje kal- 
bėsime apie neurozinį simptomą: šis nėra vien somatinių veiks- 
nių pasekmė ir psichinių veiksnių apraiška, simptomas - tai tam 
tikras egzistencijos būdas, ir pastarasis aspektas galiausiai viską 


lemia. Charakterio pokyčiai koncentracijos stovykloje - tai ir fi- 

ziologinių būsenos pokyčių (alkis, miego stygius ir t. t.), ir psi- 
chologinių realijų (nevisavertiškumo jausmas ir t. t.) apraiškos, 
tačiau galiausiai juos lemia pasirinkta dvasinė nuostata. Žmogui 
visada lieka laisvė ir galimybė apsispręsti už ar prieš aplinkos 
įtaką.“? Net ir retai pasinaudodamas šia laisve ir galimybe, jis ją 
turi. Vadinasi, išvengti šių įtakų kažkiek galėjo ir tie žmonės, ku- 
rie pasidavė psichologiniam koncentracijos stovyklos aplinkos 
pavyzdžiui, - jų valia rinktis, jų ir atsakomybė. Pasidomėję, ko- 
kios priežastys paskatino dvasinį šių žmonių nuosmukį, pasida- 
vimą fizinėms ir psichinėms aplinkos įtakoms, galime pasakyti: 
jie leisdavo sau nusmukti tik praradę dvasinę atramą ir kaip tik 
todėl, kad ją prarado. Aptarsime tai išsamiau. 

Jau Utitzas stovyklos gyventojų štai-būtį apibūdino kaip 
„laikiną egzistenciją“. Norėtume iš esmės patikslinti šį apibūdi- 
nimą: tokia žmogiškosios būties forma pasižymi ne laikinumu 
apskritai, o laikinumu „be termino“. Būsimų kalinių nuotaika 
vykstant į stovyklą labiausiai primena žmogaus santykį su ana- 
pusybe, iš kurios dar niekas negrįžo: iš kai kurių stovyklų irgi 
dar niekas nebuvo grįžęs, viešumos nepasiekdavo jokia Žinia iš 
jų. Tačiau atvykus į stovyklą nežinios (apie tenykštes sąlygas) pa- 
baigą keisdavo pabaigos nežinia. Juk nė vienas iš kalinių negalėjo 
žinoti, kiek laiko turės čia praleisti. Gausybė gandų, kas dieną 
ir kas valandą sklandžiusių suvarytų Žmonių masėje, skelbusių 
greitą „pabaigą“, pastūmėdavo į vis didesnę ar net kraštutinę 
neviltį. Neapibrėžtas paleidimo laikas sukelia tiesiog neribotos 
kalinimo trukmės pojūtį. Ilgainiui kalinys pasijunta esąs sveti- 
mas pasauliui anapus spygliuotos tvoros; jis žvelgia pro tvorą į 
žmones ir daiktus taip, tarsi jie būtų ne šio pasaulio, ar veikiau 


priešingai, tarsi pats būtų ne šio pasaulio, tarsi būtų šiam pasau- 

liui „miręs“. Neįkalintųjų pasaulis jam atrodo taip, kaip jį galėtų 
matyti mirusysis: netikras, neprieinamas, nepasiekiamas — pa- 
mėklių — pasaulis. 

Nežinant kalinimo termino kyla pojūtis, kad ateities nėra, 
perspektyvos nėra. Vienas iš kalinių, ilgoje kolonoje Žygiavu- 
sių į būsimą stovyklą, kartą papasakojo anuomet jautęsis taip, 
tarsi lydėtų savo paties lavoną. Toks stiprus buvo pojūtis, kad 
gyvenimas neturi ateities, kad tėra vien praeitis, „praėjusi“ tarsi 
mirusiojo gyvenimas. Tokių „gyvų lavonų“ gyvenimas tampa 
iš esmės retrospektyvia būtimi. Jų mintys sukasi apie tas pačias 
buvusių išgyvenimų smulkmenas; kasdieniai mažmožiai išnyra 
nutvieksti pasakiškos šviesos. 

Vis dėlto žmogus iš tikrųjų negali egzistuoti be fiksuoto taš- 
ko ateityje. Visa žmogaus dabartis formuojama, atsižvelgiant į 
tą tašką, orientuojantis į jį, - panašiai geležies drožlės nukrypsta 
į magnetinio lauko polių. Vidinis, išgyvenimo, laikas praranda 
struktūrą, kai Žmogus netenka „savo ateities“. Jam lieka tik „esa- 
mojo momento“ gyvenimas, panašus į Thomo Manno aprašytąjį 
romane „Užburtas kalnas“, kurio veikėjai, nepagydomai džiova 
sergantys ligoniai, irgi nežino paleidimo termino. Arba atsiranda 
būties neturiningumo ir beprasmybės pojūtis, panašus į tą, ku- 
ris užvaldo kai kuriuos bedarbius; antai psichologinis bedarbių 
kalnakasių tyrimas atskleidė, kad sueižėja ir jų laiko išgyvenimo 
struktūra. 

Lotynų kalbos žodis finis reiškia ir pabaigą, ir tikslą. Ne- 
galėdamas įžvelgti laikinumo pabaigos savo gyvenime, žmogus 
negali ir kelti sau tikslų, numatyti uždavinių; jo akimis gyveni- 
mas praranda bet kokį turinį ir prasmę. Ir priešingai, žvilgsnis, 


nukreiptas į „pabaigą“, į tikslą ateityje - tai toji dvasinė atrama, 

kurios taip reikia stovyklos kaliniui, nes tik ši dvasinė atrama 
gali padėti žmogui nepasiduoti socialinės aplinkos jėgoms, for- 
muojančioms charakterį ir tipą, taigi apsaugoti jį nuo kapitulia- 
cijos. Antai vienas stovyklos kalinys instinktyviai atrado teisingą 
sprendimą: baisiausias stovyklos gyvenimo aplinkybes jis mė- 
gindavo ištverti įsivaizduodamas, kad stovi auditorijoje priešais 
gausią publiką ir skaito paskaitą apie tai, ką kaip tik išgyvena. 
Šiuo triuku jam pavyko visa tai išgyventi guadam sub specie aeter- 
nitatis* — ir ištverti.“ 

Psichinis žlugimas netekus dvasinės atramos, galutinis 
pasidavimas apatijai buvo dažnas ir bauginantis reiškinys tarp 
stovyklos kalinių; kartais jis įvykdavo taip greitai, kad per kele- 
tą dienų sukeldavo katastrofą. Vieną dieną tokie kaliniai tiesiog 
likdavo gulėti barake, atsisakydavo eiti į patikrinimą, įsijungti į 
„darbo komandą“, nesirūpindavo valgiu, neidavo į prausyklą, 
ir jokie priekaištai, jokie grasinimai nepajėgdavo išjudinti jų iš 
apatijos; jų nebaugino niekas, jokia bausmė; atbukę ir abejingi jie 
iškęsdavo bausmę - jiems į viską būdavo „nusispjaut“. Toks ne- 
sijudinimas iš vietos, kartais nepaisant šlapimo nei išmatų, kėlė 
grėsmę gyvybei ne tik disciplinos, bet ir vitaliniu požiūriu. Tai 
aiškiai liudija atvejai, kai kalinį staiga persmelkia „pabaigos ne- 
buvimo“ pojūtis. Štai pavyzdys. 

Kartą vienas kalinys papasakojo draugams sapnavęs keistą 
sapną: balsas sapne paklausė, ar jis nenorėtų ko nors sužinoti, 
ir pažadėjo išpranašauti ateitį. Kalinys atsakė: „Norėčiau žino- 
ti, kada man pasibaigs karas?“ Sapno balsas atsakė: „1945 metų 
kovo 30 dieną.“ Kai kalinys pasakojo sapną, buvo kovo pradžia. 
Tada jis dar buvo kupinas vilčių ir gerai nusiteikęs. Tačiau kovo 


* Tam tikru amžinybės požiūriu (lot. - Vert.). 

30 diena vis artėjo, ir buvo vis mažiau tikėtina, kad „balsas“ sakė 
tiesą. Paskutinėmis dienomis prieš išpranašautą terminą vyriškis 
atrodė vis labiau prislėgtas. Kovo 29 d. jį atnešė į ambulatoriją 
karščiuojantį ir kliedintį. Reikšmingąją kovo 30 d. - kai „jam“ tu- 
rėjo baigtis kančios - jis prarado sąmonę. Kitą dieną buvo miręs. 
Mirė nuo dėmėtosios šiltinės. 

Jau girdėjome, kaip smarkiai organizmo imunitetas pri- 
klauso nuo afektų būsenos, taigi ir nuo tokių dalykų kaip džiu- 
gesys ar prislėgtumas viltims neišsipildžius. Todėl visiškai pa- 
grįstai galime priimti prielaidą, kad nusivylimas neišsipildžius 
sapno pranašystei staiga pakirto gyvybines kalinio organizmo 
galias ir šis pasidavė jau snūduriuojančiai infekcijai. Tokį požiūrį 
patvirtina išsamesni stebėjimai, apie kuriuos kartą papasakojo 
vienas stovyklos gydytojas: jo stovyklos kaliniai puoselėjo viltį 
sutikti 1944 m. Kalėdas namie. Kalėdos artėjo, o laikraščių Žinios 
neteikė kaliniams jokių vilčių. Kas atsitiko? Savaitę tarp Kalėdų 
ir Naujųjų metų šioje stovykloje masiškai mirė kaliniai, ir to neį- 
manoma buvo paaiškinti jokiomis aplinkybėmis - nei pasikeitu- 
siais orais, nei pasunkėjusiomis darbo sąlygomis, nei infekcinių 
ligų protrūkiu. 

Aišku, kad psichoterapijos bandymas koncentracijos sto- 
vykloje galėjo būti sėkmingas tik tokiu atveju, jei jis būdavo 
nukreipiamas į lemiamą dvasinės atramos momentą - tikslą 
ateityje, į gyvenimo sub specie futuri, ateities požiūriu, būtiny- 
bę. Dažnai vieną ar kitą kalinį nesunkiai pavykdavo padrąsinti, 
orientuojant į ateitį. Kartą kalbant su dviem stovyklos kaliniais, 
iš nevilties ketinusiais nusižudyti, atsiskleidė tokia paralelė: abu 
buvo užvaldęs pojūtis, kad jiems nėra ko laukti iš gyvenimo. Todėl 


reikėjo atlikti aną kopernikišką posūkį, apie kurį jau kalbėjome 

sakydami, kad negalima klausti apie gyvenimo prasmę, priešin- 
gai, reikia atsakyti į konkrečius gyvenimo klausimus, atsakyti 
už savo gyvenimą. Išties netrukus paaiškėjo: nors abiem kaliniams 
atrodė, kad nėra ko laukti iš gyvenimo, jų pačių laukė gyveni- 
mas su visiškai konkrečiais uždaviniais. Paaiškėjo, kad vienas 
jų anksčiau leido geografijos knygų seriją, kuri dar nebuvo baig- 
ta; kitas užsienyje turėjo neapsakomai jį mylinčią dukrą. Vieno 
laukė darbas, kito - žmogus. Taigi abudu buvo savaip ypatingi 
ir nepakartojami, o kaip tik tai nepaisant kančios suteikia besą- 
lygišką prasmę gyvenimui. Vienas savo moksliniu darbu buvo 
toks pat nepakeičiamas, kaip kito niekas negalėjo atstoti vaiko 
meilei. 

Išlaisvintam kaliniui irgi reikia psichologinės pagalbos. Kaip 
tik išlaisvinimas, staigus paleidimas, išvadavimas nuo psichinio 
krūvio irgi sukelia grėsmę psichologiniu požiūriu. Susiduriame su 
psichiniu kesoninės ligos analogu. Taigi aptardami stovyklos kalinio 
psichologijos apmatus pasiekiame trečiąją jos fazę. Kalinio reak- 
ciją į paleidimą galime trumpai nusakyti taip: pradžioje viskas 
jam atrodo tarsi gražus sapnas, jis dar nedrįsta patikėti. Juk daž- 
nai sapnuodavo išlaisvinimą: jis grįžta namo, apkabina žmoną, 
sveikinasi su draugais, sėda prie stalo ir pradeda pasakoti apie 
savo išgyvenimus, apie tai, kaip ilgėjosi šios akimirkos ir kaip 
dažnai ją sapnuodavo, kol ji tapo tikrove. Staiga nuaidi trys švil- 
puko signalai, raginantys keltis, ir išplėšia jį iš sapno, kuris tik 
simuliavo laisvę, tik pasišaipė iš jo. Vis dėlto kartą tai, ko kalinys 
ilgėjosi ir apie ką svajojo, virsta tikra tikrove. Tačiau išlaisvintasis 
vis dar negali atsikratyti savotiško depersonalizacijos pojūčio. 
Dar negali, nes nebemoka, iš tikrųjų džiaugtis gyvenimu, - pir- 


ma vėl turi išmokti juo džiaugtis. Pirmą laisvės dieną dabartis 

jam atrodo tarsi gražus sapnas, o ilgainiui praeitis pasirodys tarsi 
baisus sapnas. Tada pats negalės suvokti, kaip įstengė išgyventi 
įkalinimo metus. Jį užvaldys nenusakomas jausmas, suvokimas, 
kad po visų išgyvenimų ir kančių nieko nėra pasaulyje, ko reikė- 
tų bijoti, - išskyrus savąjį Dievą. Tikėti juo ne vienas vėl išmoko 


koncentracijos stovykloje - kaip tik stovykla išmokė tikėti. 


2. APIE KANČIOS PRASMĘ 


Aptardami gyvenimo prasmės klausimą išskyrėme tris ga- 
limas vertybių kategorijas. Kalbėjome apie kūrybines, išgyveni- 
mo ir nuostatos vertybes. Pirmoji vertybių kategorija įgyvendi- 
nama veikla, antroji - pasyviu pasaulio (gamtos, meno) suvoki- 
mu. O nuostatos vertybės įgyvendinamos visada, kai reikia ką 
nors priimti kaip neišvengiamą, nulemtą. Tokius neišvengiamus 
dalykus Žmogus gali priimti įvairiai, taigi ir čia atsiskleidžia ne- 
aprėpiamos vertybių galimybės. Vadinasi, žmogaus gyvenimas 
gali išsipildyti ne tik per kūrybą ir džiaugsmą, bet ir per kančią. 

Tokių samprotavimų nepripažįsta jokia triviali sėkmės eti- 
ka. Tačiau atodaira į pirmapradį, kasdienį mūsų sprendimą apie 
žmogiškosios būties vertę ir orumą išsyk atveria tą išgyvenimų 
gelmę, kurioje viskas išlieka reikšminga nepriklausomai nuo 
sėkmės ar nesėkmės, apskritai nepriklausomai nuo efekto. Šią 
vidinio išsipildymo karaliją, nesusijusią su išoriniu pripažini- 
mu, neretai atskleidžia meno pateikiama perspektyva. Tereikia 
prisiminti, tarkime, Tolstojaus apsakymą „Ivano Iljičiaus mir- 
tis“. Jame aprašoma miesčioniška egzistencija, kurios begalinė 


beprasmybė jos subjektui atsiskleidžia prieš pat nelauktą mirtį. 

Tačiau kaip tik šia beprasmybės įžvalga paskutinėmis gyvenimo 
valandomis žmogus pranoksta pats save, įgauna vidinės didy- 
bės, kuri retrospektyviai suteikia prasmę jo ligšioliniam gyveni- 
mui, nepaisant tariamo jo bergždumo. Juk gyvenimas gali įgauti 
galutinę prasmę ne tik per mirtį - taip nutinka didvyriams, - bet 
ir mirtyje. Ne tik savo gyvenimo paaukojimas suteikia jam pras- 
mę, išsipildyti gali net ir žlugęs gyvenimas. 

Nesėkmė nereiškia beprasmybės. Tai akivaizdu atsigręžus į 
buvusios meilės patirtį. Garbingai savęs paklausęs, ar atsižadė- 
tų nelaimingų meilės išgyvenimų, išbrauktų iš savo gyvenimo 
skausmingas, nelaimingas patirtis, veikiausiai kiekvienas atsa- 
kytų neigiamai; kančia anaiptol nereiškė neišsipildymo. Priešin- 
gai, kentėdamas Žmogus brendo, augo, kančia galbūt jam davė 
net daugiau, nei būtų suteikusi bet kokia erotinė sėkmė. 

Apskritai žmogus linkęs pervertinti tai, kokį atspalvį - tei- 
giamą ar neigiamą, malonų ar nemalonų - įgaunajo išgyvenimai. 
Svarba, kurią jis tam teikia, skatina nepagrįstai graudentis dėl 
likimo. Jau pripažinome, žmogus yra pasaulyje „ne dėl malonu- 
mo“. Taip pat pripažinome, kad malonumas apskritai nepajėgus 
suteikti žmogaus gyvenimui prasmę. Jei malonumas nepriduria 
prasmės, juolab jos nepanaikina malonumo stygius. Menas ir vėl 
paliudija, kaip teisingai ši aplinkybė atsiskleidžia paprastam, 
tiesioginiam, nešališkam išgyvenimui: tereikia prisiminti, kad 
melodijos meninio turinio nelemia tai, mažorinė ar minorinė me- 
lodijos tonacija. Neretai ne tik „Nebaigtoji simfonija“ priklauso 
prie vertingiausių muzikos kūrinių (apie ką jau kalbėjome), bet 
ir „Patetiškoji“. 

Sakėme, kad kurdamas žmogus įgyvendina kūrybines 


vertybes, išgyvendamas - išgyvenimo vertybes, kentėdamas — 

nuostatos vertybes. Tačiau kentėjimas turi ir imanentinę prasmę. 
Paradoksaliu būdu kalba pati nurodo tą prasmę: dėl ko nors ken- 
čiame, nes „negalime to pakęsti“, - taigi nenorime, kad taip būtų. 
Susidūrimas su nulemta tikrove - kraštutinis kančios uždavinys 
ir tikrasis jos siekis. Kentėdami dėl ko nors vidujai atsiribojame 
nuo to, dėl ko kenčiame, sukuriame atstumą tarp savęs ir to da- 
lyko. Kol kenčiame dėl būsenos, kurios neturi būti, tol tebesame 
įtampos lauke tarp faktiškos būties ir privalomos būties. Jau mi- 
nėjome, kad taip atsitinka ir savimi nusivylusiam žmogui: kaip 
tik neviltis panaikina tos nevilties pagrindą, nes žmogus jau vertina, 
sveria savo tikrovę idealybės požiūriu: aplinkybė, kad jis apskri- 
tai pamatė (likusias neįgyvendintas) vertybes, jau implikuoja tam 
tikrą šio Žmogaus vertę. Jis juk negalėtų teisti savęs, pirma neįgi- 
jęs teisėjo įgaliojimų ir orumo, - teisėjo, kaip Žmogaus, suvoku- 
sio privalomybę esinio kontekste.“ Taigi kančia sukuria vaisingą, 
sakytume, revoliucingą įtampą: tik šiame įtampos lauke Žmogus 
apskritai pajunta, ko neturėtų būti. Ir priešingai, susitapatinęs su 
tikrove, panaikinęs atstumą tarp savęs ir tikrovės, jis atitinkamai 
panaikina vaisingą būties ir privalomybės įtampą. 

Taip Žmogaus emocijos atskleidžia gilią tiesą, aplenkiančią 
bet kokį racionalumą, net prieštaraujančią racionaliai naudingu- 
mo sąvokai. Pagvildenkime gedėjimo ir atgailos afektus: utili- 
tariniu požiūriu jie abu turėtų atrodyti beprasmiai. Juk „sveiko 
proto“ požiūriu gedėti negrįžtamai prarasto taip pat nenaudinga 
ir beprasmiška, kaip ir atgailauti dėl neišdildomos kaltės. Tačiau 
gedėjimas ir atgaila savaip prasmingi vidinei žmogaus istorijai. 
Gedėdami dėl žmogaus, kurį mylėjome ir praradome, kažkaip leidžiame 
jam toliau gyventi, o kaltojo atgaila kažkaip leidžia jam išsivaduoti iš 


kaltės ir prisikelti. Mūsų meilės, mūsų gedėjimo objektas, objek- 

tyviai prarastas empiriniame laike, išsaugomas subjektyviame, 
vidiniame laike: gedėdami jį įsivaizduojame. O atgaila, kaip pa- 
rodė Scheleris, gali panaikinti kaltę: atgaila nenuima kaltės nuo 
kaltininko, tačiau jis pats tarsi įveikia save, morališkai atgim- 
damas. Galimybė padaryti, kad visa, kas įvyko, taptų vaisinga 
vidinei žmogaus istorijai, anaiptol neprieštarauja žmogaus atsa- 
komybei, ši galimybė susijusi su atsakomybe dialektiniu santy- 
kiu. Juk tapsmą kaltu pagrindžia atsakomybė. Žmogus atsakin- 
gas tuo požiūriu, kad negali atšaukti nė vieno gyvenime žengto 
žingsnio: menkiausias ir didžiausias sprendimas visada yra ga- 
lutinis. Neįmanoma atšaukti nieko, ką padarei ir ko nepadarei. 
Vis dėlto atgailaujantis Žmogus gali atsiriboti nuo savo veiksmo 
ir šiuo atgailos aktu, taigi vidiniu įvykiu, tarsi panaikinti išorinį 
įvykį moraliniu lygiu, - tik paviršutiniškas požiūris gali neigti 
tokią galimybę. 

Kaip žinia, Schopenhaueris apgailestaudamas teigė, kad 
Žmogaus gyvenimas neišvengiamai švytuoja tarp vargo ir nuo- 
bodžio kraštutinumų. Iš tikrųjų abu šie kraštutinumai turi gilią 
prasmę. Nuobodis - tai nuolatinis memento. Kas sukelia nuobo- 
dį? Neveiklumas. Tačiau ne veiklos paskirtis apsaugoti mus nuo nuo- 
bodžio; priešingai, nuobodis yra tam, kad išvengtume neveiklumo ir 
įgyvendintume savo gyvenimo prasmę. Kova už būvį palaiko mūsų 
„įtampą“, nes gyvenimo prasmė neatsiejama nuo reikalavimo at- 
likti uždavinius; ši „įtampa“ iš esmės skiriasi nuo tos, kurios dai- 
rosi individas, neurotiškai trokštantis juslinių malonumų arba 
persekiojamas isteriško dirgiklių alkio. 

„Vargo“ prasmė - irgi savotiškas memento. Jau biologiniu 
lygiu skausmas atlieka prasmingą budėjimo ir įspėjimo funk- 


ciją. Analogiška jo funkcija sielos ir dvasios srityje. Skausmas 

turi apsaugoti Žmogų nuo apatijos, mirtino sielos sąstingio. Kol 
kenčiame, tol mūsų siela gyva. Taip, kentėdami net bręstame, 
augame - kančia praturtina mus ir sustiprina. Sakėme, atgaila 
prasminga, nes įstengia panaikinti (moraline prasme) išorinį 
įvykį vidinėje istorijoje; gedėjimas irgi prasmingas, nes įstengia 
pratęsti, kas buvo. Taigi abu savaip pakoreguoja praeitį ir šitaip 
kartu išsprendžia problemą, ko neįmanoma padaryti mėginant 
nukreipti dėmesį ir apsvaigti: žmogus, kuris stengiasi nukreipti dė- 
mesį nuo nelaimės ar apsvaigti, nepašalina iš pasaulio pačios nelaimės, 
pašalina tik nelaimės pasekmes, būtent nemalonumą, kaip jausmi- 
nę būseną. Nukreipęs dėmesį arba apsvaigęs jis „nieko nežino“. 
Taip mėgina pabėgti nuo tikrovės į svaigulį. Tačiau elgtis taip, 
tarsi svaiguliu nuslopinęs emocinį aktą iš pasaulio pašalintum 
ir emocijos objektą, tarsi išgindamas į nežinią, išgintum ir iš ti- 
krovės, - subjektyvistinė ar net psichologistinė klaida. Žiūrėjimo 
aktas nesukuria objekto, o nežiūrėjimo aktas jo nesunaikina, tai- 
gi ir nuslopinęs gedėjimo impulsą nepanaikinsi to, dėl ko gedi. 
Iš tikrųjų dažniausiai gedintysis tai nujaučia ir atsisako griebtis 
migdomųjų, užuot „praraudojęs naktis“; jis atsisako banalaus 
migdomųjų išrašymo, nes dėl to, kad geriau miegos, jo aprau- 
damas velionis neprisikels. Mirties, šios negrįžtamumo para- 
vertus, nepanaikini jos ir bėgdamas į visišką nesąmoningumą, 
savosios mirties nesąmoningumą.“ 

Kaip giliai žmogus suvokia, kad emocijų pasaulis prasmin- 
gas, atskleidžia tokia aplinkybė. Pasitaiko melancholijos atmai- 
nų, kurių simptomatologija pasižymi ne liūdesio afektu (kaip 
įprasta); priešingai, pacientai skundžiasi, kad negali liūdėti, ne- 


gali išsiverkti, kad yra nejautrūs ir tarsi apmirę: tai vadinamo- 

sios melancholia anaesthetica atvejai. Kam teko susidurti su tokiais 
atvejais, tas puikiai Žino, kad vargiai esama didesnės nevilties už 
šių Žmonių neviltį dėl to, kad negali liūdėti. Šis paradoksas dar 
kartą patvirtina, kad malonumo principas tėra gryna konstruk- 
cija, psichologinis artefaktas, o ne fenomenologinė aplinkybė; 
emocinė logigue du ceur* nuolat skatina žmogų būti ir likti „gyvą“ 
jausmais nepriklausomai nuo to, ar tie jausmai džiaugsmingį, ar 
liūdni, skatina nepanirti į apatiją. Taigi faktas, kad melancholia 
anaesthetica kamuojamas žmogus kenčia dėl negebos kentėti, para- 
doksalus tik psichopatologijos požiūriu; egzistencinės analizės 
požiūriu paradokso nebelieka. Mat egzistencinė analizė atsklei- 
džia, kad kančios prasmė neatsiejama nuo gyvenimo, kad pati 
kančia prasmingai priklauso gyvenimui. Kančia ir vargas — su- 
dėtinės gyvenimo dalys kaip ir likimas ar mirtis. Neįmanoma jų 
atskirti nuo gyvenimo, tiesiog nesunaikinant jo prasmės. Atskirti 
vargą ir mirtį, likimą ir kančią nuo gyvenimo reikštų panaikinti 
gyvenimo formą, jo pavidalą. Tik likimo smūgių daužomas, kančios 
iki baltumo įkaitintas gyvenimas įgyja formą ir pavidalą. 

Taigi likimas, kurį patiria žmogus, turi prasmę: šį likimą reikia 
formuoti, kai įmanoma, ir prūmti, kai būtina. Antra vertus, nederėtų 
pamiršti: žmogus turi būti apdairus ir nesudėti ginklų pirma lai- 
ko, per anksti nepripažinti, kad aplinkybės nulemtos, nepaklusti 
tariamam likimui. Tik tada, kai žmogus nebeturi galimybės įgy- 
vendinti kūrybines vertybes, kai jis iš tikrųjų nepajėgus formuoti 
likimą, jis gali įgyvendinti nuostatos vertybes: tik tada prasmin- 
ga „priimti savo kryžių“. Nuostatos vertybių esmę sudaro tai, 
kaip žmogus paklūsta neišvengiamybei; tikra neišvengiamybė — 
būtina prielaida įgyvendinti nuostatos vertybes. Kalbame apie 


* Širdies logika (pranc. - Vert.). 

tai, ką Brodas pavadino „tauria nelaime“, supriešindamas su 
„netauria“; pastaroji iš tikrųjų nėra nulemta, jos galima išvengti 
arba žmogus ją tiesiog „prisišaukia“.* 

Šiaip ar taip, kūrybines arba nuostatos vertybes galima įgy- 
vendinti bet kokiomis aplinkybėmis. „Nėra padėties, kurios ne- 
įmanoma sutaurinti veikla arba kantrybe“ (Goethe). Galėtume 
net teigti, kad iškentėti -— irgi savotiškas „nuopelnas“; žinoma, jei 
iškentėjimas tikras, susijęs su likimu, kurio neįmanoma pakeisti 
veiksmu arba išvengti neveikiant. Tik toks „tikras“ iškentėjimas 
yra nuopelnas, tik neišvengiama kančia prasminga. Kančios, 
kaip nuopelno, suvokimas nesvetimas ir paprasto, kasdienio 
žmogaus jausenai. Ir jis tai pripažįsta: antai prieš daugelį metų 
renkant, ką iš anglų „skautų“ reikėtų premijuoti už didžiausius 
nuopelnus, buvo apdovanoti trys nepagydomai sergantys ber- 
niukai, gulėję ligoninėje, tačiau narsiai elgęsi ir ištvermingai ken- 
tę savo kančias. Jų kančia buvo pripažinta didesniu „nuopelnu“ 
už kitų skautų laimėjimus. 

„Gyvenimas nėra kažkas apibrėžta, tai visada tėra kažko 
apibrėžto galimybė.“ Šiuos Hebbelio žodžius patvirtina dvi al- 
ternatyvios galimybės: formuoti tai, kas likimo lemta (taigi iš es- 
mės neišvengiama), įgyvendinant kūrybines vertybes arba, kai 
tai iš tikrųjų neįmanoma, elgtis likimo akivaizdoje taip, kad ir 
kančia taptų Žmogaus nuopelnu nuostatos vertybių požiūriu. 
Teiginys, kad liga suteikia žmogui „galimybę kentėti“, skamba 
kaip tautologija, tačiau kai „galimybę“ ir „kentėjimą“ suvokiame 
minėtąja prasme, šis teiginys anaiptol neatrodo toks savaime su- 
prantamas. Pirmiausia todėl, kad reikia iš esmės skirti ligą - taip 
pat ir psichikos ligą — nuo kančios. Ir ne tik todėl, kad žmogus 


gali sirgti iš tikrųjų „nekentėdamas“; esama kančios, niekaip ne- 

susijusios su liguista būtimi, perdėm žmogiškos kančios, esmin- 
gai ir prasmingai priklausančios prie žmogaus gyvenimo. Taigi 
tam tikrais atvejais egzistencinė analizė turėtų siekti, kad žmogus 
sugebėtų kentėti, užuot stengusis, kaip elgiasi psichoanalizė, kad jis 
sugebėtų patirti malonumą arba galią. Pasitaiko aplinkybių, kai 
žmogus tegali išsipildyti, iš tikrųjų kentėdamas. „Kažko apibrėž- 
to galimybę“, kuri reiškia gyvenimą, kartais galima pražiopsoti 
ir kaip tikros kančios galimybę, taigi galimybę įgyvendinti nuos- 
tatos vertybes. Dabar suprantame ir Dostojevskį, prisipažinusį, 
kad bijąs tik vieno: būti nevertas savo kančios. Antra vertus, ken- 
tėjimą ligonių, besigrumiančių dėl to, kad būtų verti savo kan- 
čios, galime įvertinti kaip nuopelną. 

Vieną dieną apyjaunį itin kultūringą vyriškį iš aktyvios pro- 
fesinės veiklos staiga išplėšia nugaros smegenų pažeidimas, ku- 
ris dėl stuburo tuberkuliozės smarkiai progresuoja ir sukelia kojų 
paralyžių. Svarstoma operacijos (laminektomijos) galimybė. Paci- 
ento bičiuliai kreipiasi į vieną geriausių Europos neurochirurgų, 
tačiau šio prognozės pesimistinės, jis nepataria operuoti. Vienas 
bičiulių laišku informuoja ligonio draugę, kurios vasamamyje 
jis dabar gyvena. Nieko nenutuokianti kambarinė per bendrus 
namų šeimininkės ir sergančio svečio pusryčius įteikia jai laišką. 
Tolesnius įvykius ligonis aprašo laiške vienam draugui; pacituo- 
sime keletą to laiško vietų: „Eva negalėjo neleisti man perskaityti 
laiško. Taip sužinojau apie mirties nuosprendį, kurį reiškė profe- 
soriaus žodžiai. Mielas bičiuli! Prisimenu filmą „Titanikas“, kurį 
mačiau prieš daugybę metų. Ypač tą sceną, kai invalidas, kurį vai- 
dino Fritzas Kostneris, veda mažą laivo bendruomenę į mirtį, kal- 
bėdamas „Tėve mūsų“, o laivas skęsta, vanduo vis aukščiau kyla 


žmonių kūnais. Grįžau iš kino teatro sukrėstas. Tąsyk maniau, 

kokia likimo dovana - sąmoningai žengti į mirtį. Dabar ši dova- 
na suteikiama man! Galiu dar kartą išmėginti savo kovingumą; 
tačiau ši kova negali baigtis pergale, tai paskutinė jėgų įtampa, 
tarsi paskutinis gimnastikos pratimas... Kol pajėgsiu, noriu kęsti 
skausmą be narkotinių medžiagų... „Kova prarastame poste?“ To- 
kių žodžių apskritai negali būti! Svarbu tik kova... Prarastų postų 
nėra... Vakare klausėmės Brucknerio „Ketvirtosios“, romantiško- 
sios. Jaučiau srūvančią, palaimingą platybę. Šiaip kasdien užsii- 
minėju matematika ir anaiptol nesu sentimentalus.“ 

Kartais Žmogų, kuris iki šiol švaistė savo gyvenimą, ap- 
imtas „metafizinio lengvabūdiškumo“ (Scheleris), neišnaudo- 
damas tikrųjų galimybių, liga ir mirties artuma gali paskatinti 
kraštutiniam sąžiningumui. Vieną dieną jauna, labai gyvenimo 
išpaikinta moteris staiga atsidūrė koncentracijos stovykloje. Čia 
susirgo ir kasdien vis labiau silpo. Kelios dienos prieš mirtį ji 
pasakė: „Iš tikrųjų esu dėkinga likimui, kad taip stipriai smogė. 
Ankstesnė miesčioniška mano egzistencija buvo išties atsaini, o 
estetinės ambicijos - nelabai rimtos.“ Ji drąsiai žvelgė į akis ar- 
tėjančiai mirčiai. Iš tos ambulatorijos vietos, kur gulėjo, galėjai 
matyti kaip tik dabar pražydusį kaštoną; pasilenkus prie ligonės 
galvos, matėsi šaka su dviem žiedynų žvakėmis. „Šis medis — 
mano vienintelis draugas vienatvėje, — ištarė moteris, - su juo 
kalbuosi“. Gal tai buvo haliucinacijos, gal ji kliedėjo? Juk sakė, 
kad ir medis jai atsakąs. Tačiau nebuvo jokių kliedesio požymių. 
Koks buvo jų keistasis „pokalbis“, ką „pasakė“ žydintis medis 
mirštančiai moteriai? „Jis pasakė: aš esu - aš esu - aš esu gyveni- 
mas, amžinas gyvenimas.“ 

Viktoras von Weizsackeris yra pasakęs, kad ligonis, kaip 


kenčiantysis, pranašesnis už gydytoją. Pasitraukdamas nuo anos 

moters, gydytojas labai aiškiai tai suvokė. Kiekvienas gydytojas, 
pakankamai jautrus neprognozuojamai situacijai, visada kiek su- 
sigėdęs artinsis prie nepagydomai sergančio ar mirštančio ligo- 
nio. Juk jis buvo bejėgis, nepajėgė išplėšti aukos iš mirties nagų; 
pacientas, kaip Žmogus, nepasidavęs likimui, priimantis likimą 
tyliai kentėdamas, metafiziniu lygiu pasiekia tikrą laimėjimą, o 
gydytojas kaip tik pralaimi fiziniame pasaulyje, medicininės vei- 


klos srityje. 
3. APIE DARBO PRASMĘ 


Sakėme, reikia ne klausti apie gyvenimo prasmę, o atsaky- 
ti prisiimant atsakomybę už savo gyvenimą. Tačiau tai reiškia, 
kad atsakyti reikia ne žodžiais, o veiksmu, veikla.“ Negana to, 
atsakymas kaskart turi atitikti konkrečią asmenybę ir konkrečias 
aplinkybes, apimti visą šią konkretybę. Taigi teisingas atsaky- 
mas bus veiklus atsakymas, atsižvelgiant į kasdienos - kaip kon- 
krečios erdvės, kurioje skleidžiasi atsakinga Žmogaus būtis, — 
konkretybę. 

Šioje erdvėje kiekvienas žmogus yra nepakeičiamas ir ne- 
atstojamas. Jau aptarėme, kaip svarbu suvokti jo ypatingumą ir 
nepakartojamumą. Aptarėme, kokiu pagrindu egzistencinė ana- 
lizė siekia, kad žmogus įsisąmonintų savo atsakingą būtį, taip 
pat ir tai, kad atsakomybė randasi pirmiausia suvokiant kon- 
kretų, asmeninį uždavinį, savo „misiją“. Žmogus neišvengiamai 
palūžta sunkiomis aplinkybėmis, jei nemato ypatingos savo bū- 
ties prasmės. Jam nutinka panašiai kaip alpinistui, patekusiam 
į tirštą rūką: nematydamas prieš akis tikslo, jis gali pasiduoti 


nuovargiui, kuris kalnuose neretai pavojingas gyvybei. Tačiau 

alpinistas išsyk pasijunta žvalus ir kupinas jėgų, jei rūkas pra- 
sisklaido, o tolumoje išnyra kalnų trobelė. Kiekvienas alpinistas 
yra patyręs tipišką suglebimo pojūtį, kai būdamas „ant sienos“ 
nežino, ar nenuklydo kitu keliu, gal apskritai atsidūrė ne ant 
reikiamos uolos; tačiau staiga pamatęs esąs per pora virvių nuo 
viršūnės, pajunta jėgų antplūdį rankose ir vėl žvaliai griebiasi 
virvės. 

Kol pagrindinis gyvenimo uždavinys - įgyvendinti kūry- 
bines vertybes, konkretaus jų įgyvendinimo sritis dažniausiai 
sutampa su profesine veikla. Darbas - itin gera dirva, susiejan- 
ti individo ypatingumą su bendruomene ir taip suteikianti jam 
prasmę ir vertę. Tačiau šią prasmę ir vertę visada lemia rezul- 
tatas (kaip rezultatas, svarbus bendruomenei), o ne konkreti 
profesija. Taigi ne konkreti profesija teikia žmogui išsipildymo 
galimybę. Jokia profesija savaime nepadaro laimingo. Daugybė 
žmonių, pasirinkusių iš esmės neurozinę nuostatą, tvirtina, kad 
jaustųsi išsipildę, turėdami kitą profesiją, taigi arba nesupranta 
profesinio darbo prasmės, arba apgaudinėja save. Jei konkreti 
profesija neleidžia pajusti išsipildymo jausmo, kaltas žmogus, o 
ne profesija. Profesija savaime nepadaro Žmogaus nepakeičiamo 
ir neatstojamo, tik suteikia šansą. 

Viena pacientė kartą prasitarė laikanti savo gyvenimą be- 
prasmiu, todėl visai nenorinti pasveikti; tačiau viskas būtų kitaip, 
būtų puiku, jei jos profesija leistų jai pajusti išsipildymo jausmą: 
pvz., jei ji būtų gydytoja, seselė ar chemikė, daranti mokslinius 
atradimus. Šiai pacientei reikėjo parodyti, kad svarbu toli gra- 
žu ne profesija, priešingai, svarbu, kaip dirbi; ne nuo konkrečios 
profesijos, tik nuo mūsų kaskart priklauso, ar mūsų darbe pasi- 


reikš tai, kas asmeniška ir specifiška, kas sudaro mūsų egzisten- 

cijos ypatingumą, ir kartu ar mūsų gyvenimas taps prasmingu. 
Imkime gydytojo profesiją. Kas teikia prasmę gydytojo dar- 
bui? Tai, kad jis darbuojasi pagal amato taisykles? Atlieka vieno- 
kią ar kitokią injekciją arba išrašo vaistų? Elgtis pagal amato tai- 
sykles dar nereiškia gydymo meno. Gydytojo profesija tik sudaro 
nuolatines galimybes gydytojo asmenybei išsipildyti per asme- 
ninį profesinį laimėjimą. Tik tai, ką gydytojas, vykdantis medici- 
ninę veiklą, padaro peržengdamas vien medicinos ribas, būtent 
asmeniniai, žmogiškieji jo veiklos aspektai, sudaro jo darbo pras- 
mę, padaro Žmogų šiame darbe nepakeičiamą. Kol jis tik elgia- 
si „pagal amato taisykles“, visai nesvarbu, jis pats ar jo kolega 
lege artis* atlieka injekcijas ir t. t. Tik peržengus grynai profesinių 
instrukcijų ribas, profesijos „reguliuojamą“ sritį, prasideda išties 
asmeninis darbas, kuris tik ir leidžia išsipildyti. O seselės darbas, 
kurio taip pavydėjo mūsų pacientė? Seselė virina švirkštus, išneša 
„antis“, perkelia ligonį į kitą lovą — tai išties naudingas darbas, vis 
dėlto pats savaime jis vargiai gali patenkinti žmogų; tik padarius 
kažką asmeniška, kas peržengia daugiau ar mažiau reglamentuo- 
tas seselės pareigų ribas, pvz., atradus asmenišką žodį sunkiam 
ligoniui, atsiranda šansas suteikti prasmę profesiniam gyveni- 
mui. Tačiau tokį šansą suteikia bet kuri profesija, jei tik teisingai 
suvokiamas profesinis darbas. Ar žmogus yra nepakeičiamas ir 
neatstojamas, ar jis ypatingas ir nepakartojamas, kaskart priklau- 
so nuo jo paties, nuo to, kuris dirba ir kaip dirba, o ne nuo to, ką 
dirba. Negana to, ligonei, maniusiai, kad ji negali išsipildyti per 
profesinę veiklą, reikėjo parodyti dar ir tai, kad savo ypatingumą 
ir nepakartojamumą, kaip prasminius egzistencijos momentus, ji 
gali įgyvendinti ir anapus profesinės veiklos, privačiame gyveni- 


* Pagal visas meno taisykles (lot. - Vert.). 

me: kaip mylinti ir mylimoji, kaip Žmona ir motina, nepakeičiama 
ir neatstojama vyrui ir vaikui. 

Vyraujantys darbiniai santykiai neretai iškraipo natūra- 
lų žmogaus santykį su profesine veikla, kaip galima kūrybinių 
vertybių įgyvendinimo ir ypatingos savirealizacijos sritimi. La- 
biausiai tai patiria žmonės, kurie skundžiasi aštuonias ar dau- 
giau valandų dirbą darbdaviui, jo interesams, pvz., prie judančio 
konvejerio atliekantys tą patį judesį, spaudantys tą patį mašinos 
mygtuką, - taigi atliekantys veiksmą, tuo labiau patikimą ir pa- 
geidaujamą, kuo mažiau asmenišką ir labiau normuotą. Žinoma, 
tokiomis aplinkybėmis darbą tegali suvokti kaip gryną priemo- 
nę siekiant tikslo — užsidirbti pinigų pragyvenimui, taigi įsigyti 
būtinų priemonių tikrajam gyvenimui. Tikrasis gyvenimas tokiu 
atveju prasideda laisvalaikiu, o gyvenimo prasme tampa asme- 
ninio laisvalaikio formavimas. Beje, neturėtume pamiršti: kai ku- 
rie žmonės dirbdami taip pavargsta, kad paskui tiesiog griūva į 
lovą, negalėdami imtis nieko kito; laisvalaikį jie tegali paversti 
poilsio laiku, nes nepajėgia daryti nieko kito, nieko protingesnio, 
tik miegoti. 

Vis dėlto ir pats darbdavys, įmonininkas, ne visada savo 
laisvalaikiu yra „laisvas“; neretai minėtieji natūralių darbo san- 
tykių iškraipymai atsiliepia ir jam. Kas nepažįsta tipo, atsidėju- 
sio vien pinigų kalimui, siekiančio pragyvenimo priemonių ir 
pamirštančio patį gyvenimą. Pinigų kalimas tampa savitikslis. 
Toks žmogus turi daug pinigų, šiems pinigams dar keliami tiks- 
lai, tačiau paties Žmogaus gyvenimas jau neturi jokio tikslo. Pi- 
nigų kalimas užgožia tikrąjį žmogaus gyvenimą; išskyrus pinigų 
kalimą, jam nerūpi niekas, nei menas, nei sportas, įtampos jam 


teikia nebent Žaidimas, dažniausiai irgi susijęs su pinigais, pvz., 

lošimas kazino, tad ir čia žmogaus galutinis tikslas - pinigai, iš 


kurių lošiama. 
Nedarbo neurozė 


Egzistencinė profesijos reikšmė labiausiai išryškėja, kai 
profesinė veikla apskritai neįmanoma, taigi nedarbo atveju. Ka- 
daise psichologiniai bedarbių stebėjimai paskatino sukurti ne- 
darbo neurozės sąvoką“. Dėmesio verta tai, kad nedarbo neuro- 
zės simptomatologija pasižymi ne depresija, o apatija. Bedarbio 
interesų sritis vis siaurėja, jo iniciatyva mąžta. Tokia apatija gana 
pavojinga. Kaip tik jos apimti žmonės nesugeba priimti išties- 
tos pagalbos rankos. Niekuo neužpildytą laiką bedarbis išgyve- 
na kaip vidinę tuštumą, kaip sąmonės tuštumą. Jis jaučiasi esąs 
nenaudingas, nes nėra užimtas, mano, kad gyvenimas be darbo 
beprasmis. Biologijoje susiduriame su vadinamaisiais jungiamo- 
jo audinio išvešėjimais, panašūs reiškiniai būdingi ir psichikai. 
Nedarbas tampa neurozinių darinių dirva. Tuščioji eiga dvasios 
srityje sukelia nuolatinę sekmadienio neurozę. 

Apatija, kaip pagrindinis nedarbo neurozės simptomas, 
nėra vien psichinės tuštumos apraiška; kaip ir bet koks neuro- 
zinis simptomas ji yra ir fizinės būklės padarinys, nes nedarbą 
dažnai lydi neprivalgymas. Tačiau kartais ji - kaip ir neuroziniai 
simptomai apskritai — tampa priemone siekiant tikslo. Būtent 
tiems Žmonėms, kuriuos jau anksčiau kamavo neurozė; nedar- 
bas apatiją tik sustiprino, pavertė recidyvu, pati nedarbo aplin- 
kybė tampa neurozės medžiaga, jos turiniu ir atitinkamai „neu- 
rotiškai apdorojama“. Nedarbas tokiu atveju - pageidaujama 
priemonė, praverčianti pasiteisinant dėl bet kokių gyvenimo (ne 


tik profesinės veiklos) nesėkmių. Jis tampa atpirkimo ožiu, ku- 

riam galima suversti kaltę už „sumautą“ gyvenimą. Savo paties 
klaidas galima pateikti kaip lemtingus nedarbo padarinius. „Jei 
nebūčiau bedarbis, viskas būtų kitaip, būtų gražu ir gera“. Tokie 
neurozės kamuojami Žmonės prisiekinėja, jog padarytų tą ir aną, 
bedarbio gyvenimas jiems teikia laikinumo pojūtį, vilioja priimti 
laikinos egzistencijos modalumą. Jie įsitikinę, kad iš jų negalima 
nieko reikalauti. Jie ir patys nieko iš savęs nereikalauja. Bedarbio 
likimas leidžia jiems išvengti atsakomybės kitiems ir sau, atsa- 
komybės už savo gyvenimą. Šiuo likimu pateisinama bet kokia 
nesėkmė bet kurioje srityje. Matyt, savotiškai malonu tikėti, kad 
batas spaudžia tik vienoje vietoje. Kai viską paaiškini vienintele 
problema, negano to, tariamai lemtinga, niekas neatrodo praras- 
ta, nieko nereikia daryti, tik laukti įsivaizduojamos akimirkos, 
kai viskas susitvarkys išsprendus tą vienintelę problemą. 
Vadinasi, nedarbo neurozė - kaip bet kuris neurozinis simp- 
tomas — yra pasekmė, apraiška ir priemonė; tikėtina ir tai, kad ji —- 
kaip bet kuri neurozė - yra ir egzistencijos modusas, dvasinė po- 
zicija, egzistencinis sprendimas. Nedarbo neurozė anaiptol nėra 
toks neišvengiamas likimas, kokiu ją bando pavaizduoti neuro- 
tikas. Bedarbis toli gražu neprivalo pasiduoti nedarbo neurozei. 
Priešingai, ir čia žmogus „gali kitaip“, gali apsispręsti, pasiduos 
socialinio likimo jėgoms ar ne. Pakankamai pavyzdžių liudija, kad 
nedarbas tikrai nelemia charakterio vienareikšmiškai, neformuoja 
jo lemtingai. Pasitaiko ir kitokio tipo bedarbių, ne tik minėtų pasi- 
davusių neurozei. Šie žmonės kaip ir susirgusieji nedarbo neuro- 
ze priversti gyventi nepalankiomis ekonominėmis aplinkybėmis, 
tačiau jie neurozės išvengė, neatrodo nei apatiški, nei prislėgti, 
net savaip žvalūs. Kodėl? Įdėmiau pažvelgę pamatytume, kad šie 


žmonės užsiėmę veikla, nors ši ir nėra jų profesinė veikla. Antai 

darbuojasi kokios nors organizacijos savanoriais pagalbininkais, 
yra visuomeniniai liaudies švietimo institucijų darbuotojai, ne- 
apmokami jaunimo sąjungų bendradarbiai; jie dažnai lanko pas- 
kaitas, klauso geros muzikos, daug skaito ir aptaria su draugais, 
ką perskaitę. Laisvo laiko perteklių jie formuoja prasmingai, jų 
sąmonė, jų laikas, jų gyvenimas kupini turinio. Nors skrandis ne- 
retai gurgia taip pat, kaip neurozės kamuojamų bedarbių, tačiau 
jie priima savo gyvenimą ir anaiptol nėra nusivylę. Tokie žmonės 
sugebėjo suteikti savo gyvenimui turinį ir prasmę. Jie suvokė, kad 
žmogaus gyvenimo prasmė neapsiriboja profesine veikla, kad net 
ir bedarbis neprivalo gyventi beprasmiškai. Gyvenimo prasmės 
jie netapatina su profesine veikla. Juk neurotiškas bedarbis tam- 
pa apatiškas, nes klaidingai įsitikinęs, kad tik profesinė veikla 
suteikia prasmę gyvenimui, - kaip tik toks požiūris yra nedarbo 
neurozės pagrindas. Sutapatinęs profesiją su gyvenimo uždavi- 
niu, kuriam esi pašauktas, tapęs bedarbiu neišvengiamai pradėsi 
kankintis, kad esi nenaudingas ir nereikalingas. 

Žodžiu, psichikos reakcija į nedarbą anaiptol nėra nulemta, 
ir čia lieka daug erdvės žmogaus laisvei. Pamėginę atlikti egzis- 
tencinę nedarbo neurozės analizę pamatėme, kad tomis pačiomis 
nedarbo aplinkybėmis skirtingi žmonės elgiasi skirtingai, tiksliau, 
vienas leidžia, kad socialinis likimas formuotų jį psichologiškai, 
paveiktų jo charakterį, kitas pats formuoja savo socialinį likimą. 
Taigi kiekvienas bedarbis gali apsispręsti, kokiam tipui atstovaus, 
kuo taps: vidinį orumą išsaugojusiu ar apatišku bedarbiu. 

Vadinasi, nedarbo neurozė nėra tiesioginis nedarbo pada- 
rinys. Iš tikrųjų pasitaiko, kad, priešingai, nedarbas tampa neu- 
rozės padariniu. Juk savaime suprantama, kad neurozė daro 


* Kai kitos aplinkybės yra tos pačios (lot. - Vert.). 

grįžtamąjį poveikį žmogaus socialiniam likimui ir ekonominei 
padėčiai. Ceteris paribus* konkurencinėje kovoje bedarbis, išsau- 
gojęs vidinį orumą, turės didesnius šansus nei apatiškasis, jo el- 
gesys siekiant gauti darbo vietą bus adekvatesnis. Antra vertus, 
grįžtamasis nedarbo neurozės poveikis - ne tik socialinis, bet ir 
vitalinis. Dvasinio gyvenimo struktūriškumas, kurį šis gyvenimas 
įgauna dėl savo, kaip uždavinio, pobūdžio, paveikia ir biologiją. Antra 
vertus, staiga praradus vidinę struktūrą ir atitinkamai prasmės 
ir turinio išgyvenimą, padažnėja ir organinio irimo apraiškos. 
Psichiatrai dažnai susiduria su tipišku psichofiziniu sukrioši- 
mu, ištinkančiu į pensiją išėjusius žmones. Analogiški reiškiniai 
būdingi ir gyvūnams: antai dresuojami cirko gyvūnai, kuriems 
keliami tam tikri „uždaviniai“, gyvena vidutiniškai ilgiau už tos 
pačios rūšies gyvūnus, laikomus zoologijos soduose ir neturin- 
čius „užsiėmimo“. 

Aplinkybė, kad nedarbo neurozė nėra lemtingai susijusi su 
nedarbu, teikia psichoterapinės intervencijos galimybę. Tiems, 
kurie nuvertina tokią galimybę ir mano, kad psichologinės ne- 
darbo problemos neįmanoma išspręsti psichoterapiniais būdais, 
galime pacituoti itin dažnai jaunų bedarbių kartojamą teiginį: 
„Norime ne pinigų, norime gyvenimo turinio.“ Tačiau tai reiškia, 
kad tokiais atvejais beviltiška taikyti psichoterapiją siauresne, ne 
logoterapine, prasme, tarkim, į „gelmių psichologiją“ orientuotą 
psichoterapiją. Čia tinka tik egzistencinė analizė, atskleidžianti 
bedarbiui jo vidinę laisvę net ir socialinio likimo akivaizdoje, 
skatinanti tokį atsakomybės suvokimą, kuris leistų suteikti turi- 
nį, iškovoti prasmę ir tokiam sunkiam gyvenimui. 

Įsitikinome, kad ir nedarbu, ir profesine veikla galima pikt- 


naudžiauti, pasitelkiant juos kaip priemones siekiant neurozinių 

tikslų. Tokių neurozės apraiškų nereikėtų painioti su teisinga 
nuostata, kai darbas laikomas priemone siekiant prasmingo gy- 
venimo tikslo. Žmogiškasis orumas draudžia paversti žmogų 
priemone, taip pat ir vien darbo proceso priemone, nužeminti jį 
iki gamybos priemonės. Darbingumas - dar ne viskas, jis nėra nei pa- 
kankamas, nei būtinas pagrindas, kad pripildytum gyvenimą prasmės. 
Žmogus gali būti darbingas ir gyventi beprasmišką gyvenimą; 
o kitas, ir būdamas nedarbingas, gali suteikti savo gyvenimui 
prasmę. Tą patį galime pasakyti ir apie sugebėjimą patirti ma- 
lonumą. Ieškantis savo gyvenimo prasmės žmogus visiškai pa- 
grįstai gali susitelkti į tam tikrą sritį ir atitinkamai apriboti savo 
gyvenimą; klausimas kaskart tik tas, ar toks apribojimas, toks 
apsiribojimas yra ir objektyviai pagrįstas; gal jis iš tikrųjų nerei- 
kalingas, kaip pasitaiko neurozės atvejais, kai darbingumo labui 
nepagrįstai atsižadama gebos patirti malonumą arba atvirkščiai. 
Tokiems neurozės kamuojamiems žmonėms praverstų žodžiai iš 
Alice Lyttkens romano „Neateisiu vakarienės“ (Ich komme nicht 
zum Abendessen): „Kai trūksta meilės, darbas tampa surogatu, kai 


trūksta darbo, meilė tampa opiumu.“ 
Sekmadienio neurozė 


Profesinio darbo apstybė nėra tapati kūrybiško gyveni- 
mo teikiamai prasminei pilnatvei; tačiau neurozės kamuojamas 
žmogus, vengdamas visuminio gyvenimo, gyvenimo apskritai, 
neretai mėgina apsiriboti profesiniu gyvenimu. Vis dėlto tikrąjį 
jo būties turinio stygių, galutinę prasmė stoką iškart atskleidžia 
profesinės veiklos pertrauka, būtent sekmadienis! Kas nėra ma- 
tęs žmonių, vargiai pajėgiančių nuslėpti neviltį dėl to, kad sek- 


madienį, nedarbo dieną, pražiopsojo pasimatymą ar nebegavo 

bilieto į filmą ir pasijuto visiškai bejėgiai. „Meilės opiumas“ tam- 
pa neprieinamas, savaitgalio šurmulys, turėjęs nustelbti vidinę 
tuštumą, akimirksniu nutolsta. Tačiau be jo negali apsieiti tas, 
kuris tėra darbo žmogus. Sekmadienį, kai apmiršta savaitės dar- 
bo tempas, iškart atsiskleidžia, kokia skurdi prasmės požiūriu 
didmiesčių kasdienybė. Apskritai susidaro įspūdis, kad tas tem- 
pas būtinas Žmogui, nematančiam gyvenime jokio tikslo, todėl 
besistengiančiam kuo greičiau skuosti gyvenimo keliu, kad tik 
nepastebėtų jo netikslingumo. Antra vertus, jo pastangos pabėgti 
nuo savęs bevaisės, nes sekmadienį, kai ištisą parą neįmanoma 
aktyviai bėgti, jis vėl kaktomuša susiduria su savo egzistencijos 
netikslingumu, turinio stoka, beprasmybe. 

Kad išvengtų šio išgyvenimo, žmogus griebiasi bet ko. Le- 
kia į šokių aikštelę. Čia tranki muzika, todėl nereikia kalbėti, 
taigi jis net neprivalo susikaupti „saloniniams pokalbiams“ kaip 
ankstesnių laikų žmonės. Nereikia ir galvoti, visas dėmesys su- 
telktas į šokimą. Savaitgalį „sekmadienio neurotikas“ gali dai- 
rytis ir kitos „prieglaudos“, būtent sporto. Pvz., elgtis taip, tarsi 
nieko nebūtų svarbiau už tai, koks futbolo klubas laimės mačą. 
Dvi vienuolikės žaidžia, tūkstanteriopai didesnė minia žiūri. Per 
bokso rungtynes apskritai aktyvūs tik du žmonės, užtat juolab 
intensyvi jų kova, o pasyvų stebėtojo vuajerizmą čia dar kiek 
pagardina sadizmas. Tikrai nesame prieš sveiką sportinę veiklą. 
Tik kaskart derėtų kritiškai paklausti, kokia vidinė sporto vertė. 
Pvz., imkime sportinę alpinisto nuostatą. Alpinizmas reikalauja 
aktyvaus dalyvavimo; čia neįmanoma stebėti pasyviai. Alpinis- 
tas pasiekia tikrų laimėjimų: tam tikromis aplinkybėmis (kai kyla 
grėsmė gyvybei) jis priverstas stengtis iš paskutiniųjų, pasitelkti 


visą savo fizinį pajėgumą; jis pasiekia ir psichologinių „laimė- 

jimų“ kaskart, kai priverstas išmokti įveikti psichologines sil- 
pnybes - nerimą, aukščio baimę. Antra vertus, alpinistas ne „ieš- 
ko“ pavojaus dėl jo paties, o jį kaskart „išbando“, - tai pabrėžė 
E. Strausas. Kitų sporto šakų rungtynės skatina rekordų maniją, 
o alpinizmas - labai vertingas „rungtynes su savimi“. Dar vienas 
teigiamas alpinizmo aspektas, būtent socialinis, yra „virvės sie- 
jamų bičiulių“ potyris. 

Vis dėlto net ir nesveika rekordų manija savaip liudija išties 
žmogišką savybę, atspindi žmogaus poreikį siekti ypatingumo 
ir nepakartojamumo. Beje, šis poreikis neatsiejamas ir nuo kitų 
masių psichologijos reiškinių, pvz., mados: žmogus nori būti ori- 
ginalus bet kokia kaina, tik šiuo atveju savo ypatingumą ir nepa- 
kartojamumą apriboja perdėm paviršutiniškais dalykais. 

Neurotiškai piktnaudžiauti galima ne tik sportu, bet ir 
menu. Tikras menas ar tikras meno išgyvenimas praturtina žmo- 
gų, atskleidžia esmines jo galimybes, o „menas“, kuriuo neuro- 
tiškai piktnaudžiaujama, tik nukreipia žmogų nuo savęs. Toks 
menas tampa dingstimi ir galimybe prasiblaškyti ir apkvaisti. 
Norėdamas pabėgti nuo savęs, išvengti egzistencinės tuštumos 
pojūčio, žmogus griebiasi, pvz., kuo patrauklesnio detektyvo. 
Kamuojamas įtampos jis ieško sprendimo - to „negatyvaus“ 
malonumo, kurį Schopenhaueris visiškai nepagrįstai laikė vie- 
ninteliu įmanomu malonumu: ištrūkti iš nemalonių aplinkybių. 
Jau minėjome: nemalonumai, įtampa, kova pasaulyje yra ne 
tam, kad išsivadavęs iš jų išgyventum „negatyvų“ malonumą; iš 
tikrųjų gyvenimo kovoje grumiamės ne tam, kad patirtume vis 
naujus pojūčius, priešingai, gyvenimo kova - intencionalus ir tik 


todėl prasmingas dalykas. 

Įtampos alkstančiam Žmogui stipriausių pojūčių teikia mir- 
tis — ir kaip „meno“, ir kaip tikrovės fenomenas. Miesčionis laik- 
raščių skaitytojas, sėdantis prie pusryčių stalo, laukia reportažų 
apie nelaimę ir mirtį. Tačiau jam nepakanka masinių nelaimių 
ir masinių mirčių; anonimiška masė pernelyg abstrakti. Todėl 
toks Žmogus gali tą pačią dieną patraukti į kiną pažiūrėti filmo 
apie gangsterius. Jo elgesys niekuo nesiskiria nuo bet kurio nar- 
komano elgesio: kad sulauktų aštrių pojūčių, jam reikia patam- 
pyti nervus, netrukus kyla naujas, dar didesnis dirgiklių alkis, 
atitinkamai prireikia didesnių dirgiklių dozių. Tačiau iš esmės 
čia lemia kontrasto pojūtis, tariamai patvirtinantis, kad miršta 
visada kiti. Šio tipo žmonės bėga nuo to, ko labiausiai bijo, bū- 
tent neišvengiamos jų pačių mirties, o ši neišvengiamybė padaro 
egzistencinę tuštumą tiesiog nepakenčiamą. Juk mirties neišven- 
giamybė siaubinga tik tam, kieno sąžinė nešvari. Mirtis, užbai- 
gianti gyvenimo laiką, gali bauginti tik to laiko neišnaudojantį 
žmogų. Užuot išnaudojęs baigtinį savo gyvenimo laiką ir šitaip 
realizavęsis, toks žmogus pasirenka savotišką amnestijos kliede- 
Sį, — panašiai mirčiai pasmerktasis paskutinę valandą pradeda 
tikėtis, kad sulauks malonės. Tai kliedesys, kad pačiam nieko ne- 
gali nutikti, kad mirtis ir katastrofos visada ištinka tik „kitus“. 

Dar vieną šansą neurozės kamuojamam žmogui teikia neu- 
rotiškas panirimas į romanų pasaulį, su kurių „herojais“ jis savo- 
tiškai susitapatina. Rekordų manijos apsėstas sportininkas bent 
jau stengiasi ilsėtis ant savo paties laurų, o romanų skaitytojų 
tipas tenkinasi tuo, kad kažkoks kitas personažas, nors ir visiškai 
fiktyvus, atlieka tai, ko norėtų jis. Gyvenime apskritai negalima 
užmigti ant laurų, tenkintis tuo, ką pasiekei; keldamas kaskart 


naujus klausimus, gyvenimas iš tikrųjų niekada neleidžia nu- 

rimti. Tik apmarindami save galime tapti nejautrūs amžinam 
geluoniui, kurį mūsų sąžinėn smeigia gyvenimas, pateikdamas 
vis naujus reikalavimus. Sustojusį aplenkia, patenkintas savimi 
praranda save. Nei kurdami, nei išgyvendami neturėtume ten- 
kintis tuo, ką jau pasiekėme; kiekviena diena, kiekviena valanda 


reikalauja naujų veiksmų ir skatina naujus išgyvenimus. 


4. APIE MEILĖS PRASMĘ 


Jau žinome, kad žmogaus egzistencijos prasmingumas grin- 
džiamas Žmogaus asmenybės ypatingumu ir nepakartojamumu. 
Taip pat žinome, kad kūrybinės vertybės įgyvendinamos kaip 
laimėjimai, kaskart susiję su bendruomene. Taigi tik bendruome- 
nė, į kurią orientuojama Žmogaus veikla, ir suteikia egzistencinę 
prasmę asmens ypatingumui ir nepakartojamumui. Tačiau išgy- 
venimas irgi gali būti nukreiptas į bendruomenę. Tai ypač būdin- 
ga dvejybei, nuoširdžiai Aš ir Tu bendrystei. Meilė, suvokiama ne 
daugmaž perkeltine prasme, o kaip erosas, tampa ta sritimi, ku- 
rioje ypatingu būdu realizuojamos išgyvenimo vertybės: mylint 
kitas žmogus išgyvenamas kaip ypatingas ir nepakartojamas. 

Vadinasi, išreikšti savo ypatingumą ir nepakartojamumą 
galima ne tik aktyviai, būtent įgyvendinant kūrybines vertybes, — 
esama ir kito, sakytume, pasyvaus kelio, kai žmogui tarsi iš dan- 
gaus nukrinta tai, ką šiaip reikia išsikovoti veikla. Šis kelias — 
meilės kelias, tiksliau, mylimojo kelias. Be pastangų, be „nuo- 
pelnų“ - tarsi malonę - žmogus patiria išsipildymą, įgyvendina 
savo ypatingumą ir nepakartojamumą. Mylint mylimasis iš es- 


mės suvokiamas kaip būtybė, ypatinga savo štai-būtimi ir nepakarto- 

jama savo tokia-būtimi; kitam jis tampa Tu ir priimamas, kaip toks. 
Jis tampa nepakeičiamas ir neatstojamas mylinčiajam, nieko dėl 
to nepadaręs. Juk mylimas žmogus nieko „negali“ padaryti mai- 
nais „už tai“, kad mylint įgyvendinamas jo asmenybės ypatingu- 
mas ir nepakartojamumas, taigi jo asmenybės vertė. Meilė nėra 
„nuopelnas“, tik malonė. 

Tačiau meilė — ne vien malonė, bet ir kerai. Mylinčiajam mei- 
lė užburia pasaulį, suteikia šiam papildomos vertės. Meilė susti- 
prina žmogišką mylinčiojo rezonansą vertybėms. Meilė atveria 
jam vertybinius pasaulio lobius, visą „vertybių visatą“. Jis pratur- 
tėja, atsiduodamas mylinčiam Tu, tačiau šis vidinis praturtėjimas 
neapsiriboja mylimuoju: visas kosmas įgyja didesnę vertę, nu- 
švinta nutviekstas tų vertybių, kurias regi tik mylintysis; meilė ne 
apakina, priešingai, ji atveria akis, būtent leidžia išvysti vertybes. 
Negana to, meilė aprėpia ne tik malonę būti mylimam ir pasaulio 
apkerėjimą mylint, ji susijusi su stebuklu - meilės stebuklu. Juk 
per meilę įvyksta nesuvokiamas dalykas, į gyvenimą biologiniu 
aplinkkeliu įžengia nauja asmenybė, savo ruožtu kupina paslap- 


ties, egzistencijos ypatingumo ir nepakartojamumo: vaikas! 
Seksualumas, erotika ir meilė 


Jau ne kartą kalbėjome apie žmogiškosios būtybės sluoks- 
nių sandarą ir struktūrą. Ne kartą pabrėžėme, kad laikome žmo- 
gų kūno, sielos ir dvasios visuma. Reikalavome, kad psichotera- 
pija atsižvelgtų į šią visumą, taigi remtųsi ne tik fiziologiniu ir 
psichologiniu, bet ir dvasiniu aspektu. 

Dabar pamėginsime parodyti, kokias nuostatas asmeny- 
bės daugiasluoksnės struktūros atžvilgiu gali priimti žmogus, 


kaip mylintysis, kaip išgyvenantis meilę ir per meilę patirian- 


SIELOGYDA 181 


tis kitą. Tris žmogiškosios asmenybės matmenis atitinka trys 
galimos nuostatos. Primityviausia —- seksualinė nuostata. Fizinė 
kitos asmenybės išvaizda tampa seksualiniu dirgikliu, šis paža- 
dina seksualinį instinktą, taigi paveikia seksualiai susijaudinu- 
sio žmogaus kūniškumą. Aukštesnė galimos nuostatos forma — 
erotinė; euristiniais sumetimais dabar supriešiname erotiką ir 
seksualumą. Erotinės nuostatos žmogus ne tik seksualiai susi- 
jaudina, ne vien seksualiai geidžia. Jo nuostatą diktuoja ne sek- 
sualinis instinktas, jos neprovokuoja kitas, kaip vien seksualinis 
partneris. Suvokdami partnerio kūniškumą, kaip labiausiai išo- 
rinį jo sluoksnį, galime teigti, kad erotinės nuostatos Žmogus 
prasiskverbia giliau, palyti gilesnį sluoksnį, būtent kito žmogaus 
psichologinę sandarą. Pastaroji nuostata, kaip santykių su part- 
neriu fazė, dažniausiai sutampa su vadinamuoju įsimylėjimo 
laikotarpiu. Fizinės partnerio savybės jaudina seksualiai; į sielos 
savybes „įsimylime“. Taigi įsimylėjėliui būdingas ne vien sujau- 
dintas kūniškumas, bet ir pažadintas emocionalumas, - jį paža- 
dina savotiška (bet ne nepakartojama) partnerio psichė, tam tikri 
jo būdo bruožai. Žodžiu, grynai seksualinės nuostatos tikslas — 
partnerio kūniškumas, todėl ji, kaip intencija, tarsi įstringa šiame 
sluoksnyje. Erotinė nuostata, priešingai, nukreipta į psichologi- 
nius aspektus; tačiau ir ji neprasiskverbia iki asmenybės šerdies. 
Šitai įstengia tik trečia galima nuostata, tikroji meilė. 

Taigi meilė (siauriausia žodžio reikšme) - tai aukščiausia 
įmanoma erotikos (plačiausia žodžio reikšme) forma, leidžianti 
giliausiai prasiskverbti į asmenybinę partnerio struktūrą, būtent 
užmegzti santykį su juo, kaip dvasine būtybe. Tiesioginis san- 
tykis su partnerio dvasios sritimi - apskritai ribinė partnerystės 


forma. Šitaip mylintis patiria ne kūniškumo sujaudinimą ir ne 

emocionalumo sužadinimą, jo dvasios gelmes palyti partnerio 
asmenybės šerdis, dvasinis partnerio kūniškumo ir emocionalu- 
mo pagrindas. Tokia meilė — tai tiesioginis santykis su dvasine 
mylimo Žmogaus asmenybe, būtent asmenybe visu jos ypatin- 
gumu ir nepakartojamumu (tik ir steigiančiais ją, kaip dvasinę 
asmenybę!) Kaip dvasinė asmenybė, ji yra subjektas tų psicho- 
loginių ir fizinių savybių, kurių siekia erotinės ar seksualinės 
nuostatos žmogus; dvasinė asmenybė slypi anapus fizinių ir psi- 
chologinių apraiškų, iki kurių prasiskverbia vien seksuali arba 
„įsimylėjusi“ nuostata; ji reiškiasi fizinėmis ir psichologinėmis 
apraiškomis. Fizinės ir psichologinės apraiškos - tai tarsi išori- 
niai ir vidiniai „drabužiai“, kuriuos „vilki“ dvasinė asmenybė. 
Seksualiai nusiteikusiam arba įsimylėjusiam patinka fizinis part- 
nerio požymis arba psichologinė jo ypatybė, taigi kažkas, ką šis 
žmogus „turi“; mylintysis myli ne kokią nors mylimojo savybę, 
Ojį patį; pro fizinius ir psichologinius dvasinės asmenybės „dra- 
bužius“ jis tarsi žvelgia į ją pačią. Todėl jam tampa nesvarbus 
fizinis „tipas“, kuris galėjo jį traukti, ar charakteris, kurį jis galėjo 
įsimylėti; jam svarbus pats žmogus, partneris, kaip nelygstama 
ir nepakeičiama asmenybė. 

Kaip Žinia, vadinamajam įsimylėjimui būdingus siekius, 
kurie savaime nėra seksualinės prigimties, psichoanalizė apibū- 
dina kaip prislopintus (zielgehemmt). Regis, psichoanalizė teisi, 
tačiau kiek kitu požiūriu, nei tikisi. Psichoanalizė laiko šiuos sie- 
kius prislopintais, turėdama omeny jos pačios suponuojamą ge- 
nitalinį-seksualinį instinktų tikslą. Mūsų požiūriu, jie prislopinti 
kaip tik priešinga kryptimi, aukštesnės nuostatos (palyginti su 
įsimylėjimu) kryptimi, tikrosios meilės kryptimi, taigi gilesnio 


asmenybinio partnerio sluoksnio, jo dvasinės šerdies, kryptimi. 

Ypatingumas ir nepakartojamumas 


Meilė — tai esminis žmogiškasis fenomenas, specifinis hu- 
manum, t. y. jos neįmanoma nei redukuoti į ikižmogiškus feno- 
menus, nei iš jų dedukuoti. Kaip „pirmapradis fenomenas“, ku- 
rio neįmanoma redukuoti į ką nors, kas „iš tikrųjų“ slypi anapus 
jo, meilė yra aktas, išskiriantis žmogiškąją būtį kaip Žmogišką, 
kitaip tariant, egzistencinis aktas. Negana to, tai ir koegzisten- 
cinis aktas kat exochen*: meilė - žmogaus santykis su žmogumi, 
leidžiantis suvokti partnerio ypatingumą ir nepakartojamumą. 
Žodžiu, meilė įgyja susitikimo pobūdį, o susitikimas visada reiš- 
kia, kad kalbama apie asmenybės santykį su asmenybe. 

Meilė - ne tik esminis, bet ir pirmapradis fenomenas, taigi 
anaiptol ne epifenomenas. Vis dėlto ji taptų grynu epifenome- 
nu, interpretuojama kaip seksualumo sublimacija psichoanaliti- 
nių ir psichodinaminių doktrinų prasme. Meilė negali būti vien 
seksualumo sublimacija dėl paprasčiausios priežasties: kaip tik 
meilė yra būtina sąlyga ir prielaida, kad įvyktų seksualumo inte- 
gracija, t. y. procesas, kurio kontekste apskritai teį;manoma subli- 
macija; ši integracija didėja žmogui bręstant ir vystantis. 

Seksualumo raidos ir brandos ištakos — seksualinis spaudi- 
mas, kuris, jei laikysimės Freudo įvestos terminologijos, nežino 
nei instinkto tikslo, nei jo objekto. Paskui formuojasi seksualinis 
instinktas siauresne žodžio prasme. Seksualinis instinktas jau 
turi tikslą - lytinius santykius. Tačiau dar trūksta instinkto objek- 
to, tikro meilės partnerio, į kurį jis nukryptų: tokia orientacija, 
atsidavimas konkrečiam, būtent mylimam asmeniui, žymi trečią 


seksualinės raidos ir brandos fazę, trečią jos stadiją, seksualinį sie- 


* Iš esmės (gr. - Vert.). 

kį. Šiame kontekste esu linkęs sakyti: tik Aš, kuris siekia Tu, gali 
integruoti savo Id. 

Ir paprastam Žmogui galima parodyti, kad tikrai mylintysis 
orientuojasi į partnerio, kaip dvasinės asmenybės, ypatingumą 
ir nepakartojamumą. Pasiūlykime jam įsivaizduoti, kad myli 
konkretų žmogų ir praranda jį, nes mylimasis miršta ar išvyksta, 
arba jie išsiskiria; tarkime, kad paskui jam pasiūlo, taip sakant, 
mylimo žmogaus dublerį, kitą žmogų, psichofiziniu organizmu 
nė per plauką nesiskiriantį nuo ano mylimojo. Paklauskime da- 
bar, ar mylintysis galėtų tiesiog nukreipti savo meilę į šį žmogų, 
ir jis turės pripažinti, kad neįstengtų. Iš tikrųjų neįmanoma įsi- 
vaizduoti, kad galima būtų taip „perkelti“ tikrąją meilę. Juk tas, 
kuris iš tikrųjų myli, mylėdamas „turi omeny“ ne kokias nors 
psichologines ar fizines mylimo asmens ypatybes, ne tą ar kitą 
jo „turimą“ savybę, o tai, kas jis „yra“ savo ypatingumu. Kaip 
nepakartojamos asmenybės, jo niekada neįmanoma pakeisti 
dubleriu, kad ir kokiu panašiu. Dubleris veikiausiai puikiai tiktų 
„Isimylėjėliui“, jo įsimylėjimas tuoj pat nukryptų į dublerį. Mat 
įsimylėjėlis orientuojasi tik į partnerio „turimą“ psichologinį 
charakterį, ne į dvasinę asmenybę, kuria jis „yra“. 

Taigi dvasinė asmenybė, kaip tikrosios meilės nuostatos 
objektas, nepakeičiama ir neatstojama išties mylinčiam žmogui, 
nes ypatinga ir nepakartojama. Tačiau tai reiškia, kad tikroji mei- 
lė pati yra savo ilgaamžiškumo garantas. Juk fizinė būsena kinta, 
bet kokia psichologinė būsena irgi nėra amžina; praeina ir fizinė 
būsena, būdinga seksualiniam susijaudinimui: kaip tik paten- 
kintas seksualinis potraukis išnyksta; dažniausiai neilgai trunka 
ir ta sielos būsena, kurią apibūdiname kaip įsimylėjimą. Tačiau 


dvasios aktas, kuriuo intencionaliai suvokiame dvasinę asmeny- 

bės šerdį, pergyvena save: kartą atlikus šį aktą, jo turinys išlieka 
visiems laikams. Vadinasi, ir tikra meilė, kuri regi Tu, kaip tokią, 
o ne kitokią būtį, apsaugota nuo dūlumo, kurio neišvengia fizi- 
nio seksualumo ar psichologinės erotikos būsenos. 

Meilė pranoksta vien jausminę būseną, yra intencionalus 
aktas. Jos intencija — kito Žmogaus tokia-būtis, kuri, būdama 
kito Žmogaus esmė, galiausiai (kaip kiekviena tokia-būtis) ne- 
priklauso nuo štai-būties; būtybė, essentia, nepriklauso nuo exis- 
tentia, taigi ir nepaiso jos. Tik taip galime suprasti tai, kad meilė 
pergyvena mylimo Žmogaus mirtį; tik dabar tampa suprantama, 
kad meilė gali būti „stipresnė“ už mirtį, už mylimo Žmogaus 
egzistencijos sunaikinimą. Mirtis sunaikina mylimo Žmogaus 
štai-būtį, tačiau nepajėgi sunaikinti jo tokią-būtį. Nepakartojama 
jo esmė, kaip kiekviena tikra esmė, nepriklauso nuo laiko, todėl 
nėra dūli. Žmogaus „idėja“, kurią kaip tik ir regi mylintysis, pri- 
klauso antlaikiniam pasauliui. Nemanykite, kad tokie sampro- 
tavimai, grindžiami scholastikų ar Platono mintimis, pernelyg 
tolimi paprastam išgyvenimui, kurio pažintinę svarbą irgi pripa- 
žįstame. Pvz., vienas buvęs koncentracijos stovyklos kalinys taip 
aprašo savo tenykščius išgyvenimus. 

„Ir draugams, ir man buvo aišku: jokia laimė ateityje nepa- 
jėgs kompensuoti, ką buvome priversti patirti kalinimo laikotar- 
piu. Apskaičiavę laimės balansą galėjome tik „pulti ant vielų“, 
t. y. nusižudyti. Mūsų Žmonės nedarė to tik todėl, kad jautėsi 
kam nors įsipareigoję. Pvz., aš jaučiau pareigą likti gyvas dėl 
mamos. Mudu labai mylėjome vienas kitą. Todėl, nepaisant nie- 
ko, mano gyvenimas buvo prasmingas. Tačiau kas dieną ir kas 
valandą turėjau skaitytis su galima mirtimi. Vis dėlto ir mano 


mirtis, ir tos kančios, kurios dar laukė, irgi turėjo būti kažkaip 

prasmingos. Todėl sudariau su dangumi tokią sutartį: jei būsiu 
priverstas mirti, tebūnie tai auka už tolesnį mamos gyvenimą; 
o visa, ką turėsiu iškęsti iki mirties, teišperka jai lengvą mirtį. 
Toji kankinama būtis tapo pakenčiama tik taip, kaip auka. Ga- 
lėjau gyventi tokį gyvenimą tik su sąlyga, kad jis turi prasmę; 
tačiau ir kęsti kančią, ir mirti norėjau tik su sąlyga, kad kančia 
ir mirtis irgi turi prasmę.“ Toliau pasakodamas jis prisimena, 
kad kaskart, kai leisdavo stovyklos aplinkybės ir laikas, jis atsi- 
dėdavo dvasiniam mylimo žmogaus paveikslui. Konkrečiomis 
gyvenimo aplinkybėmis, kai neįmanoma įgyvendinti kūrybinių 
vertybių, jis patyrė vidinį praturtėjimą ir išsipildymą, mylinčia 
kontempliacija realizuodamas išgyvenimo vertybes. Dėmesio 
verti ir tolesni jo išgyvenimai. 

„Nežinojau, ar mama dar gyva. Visą laiką neturėjome vie- 
nas apie kitą jokių žinių. Staiga suvokiau, kad mudviejų įsivaiz- 
duojamų pokalbių visiškai netrukdė tai, kad nežinojau, ar mama 
apskritai gyva!“ Šis vyriškis nė akimirkos nebuvo tikras dėl fi- 
zinės mylimo Žmogaus egzistencijos, vis dėlto jam tai netrukdė, 
šis klausimas iškilo kur kas vėliau ir tarsi tarp kitko, jo bemaž 
nesutrikdydamas. Meilė iš esmės nukreipta į tokią-būtį, žmo- 
gaus štai-būtis jai nėra lemiama. Kitaip tariant, tikrai mylinčiam 
kito žmogaus esmė tokia svarbi, kad jo faktiškumas pasitraukia 
į antrą planą. 

Taigi meilė taip menkai susijusi su mylimojo kūniškumu, 
kad gali pergyventi jo mirtį, tęstis iki savo pačios mirties. Tikrai 
mylintis iš tikrųjų nesuvokia mylimojo mirties. Jis neįstengia jos 
suvokti taip pat, kaip ir savosios mirties. Juk neįmanoma patirti 
savo paties mirtį, kaip išgyvenimą, ji neįsivaizduojama taip pat, 


kaip ir tai, kad nesi buvęs iki gimimo. Tas, kuris tikisi iš tikrųjų 

galįs suvokti žmogaus mirtį, kažkaip apgaudinėja save; taip neįsivaiz- 
duojama tai, kuo jis tiki ir nori įtikinti: kad asmens esmė visiškai 
išnyko iš pasaulio, prarado bet kokią būties formą vien todėl, 
kad šiam asmeniui priklausęs organizmas tapo lavonu. Viename 
straipsnyje, išleistame jau po Schelerio mirties, šis, svarstyda- 
mas klausimą apie „tolesnį“ asmenybės „gyvenimą“ po (kūno) 
mirties, nurodo, kad visada, kai mūsų intencija iš tikrųjų susijusi 
su asmenybe, mums „duota“ daugiau, nei keletas „juslinių jos 
skiautelių“, fizinių apraiškų; jai mirus netenkame tik pastarųjų! 
Tačiau tai anaiptol nereiškia, kad pati asmenybė nebeegzistuoja, 
priešingai, daugių daugiausia galime teigti, kad ji negali reikš- 
tis; kad reikštųsi, asmenybei reikia fizinių ar fiziologinių raiškos 
priemonių (kalbos ir t. t.). Taigi aišku, kokiu pagrindu ir kokiu 
požiūriu tikros meilės intencija, taigi kito asmens, kaip tokio, in- 
tencija nepriklauso nuo jo kūniškos esamybės, net kūniškumo 
apskritai. 

Žinoma, anaiptol neteigiame, kad meilė nenori „įsikūnyti“. 
Tačiau ji taip nepriklauso nuo kūniškumo, kad gali išsiversti be 
jo. Net lyčių meilei kūniškumas, seksualumas nėra pirminis, sa- 
vitikslis, tėra raiškos priemonė. Ši meilė irgi iš principo gali ap- 
sieiti be jų. Ji nori ir ieško kūniškumo, kai tai įmanoma; tačiau ji 
neatvėsta ir nemiršta, kai būtina jo atsižadėti. Dvasinė asmenybė 
įgyja pavidalą, formuodama psichologines ir fizines savo apraiš- 
kas. Taip susidaro ta apie asmeninę šerdį susitelkusi visuma, ku- 
rios kiekvienas labiau išorinis sluoksnis tampa raiškos sritimi ati- 
tinkamam vidiniam sluoksniui. Fizinis žmogaus kūnas kažkiek 
įstengia išreikšti jo charakterį (sielos aspektą), o pastarasis savo 
ruožtu — asmenybę (dvasios aspektą). Dvasia reiškiasi per kūną ir 


sielą — ir reikalauja tokios raiškos. Todėl fizinė mylimo žmogaus iš- 

vaizda simbolizuoja mylinčiajam tai, kas slypi už jos, reiškiasi 
išorėje, tačiau ja neapsiriboja. Kad tikra meilė nubustų ir išsipildytų, 
kūniškumas nebūtinas; tačiau abiem atvejais meilė pasitelkia kūnišku- 
mą. Kad meilė nubustų, partnerio kūniškumas padaro žmogui 
instinktyvų įspūdį, nors tuo neteigiame, kad jo meilė nukrypsta į 
partnerio kūniškumą; tačiau tam tikromis aplinkybėmis partne- 
rio kūniškumas, kaip dvasinės asmenybės apraiška, susiaurina 
mylinčiojo pasirinkimą ta prasme, kad jis instinktyviai pasirenka 
tą, o ne kitą žmogų. Tam tikros fizinės ypatybės arba charakterio 
bruožai veda mylintįjį prie tam tikro - jam „skirto“ — partnerio. 
„Lėkštas“ žmogus įsikerta į partnerio „paviršių“ ir neįstengia 
suvokti jo gelmės, o „giliam“ žmogui pats „paviršius“ tampa 
gelmės apraiška, todėl, nors ir reikšmingas, nėra nei esminis, nei 
lemiamas. 

Šitaip meilė pasitelkia kūniškumą tam, kad nubustų; antra 
vertus, sakėme, ji pasitelkia jį ir tam, kad išsipildytų. Apskritai 
fiziškai brandų mylintį žmogų trauks kūniškas santykis. Tačiau 
tam, kuris iš tikrųjų myli, kūniškas, seksualinis santykis lieka 
meilės, kaip išties dvasinio santykio, raiškos priemone; kaip 
raiškos priemonę jį pašventina tik meilė, dvasinis aktas. Galime 
teigti: partnerio kūnas mylinčiajam tampa dvasinės asmenybės 
apraiška, o seksualinis aktas - dvasinės intencijos išraiška. 

Todėl tam, kad žmogus taptų mylimas, palyginti nesvar- 
bi fizinė Žmogaus išvaizda. Individualūs jo psichofizinio orga- 
nizmo požymiai įgauna erotinės svarbos tik per meilę, tik meilė 
padaro juos „vertus meilės“. Todėl reikėtų būti gana kritiškiems 
ir santūriems, susidūrus su noru taisyti išvaizdą kosmetinėmis 
priemonėmis. Net ir vadinamasis išorės trūkumas neatsiejamas 


nuo atitinkamo žmogaus. Jei kokia nors išorinė apraiška mus 

apskritai veikia, ji veikia ne savaime, o kaip mylimo žmogaus 
ypatybė. Antai viena pacientė, norėdama užsitikrinti sutuoktinio 
meilę, sumanė kosmetine operacija pataisyti negražią krūtinę. Ji 
paprašė gydytoją patarimo. Šis įspėjo ją sakydamas, kad vyras iš 
tikrųjų ją myli, todėl myli ir jos kūną tokį, koks šis yra. Juk vaka- 
rinė suknelė irgi paveikia vyriškį ne pati savaime, ji „graži“ jam 
tik tada, kai ją vilki mylima moteris. Galiausiai pacientė paklausė 
sutuoktinio nuomonės. Šis iš tikrųjų patvirtino, kad operacijos 
efektas jį tik trikdytų, jis neišvengiamai turėtų sau pasakyti: „Tai 
ne visai mano žmona.“ 

Žinoma, psichologiniu požiūriu suprantama, kad nelabai 
patrauklios išorės žmogus perdėtai sieks to, kas patraukliam tar- 
si nukrinta į skreitą. Bjaurus žmogus pervertins meilę tuo labiau, 
kuo sunkiau jam sekasi šioje srityje. Tačiau meilė tėra vienas ir 
net ne didžiausias iš galimų šansų pripildyti gyvenimą prasmės. 
Liūdna būtų žmogiškoji būtis, skurdžiu reikėtų pavadinti mūsų 
gyvenimą, jei jo prasmė priklausytų nuo to, išgyvename meilės 
palaimą ar ne. Gyvenimas kupinas vertybių galimybių. Prisimin- 
kime, pvz., kūrybinių vertybių įgyvendinimo primatą. Nemyli- 
mas ir nemylintis irgi gali itin prasmingai kurti savo gyvenimą. 
Svarbu tik tai, ar jo atsižadėjimas iš tikrųjų likimo nulemtas, ar 
nėra neurozinis meilės palaimos atsisakymas. Meilės išgyveni- 
mo vertybių irgi nereikėtų atsižadėti per anksti, kol tai nebūtina, 
kaip nereikėtų atsižadėti ir kūrybinių vertybių išgyvenimo ver- 
tybių naudai. Gana dažnai pasitaiko tokia pirmalaikė rezignaci- 
ja. Juk Žmonės dažniausiai pamiršta, kad išorinis patrauklumas 
palyginti nereikšmingas, kad meilės gyvenime kur kas svarbes- 
nė asmenybė. Visi žinome ryškių - ir guodžiančių - pavyzdžių, 


kai ne itin patrauklūs ar net neišvaizdūs žmonės patyrė sėkmę 

meilės gyvenime dėl asmenybės žavesio. Prisiminkime minėtą 
invalidą, nepalankiausiomis gyvenimo aplinkybėmis įstengusį 
pasiekti ne tik dvasinę, bet ir erotinę realizaciją. 

Nepatrauklios išvaizdos žmogus iš tikrųjų neturi jokio pa- 
grindo rezignuoti. Antra vertus, rezignacijos poveikis pražūtin- 
gas, ji skatina priešiškumą. Mat neurotiškas žmogus, kuris jau- 
čiasi neišsipildęs kokioje nors vertybių srityje, renkasi vieną iš 
dviejų reagavimo būdų: pervertina arba nuvertina atitinkamą 
gyvenimo sritį. Abiem atvejais nuskriaudžia save — ir pastūmėja į 
nesėkmę. Neurozinis, perdėtas „laimės“ siekis meilės gyvenime 
pastūmėja į „nesėkmę“ jau vien dėl perdėtos pastangos. Žmo- 
gus, susitelkęs į erotiką, pervertinantis ją, mėgina plėšti „duris į 
laimę“, kurios, pasak Kierkegaardo, „atsidaro išorėn“ ir tokiam 
karštakošiui tik užsiveria. Antra vertus, neigiama fiksacija į mei- 
lės gyvenimą, jo nuvertinimas, pastangos nepatirti „nuostolių“ 
ir užsimiršti menkinant tai, ko nepavyko pasiekti ir kas tariamai 
nepasiekiama, irgi užveria duris į meilės palaimą. Apmaudą dėl 
to, kad tariamai ar net iš tikrųjų privalai atsižadėti, lydi tos pa- 
čios pasekmės, kaip ir maištą, protestą prieš likimą: abu žmonių 
tipai nuskriaudžia save, sunaikindami galimybes. Garbingai, 
tačiau ne galutinai atsisakantis meilės savo laisva, nekerštinga 
laikysena išryškina asmenybės vertę ir taip įgyja paskutinį šansą 
žmogaus, besilaikančio senų žodžių: abstinendo obtinere*. 

Pabrėžiant išvaizdos svarbą erotikoje apskritai pervertina- 
mas fizinis „grožis“. Kartu nuvertinamas žmogus. Juk ar moters 
vertinimas kaip „gražios moters“ iš tikrųjų neslepia pažemini- 
mo, ar toks vertinimas galiausiai nereiškia, kad iš pasigailėji- 
mo geriau nekalbėti apie kitas vertybes, tarkime, dvasines? Juk 


* Susilaikant gauti (lot. - Vert.). 

primygtinis teigiamas vertinimas santykinai žemesnių verty- 
bių srityje žadina įtarimą, kad nutylimas neigiamas vertinimas 
aukštesnių vertybių požiūriu. Pabrėžiant erotinius ir estetinius 
aspektus, iš tikrųjų nuvertinama ne tik taip įvertinta asmenybė, 
bet ir pats vertinantysis. Juk aplinkybė, kad kalbu išimtinai apie 
žmogaus grožį, reiškia, kad neturiu ką pasakyti apie jo dvasią, 
negana to, reiškia, kad manęs nedomina jo dvasingumas, nes jo 


apskritai nevertinu. 
„Turėjimo“ horizontas 


Bet koks flirtas, bet kokia vidutinė vakardienos ir šiandie- 
nos erotika nesąmoningai stengiasi nematyti dvasinės asmeny- 
bės. Svarbus tampa ne kito ypatingumas ir nepakartojamumas, 
jų tokia erotika apskritai nenori pripažinti. Ji bėga nuo tikrosios 
meilės įsipareigojimo, nuo tikros sąjungos su partneriu jausmo — 
nuo atsakomybės, glūdinčios tokioje sąjungoje. Dairosi kolektyvi- 
nių požymių, „tipo“, kuriam teikia pirmenybę ir kurio daug-maž 
atsitiktinis atstovas yra atitinkamas partneris. Taigi renkasi ne tam 
tikrą asmenybę, tik suteikia pirmenybę tam tikram tipui. Meilės 
intencija nukrypsta į tipišką, tačiau neasmenišką išvaizdą. La- 
biausiai pageidautinu moters tipu tampa neasmeniška moteris — 
moteriška „neasmenybė“, su kuria nereikia užmegzti asmeninio 
santykio, su kuria gali turėti neįpareigojantį santykį, moteris, 
kurią gali „turėti“ (haben), todėl jos nereikia mylėti (lebhaben); 
ji yra nuosavybė, nepasižyminti savitumu ir neturinti savosios 
vertės. Mylėti galima tik asmenybę, negali būti meilės moteriškai 
„neasmenybei“. Negali būti ir ištikimybės: neasmenybę atitinka 
neištikimybė. Tokio pobūdžio erotiniuose santykiuose neištiki- 


mybė ne tik galima, bet ir būtina. Kai trūksta kokybės, meilės 

palaimos, šį stygių reikia kompensuoti seksualinio malonumo 
kiekybe; kuo mažiau žmogus patiria „palaimos“, tuo labiau jo 
instinktui reikia „pasitenkinimo“. 

Flirtas — paliegusi meilės forma. Tai, kad apskritai yra po- 
sakis „aš „turėjau“ tą moterį“, leidžia pažvelgti į patį tokios ero- 
tikos pagrindą. Ką „turi“, gali iškeisti, kas tau priklauso, gali iš- 
mainyti; ir moterį „turėjęs“ vyras gali ją iškeisti, net „nusipirkti“ 
kitą. Moteriai tokia erotika irgi susijusi su „turėjimo“ kategorija. 
Ši perdėm „paviršutiniška“, ties partnerio „paviršiumi“, jo išore, 
fizine išvaizda įstrigusi erotika moteriai tesiekia „turėjimo“ hori- 
zontą. Žemiau šio horizonto nesvarbu, kas žmogus „yra“, svarbu 
tik tai, ar jis (kaip galimas seksualinis partneris) pasižymi sex ap- 
peal. Ką turi, gali pakeisti, ir turimą „išorę“ moteris gali pakeisti 
kosmetika. Taigi minėtą vyro nuostatą atitinka moters nuostata. 
Ji irgi stengiasi nuslėpti visa, kas asmeniška, neapkrauti vyro as- 
meniškumu, būti jam tik tuo, ko jis ieško, tipu, kuriam jis teikia 
pirmenybę. Moterį užvaldo rūpesčiai dėl savo išorės; ji nori, kad 
ją „paimtų“, ji net nenori, kad į ją žiūrėtų rimtai, matytų, kas ji iš 
tikrųjų yra: ypatingas ir nepakartojamas žmogus. Ji stengiasi, kad 
ją laikytų giminės būtybe, ir atitinkamai pabrėžia savo nespeci- 
finio pobūdžio kūniškumą. Ji nori būti neasmeniška, atstovauti 
tipui, kuris kaip tik madingas, kurio kursas erotinės tuštybės mu- 
gėje kaip tik dabar aukštas. Tokį tipą ji stengiasi kuo tiksliau imi- 
tuoti, tačiau kartu tampa neištikima sau, savajai savasčiai. 

Antai ji perima tipą iš kino pasaulio. Nuolat lygina save su 
tuo tipu, tapusiu moters idealu jai arba jos partneriui, stengda- 
masi būti kuo panašesnė į jį. Ji jau seniai neteko išdidumo išpa- 
žinti kiekvienam žmogui būdingą nelygstamumą. Jai net neuž- 


tenka išdidumo pačiai sukurti naują moters tipą, „kurti“ madą. 

Užuot sukūrusi tipą, ji tenkinasi atstovaudama tipui. Paslaugiai, 
savanoriškai ji siūlo vyrui „tipą“, kuriam jis teikia pirmenybę. 
Niekada nepateikia savęs, niekada mylėdama nepateikia savas- 
ties. Eidama šiuo keliu — šiuo šunkeliu — vis labiau tolsta nuo 
tikro meilės išgyvenimo, nuo išsipildymo jausmo. Juk vyras nie- 
kada neturi omeny jos pačios, kai tariamai ieško jos, o iš tikrųjų 
dairosi tik jos tipo. Paklusdama vyro norams, ji paslaugiai duo- 
da, ko jam reikia ir ką jis nori „turėti“. Galiausiai abu neišvengia 
bergždumo, užuot ieškoję vienas kito ir atradę save, užuot pa- 
siekę tą ypatingumą ir nepakartojamumą, kuris tik ir padaro kitą vertą 
meilės, o gyvenimą vertą gyventi. Kurdamas žmogus atskleidžia 
savo ypatingumą ir nepakartojamumą, o mylėdamas įima part- 
nerio ypatingumą ir nepakartojamumą. Tačiau kartu per abipusį 
atsidavimą, abipusį davimą ir ėmimą atsiskleidžia asmenybė. 
Tikroji meilės intencija prasiskverbia iki būties sluoksnio, kuria- 
me žmogus jau nebėra „tipas“, kuriame jis - vienas savo paties 
egzempliorius, neprilygstamas ir neatstojamas, kupinas orumo, 
kurį teikia toks ypatingumas. Tai orumas angelų, kurie, pasak 
kai kurių scholastų, nepavaldūs principium individuationis, todėl 
neatstovauja rūšiai: priešingai, kiekvieną rūšį sudaro vienintelis 
egzempliorius. 

Jei tikra meilės nuostata reiškia, kad viena dvasinė asme- 
nybė orientuojasi į kitą dvasinę asmenybę, tokia nuostata yra ir 
vienintelis ištikimybės garantas. Pati meilė užtikrina savo ilga- 
amžiškumą empiriniame laike. Dar daugiau ji suteikia išgyve- 
namame laike, būtent meilės „amžinybės“ pojūtį. Meilę galima 
išgyventi tik sub specie aeternitatis. Meilės akimirką tikrai mylin- 
tysis, atsiduodamas šiai akimirkai ir meilės objektui, negali įsi- 


vaizduoti, kad jo jausmas kada nors galėtų pasikeisti. Suprasime 


194 SIELOGYDA 


tai prisiminę, kad jo jausmai intencionalūs, nėra vien jausminės 
„būsenos“. Jų intencija - mylimo žmogaus esmė ir jo vertė, kaip 
kitais dvasios aktais - pažinimo ar vertybės atpažinimo aktais — 
suvokiama esmė ar vertybė. Suvokęs, kad dukart du yra keturi, 
suvokiau kartą visiems laikams: „taip ir bus“. Jei suvokiau kito 
esmę, žvelgdamas į jį su meile, irgi turiu likti su šia tiesa, su šia 
meile, ir ši meilė turi išlikti manyje. Išgyvendami tikrą meilę, ją 
irgi išgyvename kaip amžiną, - panašiai tą tiesą, kurią pripaži- 
nome, pripažįstame kaip „amžiną tiesą“; ir meilė, kol ji trunka 
empiriniame laike, neišvengiamai išgyvenama kaip „amžina 
meilė“. Tačiau ieškodamas tiesos žmogus gali ir suklysti. Gal- 
būt ir mylėdamas kas nors apsiriko. Vis dėlto subjektyvios tiesos 
negalima nuo pat pradžių priimti kaip „tik subjektyvios“, kaip 
klaidos; tik ilgainiui gali paaiškėti, kad tai buvo klaida. Taip pat 
ir žmogus negali „laikinai“ mylėti: laikinumo intencija, meilės 
baigtinumo laike „pageidavimas“ neįmanomi; žmogus daugių 
daugiausia gali mylėti „rizikuodamas“, kad ilgainiui paaiškės, 
jog meilės objektas nėra vertas jo meilės, „rizikuodamas“, kad 
meilė „mirs“, kai mylinčiojo regos lauke nebeliks mylimos as- 
menybės vertės. 

Kas tėra nuosavybė, tą galima pakeisti. Tikroji meilės in- 
tencija siekia ne ką nors „įsigyti“ iš kito, ne to, ką „turi“ kitas, 
priešingai, tokia intencija siekia to, kas kitas „yra“, todėl tikra 
meilė ir tik ji yra monogaminės nuostatos pagrindas. Juk mo- 
nogaminei nuostatai reikia, kad partneris būtų suvokiamas kaip 
ypatingas ir nepakartojamas, taigi suvokiama jo dvasinė esmė ir 
vertė, glūdinti anapus visų kūno ir sielos ypatybių, tų ypatybių, 
kurių atžvilgiu kiekvieną žmogų galima būtų pakeisti kitu tokių 
pačių ypatybių subjektu. 

Jau vien to pakanka, kad padarytume išvadą: gryną įsimy- 
lėjimą, iš esmės trumpalaikę „jausminę būseną“, reikėtų laikyti 
bemaž santuokos kontraindikacija. Žinoma, anaiptol netvirti- 
name, kad tikra meilė savaime jau reiškia teigiamą indikaciją. 
Juk santuoka - tai kur kas daugiau nei vien privataus išgyve- 
nimo dalykas. Tai kompleksiškas darinys, valstybės legalizuota 
ar bažnyčios sankcionuota visuomeninio gyvenimo institucija, 
taigi apimanti ir socialumą. Todėl ir šiuo požiūriu prieš suda- 
rant santuoką reikia patenkinti tam tikrus reikalavimus. Be to, 
konkrečiomis biologinėmis aplinkybėmis ir sąlygomis santuoka 
patartina arba ne. Juk pasitaiko eugeninio pobūdžio kontraindi- 
kacijų. Gal jos niekada nepakenks meilei; tačiau santuoka tokiais 
atvejais patartina tik tais atvejais, kai abiem partneriams svarbu 
dvasinė kūrybinė bendrystė, o ne, taip sakant, bendras dviejų 
biologinių individų „palikuonių verslas“. Kai lemiamais moty- 
vais sudarant santuoką tampa tokie, kurie apskritai nesusiję su 
tikros meilės išgyvenimu, santuoka tėra grindžiama ta erotika, 
apie kurią jau kalbėjome, erotika, nusakoma „turėjimo“ ir „nuo- 
savybės“ kategorijomis. Taip nutinka, kai santuoką lemia ekono- 
miniai motyvai, materializmo, noro „turėti“ apraiškos. Svarbus 
telieka izoliuotas socialinis santuokos aspektas, negana to, apsi- 
ribojant tik ekonominiais ar finansiniais veiksniais. 

Tikra meilė, kaip tokia, steigia monogaminio santykio api- 
brėžtumą, Tačiau šis santykis neatsiejamas nuo dar vieno as- 
pekto, būtent išskirtinumo (Oswaldas Schwarzas). Meilė reiškia 
vidinės sąjungos pojūtį; monogaminis santykis, įgijęs santuokos 
pavidalą, reiškia išorinį ryšį. Išlaikyti šio ryšio apibrėžtumą reiš- 
kia būti ištikimam. Tačiau ryšio išskirtinumas reikalauja, kad 


žmogus sukurtų „teisingą“ ryšį; kad jis ne tik susisaistytų, bet 

ir žinotų, su kuo susisaisto. Tai reikalauja gebos apsispręsti dėl 
konkretaus partnerio. Taigi erotinė branda, kaip vidinė branda 
monogaminiam ryšiui, reiškia dvigubą reikalavimą: reikalavimą 
sugebėti apsispręsti dėl (išimtinai) vieno partnerio ir reikalavimą 
sugebėti (galutinai) būti ištikimam. Žvelgiant į jaunystę, kaip į 
pasirengimo laikotarpį ir erotine prasme, taigi pasirengimą mei- 
lės gyvenimui, aiškėja, kad iš jauno žmogaus reikalaujama, vie- 
na vertus, ieškoti „tinkamo“ partnerio ir jį surasti, antra vertus, 
„mokytis“ būti ištikimam. Šis dvejopas reikalavimas neišvengia 
antinomijos. Kad sugebėtų apsispręsti, jaunas žmogus turi siek- 
ti tam tikro erotinio žmonių pažinimo ir erotinės rutinos. Kad 
sugebėtų būti ištikimas, nepaisydamas nuotaikų jis turi siekti 
pasilikti su vienu Žmogumi ir išsaugoti santykį su juo. Todėl pa- 
sitaiko, kad jis nebežino, ar reikia atsisakyti konkretaus santykio 
ir patirti kuo daugiau įvairių santykių, kad galiausiai galėtų ap- 
sispręsti dėl „teisingo“; o gal, priešingai, reikia kuo ilgiau išsau- 
goti konkretų santykį, kuo greičiau išmokti būti ištikimam. Su 
tokia dilema susidūrusiam jaunam žmogui verta suformuluoti 
klausimą tarsi neigiamai. Jam pakanka savęs paklausti, ar šiaip 
vertingą konkretų santykį jis nori nutraukti tik todėl, kad bijo 
priklausomybės ir vengia atsakomybės; kitu atveju — ar jis neįsi- 
kirtęs į pašlijusį ryšį tik iš baimės, kad keletą savaičių ar mėnesių 
reikės pabūti vienam. Šitaip ištyręs visus subjektyvius motyvus, 


jis galės blaiviai apsispręsti. 
Vertybė ir malonumas 


Scheleris nusako meilę kaip dvasinį judesį, nukreiptą link 
didžiausios mylimo asmens vertybės, dvasios aktą, kuriuo su- 


vokiama ši didžiausia vertybė, kurią jis vadina žmogaus „išga- 

nymu“. Panašiai apie meilę kalba Sprangeris: meilė atpažįstanti 
mylimo žmogaus vertybės galimybes. Dostojevskis ją nusako 
kitais žodžiais: mylėti žmogų reiškia matyti jį tokį, kokį sumanė 
Dievas. 

Taigi galėtume teigti, kad meilė leidžia mums išvysti ver- 
tybinį žmogaus paveikslą. Šiuo požiūriu ji atlieka tiesiog meta- 
fizinį veiksmą. Juk vertybinis paveikslas, kurį kaskart regime, 
atlikdami dvasinį meilės aktą, iš esmės yra „paveikslas“ kažko, 
kas nematoma, nerealu - neįgyvendinta. Dvasiniu meilės aktu 
suvokiame ne tik tai, kas Žmogus „yra“, suvokiame jo ypatin- 
gumą ir nepakartojamumą, taigi haecceitas, anot scholastinės ter- 
minologijos, bet kartu ir tai, kuo jis, būdamas ypatingas ir ne- 
pakartojamas, gali ir galės būti, jo „entelechiją“. Prisiminkime 
paradoksalų teiginį, kuriuo apibrėžėme Žmogaus tikrovę, kaip 
galimybę, - galimybę įgyvendinti vertybes, galimybę įgyven- 
dinti save. Meilė įžvelgia ne ką kita, o šią žmogaus „galimybę“. 
Čia tarp kitko paminėsime, kad bet kokia eros paidagogos (Prinz- 
hornas) besiremianti psichoterapija irgi turi orientuotis į esmi- 
nes žmogaus galimybes, taigi numatyti vertingas jo galimybes. 
Viena metafizinių dvasios akto, vadinamo meile, paslapčių yra 
ta, kad meilė gali nuskaityti iš mylimo Žmogaus esmės paveikslo 
(Wesensbild) jo vertybinį paveikslą (Wertbild). Juk numatyti verty- 
bės galimybę remiantis esmės tikrove (Wesenswirklichkeit) nereiš- 
kia apskaičiuoti. Apskaičiuoti galima tik faktus, galimybės, kaip 
tokios, nesileidžia apskaičiuojamos. Sakėme, žmogus iš tikrųjų 
pradeda būti žmogumi tik tada, kai jo nebe;manoma apskaičiuo- 
ti, remiantis esama tikrove ir gamtiniais susaistymais, kai jis yra 
galimybė, pateikiama sau pačiam kaip uždavinys. Šiuo požiūriu 


nelabai pagrįstas įprastas teiginys, kad instinktyvus žmogus ne- 

nuspėjamas. Teisingas veikiau priešingas teiginys: žmogų galima 
prognozuoti kaip tik remiantis jo instinktų pobūdžiu! Vien proto 
žmogus, „protingos būtybės“ konstrukcija, vadinama žmogumi, 
arba psichologinis „apskaičiuojančio“ žmogaus tipas, t. y. visą 
savo veiklą apskaičiuojantis žmogus, irgi yra prognozuojamas. 
Tačiau „tikrasis“ Žmogus e0 ipso neprognozuojamas: egzistenci- 
jos neįmanoma nei suvesti į faktiškumą, nei kildinti iš jo. 
Vertybės, tapusios regimos, gali tik praturtinti žmogų. Šis 
vidinis praturtėjimas iš dalies net suteikia jo gyvenimui prasmę, 
kuo įsitikinome aptardami išgyvenimo vertybes. Todėl ir meilė 
neišvengiamai praturtina mylintįjį. Vadinasi, „nelaimingos“ mei- 
lės nėra ir negali būti; „nelaiminga meilė“ reiškia vidinį priešta- 
ravimą. Arba tikrai myliu, taigi jaučiuosi praturtėjęs nepriklau- 
somai nuo to, atsako į mano meilę ar ne; arba myliu ne iš tikrųjų, 
„turiu omeny“ ne kito žmogaus asmenybę, pastebiu ne ją, matau 
tik jos kūniškumą ar jos „turimą“ kokį nors charakterio bruo- 
žą, - taigi galiu būti nelaimingas, tačiau nesu mylintysis. Iš tiesų 
mus apakina vien įsimylėjimas, o tikra meilė padaro reginčius. 
Ji leidžia išvysti erotinio partnerio dvasinę asmenybę - jo esmės 
tikrovę (Wesenswirklichkeit) ir vertybės galimybę. Meilė leidžia 
išgyventi kitą, kaip pasaulį savyje, taip išplėsdama ir mūsų pa- 
saulį. Praturtindama mus ir suteikdama laimę, ji kartu skatina 
kitą įgyvendinti tą vertybės galimybę, kurią regi meilė ir tik ji. 
Meilė padeda mylimam žmogui įgyvendinti tai, ką mylintysis iš 
anksto regi. Mylimasis vis labiau nori būti vertas mylinčiojo ir jo 
meilės, vis labiau panašėja į tą paveikslą, kurį regi mylintysis, ir 
vis labiau tampa toks, „kokį sumanė ir kokio norėjo Dievas“. Net 
„nelaiminga“, vienpusė meilė praturtina ir teikia laimės, o „lai- 


minga“, abipusė meilė be galo kūrybiška. Abipusė meilė, kai abu 

nori būti verti vienas kito, kai kiekvienas nori tapti toks, kokį jį 
mato kitas, — tai savotiškas dialektinis procesas, kai mylimieji tar- 
si skatina vienas kitą įgyvendinti savąsias vertybių galimybes. 

Seksualinio instinkto patenkinimas teikia malonumą, įsi- 
mylėjėlių erotika teikia džiaugsmą, meilė teikia laimę. Tai augan- 
čio intencionalumo apraiškos. Malonumas tėra jausminė būsena; 
džiaugsmas yra intencionalus, taigi nukreiptas į objektą. O laimė 
turi apibrėžtą kryptį, ji nukreipta į savo išsipildymą. Taip laimė 
įgauna laimėjimo pobūdį (beantido ipse virtus“, pasak Spinozos). 
Laimė ne tik intencionali, bet ir produktyvi. Tik taip suprantama 
tampa ta aplinkybė, kad žmogus gali „išsipildyti“ per laimę. Ta- 
čiau kartu suvokiame ir ribinę laimės ir kančios analogiją. Aptar- 
dami kančios „prasmę“ irgi sakėme, kad žmogus gali išsipildyti 
per kančią. Ir kančią išmokome laikyti nuopelnu. Taigi apiben- 
drindami galime atskirti intencionalius jausmus bei „produkty- 
vius“ afektus nuo „neproduktyvių“ perdėm jausminių būsenų. 
Antai gedėjimą, kurio intencionalią prasmę ir kūrybišką laimėji- 
mą jau aptarėme, galime supriešinti su neproduktyviu apmaudu 
(dėl netekties), vien reaktyvia jausmine būsena. Pati kalba jau- 
triai skiria, pvz., „teisėtą“ pyktį, kaip intencionalų jausmą, nuo 
„aklos“ neapykantos, kaip vien jausminės būsenos. 

Paaiškėjo, kad „nelaiminga meilė“ — tiesiog loginis prieš- 
taravimas, o psichologiniu požiūriu ji tėra savotiškos savigailos 
išraiška. Būtent pervertinama tai, malonus ar nemalonus išgyve- 
nimas, pervertinama pliuso (malonumas) ar minuso (nemalonu- 
mas) reikšmė išgyvenimo turiniui. Vis dėlto hedonistinis požiū- 
ris visiškai nepagrįstas kaip tik erotikos srityje. Gyvenimo sce- 
nos aktoriui nutinka panašiai kaip spektaklio žiūrovui: tragedija 


* Laimė - pati dorybė (lot. - Vert.). 

apskritai teikia gilesnių išgyvenimų nei komedija. „Nelaimingi“ 
meilės išgyvenimai irgi ne tik praturtina, bet ir pagilina mus, 
kaip tik jie mus labiausiai brandina. Žinoma, praturtėdamas 
per meilę Žmogus anaiptol neišvengia įtampų. Jų bijo, jų vengia 
suaugęs neurozės kamuojamas žmogus. Tai, kas šiam yra, taip 
sakant, patologija, jaunam Žmogui - veikiau fiziologiniai daly- 
kai. Abiem atvejais „nelaimingos meilės“ išgyvenimas tampa 
priemone apsaugant nudegusį vaiką nuo eroso ugnies. Dangs- 
tydamiesi vienkartine nesėkminga patirtimi šie žmonės mėgina 
apsisaugoti nuo tolesnių neigiamų patirčių. „Nelaiminga meilė“ 
tampa ne vien savigailos išraiška, bet ir iškreipto pasitenkinimo 
priemone. Nelaimingo įsimylėjėlio mintys bemaž mazochistiškai 
sukasi apie jo nelaimę. Po pirmos — ar paskutinės — nesėkmės 
jis užsibarikaduoja, kad daugiau niekada nenudegtų. Nelaimin- 
gai pasibaigusiu meilės išgyvenimu, buvusia nelaime dangstosi 
nuo būsimos laimės galimybių. Užuot toliau ieškojęs, kol „su- 
ras“, atsisako paieškų. Užuot buvęs atviras meilės gyvenimo 
galimybėms, užsideda akidangčius. Kaip pakerėtas žvelgia į 
savo išgyvenimą, kad nereikėtų matyti gyvenimo. Jam rūpi sau- 
gumas - ne parengtis. Žmogus neišsivaduoja iš vieno nelaimin- 
go išgyvenimo, nes nenori patirti antro. Reikia išmokyti jį būti 
nuolat pasirengusiam ir atviram būsimoms galimybėms. Juk net 
tikimybiniai skaičiavimai liudija, kad vidutinio žmogaus gyve- 
nime devynis vadinamuosius nelaimingus meilės santykius gali 
atitikti vienas laimingas. Kaip tik pastarojo Žmogus turėtų lauk- 
ti, o ne užkirsti jam kelią, paradoksaliai bėgdamas nuo laimės į 
nelaimę. Vadinamosios nelaimingos meilės psichoterapija tegali 
atskleisti šią bėgimo tendenciją ir parodyti, kad ne tik gyveni- 


mas apskritai, bet ir meilės gyvenimas įgauna uždavinio pobūdį. 

Įprastinės geranoriškos šnekos apie „kitas motinas“, kurios „irgi 
turi gražių dukterų“, neišvengiamai lieka neveiksmingos: juk 
kaip tik tada, kai apsisprendi dėl vienintelės motinos vienintelės 
dukters, prasideda įsimylėjimas ar net meilė. 

Laiminga, atsakyta meilė irgi ne visada išvengia „nelaimės“, 
nes pasitaiko, kad meilės laimę griauna pavydo kančios. Pavy- 
das — tai dar viena erotinio materializmo, apie kurį kalbėjome, 
apraiška. Juk pavydo pagrindas - nuostata, kad meilės objektas 
yra nuosavybė. Pavyduolis elgiasi su žmogumi, kurį manosi 
mylįs, tarsi šis būtų jo nuosavybė, pažemina jį iki nuosavybės. 
Nori turėti jį „tik sau“, šitaip paliudydamas, kad jo elgesį galima 
nusakyti „turėjimo“ kategorija. Tikras meilės santykis nepalieka 
vietos pavydui. Juk tokiu atveju pavydas iš principo nepagrįstas, 
nes tikros meilės prielaida ta, kad mylimas žmogus suvokiamas 
kaip ypatingas ir nepakartojamas, taigi iš esmės nepalyginamas 
su kitais žmonėmis. O konkurencija, kurios taip bijo pavyduolis, 
reikštų, kad jį galima lyginti su konkurentu mylimumo požiū- 
riu. Tačiau neįmanomos jokios varžybos nei konkurencija, kai esi 
tikrai mylimas: kiekvienas žmogus tam, kuris jį myli, yra nepri- 
lygstamas ir todėl hors de concours*. 

Kaip žinia, pasitaiko pavydo, nukreipto ir į partnerio pra- 
eitį, būtent pavydo „pirmtakams“; tokio pavydo draskomi Žmo- 
nės visada nori būti „pirmieji“. Kuklesnis pasitenkina, tapdamas 
„paskutiniu“. Vis dėlto jis yra ne tiek kuklesnis, kiek reiklesnis. 
Jukjam- palyginti su visais pirmtakais ir galimais sekėjais - svar- 
bu ne prioritetas, o superioritetas. Tačiau visi šie Žmonės nepa- 
stebi, kad kiekvienas Žmogus iš esmės nepalyginamas su kitais. 
Lygindamas save su kitu, elgiesi neteisingai su tuo kitu arba su 


* Už konkurso ribų (pranc. - Vert.). 

savimi. Tai galioja ne tik meilės gyvenime. Juk kiekvienas star- 
tuoja skirtingomis aplinkybėmis; tačiau tas, kuris startavo sun- 
kesnėmis aplinkybėmis, nes jam buvo skirtas sunkesnis likimas, 
ceteris paribus pasieks santykinai didesnį asmeninį rezultatą. O 
apžvelgti visas likimo detales niekada neįmanoma, todėl trūksta 
pagrindo ir kriterijų, kad galėtume palyginti rezultatus. 

Be to, galiausiai reikėtų paminėti, kad taktikos požiūriu pa- 
vydas slepia pavojingą dinamiką. Pavydusis sukuria tai, ko bijo: 
meilės netektį. Sakėme, tikėjimas ne tik randasi iš vidinės stipry- 
bės, bet ir savo ruožtu stiprina; analogiškai abejonė savimi ne tik 
randasi dėl nesėkmių, bet ir pastūmėja abejojantįjį į vis naujas 
nesėkmes. Pavyduolis abejoja, kad pajėgs „išlaikyti“ partnerį; 
kaip tik todėl jis gali jį iš tikrųjų prarasti, nes Žmogų, kurio ištiki- 
mybe abejoja, stumia į neištikimybę, tiesiog gena į trečio asmens 
rankas. Šitaip paverčia tikrove tai, kuo tiki. Žinoma, ištikimybė — 
tai meilės uždavinys, tačiau uždavinys tik pačiam mylinčiajam, 
o ne reikalavimas partneriui. Ištikimybė, kaip reikalavimas part- 
neriui, ilgainiui gali tapti iššūkiu, pastūmėti jį užimti protesto 
poziciją, dėl kurios jis galbūt anksčiau ar vėliau iš tikrųjų taps ne- 
ištikimas. Tikėjimas kitu ir savimi skatina Žmogaus pasitikėjimą 
savimi, tad galiausiai jo tikėjimas apskritai pasiteisina. Ir priešin- 
gai, netikintis žmogus nepasitiki savimi, tad galiausiai pasitvir- 
tina ir netikėjimas. Tai teisinga ir kalbant apie tikėjimą partnerio 
ištikimybe. Šį tikėjimą atitinka partnerio sąžiningumas. Kaip ti- 
kėjimas pasižymi sava dialektika, kuri paverčia tiesa tai, kuo tiki- 
ma, taip ir sąžiningumas savaip paradoksalus: sakydamas tiesą 
žmogus gali meluoti ir, priešingai, meluodamas pasakyti tiesą, 
net „padaryti tiesą“. Tai liudija kiekvienam gydytojui Žinomas 


pavyzdys: tarkime, matuodami ligonio kraujospūdį matome, 

kad jis kiek padidėjęs, ir pasakome ligoniui tikrąjį rezultatą; šis 
išsigąs tokios tiesos ir kraujo spaudimas bemat pakils, taigi bus 
aukštesnis už tą, kurį nurodėme; nesakydami tiesos, pateikdami 
žemesnį rezultatą, nei nustatėme, nuraminsime ligonį, ir jo krau- 
jospūdis iš tikrųjų nukris, taigi tariamai (ne priverstinai) pamela- 
vę iš tikrųjų būsime pasakę tiesą. 

Erotinis materializmas ne tik paverčia partnerį nuosavybe, 
pati erotika virsta preke. Tai aiškiai liudija prostitucija. Šiaip ar 
taip, prostitucija, kaip psichologinė problema, yra ne tiek pros- 
titutės, kiek prostitucijos „vartotojo“ reikalas. Prostitučių psi- 
chologija nėra problemiška, nes sutampa su labiau ar mažiau 
psichopatinių asmenybės tipų psichopatologija. Sociologinė 
atskiro atvejo analizė nieko neprideda. Ir čia pasitvirtina tai, ką 
kalbėjome kitame kontekste: vien ekonominis skurdas niekam 
neprimeta tam tikros elgsenos, taigi normalios moters nepriver- 
čia užsiimti prostitucija. Priešingai, tiesiog stebėtina, kaip dažnai 
moterys nepasiduoda pagundai griebtis prostitucijos, nepaisyda- 
mos didžiausio skurdo. Jos apskritai nesvarsto tokios išeities iš 
ekonominio skurdo, tai joms taip pat savaime suprantama, kaip 
tipiškai prostitutei savaime suprantama pasirinkti savąjį kelią. 

Prostitucijos vartotojas ieško tos neasmeniško ir neįpareigo- 
jančio „meilės gyvenimo“ formos, kuri atitinka santykį su preke, 
su daiktu. Vadinasi, psichikos higienos požiūriu prostitucija pa- 
vojinga bent tiek pat, kiek ji pavojinga fizinės higienos požiū- 
riu. Šiaip ar taip, lengviau apsisaugoti nuo fizinių jos grėsmių. 
Pagrindinė prostitucijos grėsmė ta, kad jaunas Žmogus tiesiog 
dresuojamas priimti tokią nuostatą seksualumo atžvilgiu, nuo 
kurios apsaugoti stengiasi išmintinga seksualinė pedagogika. 


Tai nuostata, seksualumą telaikanti priemone patirti malonumą. 

Prostitucija, kaip kelias ar veikiau šunkelis, skatinantis nu- 
vertinti seksualumą iki instinktų patenkinimo, pažeminti part- 
nerį iki instinktų objekto, labiausiai pavojinga tais atvejais, kai 
užkerta kelią tikram meilės gyvenimui, kuriam seksualumas - tai 
išraiška ir viršūnė. Prostitucijos skatinama jauno Žmogaus fiksa- 
cija į seksualinį malonumą, kaip savitikslį, kartais aptemdo visą 
tolesnį jo santuokinį gyvenimą. Kada nors iš tikrųjų pamilęs jis, 
taip sakant, nebegali grįžti atgal - tiksliau, negali žengti pirmyn, 
įgyti normalios mylinčio Žmogaus nuostatos seksualumo atžvil- 
giu. Mylinčiajam seksualumas - tai fizinė emocinės ir dvasinės 
sąjungos išraiška; o tas žmogus, kuriam seksualumas nėra išraiš- 
kos forma, kuriam jis tapo savitikslis, pasmerktas nuolat skirti 
vadinamuosius madonos ir kekšės tipus, — pražūtingas skyri- 
mas, nuo seno reikalaujantis didžiulio psichoterapeutų triūso. 

Ir moteris, kaip partnerė, susiduria su aibe tipiškų aplinky- 
bių, trukdančių normaliai raidai, kurios viršūnė - seksualumo, 
kaip meilės išraiškos, išgyvenimas. Paskui neretai gana sunku 
šią žalą panaikinti psichoterapinėmis priemonėmis. Antai viena 
mergina pradžioje palaikė su draugu „platoniškus“ santykius; ji 
atsisakė seksualinių santykių, nes dar nejautė potraukio. Tačiau 
partneris vis labiau ją spaudė, o kartą besipriešinančiai merginai 
mestelėjo: „Tu, matyt, frigidiška.“ Ši pradėjo būgštauti, kad jis 
galbūt teisus, galbūt ji išties „ne visiškai moteris“, todėl vieną 
dieną ryžosi atsiduoti, kad įrodytų jam ir sau, jog jis klysta. Ži- 
noma, tokio eksperimento rezultatas tegalėjo būti visiška negeba 
pajusti malonumą. Juk potraukis nebuvo nei pabudęs, nei paža- 
dintas; užuot palaukusi, kol jis pamažu spontaniškai atsiskleis, 
mergina pradėjo pirmąjį lytinį aktą, perdėtai stengdamasi įro- 


dyti, kad geba patirti malonumą, ir kartu slapta būgštaudama, 

kad gali paaiškėti, jog ji to nesugeba. Vien forsuotos savistabos*' 
pakanka, kad dingtų bet koks potraukio impulsas. Tokiomis 
aplinkybėmis mergina neturėtų stebėtis, kad baiminga savistaba 
sukliudė patirti malonumą atsiduodant. Toks nusivylimas gali 
paveikti tolesnį meilės ir santuokos gyvenimą, sukeldamas psi- 
chogeninį frigidiškumą, kaip seksualinės lūkesčio neurozės pa- 


sekmę. 
Seksualiniai neuroziniai sutrikimai 


Kaip Žinia, psichoterapeutas kas žingsnį susiduria su va- 
dinamosios lūkesčio baimės „mechanizmu“. Bet kokiam auto- 
matiškai reguliuojamam ir be sąmonės priežiūros vykstančiam 
aktui trukdo tiesiog pats to akto stebėjimas. Antai mikčioti linkęs 
žmogus stebi, kaip kalba, - užuot galvojęs apie tai, ką nori pasa- 
kyti; jam labiau rūpi kaip, o ne ką pasakyti. Taip jis stabdo pats 
save - tarsi motorą, prie kurio nuolat mėgina kišti nagus, užuot 
tik užvedęs ir leidęs toliau veikti. Neretai mikniui pakanka pa- 
aiškinti, kad jam tereikia nusiteikti garsiai galvoti, o burna, taip 
sakant, kalba savaime ir tuo rišliau, kuo mažiau į ją kreipi dėme- 
sio; tuo jį įtikinus, pagrindinis psichoterapinis darbas jau ir bus 
atliktas. Panašaus pobūdžio psichoterapija praverčia ir gydant 
miego sutrikimus. Tiesmukai siekiant paties įmigimo, taigi per- 
nelyg „sterigiantis“ užmigti, kyla vidinė įtampa, kuri ir neleidžia 
užmigti. Nemigos baimė trukdo užmigti, miego sutrikimas savo 
ruožtu patvirtina baimės pagrįstumą ir sustiprina ją, taigi galiau- 
siai susidaro circulus vitiosus“. 

Tas pat nutinka kiekvienam Žmogui, nepasitikinčiam savo 


seksualumu. Jis pernelyg stebi save, o nesėkmės lūkestis tiesiog 


* Ydingas ratas (lot. - vert.). 

pastūmėja į seksualinę nesėkmę. Priešingai mylinčiajam, seksua- 
linio neurotiko intencija susijusi ne su partneriu, o su seksualiniu 
aktu, kaip tokiu. Kaip tik todėl šis aktas nepavyksta, negali pa- 
vykti, nes neatliekamas „paprastai“, kaip savaime suprantamas, 
nes jo perdėtai „nori“. Tokiais atvejais pagrindinis psichotera- 
pijos uždavinys - išardyti užburtą seksualinės lūkesčio baimės 
ratą, panaikinant bet kokią paties akto intenciją. Tai pavyksta 
paaiškinus pacientui, kad jis niekada neturi jaustis įpareigotas 
atlikti seksualinį aktą. Todėl turi vengti visko, kas jam reiškia sa- 
votišką „spaudimą“. Nesvarbu, ar jį „spaustų“ partnerė („tem- 
peramentinga“, seksualiai reikli partnerė), ar jo paties Ego („pro- 
grama“, numatanti atlikti seksualinį aktą tą ar kitą dieną), ar ga- 
liausiai aplinkybės (valandos viešbučio paieška ir pan.). Reikia 
ne tik panaikinti bet kokias seksualinio neurotiko patiriamas 
spaudimo formas, bet ir skatinti jį improvizuoti; kartu turime la- 
bai taktiškai jam vadovauti, kad seksualinė raiška galiausiai vėl 
taptų savaime suprantama ir spontaniška. Tačiau prieš imdamie- 
si tokios psichoterapijos turime pasistengti parodyti, kad liguis- 
tas jo elgesys žmogiškai suprantamas, - šitaip išvaduosime nuo 
pojūčio, kad jį kamuoja lemtingas patologinis sutrikimas. Kitaip 
tariant, reikia, kad jis suvoktų pragaištingą lūkesčio baimės įtaką 
ir tą užburtą ratą, į kurį ši baimė įstūmė, kaip apskritai žmogišką 
elgseną. 

Jaunuolis kreipėsi į gydytoją dėl potencijos sutrikimo. Pa- 
aiškėjo, kad po ilgų įtikinėjimų jis įkalbėjo partnerę atsiduoti ir 
ši pažadėjo atsiduosianti „per Sekmines“. Tai įvyko dvi savai- 
tės iki Sekminių. Įtampa ir lūkestis ištisas dvi savaites bemaž 
neleido jaunuoliui užmigti. Per Sekmines abu išsiruošė į dviejų 


dienų iškylą ir pernakvojo kalnų viešbutėlyje. Vakare, lipdamas 

laiptais į bendrą kambarį, pacientas taip jaudinosi - tai buvo ne 
seksualinis susijaudinimas, o lūkesčio baimė, - kad dėl drebulio 
ir širdies plakimo vos bepaėjo. Ar tokiomis aplinkybėmis gali- 
ma tikėtis potencijos? Gydytojas turėjo padėti pacientui suvokti, 
kad konkrečiomis išorinėmis ir vidinėmis aplinkybėmis poten- 
cija buvo visiškai neįmanoma ir kad paciento reakcija visiškai 
suprantama — suprantama kaip žmogiška, o ne kaip liguista 
elgsena! Jaunuolis suvokė, kad negali būti kalbos apie impoten- 
ciją, kurios jis baiminosi (ir kurios vos nepavertė lūkesčio bai- 
mės turiniu ir atitinkamo užburto rato išdava). Vien to pakako, 
kad sugrįžtų pasitikėjimas savimi, kurį vaikinas buvo praradęs. 
Jis suprato, kad anaiptol nesi ligonis, jei baimingai stebėdamas 
save neįstengi su meile atsiduoti partneriui (seksualinio malo- 
numo prielaida). 

Taigi ir čia, seksualumo srityje, seksualumo psichologijo- 
je ir psichopatologijoje, pasitvirtina, kad bet koks laimės siekis 
klaidingas, kad kaip tik perdėtas laimės, malonumo troškimas 
trukdo patirti laimę ir malonumą. Kitame kontekste jau minė- 
jome, kad iš tikrųjų Žmogus siekia ne laimės, kad apskritai jis 
ieško ne malonumo. Žmogui svarbu ne malonumas savaime, 
o pagrindas malonumui. Kiek malonumas tampa intencijos turiniu, 
gal dar ir refleksijos objektu, tiek žmogus išleidžia iš akių pagrin- 
dą malonumui, ir atitinkamai malonumas išsprūsta. Pasak Kanto, 
žmogus nori būti laimingas, tačiau privalo būti „vertas laimės“, 
o mūsų nuomonė priešinga: pirmapradis Žmogaus noras - ne 
būti laimingam, o turėti pagrindą laimei! Tai reiškia, kad bet 
koks siekio nukrypimas nuo atitinkamo intencijos objekto į pa- 
čią intenciją, nuo siekio tikslo (laimingos būties „pagrindo“) 


į malonumą (tikslo pasiekimo pasekmę) — tai tarsi išvestinis 

žmogiškojo siekio modusas. Šiam išvestiniam modusui stinga 
betarpiškumo. 

Toks betarpiškumo stygius būdingas kiekvienam neuro- 
ziniam išgyvenimui. Matėme, jo pakanka, kad atsirastų neuro- 
zinis, ypač seksualinis, sutrikimas. Seksualinės intencijos betar- 
piškumas ir kartu tikrumas — būtina vyro potencijos prielaida. 
Seksualinės patologijos kontekste kalbėdamas apie intencijos ti- 
krumo pobūdį Oswaldas Schwarzas vartojo terminą „pavyzdin- 
gumas“. Tai savotiška tikrumo ir nuoseklumo kombinacija: ti- 
krumas pateikia tarsi pavyzdingumo skerspjūvį, o nuoseklumas 
atitinka to paties „pavyzdingumo“ išilginį pjūvį. „Pavyzdinis“ 
žmogus pasižymi tuo, kad jį ne taip lengva „išmušti iš vėžių“: 
instinktyviai pasitikėdamas savimi jis vengia bet kokių aplinky- 
bių, kurioms nėra „subrendęs“, ir bet kokios aplinkos, kuri kaip 
nors „netinkama“ jam arba kuriai jis pats „netinka“. Antai tipiš- 
kai „nepavyzdinė“ būtų elgsena kultūringo vyriškio, kuris su- 
siranda prostitutę ir patiria impotenciją. Tokia reakcija savaime 
nėra liguista, jos net negalime pavadinti neurozine. Iš kultūringo 
vyriškio šiomis aplinkybėmis tiesiog reikia tikėtis, net reikalau- 
ti potencijos sutrikimo. Vis dėlto tai, kad toks žmogus apskritai 
pasirenka, sukuria tokias aplinkybes, kuriomis „nesėkmė“ tėra 
vienintelė įmanoma išeitis, leidžianti išsisukti iš nuotykio, - visa 
tai parodo, kad šis žmogus nėra „pavyzdinis“. Galime pasakyti 
ir taip: pavyzdine vadintina elgsena, kai dvasingumas dera su 
psichologiniais ir fiziologiniais veiksniais. Taigi sąvoka „pavyz- 
dinis“ egzistenciniu lygiu nusako tai, ką psichologiniu lygiu iš- 
reiškia sąvoka „neneurotiškas“. 

Neįmanoma suprasti psichoseksualinių sutrikimų nesi- 


remiant pagrindine žmogiškosios štai-būties aplinkybe, būtent 

tuo, kad Žmogiškasis seksualumas neapsiriboja vien seksualu- 
mu tuo mastu, kuriuo jis yra meilės santykio išraiška. 

Vis dėlto teiginys, kad Žmogiškasis seksualumas nėra vien 
seksualumas, ne visai teisingas: ir gyvūnų seksualumas gali pra- 
nokti vien seksualumą. Antai Irenausas Eibl-Eibesfeldtas kny- 
goje „Meilė ir neapykanta“ teigia, kad „stuburinių gyvūnų sek- 
sualinė elgsena įvairiai pasitelkiama grupės ryšiams“ ir kad tai 
„Ypač būdinga primatams“; pvz., „karčiuotojo paviano kopulia- 
cija tarnauja šiam socialiniam tikslui“. Tad juolab „neabejotina, 
kad lytinės žmonių sueities uždavinys - ir susaistyti partnerį, ir 
tamauti dauginimuisi“. „Kad seksualumas tarnautų sąjungai su 
partneriu, būtina partnerystės santykio prielaida, taigi meilė kaip 
individualizuotas ryšys.“ „Meilė - tai individualizuotas partne- 
rystės santykis, kuriam prieštarauja nuolatinė partnerių kaita.“ 
Ir Eibl-Eibesfeldtas neabejodamas tiesiog tvirtina, kad Žmogus 
„Šiuo požiūriu iš prigimties linkęs ilgalaikei santuokinio pobūdžio 
partnerystei'. Galiausiai jis įspėja dėl grėsmės „depersonalizuoti 
seksualinius santykius“, kas reikštų „meilės mirtį“. 

Mūsų įsitikinimu, tai reikštų ne tik „meilės mirtį“: kartu su 
„meilės mirtimi“ sumažėtų ir malonumas. Juk mes, psichiatrai, 
nuolat įsitikiname, kad kaskart, kai seksualumas nėra meilės iš- 
raiška, tėra vien priemonė siekti malonumo, šis malonumo siekis 
patiria nesėkmę; dar kartą pabrėšime: kuo labiau žmogui rūpi 
malonumas, tuo labiau šis išsprūsta. Kuo labiau vaikaisi malo- 
numą, tuo labiau jį nuveji. Mano patirtis liudija, kad dažniausia 
impotencijos ir frigidiškumo priežastimi tampa kaip tik šis me- 
chanizmas. Ir priešingai: kartą amerikiečių žurnalas Psychology 
Today organizavo apklausą ir sulaukė 20 000 atsakymų, iš ku- 


rių paaiškėjo, kad pagrindiniu veiksniu, labiausiai skatinančiu 

orgazmą ir potenciją, skaitytojai laikė „meilę“. Vadinasi, kaip 
tik norint optimizuoti seksualinį malonumą svarbu neizoliuoti 
ir nedezintegruoti seksualumo, atskiriant jį nuo meilės ir šitaip 


nužmoginant. 
Psichoseksualinė branda 


Vis dėlto neturėtume pamiršti, kad šitaip nužmoginus sek- 
sualumą jis negali išsyk tapti žmogiškas, pirma jį kaskart reikia 
sužmoginti. Kad būtų aiškiau, priminsime porą sąvokų, už kurias 
esame dėkingi Freudui: jis skyrė “potraukio tikslą" ir “potraukio 
objektą“. Paauglystėje, kai prasideda seksualumo siauresne Žo- 
džio prasme raida, “potraukio tikslu“ tampa susikaupusios sek- 
sualinės įtampos iškrova, taigi iškrova, anaiptol nebūtinai pasie- 
kiama seksualiniu aktu: tam tinka ir masturbacija. Tik vėlesnėje 
seksualinės raidos ir brendimo pakopoje prisideda “potraukio 
objektas“, dairomasi partnerio, kuris tiktų ir atsiduotų seksuali- 
niam aktui, - kokio nors partnerio: tam tinka ir prostitutė. 

Aišku, kad čia seksualumas dar nepasiekė išties žŽmogiš- 
ko matmens, nebuvo visiškai sužmogintas; mat žmogišku lygiu 
partneris netampa objektu, išlieka subjektas ir pirmiausia negali 
būti naudojamas vien kaip priemonė siekiant tikslo patenkinti 
instinktus ar patirti malonumą“. Savaime suprantama, tai nepa- 
neigia malonumo, priešingai, malonumas juolab atsiranda kaip 
tik tada, kai žmogui jis nerūpi! 

Kas nutinka, jei seksualinė žmogaus raida įstringa ties pir- 
ma ar antra pakopa arba įvyksta regresija į kurią nors iš jų? Kol 
žmogus tebėra pirmoje pakopoje ir tikisi išsiversti, atlikdamas 
"seksualinį aktą“ be potraukio objekto, jis pasitelkia masturba- 


ciją“? — ir jam reikia pornografijos. Neperžengus antros pakopos, 

fiksacija pasireiškia netvarkingais lytiniais santykiais, — ir prirei- 
kus žmogus pasitelkia prostituciją. 

Vadinasi, ir pornografijos, ir prostitucijos, net ir promiskui- 
teto poreikį turime diagnozuoti kaip psichoseksualinio atsilikimo 
simptomus. Tačiau seksualinė pramogų industrija stengiasi, kad 
jie būtų garbinami kaip „progresyvūs“. Švietimo industrija irgi 
prisideda, skelbdama karą veidmainystei, tačiau savo ruožtu 
veidmainiauja, garsiai propaguodama laisvę nuo cenzūros ir nu- 
tylėdama savo tikrąjį siekį: laisvę daryti biznį ir pelnytis. Visa tai, 
deja, skatina seksualinį vartojimą, dėl kurio savo ruožtu dažnėja 
potencijos sutrikimai; juk dažniausiai tokie sutrikimai pasireiš- 
kia, kai pacientas jaučia, kad seksualinis aktas yra laimėjimas, 
kurio iš jo tikimasi ar net reikalaujama, būtent kai tokį reikalavi- 
mą kelia partnerė. Tai būdinga ne tik žmonėms, bet ir gyvūnams. 
Antai eksperimentuojant su žuvelėmis gaidukais Konradui Lo- 
rencui pavyko pasiekti, kad žuvelėms poruojantis patelė ener- 
gingai plauktų link patinėlio, užuot koketiškai nuo jo sprukusi; 
patinėlis reagavo, sakyčiau, žmogiškai: jo poravimosi aparatas 
visiškai užsiblokavo. 

George L. Ginsbergas, Williamas A. Froschas ir Teodore 
Shapiro iš Niujorko universiteto leidinyje Archives of General Psy- 
chiatry rašo, kad impotencija tarp jaunų žmonių kaip niekad daž- 
nėja. Šį reiškinį psichiatrai sieja su tuo, kad moterys, pasinaudo- 
damos naująja seksualine laisve, reikalauja iš vyrų seksualinio 
laimėjimo; tai patvirtina ir pacientų apklausos: „šios neseniai 
išlaisvėjusios moterys reikalauja seksualinės pergalės.“ 

Sakėme, kad žmogiškasis seksualumas nužmoginamas, kai 
juo piktnaudžiaujama vien kaip priemone patirti malonumą. Vis 


dėlto seksualumu ne mažiau piktmaudžiaujama ir tada, kai jis 

laikomas vien dauginimosi priemone, užuot laikius jį tuo, kas jis 
yra: meilės išraiška. Kaip tik toji religija, kuri Dievą tiesiog api- 
brėžia kaip meilę, turėtų būti apdairesnė ex cathedra skelbdama, 
kad santuokinė bendrystė ir meilė prasmingos, tik tarnaudamos 
giminės pratęsimui. Šiaip ar taip, ši žinia buvo pradėta skelbti 
dar tada, kai santuoka iš meilės tebuvo išimtis“?, be to, įprastas 
reiškinys buvo didžiulis kūdikių mirtingumas. Šiandien turime 
„tabletę“. Ji gali prisidėti sužmoginant seksualumą, išlaisvinda- 
ma jį: tik savanoriškai ir tik laikinai pasitelkiamas giminės pra- 
tęsimui, išvaduotas iš prievartinės tarnystės giminės pratęsimui, 
seksualumas išlaisvinamas tam, kad vainikuotų meilę. 

O kas yra pati meilė? Ar iš tikrųjų vien prislopintas (zielge- 
hermmt) seksualumas, kaip manė Sigmundas Freudas, ar ją tikrai 
galime aiškinti vien kaip seksualinio potraukio energijų sublima- 
ciją? Tuo tiki tik redukcionizmas, bet kokia kaina besistengiantis 
fenomeną paversti epifenomenu, kildindamas jį iš kitų fenome- 
nų. Tačiau tai darydamas redukcionizmas remiasi ne empiriniais 
duomenimis, o tam tikru žmogaus paveikslu, kurio, žinoma, 
garsiai nedeklaruoja, tik tyliai priima kaip prielaidą, taigi į taria- 
mai mokslinius aiškinimus prastumia kontrabanda. 

Jei nesistengiame meilės fenomeno sugrūsti į kokių nors in- 
terpretacijų ir indoktrinacijų Prokrusto lovą, jei norime jį suvokti 
nesupaprastinę, negalime tenkintis psichoanalizės aiškinimu, tu- 
rime pasitelkti fenomenologinę analizę. Tada paaiškėja, kad mei- 
lė - aukščiausio rango antropologinis fenomenas, būtent vienas 
iš dviejų aspektų to, ką pavadinau žmogiškosios egzistencijos 


geba transcenduoti save. 

Žmogiškosios egzistencijos geba 


transcenduoti save 


Šia geba laikau tą esminę antropologinę aplinkybę, kad 
žmogaus būtis peržengdama save visada nurodo kažką kitą, kas 
jau nėra ji pati: prasmę, kurią žmogus įgyvendina, ar kitą žmo- 
giškąją būtį, kurią jis sutinka. Ir tik tuo mastu, kuriuo žmogus 
įstengia transcenduoti save, jis ir realizuoja save: tarnaudamas 
reikalui - arba mylėdamas kitą asmenį! Kitaip tariant, žmogus 
yra visiškai žmogus tik tada, kai atsiduoda reikalui ar kitam asme- 
niui. Jis tampa visiškai savimi, kai nepaiso savęs, pamiršta save. 
Kad toks savęs transcendavimas prasismelkia iki pat biologinių 
žmogiškosios egzistencijos gelmių ir pagrindo, galime pade- 
monstruoti pasitelkdami paradoksalią gebą transcenduoti save, 
kuria pasižymi Žmogaus akis: juk akies geba suvokti pasaulį tie- 
siog priklauso nuo jos negebos matyti save. Kada akis - ne veid- 
rodyje — mato save ar dalį savęs? Kai suserga katarakta, mato 
rūką, būtent susidrumstusį lęšiuką. Susirgusi glaukoma, mato 
vaivorykštės spalvų drignę aplink šviesos šaltinius. Analogiškai 
žmogus realizuoja save, nepaisydamas savęs, atsiduodamas par- 
tneriui arba reikalui. 

Anksčiau kalbėjome apie susitikimą - ar reikėtų meilę api- 
brėžti kaip susitikimą? Susitikimas — tai santykis su partneriu, 
kai šis pripažįstamas kaip žmogus. Tai reiškia, kad jis nebus 
naudojamas vien kaip priemonė siekti tikslo; antroji Immanuelio 
Kanto kategoriškojo imperatyvo versija teigia, kad žmogiškosios 
laikysenos ir nuostatos esmė kaip tik tokia: jokiomis aplinkybė- 
mis nepažeminti Žmogaus, paverčiant jį vien priemone siekti 
tikslo. 

Man regis, meilė neapsiriboja susitikimu, žengia dar vieną 
žingsnį, būtent suvokia ne tik partnerio žmogiškumą, bet ir jo ypa- 
tingumą ir nepakartojamumą, t. y. suvokia jį kaip asmenį. Juk žmo- 
gus — tai asmuo kaip tik todėl, kad nėra vien žmogus tarp žmonių, 
kad jis kitoks nei visi kiti - ypatingas ir nepakartojamas savo kito- 
niška būtimi. Tik suvokiamas kaip ypatingas ir nepakartojamas, 
mylimasis tampa mylinčiajam Tu. 

Vieną iš savęs transcendavimo aspektų —- prasmės siekį 
peržengiant save - aprašo motyvacijos teorijos sąvoka, kurią esu 
linkęs vadinti „valia siekti prasmės“. Šios sąvokos validumą jau 
patvirtinto ir empiriniai metodai (Elisabeth S. Lukas, James C. 
Crumbaugh et al.). Pasak Kratochvilo ir Planovos, valia siekti 
prasmės - tai motyvas sui generis, kurio negalima aiškinti kitais 
motyvais ar kildinti iš jų redukcionizmo dvasia. Pasak Abraha- 
mo H. Maslow, valia siekti prasmės yra net „pirminis“ motyvas, 
žmogaus elgesio pagrindas. 

Vis dėlto šiandien regime, kad kaip tik ši valia siekti pras- 
mės didžia dalimi pažeista: vis dažniau mes, psichiatrai, - taip 
pat ir komunistinių, ir besivystančių šalių psichiatrai - susidu- 
riame su beprasmybės jausmu, kuris sukelia daugiau neurozių 
nei Alfredo Adlerio aprašytas nevisavertiškumo jausmas. Be- 
prasmybės jausmą lydi tuštumos pojūtis, kurį pavadinau „egzis- 
tenciniu vakuumu“. O šiame egzistenciniame vakuume išveši seksua- 
linis libido. Taip ir tik taip įmanoma paaiškinti šiandien plintančią 
seksualinę infliaciją. Kaip kiekviena infliacija, taip pat ir piniginė, 
ši neišvengiamai susijusi su devalvacija. Seksualinė infliacija nu- 
vertina, nes nužmogina, seksualumą. Juk žmogiškasis seksualu- 
mas - ne vien seksualumas, jis pranoksta gryną seksualumą, nes 


žmogišku lygiu išreiškia neseksualius, asmeninius santykius. 

Seksualumo „personifikacija“, tokia pageidautina seksuali- 
nių neurozių profilaktikos požiūriu, turi apimti ne tik į partne- 
rio, bet ir savąją asmenybę. Vykstant normaliai seksualinei žmo- 
gaus raidai ir brendimui, seksualumas vis labiau integruojamas į 
bendrą asmenybės struktūrą. Todėl bet koks seksualumo izolia- 
vimas, išplėšiant jį iš asmeninio ir tarpasmeninio neseksualinio 
konteksto, priešinasi integracinėms ir kartu skatina neurozines 


tendencijas. 


B. SPECIALIOJI EGZISTENCINĖ 
ANALIZĖ 


Ankstesniuose skyriuose nuolat pasitaikydavo proga pateikti eg- 
zistencinę analitinę perspektyvą ir atitinkamus gydymo būdus, 
pasitelkiant konkrečius neurozių atvejus. Antai nemėgindami 
sisteminti, t. y. pateikti mokymo apie neurozes, susipažinome su 
egzistencinės analizės, kaip logoterapijos, taikymu „sekmadienio 
neurozės“ arba tam tikrų seksualinių neurozių atvejais. Toliau 
irgi nesistemindami, tačiau nuosekliai išdėstysime specialiąją 
egzistencinę neurozių ir psichozių analizę, ypač atsižvelgdami į 
empirinę medžiagą. Pamatysime, kad šitaip pavyks atrasti gali- 
mus atsparos taškus atliekant neurozių logoterapiją, kurios būti- 
nybę pradžioje parodėme ir kurią paskui aprašėme egzistencinės 
analizės forma. Pradžioje pateiksime keletą bendrų psichologi- 
nių samprotavimų ir apskritai pakalbėsime apie patogenezę. 

Ne kartą minėjome ketveriopas kiekvieno neurozinio simp- 
tomo ištakas, atitinkančias keturis iš esmės skirtingus Žmogiško- 
sios būties matmenis. Taigi neurozė - tai ir fiziologinio proceso 


pasekmė, ir psichologinė apraiška, ir priemonė veikiant sociali- 

nių jėgų lauke, ir galiausiai egzistencijos modusas. Tik pastara- 
sis aspektas tampa atsparos tašku, taikant egzistencinės analizės 
metodą. 

Neurozę gali sukelti įvairios fiziologinės priežastys, ir kiek- 
vienu konkrečiu atveju gali ypač išryškėti kuri nors iš jų. Daž- 
niausiai tenka atsižvelgti į konstitucines (paveldėti polinkiai) ir 
būklės priežastis. Prie konstitucinių priežasčių priklauso vegeta- 
cinis labilumas ir endokrininė stigmatizacija. Neurozės atsiradi- 
mo priežastimis, susijusiomis su paciento būkle, reikėtų laikyti 
sveikimą po sunkių fizinių susirgimų arba uždelstą afektinį or- 
ganizmo rezonansą, išgyvenus stiprų šoką. Pastarosios priežas- 
tys kur kas retesnės ir, jei pasitaiko, visada tėra reikšmingos kaip 
provokuojantys veiksniai; tačiau labai tikėtina, kad nė viena kli- 
nikiniu požiūriu tikra neurozė negali atsirasti be konstitucinių, 
taigi galiausiai biologinių, veiksnių. 

Nors neurozinį simptomą galime laikyti psichologine „ap- 
raiška“ ir „priemone“, vis dėlto pirmiausia jis yra tiesioginė 
apraiška ir tik paskui — priemonė tikslui pasiekti?" Todėl neu- 
rozės atsiradimo neįmanoma paaiškinti vadinamuoju neurozi- 
nio simptomo tikslingumu, juo tegalima paaiškinti atitinkamo 
simptomo fiksaciją. Tikslingumu niekada nepaaiškinsime, kodėl 
pacientas susirgo neuroze, paaiškinsime nebent tai, kodėl jis ne- 
išsivadavo iš simptomo. Tai akivaizdžiai prieštarauja Adlerio 
individualiosios psichologijos sampratai. Anot individualiosios 
psichologijos, pradinis neurozės „uždavinys“ — sulaikyti žmo- 
gų, neleisti jam vykdyti savo gyvenimo uždavinio. Egzistenci- 
nė analizė nepripažįsta to, nepriskiria neurozei tokios tikslingos 
funkcijos, vis dėlto savo pačios psichoterapiniu tikslu laiko kaip 


tik paciento artėjimą prie jo gyvenimo uždavinio; suvokus savo 

gyvenimo uždavinį, jam bus paprasčiau ir lengviau išsivaduoti 
iš neurozės. Veikiausiai „laisvė kam“, „apsisprendimas už ką“, 
būtent apsisprendimas vykdyti savo gyvenimo uždavinį, apskri- 
tai turi užbėgti už akių „laisvei nuo“ (neurozės); kuo anksčiau 
ir kuo glaudžiau šį „pozityvų“ (logoterapinį) momentą susie- 
sime su „negatyviu“ (psichoterapiniu), tuo greičiau ir lengviau 
pasieksime terapinį tikslą. Gordonas W. Allportas iš Harvardo 
universiteto net išdrįso teigti: „True neuroses, we know, are best 
defined as stubborn selfcenteredness. No therapist can cure a 
phobia, obsession, prejudice or hostility by subtraction. He can 
assist the patient to achieve a value-system that will blanket or 
absorb the troublesome factor“ (Personality and Social Encounter, 
Boston: Beaton Press, 1960). T. y. „Kaip Žinia, tikras neurozes ge- 
riausiai apibrėžti kaip bukaprotišką susitelkimą į save. Nė vie- 
nas terapeutas negali išgydyti fobijos, įkyriųjų būsenų neurozės, 
prietaro ar priešiškumo, ką nors panaikindamas. Jis tegali padėti 
pacientui atrasti vertybių sistemą ir pasaulėžiūrą, kurios nustel- 


bia ir absorbuoja trikdantį veiksnį.“ 
1. Apie baimės neurozės psichologiją 


Remdamiesi pasirinktais pavyzdžiais, toliau aptarsime psicholo- 
ginę baimės neurozės struktūrą, kartu keletu pavyzdžių parody- 
sime, kad neurozės pagrindas nebūtinai glūdi vien psichiniame 
matmenyje. Šiuo tikslu aptarsime konkretų eritrofobijos atvejį. 
Šios neurozės fiziologinis pagrindas — vazovegetacinis regulia- 
cijos sutrikimas. Tačiau vien šis sutrikimas anaiptol nereiškia 
tikrosios neurozės; reikia, kad prisidėtų patogeninis veiksnys 


siauresne žodžio prasme, būtent psichogeninis momentas. Neu- 

rozės etiologijoje tokiu psichologiniu veiksniu dažnai tampa ko- 
kia nors psichinė „trauma“. Mūsų aptariamu eritrofobijos atveju 
šia trauma tapo toks išgyvenimas: vieną žiemos dieną jaunuolis 
iš šaltos gatvės įžengė į šiltą kavinę. Suprantama, vien to pakako, 
kad jis paraustų, žingsniuodamas prie nuolatinių lankytojų sta- 
lo, kur sėdėjo jo draugai. Tačiau vienas iš jų paskubėjo atkreipti 
visos draugijos dėmesį į tai, kaip jis nuraudo, ir atitinkamai pa- 
sišaipė. Šią akimirką buvo padėtas pagrindas tikrajai neurozei. 
Nuo tol gana silpną vegetacinį polinkį rausti, turėjusį tik „so- 
matinės parengties“ reikšmę, papildė lūkesčio baimė: kitą kar- 
tą analogiškomis aplinkybėmis jaunuolis baiminosi parausiąs, 
taigi tiesiog skatino paraudimą, kuriam dabar nereikėjo nė ano 
provokuojančio veiksnio, staigaus temperatūros pokyčio. Vos 
„Isijungęs“, toks lūkesčio baimės „mechanizmas“ negailestingai 
įsisuka: baimė gimdo simptomą, simptomas savo ruožtu skati- 
na baimę. Ratas užsidaro ir sukasi tol, kol jį išardo terapija. Iš 
principo jį gali išardyti ir gydymas medikamentais“? (ir tikrai ne 
vien kaip užmaskuota įtaiga); tačiau geriausiai ir paprasčiausiai 
eritrofobiją gydo psichoterapija. 

Pirmiausia reikia pasistengti, kad pacientas suvoktų lū- 
kesčio baimę, kaip „žmogišką“, nelaikytų jos išties „liguista“ 
ir nulemta. Suvokęs, kad minėtomis aplinkybėmis visiškai su- 
prantama lūkesčio baimė tiesiog neišvengiamai stiprina simpto- 
mą, jis nustos pervertinti šį simptomą, nustos jo baimintis, tad 
galiausiai simptomas pats išnyks, užburtas ratas bus suardytas. 
Nustojus drebėti dėl simptomo, kaip savavališko patologinio 
įvykio, nyksta ir drovumas, nukreipdavęs paciento dėmesį, fik- 
suodavęs jį į simptomą ir savo ruožtu sukeldavęs paties simp- 


tomo fiksaciją. 

Atsižvelgdami į minėtąją apžvalginę galimų patogeninių 
veiksnių schemą, aptarsime atvejus, kai fiziologinių baimės neu- 
rozės pagrindu tampa endokrininės reguliacijos sutrikimai. Ago- 
rafobijos atvejais nuolat pastebimi ir ryškūs hipertireozės požy- 
miai. Šiaip ar taip, hipertireozė arba „simpatikotonija“ liudija ir 
tam tikrą „parengtį baimei“ (Wexbergas). Toks polinkis gali tapti 
baimės neurozės pagrindu. Agorafobijos atvejais irgi dažniau- 
siai susiduriame su „traumuojančiais“ išgyvenimais, priežasti- 
niais veiksniais, išjudinusiais lūkesčio baimės laviną. Pasitaiko 
ne tik agorafobijų, už kurių slypi hipertireozė, bet ir klaustrofo- 
bijų, maskuojančių latentinę tetaniją, taip pat depersonalizacijos 
simptomų, už kurių slypi antinksčių žievės nepakankamumas. 

Svarbu ne tik parodyti pacientui lūkesčio baimę ir ją panai- 
kinti, bet ir padėti jam atsitraukti nuo tos baimės. Paprasčiausia 
tai padaryti paverčiant simptomą objektu. Pacientui tai geriau- 
siai pavyks pasitelkus savotišką autoironiją. Juk atsitraukti nuo 
simptomo, paversti jį objektu reikia tam, kad sugebėtum atsistoti 
„Šalia“ ar „virš“ baimės jausmo, o humoras labiausiai padeda 
sukurti tokią distanciją. Drįskime jį pasitelkti, kad nukenksmin- 
tume neurozinę baimę: pvz., jei agorafobijos kamuojamas paci- 
entas skundžiasi bijąs išeiti iš namų, nes gatvėje jį „ištiks apo- 
pleksija“, pasiūlome jam kaskart išeinant iš namų „pasiryžti“ su- 
smukti gatvėje smūgio ištiktam.?? Norėdami suvesti jo baimę ad 
absurdum, pasiūlome jam kaskart dar pasakyti sau: „Šitiek kartų 
esu susmukęs gatvėje, ištiktas smūgio; na, pamėginsiu dar karte- 
li.“ Tai tardamas jis iš tikrųjų suvokia, kad baimė nėra reali, kad 
ji - neurozinė, ir žengia dar vieną žingsnį, atsitraukdamas nuo 
jos. Reikia, kad ligonis vis labiau išmoktų atsistoti „virš“ simp- 


tomo, ir šį uždavinį palengvina humoras, kuriam jį skatiname, 

humoristinė elgsena, kurią jam tiesiog parodome, - juk humoras 
apskritai padeda žmogui „pakilti virš aplinkybių“. Taip skatin- 
dami ligonį persiorientuoti simptomo atžvilgiu, galime ramiai 
šypsotis; jis irgi nusišypsos, taigi jau būsime šiek tiek išlošę - jo 
paties - žaidimą!?* 

Pacientas, kurį kamuoja baimės neurozė, turi išmokti ne tik 
ką nors daryti, nepaisydamas baimės, bet ir daryti kaip tik tai, ko 
bijo, taigi pats ieškoti kaip tik tų aplinkybių, kuriomis patiria bai- 
mę. „Nieko nepešusi“ baimė „pasiduos“; juk baimė - tai biologi- 
nė aliarmo reakcija, kuria stengiamasi sabotuoti kokį nors veiks- 
mą arba išvengti aplinkybių, „baimės akimis“ keliančių grėsmę. 
Jei ligonis išmoksta veikti, nepaisydamas baimės, ši palaipsniui 
silpsta, tarsi atrofuojasi dėl neveiklumo. „Gyventi nepaisant bai- 
mės“ - tai tarsi „negatyvus“ mūsų psichoterapijos siauresne Žžo- 
džio prasme tikslas, kurį ji kartais įstengia pasiekti anksčiau, nei 
logoterapijos arba egzistencinės analizės priemonėmis pavyksta 
pasiekti „pozityvų“ tikslą „gyventi tikslo link“. 

Vis dėlto greta somatogeninių pseudoneurozių pasitaiko 
ne tik psichogeninių, bet ir mano aprašytų noogeninių neurozių. 
Toks buvo jauno vyriškio, kurį persekiojo nuolatinė baimė mirti 
nuo karcinomos, atvejis. Egzistencinė šio atvejo analizė parodė, 
kad nuolatinės ligonio mintys apie tokio pobūdžio mirtį buvo 
neatsiejamos nuo abejingumo dabartinei „gyvensenai“, gyveni- 
mo būdui; vyriškio mirties baimė iš tikrųjų buvo sąžinės baimė, 
taigi tokia mirties baimė, kurią jaučia žmogus, iššvaistęs gyveni- 
mo galimybes, užuot jas įgyvendinęs, žmogus, kuriam jo ligšio- 
linė būtis neišvengiamai atrodo beprasmė. Paciento abejingumą 
savo esminėms neįgyvendintoms galimybėms atitiko neurozinis 


ekvivalentas, perdėtai gyvas domėjimasis mirtimi. Karcinomos 

fobija jis, taip sakant, baudė save už „metafizinį lengvabūdišku- 
mą“ (Scheleris). Vadinasi, anapus tokios neurozinės baimės sly- 
pi egzistencinė baimė. Fobinis simptomas tarsi specifikuoja šią 
baimę. Egzistencinė baimė sustiprėja iki hipochondrinės fobijos, kai 
pirminė mirties baimė (= sąžinės baimė) susikoncentruoja į tam 
tikrą mirtiną ligą. Hipochondrinės neurozės atveju egzistencinė 
baimė atskyla, nukrypsta į atskirą organą. Mirtis, kurios žmogus 
bijo dėl nešvarios sąžinės, išstumiama į nesąmoningumo sritį, ir 
žmogus pradeda baimintis ne jos, o kokio nors organo ligos. 
Neuroziniam procesui apskritai būdinga egzistencinės bai- 
mės — mirties baimės ir kartu gyvenimo, kaip visumos, baimės — 
kondensacija. Regis, pradžioje visa apimanti baimė dairosi kon- 
kretaus turinio, realiai pavaduojančio „mirtį“ arba „gyvenimą“, 
„Tibinės situacijos“ reprezentanto (Jaspersas), „simbolinės repre- 
zentacijos“ (E. Strausas). Agorafobijos atveju šią reprezentacinę 
funkciją perima „gatvė“, scenos baimės atveju - „scena“. Dažnai 
ligoniai nusako savo simptomus ir negalavimus vaizdingai, ale- 
goriškai, ir šios alegorijos pateikia užuominų apie tikrąjį, egzis- 
tencinį neurozės pagrindą. Antai viena agorafobijos kamuojama 
pacientė savo baimės jausmą nusakė žodžiais: „Pojūtis toks, tar- 
si kybotum ore“; kaip tik šie žodžiai taikliausiai apibūdino jos 
dvasinę būseną. Taip, jos neurozė iš esmės buvo psichinė tokios 
dvasinės būklės išraiška. Baimės ir svaigulio priepuolius, ištik- 
davusius pacientę gatvėje, egzistencinės analizės požiūriu gali- 
me suprasti kaip „vestibuliarinę“ egzistencinės būklės išraišką; 
analogiškai viena scenos baimės kamuojama aktorė baimės iš- 
gyvenimą nusakė taip: „viskas aplink milžiniška - viskas mane 
persekioja - bijau, kad gyvenimas praeina.“ Kita ligonė visiškai 


savarankiškai nusakė savo agorafobijos išgyvenimą taip: „Daž- 

nai prieš save matau dvasinę tuštumą, tokią pat tuštumą matau 
ir erdvėje... Net nežinau, kur esu, kur noriu eiti.“ 

Tais atvejais, kai neurozinė baimė nėra vien psichologinė 
gyvenimo baimės išraiška, bet pasitelkiama kaip priemonė sie- 
kiant tikslo, pastaroji funkcija visada tėra antrinė? Kad ir kaip 
individualioji psichologija stengtųsi įrodyti priešingą dalyką, ne 
visada ši baimė tarnauja tironiškoms tendencijoms, siekiant val- 
dyti tą ar kitą šeimos narį, arba pasitelkiama kaip „ligos įteisini- 
mas“, Mėginant pasiteisinti sau ar kitiems (jei taip ir nutinka, tai 
tik antru žingsniu). Pirma ir greta tokio „netiesioginio“ (nes „an- 
trinio“ ir, antra vertus, „instrumentinio“) baimės panaudojimo, 
taigi pirma ir greta galimo neurozinės baimės, kaip perdirbimo 
(arrangement), pobūdžio, baimė visada pirmiausia yra betarpiš- 
ka psichologinė apraiška. Ne veltui Freudas „ligos išlošį“ pava- 
dino „antriniu (!) ligos motyvu“. Tačiau ir tais atvejais, kai toks 
antrinis motyvas išties yra, nepatartina tiesiog išrėžti ligoniui, 
kad neuroziniu simptomu jis tenorįs pririšti prie savęs ŽMoną 
ar seserį ir pan. Toks elgesys dažniausiai susilaukia tik protesto. 
Savotiškai šantažuodami ligonį, nuolat ir pakankamai ilgai jį įti- 
kinėdami, kad simptomas tėra ginklas giminaičiams terorizuoti, 
galime pasiekti, kad jis sukaups likusias jėgas ir šiaip taip įveiks 
simptomą, nenorėdamas daugiau girdėti tokių priekaištų. Vie- 
nu kitu psichoterapinio gydymo atveju toks kiek nekorektiškas 
elgesys buvo sėkmingas. Vis dėlto, užuot stengusis tokiu šanta- 
žu priversti pacientą „paaukoti“ simptomą ir pasveikti, kur kas 
labiau vertėtų palaukti, kol psichinė įtampa sumažės ir ligonis 
pats pamatys, kad piktnaudžiauja simptomu, naudodamas jį 
kaip priemonę tikslui, stengdamasis primesti savo valią sociali- 


nei aplinkai ar šeimai. Tikro terapinio efekto sulaukiame kaip tik 

tada, kai jis taip spontaniškai pažįsta save ir pats prisipažįsta.“ 

Jei pasitelkus egzistencinę baimės neurozės analizę pa- 
vyksta atskleisti, kad ši neurozė - tai egzistencijos modusas, štai- 
būties, žmogaus nuostatos ir dvasinio apsisprendimo būdas, iš 
karto gali startuoti logoterapija, kaip adekvati, specifinė terapija. 
Pailiustruosime tai pavyzdžiu, konkrečiu klimakterinės baimės 
neurozės atveju. Somatogenine susirgimo priežastimi tapo en- 
dokrininis pusiausvyros sutrikimas, tačiau tikrosios jo ištakos 
glūdėjo dvasiniame, egzistenciniame matmenyje: pacientė pa- 
tyrė gyvenimo krizę, kaip egzistencinę, kaip neigiamo balanso 
dvasios srityje grėsmę. Ši graži moteris buvo labai visuomenės 
išpaikinta, dabartinė jos gyvenimo atkarpa jau negalėjo teikti 
erotinio pripažinimo, todėl reikėjo sugebėti „gyvuoti“ nykstant 
grožiui. Erotiniu požiūriu šios moters dainelė buvo sudainuota; 
staiga ji pasijuto neturinti gyvenimo tikslo, gyvenimo turinio, 
visa jos būtis jai pasirodė beprasmiška. „Rytais atsikeliu ir klau- 
siu savęs: o šiandien kas? Ir atsakau: šiandien nieko...“ Moterį 
apniko baimė. Neturėdama jokio gyvenimo tikslo, negalėdama 
sukurti turiningo gyvenimo, ji buvo priversta įsileisti į savo gy- 
venimą baimę. 

Vadinasi, reikėjo atrasti savo gyvenimo turinį, atrasti jo 
prasmę ir kartu save, savastį, vidines galimybes anapus eroti- 
nės sėkmės ir socialinio pripažinimo. Pacientė turėjo nusigręžti 
nuo baimės ir atsigręžti į uždavinius. Jau sakėme, kad šį „pozity- 
vų“ egzistencinės analitinės logoterapijos tikslą galima pasiekti 
anksčiau, nei pasiekiamas „negatyvus“ bet kokios psichoterapi- 
jos siaurąja žodžio prasme tikslas; tam tikromis aplinkybėmis 
„pozityvų“ tikslą pasiekęs ligonis tiesiog savaime išsivaduoja iš 


neurozinės baimės, nes ši netenka egzistencinio pagrindo. Juk 

neurozinė baimė, kaip egzistencinė baimė, tampa nereali, kai 
tik pavyksta atrasti gyvenimo prasmės pilnatvę, taigi kai baimei 
tiesiog nelieka vietos ir, kaip spontaniškai prasitarė ta pacientė, 
„nelieka laiko“. Taigi šį konkretų žmogų konkrečiomis jo gyve- 
nimo aplinkybėmis reikėjo pavedėti prie ypatingo ir nepakarto- 
jamo gyvenimo uždavinio. Pacientė turėjo „tapti tuo, kas ji yra“; 
juk ji irgi regėjo „paveikslą to, kuo privalo tapti“; netapus tuo, 
„ramybė nebuvo visiška“, pasak Rūckerto. Klimakterinė krizė 
turėjo tapti atgimimu „iš dvasios“ — toks buvo logoterapijos užda- 
vinys; O psichoterapeutui teko, anot Sokrato, pribuvėjo vaidmuo. 
Juk primesti pacientui kokius nors uždavinius reikštų amato 
klaidą. Sakėme, kad egzistencinei analizei, priešingai, svarbu pa- 
vedėti pacientą iki savarankiško atsakingumo. 

Ši pacientė sugebėjo atrasti „savo“ uždavinį. Visiškai atsi- 
dėjus naujam gyvenimo turiniui, atsiduodant naujai būties pra- 
smei ir išgyvenant išsipildymą ne tik gimė naujas žmogus, bet 
ir išnyko visi neuroziniai simptomai. Nors klimakterinės prie- 
žastys niekur nedingo, išnyko visi funkciniai širdies pojūčiai — 
pacientę kamavęs smarkus širdies plakimas ir nerimastingumo 
pojūtis širdies srityje. Taigi paaiškėjo, kad ši kardioneurozė, šis 
„nerimastingumas“ iš esmės liudijo dvasios nerimą, pacientės 
nuojautą, kad ji nėra „išganyta“. Inguietum est cor nostrum*, pasak 
Augustino; nerami buvo ir pacientės širdis, kol įstengė nurimti, 
kai ji suvokė ypatingą ir nepakartojamą savo gyvenimo uždavi- 


nį, suvokė atsakomybę ir įsipareigojimą šiam uždaviniui. 


* Nerami mūsų širdis (lot. - Vert.). 

2. Apie įkyriųjų būsenų neurozės psichologiją 


Net ir tyrėjai, iš esmės linkę laikytis psichogenezės koncepcijos 
ir simpatizuojantys psichoterapijai (Wexbergas ir kiti), teigė, kad 
įkyriųjų būsenų neurozės pagrindas somatinis. Antai persirgus 
encefalitu daugybė ligos apraiškų labai primena įkyriųjų būsenų 
neurozės simptomus. Taip iš formos panašumo buvo klaidingai 
kildinamas esmės tapatumas. Negana to, įkyriųjų būsenų neu- 
rozės pagrindu galiausiai imta laikyti ne tik konstitucinį, bet ir 
procesinį veiksnį. Priimti šią prielaidą ypač paskatino tie atvejai, 
kai liga įgaudavo perdėm progresuojantį arba fazinį pobūdį. Vis 
dėlto pirmuoju atveju galima užmaskuota šizofrenija, o antruo- 
ju - užmaskuota melancholija. Tačiau net ir nelaikydami psicho- 
zinių procesų fiziologiniu įkyriųjų būsenų neurozės simptomų 
pagrindu, psichiatrai vis tiek iškeldavo į pirmą planą likimo mo- 
mentą, nors ir kita prasme, būtent kaip konstitucinę psichopatiją. 
Kalbėdavo apie „anankastinį sindromą“, kaip anankastinės psi- 
chopatijos išraišką. Ši buvo laikoma įgimtu įkyriųjų būsenų neu- 
rozės elementų; jai priskyrė ir savą paveldimą radikalą (erbbio- 
logisches Radikale), pasižymintį ypatingu, būtent dominantiniu, 
paveldimumu. Galiausiai siekiant pabrėžti biologinį nulemtumą 
buvo pasiūlyta vartoti terminą „įkyriųjų būsenų liga“, o ne „įky- 
riųjų būsenų neurozė“. 

Manome, kad tokie samprotavimai palyginti nesvarbūs te- 
rapijos požiūrių; juolab manome, kad pabrėžiant nulemtus įky- 
riųjų būsenų neurozės momentus psichoterapija nei atleidžiama 
nuo savo pareigų, nei praranda savo šansus. Juk anankastinė 


psichopatija reiškia tik polinkį tam tikroms būdo ypatybėms: pe- 

dantiškumui, ypatingam tvarkos pomėgiui, fanatiškam švaros 
poreikiui ar skrupulingumui. Nuo šių savybių nekenčia nei pats 
subjektas, nei aplinkiniai. Jos tėra dirva, kurioje gali suvešėti, ta- 
čiau anaiptol nebūtinai suveši tikroji įkyriųjų būsenų neurozė. 
Net ir tada, kai tokios konstitucijos pagrindu iš tikrųjų susergama 
neuroze, žmogiškosios laisvės pagrindas išlieka: žmogaus nuos- 
tata, jo santykis su psichopatiniais polinkiais iš esmės laisvi, taigi 
nėra nulemti kaip patys polinkiai arba, vartojant Erwino Strauso 
terminą, nėra „kūriniški“. Vadinasi, kiek pirminė įkyriųjų būse- 
nų neurozės priežastis nėra psichinė, taigi kiek įkyriųjų būsenų 
neurozė nėra psichogeninė, kalbama tik apie polinkį, o ne apie 
tikrą ligą. Šis polinkis savaime visiškai formalus; kad įkyriųjų 
būsenų neurozė pasireikštų, reikia papildomų aplinkybių, tam 
tikro turinio, kuris, suprantama, tampa psichogeniniu veiksniu. 

Tai sakydami anaiptol netvirtiname, kad terapijos vožiūriu 
veiksminga ar bent rekomenduotina atskleisti konkretaus turinio 
psichogenezę. Priešingai, pernelyg gerai žinome, kaip pavojinga 
gilintis į atitinkamų simptomų turinį. Mūsų manymu, kaip tik 
įkyriųjų būsenų neurozės atvejais tiesiog neleistina gydyti pavie- 
nį simptomą. Antai hipnoze gydant šizofrenikus, šie gali pasijusti 
veikiami; taikyti melancholikams individualiąją (Adlerio) psicho- 
logiją su jai būdingais priekaištais dėl afektų, kaip galios instru- 
mentų, naudojimo prieš giminaičius, reikštų pilti vandenį ant to- 
kių pacientų priekaištų sau malūno; analogiškai įkyriųjų būsenų 
neurozės atvejais nuodugnus simptomų gvildenimas tik skatintų 
įkyriuosius vaizdinius. Nuo tokio simptominio (arba simptomų) 
gydymo reikėtų skirti paliatyvinį gydymą pasitelkiant logotera- 
piją. Šiai svarbu gydyti ne atskirą simptomą ar ligą, kaip tokią; 
svarbu gydyti įkyriųjų būsenų neurotiko Ego, keisti jo nuostatą į 

įkyriųjų būsenų neurozę. Juk kaip tik ši nuostata konstitucinį su- 
trikimą pavertė klinikiniu simptomu. Šią nuostatą bent jau leng- 
vesniais atvejais arba ankstyvoje stadijoje įmanoma pakoreguoti. 
Persiorientuoti visiškai įmanoma, kol pati nuostata dar neįgavo 
to specifinio nelankstumo, būdingo įkyriųjų būsenų neurozei, tai- 
gi kol susirgimas dar „neinfiltravo“ pačios nuostatos. 

Jau atliekant įkyriųjų būsenų neurozės psichoterapiją siau- 
resne prasme kyla uždavinys perorientuoti paciento nuostatą 
neurozės, kaip visumos, atžvilgiu. Toks bendras perorientavi- 
mas turi vykti panašiai, kaip ir anksčiau aprašytais baimės neu- 
rozės atvejais. Pirmiausia irgi reikia „atsitraukti nuo simptomo“. 
Ir fobijos, ir įkyriųjų būsenų neurozės atvejais psichoterapeutas 
turi siekti, kad pacientas atsipalaiduotų, kad sušvelnėtų jo ben- 
dra laikysena neurozės atžvilgiu. Juk kaip tik įnirtingos paciento 
grumtynės su įkyriaisiais vaizdiniais stiprina „įkyrybę“. Veiks- 
mas sukelia atoveiksmį: kuo labiau pacientas atakuoja įkyriuo- 
sius vaizdinius, tuo įkyresni jie tampa, tuo labiau neįveikiami 
atrodo. Dar Erwinas Strausas teigė, kad labiausiai pacientui 
praverčia šaltakraujiškumas ir humoras. Mūsų psichoterapinis 
metodas leidžia pasitelkti abu šiuos veiksnius kartu. Autoironija, 
kuriai skatinome baimės neurozės kamuojamą pacientą, padeda 
ir įkyriųjų būsenų neurotikui įveikiant įkyriuosius būgštavimus. 
Antai vienas ligonis nuolat būgštavo netyčia apgavęs tramvajaus 
konduktorių arba pardavėją - sumokėjęs keletu grašių mažiau. 
Netrukus šis ligonis, vos pradėjęs panašiai būgštauti, tardavo 
sau: „Ką? Tik keletą grašių? Ne, nusukau tūkstantį šilingų ir nu- 
suksiu dar daugiau; pasistengsiu apmauti vis daugiau žmonių, 
nusukdamas vis didesnes sumas!“ 


Vis dėlto tik nebijodamas įkyriųjų vaizdinių pacientas 

įstengs nesigrumti su tomis įkyrybėmis. Tačiau pacientai dažnai 
pervertina įkyriųjų būsenų neurozės simptomus, laikydami juos 
psichozės pranašais ar net požymiais, taigi neišvengiamai bai- 
minasi įkyriųjų vaizdinių. Todėl pirmiausia reikia panaikinti šią 
gresiančios psichozės baimę, galinčią sustiprėti iki fobijos. Su- 
kurti svarbų, savaime vaisingą ir gydantį atstumą tarp paciento 
ir jo simptomo pavyksta tik tada, kai pacientas nustoja drebėti 
dėl įkyriųjų būsenų neurozės. Tik sumenkinę neurozę jo akyse 
galime pasiekti, kad ligonis sugebėtų ją šiek tiek ignoruoti ir 
veikti, nepaisydamas jos. Jei pacientas jaučia psichozės baimę, 
patartina ją visiškai objektyviai apsvarstyti; galima nurodyti jam 
Pilczo ir Stengelio darbus, kuriuose pabrėžiamas savotiškas įky- 
riųjų būsenų neurozės ir psichozinio susirgimo antagonizmas, 
t. y. teigiama, kad kaip tik įkyriųjų būsenų neurozės kamuojamas 
pacientas turi imunitetą psichozėms, nepaisant įkyriųjų būgšta- 
vimų ar net kaip tik dėl jų. Galima ramiai paaiškinti, kad kartą 
atliekant statistinį tyrimą apie įkyriųjų būsenų neurozių eigą vie- 
nas iš klausimų buvo „įkyriųjų būsenų neurozės perėjimas į psi- 
chozę“, kurio taip bijo ligonis; psichoterapeutų kongrese buvo 
perskaitytas referatas, grindžiamas šio statistinio tyrimo duome- 
nimis, ir atsakymu į šį klausimą buvo paguodžiantis nulis. 

Taigi paklausiame paciento, ar jis nėra linkęs pakartotinai 
tikrinti, užsuko ar ne dujų čiaupą, užrakino ar ne duris; vos pa- 
cientas nustebęs sutinka, itin rimta mina, tarsi skelbdami mir- 
ties nuosprendį paaiškiname: „Žinote, išprotėti gali bemaž kie- 
kvienas Žmogus; išimtį tesudaro Žmonės, atsparūs beprotybei, 
būtent tokie, kuriems būdingos neurozinės įkyriosios būsenos, 
taigi žmonės, linkę įvairiems įkyriems būgštavimams ar net ken- 


čiantys nuo jų; anksčiau minėti tipiški įkyrieji būgštavimai - tai 

vadinamosios įkyraus kartojimo ir kontroliavimo būsenos. Todėl 
esu priverstas paneigti Jūsų iliuziją: kad ir kaip stengtumėtės, 
nors ir ant galvos atsistotumėte, Jūs tiesiog negalite išprotėti, 
kaip tik Jūs negalite!“ Šitaip pakalbėjęs su pacientu, rodos, iš- 
girsti, kaip nuo jo širdies dardėdamas nusirita akmuo. 

Vis dėlto įkyriųjų būsenų neurozės kamuojamus pacientus 
baugina ne tik tai, kad neurozė gali peraugti į psichozę; jie bai- 
minasi, pvz., kad vieną dieną gali neatsispirti savižudiškiems ar 
žudikiškiems impulsams, nepajėgti jų įveikti. Siekdami panai- 
kinti tokias nuostolingas pacientų grumtynes su įkyriaisiais im- 
pulsais, pirmiausia turime objektyviai paneigti šį būgštavimą. 

Psichinė įtampa labai susilpnėja jau vien panaikinus nepa- 
grįstą paciento psichozės baimę; negana to, dabar Ego nesistengs 
priešintis įkyrybei ir kartu neskatins jos spaudimo. Šitaip suma- 
žinti įtampą būtina prieš imantis bet kokios tolesnės psichotera- 
pijos, taip pat ir logoterapijos, o tam neretai reikia, kad visiškai 
pasikeistų paciento požiūris į ligą: jei liga turi nulemtą branduo- 
lį, pacientas turi išmokti priimti įkyriųjų būsenų neurozę kaip 
likimo skirtą, kad psichopatinio konstitucinio branduolio ne- 
papildytų nebūtina psichogeninė kančia. Pacientas turi išmokti 
susitaikyti su tais minimaliais charakterio polinkiais, kurių iš ti- 
krųjų neįmanoma paveikti psichoterapijos metodais. Kuo labiau 
pavyks jį išmokyti savotiškos amor fati*, tuo mažiau liks povei- 
kiui nepasiduodančių nulemtų simptomų. 

Vienas vyriškis, kurį penkiolika metų kamavo sunki įkyrių- 
jų būsenų neurozės forma, gydymo tikslais keliems mėnesiams 
atvyko iš gimtinės į didmiestį. Jis praėjo psichoanalizės kursą, 
kuris nebuvo sėkmingas jau vien dėl pernelyg trumpo laiko. Da- 


* Likimo meilės (lot. - Vert.). 

bar jis ruošėsi grįžti namo, bet tik tam, kad sutvarkytų šeimos ir 
verslo reikalus, o paskui nusižudytų. Tokia neviltis jį apėmė, kai 
tariamai pasitvirtino, kad liga nepagydoma. Likus kelioms die- 
noms iki išvykimo, draugų spaudžiamas jis susirado dar vieną 
gydytoją. Šis, atsižvelgdamas į laiko stygių, išsyk atsižadėjo bet 
kokios analizės ir apsiribojo pamėginęs pakeisti ligonio nuos- 
tatą įkyriųjų būsenų neurozės atžvilgiu. Taip sakant, pamėgino 
sutaikyti ligonį su savo liga. Šį mėginimą grindė giliu paciento 
religingumu. Gydytojas pasiūlė priimti ligą, kaip „Dievo pagei- 
daujamą“, likimo skirtą, su kuria nereikėtų vaidytis, kurios ne- 
paisant reikėtų gyventi Dievui patinkantį gyvenimą. Netrukus 
įvykusio vidinio persiorientavimo efektas apstulbino patį gy- 
dytoją: jau per antrą psichoterapijos seansą ligonis pasakė pirmą 
kartą po dešimties metų ištisą valandą nepatyręs įkyriųjų vaizdi- 
nių; paskui, po kelionės, kurios nebuvo galima nukelti, pranešė, 
kad būklė taip pagerėjo, jog jis jaučiasi bemaž pasveikęs. 
Siekiant pakoreguoti klaidingą psichinę laikyseną, būtent 
panaikinti įnirtingas grumtynes su įkyriaisiais vaizdiniais, ligo- 
niui užteko paaiškinti du dalykus: kad jis nėra atsakingas už įky- 
riąsias „idėjas“, antra vertus, kad jis visiškai atsakingas už savo 
santykį su šiomis idėjomis. Kaip tik šis santykis padaro nemalo- 
nias idėjas tokias kankinamas, jei pacientas „įsivelia“, mintyse jas 
pratęsdamas arba iš baimės nuolat su jomis grumdamasis. Ir čia 
„negatyvią“ psichoterapinę gydymo komponentę turi papildyti 
„pozityvi“ logoterapinė komponentė. Taip pacientas pagaliau iš- 
moks gyventi prasmės kupiną gyvenimą, nepaisydamas įkyriųjų 
būsenų neurozės. Juk akivaizdu: atsigręžus į konkretų gyvenimo 


uždavinį, lengviau nusigręžti nuo įkyriųjų idėjų. 

Fenomenologinė išgyvenimų, 


būdingų įkyriųjų būsenų neurozei, analizė 


Įkyriųjų būsenų neurozės atvejais taikoma ne tik bendroji, 
bet ir specialioji logoterapija, orientuota į specifinę įkyriųjų bū- 
senų neurotiko dvasinę laikyseną ir mėginanti pakoreguoti jam 
būdingą pasaulėžiūrą, su kuria netrukus susipažinsime. Šią pa- 
saulėžiūrą suprasti mums padės specialioji egzistencinė įkyriųjų 
būsenų neurozės analizė. Ją reikia pagrįsti nešališka fenomeno- 
logine įkyriosios būsenos išgyvenimo analize. 

Kas atsitinka įkyriųjų būsenų neurotikui, kurį kamuoja, 
pvz., abejonių manija? Tarkime, jis suskaičiuoja 2* 2=4. Konkre- 
čiu atveju galima parodyti, kad prieš pradėdamas abejoti jis žino, 
jog suskaičiavo teisingai; vis dėlto tuoj pat kyla abejonė. „Turiu 
suskaičiuoti dar kartą, — sako toks ligonis, - nors žinau, kad su- 
skaičiavau gerai.“ Vadinasi, emociniu lygiu jis patiria savotišką 
neužbaigtumą! Normalus žmogus patenkintas atitinkamais savo 
mąstymo aktų rezultatais tiek, kad jam daugiau nebereikia nie- 
ko klausinėti, o įkyriųjų būsenų neurozės kamuojamam žmogui 
stinga paprasto pojūčio, lydinčio mąstymo aktą, pojūčio, kuris 
šiuo atveju, suskaičiavus 2 * 2 = 4, būtų toks: „taip ir yra“. Nor- 
malus Žmogus patiria akivaizdumą, o įkyriųjų būsenų neurozės 
paveiktam mąstymui stinga kaip tik akivaizdumo pojūčio. Va- 
dinasi, galime kalbėti apie nepakankamą akivaizdumo pojūtį. 
Normalus žmogus tarsi pritemdo „iracionalią liekaną“, savaip 
neatsiejamą nuo kiekvieno mąstymo akto rezultato, net atlikda- 
mas daug sudėtingesnes skaičiavimo operacijas ar kitokius mąs- 
tymo aktus, o įkyriųjų būsenų neurotikas negali išsivaduoti nuo 


šios „iracionalios liekanos“ ir mąstyti toliau, nepaisydamas jos: 

nepakankamą akivaizdumo pojūtį atitinka bet kokios „iracionalios 
liekanos“ netoleravimas. Įkyriųjų būsenų neurotikui nepavyksta 
jos pritemdyti. 

Kaip įkyriųjų būsenų neurotikas reaguoja į „iracionalią 
liekaną“? Pakartotiniu mąstymo aktu mėgina ją įveikti, tačiau, 
savaime suprantama, niekada neįstengia visiškai eliminuoti. To- 
dėl jis priverstas stengtis naikinti „iracionalią liekaną“ vis nau- 
ju mąstymo aktu, nors kaskart tegali ją sumažinti. Šis procesas 
primena veikiantį oro siurblį, kaip žinia, turintį „negyvą tūrį“, 
taigi niekada negalintį sukurti tikro vakuumo, tik kaskart tam 
tikru procentu sumažinantį siurbiamo indo oro kiekį: patraukus 
stūmoklį pirmą kartą, oro kiekis sumažėja, tarkime, maždaug 
dešimtadaliu, antrą kartą - šimtadaliu ir t. t. Galiausiai visiškai 
bergždi bandymai toliau darbuotis stūmokliu atitinka įkyriųjų 
būsenų neurozės įkyriąją kartojimo būseną. Patikrinęs mąsty- 
mo rezultatą, įkyriųjų būsenų neurotikas pasijus kiek tikresnis; 
tačiau nepasitikėjimo likutis išliks ir atsiras kaskart, kad ir kaip 
smarkiai, kad ir kaip dažnai įkyriosios kartojimo būsenos užval- 
dytas neurotikas stengtųsi panaikinti šį likutį. Jis tęsia tokias pa- 
stangas, kol išsenka ir sutelkia paskutines jėgas miglotam credo, 
visiškai amnestijai, atsisakydamas sukti galvą (iki kito karto). 

Sutrikusį akivaizdumo pojūtį, kaip kognityvinį įkyriųjų bū- 
senų neurozės momentą, atitinka sutrikęs pasitikėjimas instinktais 
priimant sprendimus. Tolesnė fenomenologinė išgyvenimų, bū- 
dingų įkyriųjų būsenų neurozei, analizė rodo, kad neurozė su- 
griauna tą pasitikėjimą instinktais, kuris sveikam Žmogų padeda 
atliekant banalius sprendimus kasdieniame gyvenime. Pasitikė- 
jimas instinktais kasdieniame gyvenime normaliam žmogui pavaduoja 


atsakomybės suvokimą; pastarąjį jis patausoja didžiosioms valandoms 

gyvenimo kryžkelėse, ir net tada šis pasitikėjimas išlieka veiksmingas 
iracionalia forma: kaip sąžinė! O įkyriųjų būsenų neurotikas abi jam 
būdingas afektų (tfhymopsychische) kliaudas, akivaizdumo pojū- 
čio ir pasitikėjimo instinktais sutrikimus, bando kompensuoti 
ypatingu sąmoningumu ir ypatingu sąžiningumu. Taigi perdė- 
tas jo sąžiningumas ir perdėtas sąmoningumas - tai noopsichinė 
hiperkompensacija (jei pasinaudosime žinoma Stransky antiteze 
„Nnoopsichė - timopsichė“ (Noopsyche - Thymopsyche). Pažeistas 
emocinis pasitikėjimas pažinimo ir sprendimo srityse pastūmėja 
įkyriųjų būsenų neurotiką į perdėtą savikontrolę. Ši paskatina 
kompensacinį absoliutaus pažinimo ir sprendimo troškimą, t. y. 
absoliučiai tikro pažinimo ir absoliučiai moralaus sprendimo sie- 
kį. Taip pat sąžiningai ir sąmoningai, kaip normalus Žmogus ren- 
kasi daugių daugiausia profesiją ar sutuoktinį, įkyriųjų būsenų 
neurozės kamuojamas žmogus rakina buto duris ar meta laišką 
į pašto dėžutę. Jau žinome, kad perdėtas sąmoningumas ir paaš- 
trėjusi savistaba savaime gali trukdyti. Sąmoningumo hipertro- 
fija, būdinga įkyriųjų būsenų neurotikui ir lydinti jo pažinimo 
ir sprendimo aktus, neleidžia jam įgyti to „sklandaus stiliaus“, 
kuriuo gyvena, mąsto ir veikia sveikasis. Pėsčiasis suklups, per- 
nelyg sutelkęs dėmesį į ėjimo aktą, užuot dėmesio centre laikęs 
tikslą. Perdėtai sąmoningai žmogus gali nebent pradėti aktą, ta- 
čiau neįstengs jo atlikti kaip tik dėl perdėto sąmoningumo. 
Perdėtas sąmoningumas ir perlenktas sąžiningumas - du 
tipiški įkyriųjų būsenų neurotiko charakterio bruožai, kurių 
priežastys gali siekti emocinį asmenybės pamatą. Todėl vienas 
iš terapinių uždavinių - padėti įkyriųjų būsenų neurotikui atgauti 
akivaizdumo pojūtį ir pasitikėjimą instinktais, glūdinčius giluminiuo- 
se emociniuose asmenybės sluoksniuose, išmokyti jį pasikliauti dar 

tebesančiomis akivaizdumo pojūčio ir pasitikėjimo instinktais 
liekanomis. 

Sakėme, kad įkyriųjų būsenų neurotikas siekia absoliutaus 
tikrumo pažindamas ir spręsdamas. Jis trokšta, kad viskas būtų 
tikra šimtu procentų, visada siekia absoliuto, totalumo. Erwinas 
Strausas pabrėžė, kad įkyriųjų būsenų neurotikas nuolat jaučiasi 
esąs akistatoje su „pasauliu, kaip visuma“. Galėtume pridurti: jis 
kenčia nuo pasaulio visumos naštos tarsi Atlantas. Įkyriųjų bū- 
senų neurotikas perdėtai kenčia dėl to, kad žmogaus pažinimas 
niekada nebūna objektyvus, o žmogaus sprendimas - visada 
šiek tiek abejotinas! 

Strausas pabrėžė dar ir tai, kad sveikas žmogus — priešin- 
gai įkyriųjų būsenų neurotikui - regi dalinius pasaulio aspektus, 
perspektyvinį pasaulio vaizdą. Ir čia norėtume pridurti: vertybės 
kaskart asmeniškos, tačiau kaip tik todėl įpareigojančios. Tačiau 
įkyriųjų būsenų neurotiko pasaulėvaizdyje yra akloji dėmė, dėl 
kurios bet kokia konkretybė tampa neregima. Vis dėlto, priešin- 
gai Strausui, manome, kad šią dvasinę skotomą įmanoma nu- 
šviesti: toliau matysime, kad specifinė logoterapija, pasitelkda- 
ma dalykiškus argumentus, pajėgi pakoreguoti įkyriųjų būsenų 
neurotikui būdingą pasaulėžiūrą, visur reikalaujančią šimtaprocenti- 
nio tikrumo. 

Galiausiai Strausas teigia, kad įkyriųjų būsenų neurotikas 
nesugeba gyventi „laikinumo“ aplinkybėmis, kurios tiesiog neat- 
siejamos nuo žmogaus gyvenimo. Čia norėtume priminti specifi- 
nę nekantrą, būdingą tokiam neurotikui. Vadinasi, jis netoleruoja 
ne tik „iracionalios“ mąstymo akto „liekanos“, jam nepriimtina 
ir būties bei privalomybės įtampa. Galbūt kaip tik tuo grindžiamas 


„troškimas prilygti Dievui“, apie kurį kalbėjo Alfredas Adleris ir 

kuris priešingas „kūrinio“ netobulumo pripažinimui. Pripažinti 
šį netobulumą reiškia pažinti tą būties ir privalomybės įtampą, 
kuriai pavaldus žmogus, kaip toks. 

Mūsų manymu, Strauso teiginį, kad įkyriųjų būsenų neuro- 
tikas neįstengia gyventi laikinumo aplinkybėmis, reikėtų papil- 
dyti sakiniu: įkyriųjų būsenų neurotikas negali mąstyti atsitik- 
tinumo aplinkybėmis. Laikinumą jam turi pakeisti galutinumas, o 
atsitiktinumą - apibrėžtumas. Vadinasi, totalią pretenziją būti šim- 
tu procentų tikram pragmatiniu lygiu kaskart atitinka tokia pati 
pretenzija kognityviniu lygiu. 

Galiausiai egzistencinės analizės perspektyva rodo, kad 
įkyriųjų būsenų neurozės esmė - faustiškojo siekio iškraipymas. 
Savąja valia kiekvienoje srityje siekti absoliuto, savuoju siekiu 
būti šimtu procentų tikram įkyriyjų būsenų neurotikas — tai tarsi 
nenusisekęs Faustas, žmogiškai „tragiškas“ ir liguistai „liūdnas“. 

Matėme, kad baimės neurozės atveju pasaulio baimė kon- 
densuojasi, virsdama fobine sistema. Panašią analogiją aptinka- 
me ir įkyriųjų būsenų neurozės atveju. Neįstengdamas visiškai 
įgyvendinti totalios pretenzijos, įkyriųjų būsenų neurotikas pri- 
verstas nukreipti ją į vieną ypatingą gyvenimo sritį. Neįmanoma 
būti šimtu procentų tikram visada ir visur, todėljis apsiriboja vie- 
na sritimi, kurioje šis siekis atrodo įgyvendinamas (pvz., įkyriai 
plauna rankas). Sritis, kurioje įkyriųjų būsenų neurotikas dau- 
gmaž įgyvendina savo valią siekti absoliutumo, namų šeiminin- 
kei gali būti namų ūkis, intelektinio darbo atstovui - tvarka ant 
rašomojo stalo, hormme d petit papier* - programų ir išgyvenimų 
užsirašinėjimas, biurokrato tipui - absoliutus punktualumas ir t. 
t. Taigi įkyriųjų būsenų neurotikas kaskart apsiriboja tam tikru 


* Popierėlio žmogui (pranc. - Vert.). 

štai-būties sektoriumi; šiame sektoriuje - pars pro toto - jis mėgi- 
na įgyvendinti totalią pretenziją?" Fobija suteikia konkretų turinį 
pasaulio in toto baimei (kuri būdinga pasyvesnio tipo žmogui) 
ir nukreipia ją į konkretų objektą, o įkyriųjų būsenų neurozės 
simptomas (būdingas aktyvesnio tipo žmogui) jo valią formuoti 
pasaulį pagal savo paveikslą nukreipia į atskirą gyvenimo sritį. 
Vis dėlto ir įkyriųjų būsenų neurotikui totalią pretenziją pavyks- 
ta įgyvendinti tik fragmentiškai arba fiktyviai, negana to, visada 
savo natūralumo - „kūriniškumo“ - kaina. Todėl jo siekis atrodo 
kažkoks nežmoniškas. Įkyriųjų būsenų neurotikas vengia „taps- 
mo tikrovės“ (Strausas), niekina realybę, kurią sveikas žmogus 
paverčia egzistencinės laisvės tramplynų; ir savo gyvenimo už- 
davinį jis ketina spręsti fiktyviai. 

Tikrumo siekis, būdingas ir įkyriųjų būsenų neurotikui, ir 
baimės neurotikui, tarsi nukrypęs, „pasuktas atgal“, reflektuo- 
jamas, paženklintas subjektyvizmo, jei ne psichologizmo. Kad 
geriau tai suprastume, pasiremkime sveiko Žmogaus tikrumo 
siekiu. Pastarojo turinys — tiesiog tikrumas. Neurotiškam Žžmo- 
gui tokio tikrumo nepakanka, jis nesitenkina miglotu bet kokios 
kūrinio būties tikrumu. Jis savaip „išsigandęs“, todėl jo tikrumo 
siekis forsuotas. Taip atsiranda valia siekti absoliutaus tikrumo. 
O šią valią baimės neurotikas nukreipia į apsisaugojimą nuo 
katastrofų. Tačiau absoliučiai apsisaugoti neįmanoma, todėl 
baimės neurotikas priverstas apsiriboti vien saugumo jausmu. 
Tačiau kartu jis nusigręžia nuo objektų ir daiktų pasaulio ir at- 
sigręžia į subjektyvias būsenas: neurozinės baimės kamuojamos 
egzistencijos vieta nėra pasaulis, teikiantis vidutiniam Žmogui 
kasdienę ramybę, kuria šis ir pasitenkina, esant santykinai nejį- 


tikimai katastrofos galimybei, - baimės neurotikas trokšta, kad 

katastrofa būtų absoliučiai neįmanoma. Tačiau valia siekti ab- 
soliutaus saugumo skatina paversti šį jausmą savotišku kulto 
objektu; juk juo grindžiamas nusigręžimas nuo pasaulio - tai 
savotiškas nuopuolis, sukeliantis nešvarios sąžinės jausmą, savo 
ruožtu reikalaujantį kompensacijos, kuri baimės neurotikui įma- 
noma tik nežmoniškai perdedant reflektuojantį subjektyvistinį 
saugumo siekį. 

Taigi baimės neurotikui rūpi absoliučiai apsisaugoti nuo 
katastrofos, ir šį siekį jis priverstas iškraipyti, paversti forsuotu 
saugumo jausmo siekiu, o įkyriųjų būsenų neurotikui svarbu ab- 
soliučiai tikrai pažinti ir spręsti; tačiau ir pastarasis savąjį tikru- 
mo siekį atsieja nuo atsitiktinumo ir laikinumo, būdingo „kūri- 
nio“ štai-būčiai, subjektyvistiškai iškraipo ir paverčia įnirtingu 
„šimtaprocentinio“ tikrumo jausmo siekiu. Čia ir atsiskleidžia 
tragiškas bergždumas: matėme, kad pasmerktas žlugti „faustiš- 
kas“ neurotiko siekis būti absoliučiai tikram, juolab pasmerktas 
ir jo siekis jaustis absoliučiai tikram. Šis jausmas išnyksta tą pa- 
čią akimirką, kai atsiranda jo intencija (o ne pats jausmas, kaip 
gryna konkrečių aktų pasekmė). Žmogus nepajėgus pasiekti nei 
visiško saugumo, nei tikrumo; tačiau kaip tik absoliutaus tikru- 
mo jausmas bene labiausiai nepasiduoda įnirtingoms įkyriųjų 
būsenų neurotiko pastangoms. Apibendrindami galime pasaky- 
ti: normalus Žmogus nori gyventi daugmaž saugiame pasaulyje, 
o neurotikas siekia absoliutaus saugumo jausmo. Normalus žmo- 
gus nori atsiduoti mylimam Tu, o seksualinis neurotikas siekia 
orgazmo, ir atitinkamai sutrinka jo potencija. Normalus žmogus 
nori „tarsi atsitiktinai“ pažinti pasaulio fragmentą, o įkyriųjų 
būsenų neurotikui reikia akivaizdumo jausmo, jis siekia jo, kaip 


tokio, ir atitinkamai įsitraukia į progresus in infinitum. Galiausiai 

normalus Žmogus egzistenciškai atsako už konkrečią štai-būtį, o 
įkyriųjų būsenų neurozės kamuojamas skrupulingasis tenori tu- 
rėti švarios sąžinės jausmą - ir, žinoma, absoliutų: taigi nori dau- 
giau, nei gali pageidauti žmogus, ir kartu mažiau, nei Žmogus 
gali atlikti. 

Vadinasi, įkyriųjų būsenų neurozė puikiai iliustruoja laisvės 
ir priklausomybės priešybę, būdingą neurozei apskritai. Veika- 
le apie įkyriųjų būsenų neurozės psichologiją Erwinas Strausas 
apibūdino įkyriųjų būsenų neurotiko charakterį kaip daugmaž 
neatsiejamą nuo „kūriniškumo“. Negalime su tuo sutikti, nema- 
nome, kad charakterio raidą išreikštos įkyriųjų būsenų neurozės 
link neišvengiamai nulemia likimas. Priešingai, manome, kad 
visiškai įmanoma savotiška psichinė ortopedija. Jau minėjome, kad 
ši „psichagogika“ būtina, mokant įkyriųjų būsenų neurotiką sa- 
vybių, kurių jam esmingai trūksta, būtent humoro ir šaltakrau- 
jiškumo. Tirdamas įkyriųjų būsenų neurozę, Strausas vienas pir- 
mųjų atskleidė egzistencines jos ištakas, ir tai - nepaneigiamas 
jo nuopelnas; jis tik nepastebėjo, kad ir gydyti įkyriųjų būsenų 
neurozę galima dvasios priemonėmis! Juk ligonis visada šiek 
tiek laisvas vienaip ar kitaip elgtis su savo neuroze. „Elgesiu“ 
čia vadiname asmenybės santykį su patologinėmis psichikos 
apraiškomis. Asmenybės nuostata psichikos ligos atžvilgiu - tai 
ir logoterapijos pagrindas. Anksčiau mėginome nusakyti ben- 
drąją įkyriųjų būsenų neurozės logoterapiją (asmenybės pero- 
rientavimą psichikos ligos atžvilgiu) ir specialiąją egzistencinę 
įkyriųjų būsenų neurozės analizę (jos aiškinimą kaip faustiškojo 
žmogaus karikatūrą); toliau kalbėsime apie specialiąją įkyriųjų 
būsenų neurozės logoterapiją, būtent įkyriųjų būsenų neurotiko 


pasaulėžiūros koregavimą. 

Įkyriųjų būsenų neurozė „gundo“ priimti tą šimtu procentu 
patikimą pasaulėžiūrą, apie kurią kalbėjome. Pasak Strauso, įky- 
riųjų būsenų neurotiko pasaulėžiūra tėra psichinis simptomas, 
o Mums rūpi, ar pasaulėžiūros apskritai neįmanoma paversti 
terapijos priemone, nukreipiama prieš įkyriųjų būsenų neuro- 
zę ir kartu prieš įkyriųjų būsenų neurotiko pasaulėžiūrą. Tokią 
galimybę dabar aptarsime pasitelkdami vieną atvejį, kai įkyrių- 
jų būsenų neurozei būdinga pasaulėžiūra yra in statu nascendi“. 
Kalbame apie jaunuolį, beišaugantį iš paauglystės amžiaus. Vei- 
kiant brendimo laikotarpio „sąrėmiams“ akivaizdžiai „užgimė“ 
pasaulėžiūra, būdinga įkyriųjų būsenų neurotikui, kurią buvo 
įmanoma pakeisti pasitelkiant logoterapines priemones. 

Jaunuolį buvo apnikęs faustiškas pažinimo siekis. „Noriu 
prasiskverbti iki daiktų ištakų“, — sakė jis; „noriu įrodyti viską, 
viską, kas tiesiogiai akivaizdu, pavyzdžiui, noriu įrodyti, kad 
gyvenu.“ Jau kalbėjome apie nepakankamą įkyriųjų būsenų 
neurotiko akivaizdumo jausmą; vis dėlto, regis, ir normalus aki- 
vaizdumo jausmas tėra gryna „atlikties tikrovė“. Todėl jo iš es- 
mės neįmanoma intencionaliai apčiuopti: jei, siekdami pažinimo 
tikslų, mėginame pasikliauti vien mūsų akivaizdumo jausmu, 
pasiduodame loginiam progresus in infinitum. Psichopatologijos 
požiūriu jį atitinka įkyriųjų būsenų neurotiko įkyrus kartojimas 
ar mintijimas. Neturėtume pabūgti, atlikdami imanentinę šio 
įkyraus mintijimo kritiką. 

Paskutinis ar, jei norite, pirmutinis radikalaus skepsio 
klausimas susijęs su „būties prasme“. Tačiau klausti apie bū- 
ties prasmę beprasmiška tuo požiūriu, kad „būtis“ pirmesnė už 
„prasmę“. Juk klausiant apie būties prasmę visada jau teigiama 


* Užuomazgoje (lot. - Vert.). 

prasmės būtis. Kaskart klausiant būtis yra tarsi ta riba, kurios 
negalime peržengti. Tačiau pacientas stengėsi įrodyti vaizdžius, 
tiesioginius faktus, įrodyti būtį; turėjome jam parodyti, kad to- 
kių faktų „įrodyti“ ne tik neįmanoma, bet ir nebūtina: kaip vaiz- 
dūs, jie yra ir akivaizdūs faktai. Paciento prieštaravimas, kad jis 
vis tiek abejoja, visiškai nepagrįstas. Juk loginę neįmanomybę 
abejoti vaizdžiai akivaizdžia, tiesiogiai patiriama būtimi atitinka 
ir psichologinė nerealybė, nes tokia abejonė tėra tuščios kalbos. 
Iš tikrųjų radikaliausias skeptikas ne tik elgesiu, bet ir mąsty- 
mu niekuo nesiskiria nuo to, kuris pripažįsta tikrovės dėsnius ir 
mąstymo principus. 

Pasak Arthuro Kronfeldo (žr. jo knygą apie psichoterapiją), 
skepticizmas panaikina pats save“; mūsų manymu, toks įprastas 
filosofinis požiūris nepagrįstas. Tarkime, skeptikas teigia: „Abe- 
joju viskuo“, tačiau šiuo „viskuo“ visada laiko „viską, išskyrus 
šį sakinį“. Taigi anaiptol neatsigręžia prieš save ir neprieštarau- 
ja sau. Sokratas, pasakęs „Žinau (!), kad nieko nežinau“, turėjo 
omeny: „Žinau, kad nieko nežinau, išskyrus tai, kad nieko ne- 
žinau“. 

Įkyriųjų būsenų neurotiko skepsis primena pažinimo teori- 
jos skepsį, mat neurotikas irgi stengiasi atrasti Archimedo tašką, 
absoliučiai tikrą pagrindą, kuriuo remdamasis galėtų susikurti 
besąlygiškai teisingą ir logiškai nuoseklią pasaulėžiūrą. Žmogus 
ieško radikalios pradžios. Tokios philosophia prima idealas būtų 
atitinkamas sakinys, sententia prima, pateisinantis save pažinimo 
teorijos požiūriu. Suprantama, tokį reikalavimą patenkinti gali 
tik sakinys, kurio esminis turinys - neišvengiama būtinybė nau- 
dotis sąvokiniu mąstymu nepaisant to, kad šis abejotinas, taigi 


mintis, palaikanti pati save tuo požiūriu, kad jos turiniu tampa 

mąstymo priklausomybė nuo sąvokų (taigi nuo kažko, kas nėra 
akivaizdus stebinys). 

Taip pagrįsdamas save, racionalizmas save ir atšaukia. To- 
dėl gydant aną įkyriųjų būsenų neurozės kamuojamą pacientą 
logoterapijos priemonėmis reikėjo, kad perdėtas racionalizmas, 
jo skepsio ir apskritai bet kokio skepsio pagrindas, racionaliai at- 
šauktų pats save. Racionalus kelias - „auksinis tiltas“, kurį turi- 
me nutiesti skeptikui. Antai tokiu „auksiniu tiltu“ gali tapti tezė: 
„Protingiausia nenorėti būti pernelyg protingam“ 2? Visą savo filoso- 
fiškai išplėtotą mintijimą ir abejojimą pacientas turėjo paremti Ži- 
nomu Goethės teiginiu: „Veiklus skepsis nepaliaujamai stengiasi 
įveikti pats save.“ Vadinasi, specialioji neurotiškai skeptiškos jo 
pasaulėžiūros logoterapija turėjo paskatinti pacientą pripažinti 
šią skepsio formą. Ginklais, kuriais jį aprūpino logoterapija, jis 
galėjo išsivaduoti iš tipiškai neurozinės pasaulėžiūros gniaužtų, 
racionaliomis priemonėmis galiausiai pripažinti iracionalų štai- 
būties pobūdį. Taip pamažu pakito pirminė problematika. Radi- 
kalios mąstymo pradžios problema, anksčiau buvusi teorine ak- 
sioma, dabar keliama kitaip: jos sprendimo ieškoma srityje, kuri 
iš esmės yra iki bet kokio mokslinio, taigi ir filosofinio, mąstymo, 
būtent veiksmo ir jausmo ištakų srityje, t. y. egzistencinėje srityje. 
Kalbame apie tai, ką Euckenas vadina „aksiomišku veiksmu“. 

Kai įkyriųjų būsenų neurotikas racionaliomis priemonė- 
mis įveikia jam būdingą racionalizmą, reikia siekti pragmatinio 
šios pergalės atitikmens. Juk įkyriųjų būsenų neurotikas su jam 
būdinga šimtaprocentinio tikrumo pasaulėžiūra siekia ne tik ab- 
soliutaus pažinimo, bet ir absoliučiai tikro sprendimo. Perdėtas 
jo sąžiningumas — tokia pati kliūtis veiksmui, kaip ir perdėtas 


sąmoningumas. Teorinį skepsį atitinka etinis, abejonę loginiu 

mąstymo tikrumu — abejonė moraliniu veiklos pagrįstumu. To- 
dėl įkyriųjų būsenų neurotikas nesugeba apsispręsti. Antai viena 
įkyriųjų būsenų neurozės kamuojama pacientė nuolat abejojo, ką 
turėtų daryti. Šios abejonės taip sustiprėdavo, kad galiausiai ji 
nedarydavo nieko. Ji apskritai negalėdavo apsispręsti, net bana- 
liausiais atvejais nežinodavo, kam reikėtų teikti pirmenybę. Pvz., 
negalėdavo apsispręsti, eiti į koncertą ar į parką pasivaikščioti, 
todėl praleisdavo visą laiką iki koncerto ar pasivaikščiojimo par- 
ke svarstydama ir apskritai likdavo namie. Tokia tipiška negeba 
apsispręsti įkyriųjų būsenų neurotikui būdinga atliekant ne tik 
svarbius, bet ir menkiausius sprendimus. Vis dėlto pasitelkiant 
specialiąją logoterapiją galima pasiekti, kad perdėtas įkyriųjų bū- 
senų neurotiko sąžiningumas atšauktų pats save, kaip pats save 
atšaukė jo perdėtas racionalizmas. Matyt, Goethe pagrįstai tei- 
gia: „Veikiantysis neturi sąžinės, ją turi tik stebintysis.“ „Auksinį 
tiltą“ galima nutiesti ir skrupulingajam įkyriųjų būsenų neuroti- 
kui. Tereikia pridurti papildomą sakinį: galbūt nesąžininga elgtis 
vienaip ar kitaip; tačiau nesąžiningiausia - apskritai neveikti. Be 
abejo, žmogus, kuris apskritai neapsisprendžia, apskritai nieko 
nenusprendžia, savo neveiklumu įgyvendina nesąžiningiausią 


sprendimą. 


Logoterapinė paradoksaliosios 


intencijos technika 


Logoterapijos kontekste logos reiškia dvasią ir, negana to, 
prasmę. Dvasią suvokiame kaip specifiškai žmogiškų fenomenų 
matmenį; logoterapija, priešingai redukcionizmui, atsisako šiuos 
specifiškai žmogiškus fenomenus redukuoti į ikižmogiškus arba 


dedukuoti iš pastarųjų. 

Specifiškai žmogiškame matmenyje tarp kitų fenomenų tu- 
rėtume lokalizuoti ir egzistencijos gebą transcenduoti save į 1094. 
Iš tikrųjų Žmogiškoji būtis visada pranoksta save, visada kryps- 
ta prasmės link. Šiuo požiūriu žmogui rūpi ne malonumas, ne 
galia ir net ne savirealizacija, o prasmės įgyvendinimas. Todėl 
logoterapija kalba apie valią siekti prasmės. Taigi prasmė - tai 
dar vienas logoterapijos „elipsės“ židinys greta kito jos židinio, 
būtent dvasios. 

Žmogaus gebą transcenduoti save atitinka jo geba atsitraukti 
nuo savęs. Ši geba nusako ir pagrindžia žmogų, kaip tokį. 

Pandeterministinė antropologija nepripažįsta esminės žmo- 
gaus gebos atsitraukti nuo savęs. Tačiau ją puikiai pasitelkia 
paradoksaliosios intencijos metodas“. Ši logoterapinė technika 
grindžiama tuo, kad fobijos kamuojamas pacientas patiria gydo- 
mąjį poveikį pamėginęs panorėti to, ko dažniausiai bijo. Šitaip jo 
baimė galiausiai netenka peno. 

Baimė įgyvendina kaip tik tai, ko žmogus bijo, stiprus no- 
ras savo ruožtu padaro neįmanomą tai, ko jis nori. Logoterapija 
pasinaudoja šia aplinkybe, paskatindama pacientą pasiryžti kaip 
tik tam, ko jis iki šiol bijojo, žinoma, tik akimirką. Antai agorafo- 
bijos kamuojamas pacientas turi sau pasakyti: „Šiandien išeisiu į 
lauką, kad mane pagaliau ištiktų smūgis“. 

Pailiustruosime konkrečiais pavyzdžiais, kaip viskas 
vyksta. 

Kartą per paskaitą klinikoje pasakojau apie paradoksalio- 
sios intencijos metodą, o paskui gavau vienos klausytojos laišką, 
kuriame ji rašė: iki šiol ją irgi kamuodavo drebulio fobija; jaunoji 
kolegė kaskart pradėdavo drebėti, vos į prozektoriumą įžengda- 


vo anatomijos profesorius; išklausiusi mano paskaitą apie dre- 

bulio fobijos atvejį, jį pamėgino savarankiškai taikyti tokią pačią 
terapiją sau; nuo šiol, kai profesorius ateidavo stebėti skrodimo, 
ji pasiryždavo: „Na, dabar aš jam padrebėsiu — pamatys, kaip 


11 


puikiai sugebu drebėti!“ Ir drebulio baimė, ir pats drebulys tuoj 
pat praeidavę, rašo ji. 

Baimę pakeitė noras, gydantis noras. Savaime suprantama, 
šis noras nėra rimtas ir galutinis, tačiau svarbu akimirką puose- 
lėti būtent jį; pacientas bent mintyse nusijuokia, ir žaidimas tą 
pačią akimirką laimėtas. Juk šis juokas, humoras apskritai su- 
kuria atstumą, leidžia pacientui atsitraukti nuo savo neurozės. 
Niekas taip nepadeda sukurti atstumą tarp savęs ir ko nors, kaip 
humoras. 

Terapinis paradoksaliosios intencijos efektas priklauso ir 
nuo gydytojo drąsos parodyti pacientui, kaip ja naudotis. Pra- 
džioje pacientas nusišypsos; paskui šypsosis kaskart, taikyda- 
mas paradoksaliąją intenciją konkrečiomis baimės priepuolio 
aplinkybėmis, o galiausiai išmoks juoktis baimei į akis ir vis 
labiau nuo jos atsitraukti. Harvardo psichologijos profesorius 
G. W. Allportas yra pasakęs, kad neurotikas, bent kartą įstengęs 
pasijuokti iš savęs, jau žengia sveikimo keliu. Susidaro įspūdis, 
kad taikydami paradoksaliosios intencijos metodą tiesiog atlie- 
kame klinikinį šio Allporto teiginio verifikavimą. 

Niekas neprilygs humorui gydomuoju poveikiu, skatinan- 
čiu pakeisti Žmogaus nuostatą sąlygotumų ir aplinkybių atžvil- 
giu. Baimės problematikos kontekste nuostatos reikšmę pailius- 
truosime anekdotu. Per Pirmąjį pasaulinį karą aukšto laipsnio 
karininkas ir karo gydytojas žydas sėdi apkasuose; staiga prasi- 
deda smarkus bombardavimas. Karininkas pasišaipo iš gydyto- 


jo, erzindamas jį tokiais žodžiais: „Darsyk įsitikinome arijų rasės 

pranašumu: juk Jūs, pone gydytojau, bijote, ar ne?“ Gydytojas 
žydas atsako: „Iš tikrųjų bijau, - bet kuo čia dėtas pranašumas? 
Jei Jūs, pone pulkininke, bijotumėte kaip aš, seniai būtumėte 
pašokęs ir nukūręs.“ Šiuo „atveju“ kalbama apie tikrovės bai- 
mę; klinikiniais atvejais, priešingai, susiduriame su neurozine 
parengtimi baimei. Tačiau visada svarbu nuostata arba terapinė 
šios nuostatos perkaita. 

Paradoksalioji intencija pasitelkia tai, ką pavadinome dva- 
sios užmoju“", tačiau šaukiasi jo ne tik herojiška, bet ir ironiška 
prasme. 

Prakalbus humoro tema, būtų metodiška pasinaudoti juo, 
todėl dabar veikiausiai dera anekdotas, drastiškai, tačiau vaiz- 
džiai parodantis intencijos apvertimą (Inversion der Intention), 
kuriuo remiasi paradoksaliosios intencijos technika. Moksleivis 
pavėluoja į pamoką ir atsiprašo: „Gatvėje tokia plikšala - žengęs 
žingsnį pirmyn, tuoj pat slysti du žingsnius atgal.“ Mokytojas 
triumfuoja: „Jei taip, kaip tau pavyko ateiti į mokyklą?“ Jau- 
nasis melagis nesutrinka: „Visai paprastai: apsisukau ir nuėjau 
namo...“ 

Naudodami paradoksaliąją intenciją, mano bendradarbiai 
Eva Niebauer-Kozdera ir Kurtas Kocourekas“? per trumpą laiką 
net pagyvenusius pacientus su įsisenėjusia įkyriųjų būsenų neu- 
roze išgydė tokiu mastu, kad jie vėl tapo darbingi. Pasak profe- 
soriaus dr. D. Mūller-Hegemanno, Leipcigo Karlo Markso uni- 
versiteto neurologijos-psichiatrijos klinikos direktoriaus, ši psi- 
choterapinė technika labai veiksminga, ką liudija teigiami fobijų 
gydymo rezultatai, kuriuos jis gavo pastaraisiais metais.“ 

Dr. Hansas O. Gerzas“*, JAV Konektikuto valstijos ligoninės 


klinikinis direktorius, išsamiai aprašo daugybę atvejų. Paradok- 

saliosios intencijos metodu klinikoje buvo gydomi 24 pacientai, 
sirgę fobija, baimės neuroze arba įkyriųjų būsenų neuroze nuo 
dviejų savaičių iki 24 metų. Remdamasis per daugybę metų su- 
kaupta klinikine patirtimi, dr. Gerzas laiko paradoksaliąją inten- 
ciją specifiškai veiksminga technika fobijos, baimės neurozės ir 
įkyriųjų būsenų neurozės atvejais. Net ir itin sunkiais įkyriųjų 
būsenų neurozės atvejais šis metodas leidžia bent jau Žymiai 
palengvinti paciento būseną. Umiais atvejais ji tiesiog nepakei- 
čiama kaip trumpas gydymas. „Įsitikinau, kad šią logoterapinę 
techniką galima sėkmingai taikyti ir sunkiais, lėtiniais fobinių 
neurozių atvejais. Tolesnės ligos istorijos turėtų tai patvirtinti.“ 
A. V., keturiasdešimt penkerių metų, ištekėjusi, turi šešio- 
likmetį sūnų, ligos istorija siekia 24 (!) metus, visą tą laiką ją ka- 
mavo itin sunkus fobinis sindromas (klaustrofobija, agorafobija, 
aukščio, liftų, tiltų baimė ir t. t.) Dėl šių negalavimų ištisus 24 
metus ją gydė įvairūs psichiatrai, beje, buvo atliekamos ir ilga- 
laikės analizės. Negana to, ji ne kartą gulėjo ligoninėje, kur pa- 
tirdavo daugybę elektrošokų, galiausiai jai buvo pasiūlyta atlikti 
leukotomiją. Galiausiai ketvertą metų ji buvo priversta praleisti 
ligoninėje, negana to, neramiųjų skyriuje! Tačiau nei elektrošo- 
kai, nei intensyvus gydymas barbitūratais, fenotiacinais, monoa- 
mido oksidantais ir amfetamino preparatais nebuvo veiksmingi. 
Ji negalėdavo būti niekur, išskyrus savo lovą ir nedidelį plotą 
aplink ją. Nepaisant gaunamų raminamųjų nuolat buvo labai 
susijaudinusi. Nenusisekė ir ligoninėje pusantrų metų trukęs in- 
tensyvus patyrusio psichoanalitiko gydymas. 1959 m. kovo 1 d. 
gydymą perėmė dr. Gerzas, taikantis paradoksaliosios intencijos 
techniką. Jis tuoj pat nutraukė medikamentinį gydymą, vis dėlto 
taikant šią techniką pavyko panaikinti vieną simptomą po kito, 

vieną fobiją po kitos. Pirmiausia jis paliepė pacientei panorėti ap- 
alpti, pasiryžti įsibaiminti tiek, kiek įmanoma. Praėjo vos kelios 
savaitės, ir pacientė galėjo daryti viską, ko anksčiau neįstengė: 
išeiti iš skyriaus, važiuoti liftu ir t. t., tvirtai pasiryžusi nualpti, 
prarasti sąmonę, parodyti dr. Gerzui, „kaip puikiai paralyžiuoja 
paniška baimė“. Važiuodama liftu, ji pasakė: „Matote, pone gy- 
dytojau, aš taip stengiuosi pajusti baimę ir apalpti - veltui. Tie- 
siog negaliu.“ Pirmą kartą po daugelio metų ji pradėjo vaikštinė- 
ti lauke, nusiteikusi bijoti, tačiau nepajėgė („nuolat iš visų jėgų 
stengiausi išsigąsti ir pasijusti paralyžiuota“). Po penkių mėnesių 
pacientė pasijuto išsivadavusi iš bet kokių simptomų. Pirmą kar- 
tą po 24 metų jos nekamavo jokia baimė, kai savaitgaliui grįžo 
namo. Ne, ne visai: keblumų kilo žengiant ant tilto, todėl sugrį- 
žusią į ligoninę dr. Gerzas tą patį vakarą įsisodino į automobilį ir 
nuvežė prie to tilto. „Pamėginkite pajusti kuo didesnę baimę“, — 
pasakė jis. „Neišeina, negaliu pajusti baimės, neišeina, pone gy- 
dytojau.“ Tokia buvo jos reakcija. Netrukus moterį išrašė iš li- 
goninės. Nuo to laiko praėjo puspenktų metų, ji gyvena šeimoje 
normalų ir laimingą gyvenimą. Porą kartų per metus aplanko dr. 
Gerzą, tačiau tik tam, kad padėkotų. 

D. E., keturiasdešimt vienerių metų, vedusį, dviejų mer- 
gaičių tėvą, kamavo tipiškas „egzistencinis vakuumas“. Negana 
to, jis negalėdavo kitų akivaizdoje rašyti, nes tuoj pat pradėdavo 
drebėti. Ilgainiui tai tapo didžiule kliūtimi profesiniame gyve- 
nime, nes vyriškis kitų žmonių akivaizdoje nepajėgdavo atlikti 
smulkių mechaniko darbų. Draugijoje negalėdavo pakelti pilnos 
stiklinės, juolab pasiūlyti rūkoriui ugnies. Terapeutas patarė jam 
vieną kartą parodyti aplinkiniams, „kaip puikiai sugeba drebė- 


ti“. „Parodykite jiems kartelį, koks nervingas galite būti ir kiek 

kavos sugebate išlaistyti!“ Po trijų seansų pacientas jau nebejį- 
stengė drebėti: „Tiesiog neišeina, negaliu drebėti! Ir net negaliu 
to bijoti! Kad ir kaip stengčiausi!"“ Galiausiai pacientas sėkmingai 
įveikė ir egzistencinį vakuumą. 

A. S., trisdešimties metų, keturių vaikų motiną, kamavo pa- 
niškos baimės būsenos, tačiau labiausiai ją persekiojo nuolatinė 
mirties baimė. Dabar negalime gilintis į šio atvejo detales; pasa- 
kysime tik tiek, kad paradoksaliosios intencijos instrukcija šiuo 
atveju buvo tokia: „Nuo šiol kasdien bent tris kartus mirsiu nuo 
širdies smūgio!“ Vis dėlto dėmesio verta tai, kad neurozės pa- 
grindas buvo ūmus santuokinis konfliktas. Ponios S. būsenai aki- 
vaizdžiai pagerėjus po trumpo gydymo paradoksaliosios inten- 
cijos technika, netrukus ji, psichoterapinio gydymo padedama, 
įstengė panaikinti ir minėtą konfliktą. „Taigi negali būti kalbos apie 
tai, kad neįmanoma suvokti ir išspręsti įvairių neurozinių konfliktų, 
taikant paradoksaliąją intenciją. Priešingai, net ir tais atvejais, kai 
paradoksalioji intencija sėkminga, tuos pačius konfliktus reikia 
aptarti tradicinės psichoterapijos arba logoterapijos požiūriu.“ 
(Gerz, t. p.) 

W. S., trisdešimt penkerių metų, vedusį, trijų vaikų tėvą, 
pas dr. Gerzą nukreipė šeimos gydytojas dėl jį kamavusios bai- 
mės mirti nuo infarkto; infarkto baimė pacientą ypač apimdavu- 
si atliekant seksualinį aktą. Paciento organizmas buvo atidžiai iš- 
tirtas, visi apžiūros duomenys (taip pat ir EKG) buvo normalūs. 
Kai dr. Gerzas pirmą kartą pamatė pacientą, šis buvo baimingas, 
susikaustęs ir labai prislėgtas. Jis pasakė dr. Gerzui visada buvęs 
nervingas ir kiek baimingas, tačiau niekada nėra patyręs nieko 
panašaus į dabartinę būseną. Paskui papasakojo vieną naktį 


iškart po lytinių santykių nuėjęs nusiprausti ir pasilenkęs virš 

vonios. Staiga pajutęs stiprų skausmą širdies srityje, sukėlusį 
panikos jausmą; jį dar sustiprinęs prisiminimas, kad sesuo mirė 
nuo širdies ligos dvidešimt ketverių, o mama - penkiasdešimties 
metų. To paties ir jis dabar tikėjęsis. Jį išpylė prakaitas, pacientas 
pamanęs, kad atėjo galas. Nuo šios nakties jis matuojąs pulsą. 
Savaime suprantama, baimė paskatino pakartotinius smarkaus 
širdies plakimo priepuolius. Nieko negelbėjo šeimos gydyto- 
jo patikinimai, kad organiniu požiūriu jis sveikas. Matyt, tąsyk 
lenkdamasis virš vonios jis patempė krūtinės ląstos raumenis. 
Šis provokuojantis veiksnys išjudino užburtą lūkesčio baimės 
ratą. Gydytojas Gerzas visa tai išdėstė pacientui ir pareikalavo 
pasistengti „čia pat mirti nuo infarkto“. Pacientas juokdamasis 
atsakė: „Pone gydytojau, mėginu, bet neišeina“. Jam pasiūlė nuo 
šiol taip elgtis kas kartą, kai tik apims lūkesčio baimė. Galiausiai 
iš kabineto jis išėjo su instrukcija „stengtis bent tris kartus per 
dieną mirti nuo infarkto“. Po trijų dienų pacientas vėl atėjo, visiš- 
kai išsivadavęs iš simptomų. Jam pavyko sėkmingai panaudoti 
paradoksaliąją intenciją. Pakako trijų seansų. Dabar, po pusantrų 
metų, jis kaip ir anksčiau nesiskundžia jokiais negalavimais. 

P. K., trisdešimt aštuonerių metų, vedusį, dviejų paauglių 
tėvą, daugiau nei dvidešimt vienus (!) metus kamuoja daugy- 
bė baimės ir įkyriųjų būsenų neurozės simptomų. Labiausiai jis 
baiminasi, kad gali tapti homoseksualus ir kartu nepriimtinas vi- 
suomenei, kai pastvers kokį netoliese esantį vyriškį už genitalijų. 
Psichiatrai jau buvo diagnozavę šizofreniją. Be to, jį intensyviai 
gydė medikamentais ir elektrošokais. Tačiau niekas negelbėjo. 
Pirmą kartą apsilankęs dr. Gerzo kabinete, P. K. buvo įsitempęs, 
itin nervingas, galiausiai apsiašarojo. „Daugiau nei dvidešimt 


metų gyvenu tiesiog pragare! Viską slėpiau, tik žmona Žino apie 

tai; užtikrinu Jus, vienintelis palengvėjimas tėra miegas.“ Bai- 
mė stverti kam nors už penio jį labiausiai apimdavusi, pvz., kai 
reikėdavę nueiti pas kirpėją. Tada jis įsivaizduodavo esąs ne tik 
pasmerktas visuomenės, bet ir praradęs tarnybą. Nesigilinsime į 
daugybę kitų būgštavimų, pavertusių jo gyvenimą pragaru. Šiaip 
ar taip, jie taip kliudė, kad, pvz., pacientas negalėdavo išvykti 
atostogauti. Šešis mėnesius dukart per savaitę jis atvykdavo pas 
dr. Gerzą logoterapijos seansams. Vėl reikėjo šalinti simptomą 
po simptomo. Kai gydytojas „patarė“ pacientui - paminėsime 
tik svarbiausią detalę — kiekviena pasitaikiusia proga (gatvėje, 
restorane, bet kur) stverti kam nors už penio, ponas K. pradėjo 
juoktis; jis juokėsi ir iš įkyriųjų būgštavimų, ir neilgai trukus jie 
apskritai nustojo jį kamavę. Tačiau įspūdingiausias buvo jo pa- 
sakojimas apie pirmą gyvenime kelionę lėktuvu, kuriai netrukus 
pasiryžo: grįžęs iš atostogų Floridoje (pirmą kartą po daugybės 
metų apskritai įstengęs išsiruošti atostogauti!), jis papasakojo dr. 
Gerzui lėktuve „tiesiog stengęsis“, kad jį apimtų paniška bai- 
mė, stengęsis pradėti „lakstyti po lėktuvą ir graibstyti kiekvieną 
vyriškį už penio“. O rezultatas? Apie baimę jokios kalbos, prie- 
šingai, visa kelionė ir atostogos buvo ištisa džiugių išgyvenimų 
virtinė. Pacientas atsikratė savo negalavimų ir dabar visiškai pa- 
tenkintas savo gyvenimu, kuris irgi normalizavosi. 

A. A., trisdešimt vienerių metų, ištekėjusi, 9 metus kamuo- 
jama įvairių fobijų, iš kurių ryškiausia - agorafobija. Būklė ga- 
liausiai taip pablogėjo, kad pacientė apskritai nepajėgdavo išeiti 
iš namų. Ją nuolat gydė psichiatrinėse klinikose ir universitetinė- 
se poliklinikose, taikydami ir psichoanalizę, ir elektrošokus, ir me- 
dikamentus. Būklė nė trupučio negerėjo, prognozė irgi buvo nei- 


giama. „Logoterapinį gydymą arba paradoksaliąją intenciją šiuo 

atveju taikė vienas mano asistentų, kurį apmokiau šios Franklio 
technikos; gydymas truko 6 savaites. Paskui pacientė galėjo pa- 
likti mūsų kliniką visiškai laisva nuo bet kokių simptomų ir iki 
šiol jau treti metai niekuo nesiskundžia“ (Gerz, t. p.). 

S. A., trisdešimt vienerių metų, atvejis buvo labai panašus į 
anksčiau aprašytąjį. Tik jo neurozė truko jau dvylika (!) metų. Pa- 
kartotinis gydymas klinikose ir sanatorijose įvairiausiomis prie- 
monėmis buvo visiškai nesėkmingas. Galiausiai 1954 m. buvo 
atlikta leukotomija, irgi nesėkminga. Tačiau taikant paradoksalio- 
sios intencijos techniką jo būklė pagerėjo per 6 savaites. „Paskui 
pacientas buvo išrašytas iš mūsų klinikos ir jau pusketvirtų metų 
nejaučia jokių simptomų ir negalavimų“ (Gerz, t. p.). 

Šeštojo tarptautinio psichoterapijos kongreso dienomis vy- 
kusiame logoterapijos simpoziume dr. Gerzas pateikė dvi ligos 
istorijas. 

Poniai R. W., trijų vaikų motinai, dvidešimt devyneri metai. 
Dėl dešimt metų trunkančios fobijos ji buvo įvairiai gydoma psi- 
chiatrijos priemonėmis. Prieš penkerius metus ją prireikė pagul- 
dyti į sanatoriją, kur pacientė buvo gydoma elektrošokais. Dveji 
metai iki to laiko, kai gydymo ėmėsi dr. Gerzas, ji buvo pagul- 
dyta į Konektikuto valstijos ligoninę. Išrašyta ji toliau dvejus me- 
tus tęsė psichoanalizės kursą pas kitą kolegą. Pacientė iš tikrųjų 
išmoko psichodinamikos terminais interpretuoti savo neurozę, 
tačiau neatsikratė jos. Kai galiausiai susirado dr. Gerzą, ją kama- 
vo daugybė fobijų: aukščio, vienatvės baimė, baimė valgyti res- 
toranuose, kad neapsivemtų arba kad neapimtų panika; baimė 
lankytis supermarkete, važiuoti metro, įsimaišyti tarp Žmonių, 
vienai važiuoti automobiliu, sustoti degant raudonam šviesotfo- 


ro signalui, baimė bažnyčioje per mišias garsiai sušukti ar pradė- 

ti keiktis ir t. t. Dr. Gerzas paliepė pacientei panorėti visko, ko ji 
iki šiol bijojo. Pvz., pasiryžti nueiti su vyru ir draugais į restoraną 
ir pietaujant „visų akivaizdoje apsivemti“, iškrėsti „kuo didesnę 
kiaulystę“. Pacientė netrukus pradėjo pati važiuoti automobiliu į 
supermarketą, pas kirpėją, vaikščioti į banką, „stengdamasi, kad 
apimtų kuo didesnė baimė“, ir galiausiai išdidžiai pranešė, kiek 
jau visko nuveikusi. Po šešių savaičių pacientės sutuoktinis jau 
pradėjo manyti, kad ji pernelyg dažnai išeina. Netrukus ji visiš- 
kai viena atvažiavo iki dr. Gerzo namų - šiaip ar taip, 80 km į abi 
puses. „Dabar visur nuvažiuoju visiškai viena“, - išdidžiai pa- 
reiškė. Praėjus keturiems mėnesiams nuo gydymo paradoksalio- 
sios intencijos technika pradžios, ji nuvažiavo 160 km iki Niujor- 
ko, įveikė Georgo Wašingtono tiltą, Linkolno tunelį, autobusais 
ir metro pervažiavo visą milžinišką Niujorką ir galiausiai pateikė 
šedevrą, pakilo liftu į aukščiausio pasaulio pastato, Empire State 
Building, viršūnę, paliudydama, kad įveikė save ir išsivadavo iš 
visų fobijų. „Buvo tiesiog nuostabu“, - džiūgavo paskui. Sutuok- 
tinis patikino dr. Gerzą: „Žmona dabar - tiesiog kitas Žmogus; ir 
seksualiniam aktui dabar atsiduoda su pasitenkinimu.“ Pacientė 
jau pagimdė ketvirtą vaiką ir gyvena su savo šeima normalų gy- 
venimą. Daugiau nei dvejus metus ji nejaučia jokių negalavimų. 
Pradžioje greta psichoterapinio gydymo pacientei kas dieną dar 
buvo skiriamos 25 mg valiumo dozės. 

O dabar atvejis paciento, sirgusio įkyriųjų būsenų neuroze. 
Ponas M. P. - penkiasdešimt šešerių metų advokatas, vedęs, turi 
aštuoniolikmetį sūnų, studijuojantį koledže. Prieš septyniolika 
metų „staiga, kaip perkūnas iš giedro dangaus“ jam šovė „siau- 
binga mintis“, kad apskaičiuodamas pajamų mokestį jis galbūt 


apsiriko 300 dolerių ir šitaip apgavo valstybę, nors pajamų de- 

klaraciją užpildė kuo sąžiningiausiai. „Paskui jau negalėjau tos 
minties atsikratyti, kad ir kaip stengiausi“, - pasakojo jis dr. Ger- 
zui. Pacientas jau įsivaizdavo esąs juridiškai persekiojamas, ka- 
linamas, matė laikraščius, pilnus straipsnių apie jį, įsivaizdavo 
žlugusią profesinę reputaciją. Jis nuvyko į sanatoriją, kur jį gydė 
pirmiausia psichoterapijos priemonėmis, paskui 25 elektrošokais, 
tačiau nesėkmingai. Būklė taip pablogėjo, kad prireikė uždaryti 
advokato kontorą. Bemiegėmis naktimis pacientas grūmėsi su 
įkyriais vaizdiniais, kurių kasdien daugėjo. „Vos atsikratydavau 
vieno, tuoj pat išnirdavo kitas“, - pasakojo jis dr. Gerzui. Vyriškis 
pradėjo viską nuolat tikrinti, net savo automobilio ratus. Ypač jį 
kankino įkyri mintis, kad galėjo nepastebėti, jog baigėsi įvairių 
draudimo sutarčių terminai. Buvo priverstas nuolat jas tikrin- 
ti, paskui vėl užrakindavo specialiame plieno seife, kiekvieną 
daugybę kartų perrišęs virvele. Galiausiai Londone pas Lloyds 
sudarė specialią draudimo sutartį, turėjusią apsaugoti jį nuo ne- 
sąmoningos ar netyčinės klaidos, jei tokia pasitaikytų verčiantis 
teismine praktika, pasekmių. Tačiau netrukus jau negalėjo būti 
jokios kalbos apie teisminę praktiką: įkyrieji vaizdiniai tapo to- 
kie nepakenčiami, kad advokatui prireikė gulti į Midltauno psi- 
chiatrinę kliniką. Jį pradėjo gydyti dr. Gerzas, taikydamas pa- 
radoksaliosios intencijos techniką. Keturis mėnesius tris kartus 
per savaitę pacientas buvo gydomas logoterapijos metodu. Jam 
nuolat siūlydavo tokias paradoksaliosios intencijos formuluotes: 
„Nusišvilpt man į viską. Velniop perfekcionizmą. Puiku, tegul 
mane įkalina. Kuo anksčiau, tuo geriau! Baimintis dėl klaidos, 
kurią galėčiau padaryti? Tegul mane suima kasdien po tris kar- 
tus! Bent atgausiu pinigėlius, gražius pinigėlius, kuriuos sukišau 


tiems Londono ponams į žabtus...“ Pagal paradoksaliosios inten- 

cijos principą jis tiesiog pradėjo norėti, kad būtų pridaręs kuo 
daugiau klaidų, įsivaizduoti, kaip galima būtų pridaryti jų dar 
daugiau, kaip sujaukti visą savo darbą ir įrodyti sekretorėms, jog 
kaip tik jis yra „didžiausias klaidų darytojas pasaulyje“. Dr. Ger- 
zas neabejoja: tai, kad pateikdamas instrukcijas jis pats nerodė nė 
menkiausio susirūpinimo, padėjo pacientui ne tik paradoksaliai 
panorėti, bet ir parinkti kuo labiau humoristinę paradoksaliosios 
intencijos formuluotę; žinoma, jį tam skatino ir dr. Gerzas, pvz., 
pasitikdamas pacientą kabinete tokiais žodžiais: „Dėl Dievo mei- 
lės! Tebešmirinėjate laisvas? Maniau, seniai tupite už grotų, kaip 
tik perverčiau laikraščius, ieškodamas pranešimų apie skandalą, 
kurį sukėlėte.“ Paprastai pacientas pratrūkdavo juoku, jis vis la- 
biau priimdavo tokią ironizuojančią laikyseną savo paties atžvil- 
giu, ironizuodavo save ir savo neurozę, pvz., sakydamas: „Man 
vis tiek, tegul mane įkalina; užtat draudimo bendrovė šauniai 
bankrutuos.“ Praėjus daugiau nei metams po gydymo ponas 
M. P. rašo: „Ši formulė, kurią Jūs, pone gydytojau, vadinate pa- 
radoksaliąja intencija, man buvo kaip tik tai, ko reikėjo; tiesiog 
stebuklas, tiek galiu pasakyti: per keturis mėnesius Jums pavy- 
ko iš manęs padaryti kitą žmogų. Žinoma, kartais vienas kitas iš 
ankstesnių idiotiškų būgštavimų dar ateina į galvą; tačiau galiu 


[14 


tuoj pat su jais susidoroti, dabar žinau, kaip turiu elgtis!“ Ir va- 
liūkiškai priduria: „O svarbiausia, pone gydytojau, nėra nieko 
gražesnio, kaip vieną kartą iš tikrųjų atsidurti už grotų...“ 

Kad logoterapija gali būti sėkminga net taikant ją palyginti 
trumpą laiką, patvirtina Evos Niebauer-Kozdera“ pranešimas 
apie jos vadovaujamo ambulatorinio psichoterapijos skyriaus, 
kuriame taikomi egzistencinės analizės ir logotarapijos princi- 


pai, statistinius duomenis. Autorė nurodo: 75,7/0 atvejų paka- 

ko vidutiniškai aštuonių seansų tam, kad pacientai pasveiktų 
arba jų būklė pagerėtų tiek, kad nereikėtų tolesnio gydymo. 
H. O. Gerzas teigia: „Reikiamų seansų skaičius iš esmės priklauso 
nuo to, kiek laiko pacientas serga. Mano patirtis rodo, kad ūmūs 
atvejai, kai pacientai serga nuo kelių savaičių iki kelių mėnesių, 
išgydomi per keturis-dvylika seansų. Kad pasveiktų pacientai, 
kurių anamnezė apima daugelį metų, vidutiniškai prireikia nuo 
šešių iki dvylikos mėnesių - po du seansus kas savaitę; reikia 
pabrėžti, kad tai ypač priklauso nuo to, kaip pavyksta įtvirtinti 
naujai išmoktą elgseną, būtent persiorientavimą paradoksalio- 
sios intencijos prasme. Tačiau juk ir bihevioristinė mokymosi 
teorija teigia, kad persiorientavimą, turintį sugriauti sąlyginių 
refleksų diktatą, savo ruožtu pirma reikia įtvirtinti. O tam būti- 
nos tam tikros pratybos“ (t. p.). 

Londone vykusiame logoterapijos simpoziume dr. Gerzas 
pabrėžė, kad psichoterapeutas, ketinantis taikyti paradoksaliąją 
intenciją, turi būti kantrus ir atkaklus, jei nori sėkmės šiame ke- 
lyje. Paradoksaliosios intencijos sėkmė priklauso nuo to, ar gy- 
dytojas iš tikrųjų įvaldęs techniką: antai vienas kolega atsiuntė 
pas jį pacientę, kurią buvo pusantrų metų gydęs paradoksalio- 
sios intencijos technika nuo agorafobijos ir klaustrofobijos. Dr. 
Gerzui pakako keturių seansų, kad pacientė įstengtų viena išeiti 
iš namų, pati apsipirktų ir net įveiktų 30 km atstumą, atvykdama 
į jo kabinetą. 

Galiausiai dr. Gerzas pateikė tokius statistinius duomenis. 

Pastaruosius šešerius metus jis gydė paradoksaliosios in- 
tencijos technika dvidešimt devynis fobijos ir šešis įkyriųjų būse- 
nų neurozės kamuojamus pacientus. Dvidešimt du fobijos atve- 


jai buvo išgydyti, penkių pacientų būklė esmingai pagerėjo, du 

atvejai buvo nesėkmingi. Tiesa, šiais atvejais buvo labai didelis 
antrinis ligos išlošis. Iš šešių įkyriųjų būsenų neurozės atvejų ke- 
turi išgydyti, o dviejų pacientų būklė taip pagerėjo, kad jie abu 
jau treti metai visiškai darbingi. Šiame kontekste reikia pabrėžti ir 
tai, kad dauguma atvejų buvo lėtiniai (vieną pacientą neurozė ka- 
mavo 24 metus!) ir jau gydyti įprastomis terapijos priemonėmis. 

Nuolat pasigirsta abejonių, ar paradoksaliosios intencijos 
rezultatai ilgalaikiai. Šis skepsis išties nepagrįstas. Negana to, 
kad jokių recidyvų nesulaukė daugybė atvejų, kurie buvo gy- 
domi paradoksaliosios intencijos technika ir paskui metų metus 
ir dešimtmečius stebimi; remiantis H. J. Eysencko propaguoja- 
ma bihevioristine psichoterapija neseniai pavyko įrodyti, kokia 
nepagrįsta yra nuomonė, kad po vadinamosios simptominės 
psichoterapijos anksčiau ar vėliau turi atsirasti kiti simptomai, 
nes pati neurozė lieka neišgydyta. Pasak Eysencko, „ši nuomonė 
pirmiausia buvo priimta be įrodymų, o paskui indokrinacijos 
įamžinta.““ Toliau jis tęsia: „Aplinkybė, kad galimas vadina- 
masis simptomų gydymas, kurio rezultatai ilgalaikiai ir kuris 
neskatina alternatyvių simptomų, griežtai prieštarauja Freudo 
hipotezei“ (t. p.). 

Sėkme gali pasigirti ir psichoterapijos kryptys, neorien- 
tuotos į psichoanalizę. Ypač refleksologijos mokykla. Žinoma, 
ši sėkmė būtų dar didesnė išdrįsus žengti į dvasinį, t. y. išties 
žmogišką, matmenį. „Tokiu atveju neįkainojamas pranašumas 
tas, kad neurozinių ir liguistų simptomų gydymas peržengia jų 
pačių matmenį, vyksta aukštesniame, išties žmogiškame, asme- 
niškame matmenyje.“ 

Negali būti kalbos, kad Eysencko propaguojami autoriai, 


besiorientuojantys į eksperimentinę psichologiją, nekritiškai 

vertintų savo sėkmę. Būdinga, kad pats Eysenckas ir kiti šios 
blaivios tyrimo krypties sekėjai neneigia konstitucinio polinkio 
neuroziniams susirgimams: „Tikėtina, kad neuroziniai simpto- 
mai dažniausiai linkę pasireikšti žmonėms, genetiškai paveldė- 
jusiems pernelyg reaktyvią vegetacinę sistemą“ (t. p., p. 463). 
Atsižvelgiant į konstitucinį neurozinių susirgimų pagrindą, psi- 
choterapija iš principo galinti būti tik simptominio pobūdžio: 
„Psichoterapinis gydymas tegali būti simptominis, o polinkių 
gydymą neišvengiamai reikia atlikti genetinėmis ar cheminėmis 
priemonėmis“ (t. p., p. 24). Taigi Eysencko išleisti eksperimen- 
tiškai orientuotų psichologų darbai patvirtina logoterapijos tezę 
apie būtinybę sugriauti antrinio užburto rato mechanizmus. 
Deja, bihevioristinis fonas paveikia ne tik teoriją, bet ir 
praktiką, ir būtent kaip apribojimas: bihevioristinės psichotera- 
pijos perimta teorija neperžengia psichologinės plokštumos, ne- 
įžengia į grynai žmogišką matmenį, noologinę erdvę, bet laikosi 
žmogaus paveikslo, kurį pateikia vienpusiškai eksperimentinė, 
bihevioristiškai orientuota psicholagija, to paveikslo, kurį All- 
portas išjuokia kaip mašinos modelį (machine model) arba žiur- 
kės modelį (rat model). Tokia ikižmogiška psichologinė projekcija 
apskritai neatspindi humoro nuostatos, būdingos ir prieinamos 
vien žmogui: nė vienas gyvūnas neįstengia juoktis, humoras pa- 
sireiškia tik dvasinėje specifiškai žmogiškų fenomenų erdvėje. 
Prieštaraudami Wolpės pateikiamai „nusąlygojimo terapi- 
jai“ (deconditioninę therapy), Bjarne Kvilhaug““ ir N. Petrilowits- 
chius“? nurodė, kad logoterapija transcenduoja - ir leidžia trans- 
cenduoti pacientui! — mokymosi procesų ir sąlyginių refleksų 
matmenį, nes neurozės simptomus atakuoja ne jų pačių lygiu, o 


iš perdėm žmogiškų fenomenų matmens, pvz., paradoksaliosios 

intencijos technika prieš neurozę pasitelkia esmingai žmogišką 
gebą atsitraukti nuo savęs. Taikant paradoksaliąją intenciją, mo- 
bilizuojama kaip tik ši vien žmogui būdinga humoro geba. 

Šiaip ar taip, pasitelkdama neigiamą praktiką (negative Pra- 
xis) ar paradoksaliąją intenciją, psichoterapija mėgina suardyti 
vadinamuosius grįžtamojo ryšio mechanizmus (feedback mecha- 
nisms). Prie jų priskyrėme tam tikrus neurozinius reakcijos tipus, 
kuriuos nusakėme ir aprašėme kaip baimės neurozės, įkyriųjų bū- 
senų neurozės ir seksualinės neurozės elgsenos modelius; atitinkamai 
šiuos elgsenos modelius formuoja ir palaiko baimės baimė, kova 
prieš įkyriąją būseną ir kova dėl malonumo.?? Šiame kontekste rei- 
kia pabrėžti, kad galiausiai lemiamu žingsniu būtina pranokti 
paradoksaliąją intenciją, pasiekti viršūnę, vadinamąją derefleksiją, 
t. y, neurozė įveikiama tuo mastu, kuriuo pavyksta analitiškai nu- 
šviesti ir suvokti konkrečias prasmės galimybes, asmeniškai adre- 
suojamas pacientui ir egzistenciškai reikalaujančias jas įgyven- 
dinti. Prisiminkime išmintingą Ernesto Kretschmerio raginimą: 
„Reikia, kad Žmogaus gyvenimas taptų stipria teigiama srove, 
nukreipta į asmenybės vertus tikslus. Stovinčiame vandenyje ge- 
riausiai suveši kompleksai: šviežia stipri srovė nuneša juos.“/! 

„Savaime suprantama, kad paciento gyvenimo istorija ir 
įvairūs jos konfliktai gvildenami psichoterapiniu požiūriu. Pa- 
radoksalioji intencija ir apskritai logoterapija anaiptol nesiekia 
pakeisti ligšiolinės psichoterapijos, tik ją papildo.“/* „Manau, 
nedera supriešinti psichoanalizės ir logoterapijos. Juk sėkmingą 
paradoksaliosios intencijos taikymą visiškai įmanoma suvokti ir 
paaiškinti psichoanalizės požiūriu. Pirmoji tai pamėgino Edith 
Joelson. Šiaip ar taip, leistina teigti, kad fobijos, kurias psichoa- 


nalizė interpretuoja kaip išstumtos agresijos produktus, pašali- 

namos paraginus pacientą — būtent paradoksaliosios intencijos 
būdu — daryti kaip tik tai, nuo ko jį paprastai sulaiko baimė, 
kitaip tariant, bent simboliškai išgyventi savo agresiją“ (Gerz, 
t. p.)*. „Negana to, pernelyg gerai suprantame, kad psichiatrai, 
metų metus mokęsi psichoanalizės, retai pajėgia įveikti išankstinę 
neigiamą nuostatą Franklio technikos atžvilgiu, kad galėtų patys 
įsitikinti logoterapijos metodo veiksmingumu. Vis dėlto akade- 
minė dvasia reikalauja be išankstinių nuostatų patikrinti visas 
įmanomas terapines galimybes. Juolab logoterapijos metodo ir 
ypač paradoksaliosios intencijos galimybes, nes pastaroji nuo 
pat pradžių buvo sumanyta ne kaip įprastos psichoterapijos pa- 
kaitalas, o kaip jos papildymas“ (Gerz, t. p.). 

Suprantama, kad žmogus, kurį apėmė baimingas bemiegės 
nakties lūkestis, norės užmigti; tačiau kaip tik šis noras neleidžia 
jam nurimti ir užmigti, nes tam, kad užmigtum, būtina visiš- 
kai atsipalaiduoti. Tačiau kaip tik atsipalaiduoti žmogui trukdo 
baimė. Vadinasi, ir miego sutrikimų psichoterapija turi panai- 
kinti circulus vitiosus, kurį sukelia lūkesčio baimė. Greičiausiai 
ir paprasčiausiai tai atliksime, pasitelkdami paradoksaliosios 
intencijos techniką, paskatindami nemigos kamuojamą žmogų 
nebeteikti peno specifinei lūkesčio baimei. Antai pakanka, kad, 
užuot stengęsis užmigti, ligonis pasiryžtų tiesiog atlikti atsipa- 
laidavimo pratimus. Reikia pasiekti, kad jis taip pasitikėtų savo 
organizmu, jog būtų tikras: organizmas būtinai „pasiims“ tiek 
miego, kiek jam būtinai reikia. 

Dr. Hansas Joachimas Vorbuschas iš Vanderbilto universi- 
teto Nešvilyje (JAV Tenesio valstija) per Austrijos gydytojų psi- 
choterapeutų draugijos posėdį skaitė pranešimą apie savo patirtį 


taikant paradoksaliąją intenciją sunkių ir lėtinių miego sutrikimų 

atvejais. Per vienerius metus jis įstengė normalizuoti trisdešimt 
tris miego sutrikimų atvejus iš trisdešimt aštuonerių vidutiniškai 
per vieną savaitę, nors miego sutrikimas buvo kamavęs pacien- 
tus iki dešimties metų. Anksčiau visi jie buvo ne kartą nesėk- 
mingai gydyti, pusė jau buvo priklausomi nuo medikamentų. 
Pateiksime du iš dr. Vorbuscho aprašytų atvejų. 

Pirmasis pacientas buvo keturiasdešimt vienerių metų žur- 
nalistas, kuris prieš dvidešimt metų tapo alkoholiku iš dalies 
ir dėl miego sutrikimų. Vyriškis buvo ne kartą hospitalizuotas 
dėl delirium tremens. Trejus metus jis jau negalėjo dirbti pagal 
profesiją. Išgirdęs ligoninėje pirmąjį paradoksaliosios intencijos 
reikalavimą jis garsiai nusikvatojo, išvadino dr. Vorbuschą be- 
pročiu (you are crazy) ir buvo labai agresyvus. Galiausiai vis dėl- 
to ryžosi pamėginti (to give it a trial), tačiau neslėpė įsitikinimo, 
kad be medikamentų nieko nebus. Gydytojas jam nurodė vaikš- 
tinėti naktį Nešvilio klinikos koridoriais ar po sodą arba dirbti, 
t. y. rašyti straipsnį. Sėkmė netruko ateiti. Po savaitės pacientas 
pirmą kartą po daugelio metų išmiegojo tris valandas, per kitas 
dvi savaites miegas apskritai normalizavosi. Paskui neapsiribo- 
jant vien simptominiu miego sutrikimų gydymu buvo atlieka- 
mas nuodugnus, t. y. gilyn nukreiptas psichoterapinis gydymas, 
ir pacientas prisipažino pradžioje taip abejojęs medicininiais dr. 
Vorbuscho sugebėjimais, jog ketinęs panaudoti savo politinius 
ryšius ir įtaką tam, kad gydytojas netektų vadovaujančio pos- 
to Nešvilio klinikoje. Normalus miegas jam padarė tokį įspūdį, 
kad toliau gydydamasis klinikoje nuo alkoholizmo pacientas 
tapo aršiausiu paradoksaliosios intencijos propaguotoju tarp 
kitų pacientų ir pagrindine psichoterapinės alkoholikų grupės 
figūra. 

Antrasis pacientas — keturiasdešimt devynerių metų darbi- 
ninkas, kuriam dėl psichogeninių gerklų spazmų du kartus buvo 
atliekama tracheotomija. Ištraukus kaniulę po pirmosios trache- 
otomijos, pacientą apėmė tokia paniška baimė uždusti, kad išties 
tuoj pat teko atlikti antrą tracheotomiją. Atsižvelgiant į reakty- 
vią depresiją ir savižudiškas idėjas pacientas buvo paguldytas 
į Nešvilio kliniką. Kaniulę reikėjo pašalinti klinikoje. Tačiau jai 
dar tebesant in situ įvyko keletas dusulio priepuolių, ir lūkesčio 
baimė vis augo. Dr. Vorbuschas pasitelkė puolimą paradoksalio- 
sios intencijos prasme. Pašalinus kaniulę, jis pareikalavo iš paci- 
ento parodyti „tikrą dusimo priepuolį“; šią procedūrą pakartojo 
keletą kartų. Ji buvo sėkminga. Po kelių dienų kaniulę galima 
buvo visiškai pašalinti. Paskui taikant paradoksaliąją intenciją 
buvo gydomas sunkus lėtinis miego sutrikimas. Po kelių dienų 
ir tai pavyko. Pacientas daugiau nei metus buvo nedarbingas, 
o išrašytas iš Nešvilio klinikos vėl galėjo dirbti pagal profesiją; 
pakartotiniai patikrinimai patvirtino visišką sėkmę, pacientas ir 
paskui nesiskundė negalavimais."* 

Taikydami paradoksaliosios intencijos metodą, įdomios pa- 
tirties sukaupė R. Vollhardas ir D. Langenas“: „Paradoksalioji 
intencija buvo labai sėkmingai taikoma pirmiausia esant fobi- 
nėms būsenoms, lūkesčio baimei ir seksualinėms nesėkmėms.“ 
Profesorius dr. Hansas Joachimas Prillis"? iš Viurcburgo univer- 
sitetinės moterų klinikos irgi praneša, kad atitinkamais atvejais 
„pravertė paradoksalioji intencija“. Antai viena pacientė neišlipo 
iš lovos keturis mėnesius, norėdama pastoti. Jos požiūris į apvai- 
sinimą ilgainiui tapo toks nelankstus ir neįveikiamas, kad prof. 
Prillis“", „taikydamas modifikuotą paradoksaliąją intenciją, pati- 


kino ją artimiausiu metu nesitikėti vaisingumo ir paragino pirma 

įgyti kuo geresnę fizinę formą. Jos vaiko troškimas kol kas esąs 
neįgyvendinamas, todėl jo reikia laikinai atsisakyti. Pademons- 
travusi aršią afektinę reakciją pacientė išvažiavo pailsėti, o po 
pusantros savaitės pranešė pastojusi.“ 

Pabaigoje norėčiau paminėti pikantišką atvejį. Disertacijo- 
je „Apie mikčiojimo etiologiją ir terapiją, ypač pabrėžiant para- 
doksaliosios intencijos pagal V. E. Franklį metodą“ (Freiburgo 
Breisgau universiteto psichiatrijos ir neurologijos klinika, 1960) 
Manfredas Eisenmannas nurodo Gopperto aprašytą „įspūdin- 
gą atvejį, kai paradoksalioji intencija buvo panaudota netyčia“: 
„Kartą draugijoje mikčiojantis pacientas norėjo papasakoti anek- 
dotą apie miknius. Tačiau pradėjęs imituoti miknių staiga pra- 
kalbo taip sklandžiai, kad vienas iš svečių jį nutraukė pastaba: 
„Nustokite, Jūs apskritai nesugebate mikčioti!“ 

Už kitą ne mažiau dėmesio vertą asmenišką pranešimą esu 
dėkingas Mainco universitetinės neurologijos klinikos profeso- 
riui dr. Heinrichui Kranzui: „Prieš daugybę metų, kai dar prak- 
tikavau Frankfurte, o apie Jus ir Jūsų paradoksaliąją intenciją 
apskritai nebuvau girdėjęs, į priėmimą atėjo smarkiai mikčio- 
jantis gimnazijos moksleivis (gal trečiaklasis). Tarsi nieko ypa- 
tingo. Tačiau įspūdingiausia buvo tai, kad berniukas papasakojo 
apie vienintelį atvejį, kai jis net labiausiai norėdamas nesugebėjo 
mikčioti. Klasės tėvų susirinkimui moksleiviai rengė spektaklį, 
kuriame buvo ir mikčiojantis veikėjas. Savaime suprantama, kad 
šiam vaidmeniui pasirinko jį ir kaip tik jis visiškai „susimovė“, 
per repeticijas įstengdavo kalbėti tik sklandžiai. Jo vaidmenį teko 

3. Apie melancholijos psichologiją 


Logoterapinio gydymo objektu gali tapti ir endogeninės psi- 
chozės. Žinoma, tokiu atveju gydoma ne endogeninė kompo- 
nentė, o visada neišvengiamai prisidedanti reaktyvi, psichoge- 
ninė komponentė. Aptardami dvasinį žmogaus santykį su savo 
psichiniu likimu psichozės atveju, kalbėjome apie patoplastinį 
momentą, kuris, skirtingai nuo patogenetinio, suvokiamas kaip 
psichozinio proceso formavimosi rezultatas. Tame pačiame kon- 
tekste pateikėme endogeninės depresijos pavyzdį, paskatinusį 
neapsiriboti medikamentiniu gydymu, ne tik gydyti atitinkamą 
psichogeninį veiksnį pasitelkiant psichoterapiją, bet ir žengti to- 
liau, būtent imtis logoterapijos. Taip pacientui pavyko visiškai 
persiorientuoti ligos, kaip likimo, ir gyvenimo, kaip uždavinio, 
atžvilgiu. 

Savaime suprantama, esama „patoplastika“ atspindi paci- 
ento poziciją nuo pat pradžių, t. y. ir tada, kai logoterapija dar 
nespėjo pakeisti (kiek šis pokytis apskritai įmanomas) jo dvasi- 
nio santykio su psichozine ligos eiga. Ligonio elgsena, liudijanti 
net ir ryškiausią psichozę, niekada nėra vien nulemtos kančios, 
„kūrinio“ kančios padarinys: ligonio elgsena išreiškia ir jo dvasi- 
nę nuostatą. O šią nuostatą įmanoma laisvai pasirinkti, taigi gali- 
ma reikalauti, kad pacientas pasirinktų teisingai. Šia prasme net 
psichozė reiškia žmogiškumo —- sergančio žmogaus Žmogišku- 
mo - išbandymą. Šio žmogiškumo testas - patoplastika, patyrusi 
žmogiškojo matmens poveikį psichozei. Laisvės likutis, būtent 
laisvas ligonio santykis su liga, išliekantis net ir psichozės atveju, 
leidžia ligoniui įgyvendinti nuostatos vertybes. Logoterapija at- 
skleidžia jam tą laisvės likutį, leidžia ligoniui pamatyti vertybių — 

tegul ir tik nuostatos vertybių - įgyvendinimo galimybę net ser- 
gant psichoze, nepaisant jos. 

Psichozinė žmogaus būtis irgi turi tam tikrą laisvės laipsnį. 
Iš tikrųjų net endogeninės depresijos kamuojamas Žmogus gali 
pasipriešinti depresijai. Leiskite šį teiginį pailiustruoti ištrauka 
iš vienos ligos istorijos, kurią laikau document humaine*. Pacien- 
tė, karmelitų vienuolė, dienoraštyje aprašo susirgimo ir gydymo 
procesą — pabrėšime, ne tik logoterapinio, bet ir medikamenti- 
nio gydymo procesą. Apsiribosiu dienoraščio citata: „Liūdesys — 
nuolatinis mano palydovas. Kad ir ką daryčiau, jis slegia sielą 
tarsi švino svarstis. Kur manieji idealai, visa, kas didu, gražu, 
visa, kas gera, ko kadaise taip troškau? Tik snūdus nuobodu- 
lys širdyje. Gyvenu tarsi įmesta į vakuumą. Kartais apleidžia net 
skausmas.“ Tai vis nuorodos į melancholia anaesthetica. Pacientė 
tęsia: „Šioje kančioje šaukiuosi Dievo, mūsų visų Tėvo. Tačiau ir 
jis tyli. Todėl iš tikrųjų norėčiau tik mirti - šiandien, jei įmanoma, 
dabar.“ Paskui seka lūžis: „Jei tikinčioji mano sąmonė nesakytų, 
kad nesu savo gyvenimo valdovė, veikiausiai ne kartą būčiau jo 
atsisakiusi.“ Toliau pacientė triumfuodama tęsia: „Tikėjimas pa- 
mažu keičia kančios kartėlį. Juk žmogus, manantis, kad gyventi — 
tai žengti iš sėkmės į sėkmę, prilygsta kvailiui, stovinčiam prie 
statybų aikštelės ir nepritariamai linguojančiam galvą: kodėl čia, 
kur turi iškilti katedra, rausiama gilyn? Dievas statosi šventovę 
kiekvieno žmogaus sieloje. Maniškėje jis kaip tik kloja pamatus. 
Mano uždavinys - paklusniai atsiduoti jo kastuvo grybšniams“. 

Toliau pamėginsime egzistencinės analizės požiūriu suvok- 
ti endogeninę depresiją, kaip egzistencijos modusą. Specialioji 


egzistencinė endogeninės depresijos analizė pirmiausia imasi 
* Žmogišku liudijimu (pranc. - Vert.). 

vieno ryškiausio simptomo, būtent baimės. Somatiniu požiūriu 
endogeninė depresija reiškia vitalinį silpnumą - ne daugiau ir ne 
mažiau. Juk lengvas nusilpimas, būdingas endogenine depresija 
sergančiam Žmogui, toli gražu nepaaiškina visos melancholijos 
simptomatikos. Nepaaiškina net melancholiškos baimės. Ši bai- 
mė - tai iš esmės mirties ir sąžinės baimė. Tačiau melancholišką 
baimės jausmą ir kaltės išgyvenimą įmanoma suvokti, tik pripa- 
žįstant juos kaip žmogaus būties būdą, kaip štai-būties moda- 
lumą. Tačiau pastarojo neįmanoma paaiškinti vien vitaliniu nu- 
silpimu, antra vertus, iki šiol nepaaiškintas ir šis vitalinis nusil- 
pimas. Melancholijos išgyvenimą padaro galimą tik veiksniai, 
esantys anapus ligos: tik grynai žmogiški aspektai pirminį vita- 
linį silpnumą paverčia melancholiško išgyvenimo forma, būtent 
žmogaus būties forma. Vien endogeninė depresija, kaip liga, 
sukelia tik psichomotorinius arba sekrecijos trikdžius, o melan- 
choliškas išgyvenimas atsiranda žmogaus žmogiškumui susidūrus 
su jo liguistumu. Todėl visiškai įmanoma įsivaizduoti tam tikras 
depresines gyvūnų būsenas (taip pat ir baimingo susijaudini- 
mo), susijusias su organizmo nusilpimu; tačiau neįmanoma įsi- 
vaizduoti gyvūno, kuris patirtų kaltės jausmą, priekaištus sau, 
saviplaką, neatsiejamus nuo endogeninės žmogaus depresijos. 
Sąžinės baimės „simptomas“, būdingas endogenine depresija 
sergančiam Žmogui, - ne endogeninės depresijos produktas, o 
to Žmogaus „nuopelnas“. Sąžinės baimę įmanoma suprasti tik 
peržengus fiziologijos ribas, įžengus į žmogiškąjį matmenį. Tai 
žmogaus, kaip tokio, baimė - egzistencinė baimė! 

Vitalinis silpnumas, kaip fiziologinis endogeninės depresi- 
jos pagrindas, sukelia tik nepajėgumo jausmą. Tačiau ta aplinky- 


bė, kad šis nepajėgumo jausmas išgyvenamas kaip bejėgiškumas 

uždavinio atžvilgiu, iš esmės peržengia endogeninį ligos aspek- 
tą. Baimę gali jausti ir gyvūnas, o sąžinės baimę arba kaltės jaus- 
mą - tik žmogus, kaip toks, kaip būtybė, atsakinga už savo būtį 
privalomybės akivaizdoje. Apskritai neįmanoma įsivaizduoti, 
kad gyvūnas patirtų žmogui būdingas psichozes, vadinasi, jos 
iš esmės susijusios su Žmogiškuoju matmeniu. Kad organinių 
procesų nulemti įvykiai, sudarantys psichozės pagrindą, taptų 
psichoziniu išgyvenimu, juos reikia transponuoti į specifiškai 
žmogišką lygmenį, taigi pirma paversti žmogiškąja tema! 

Endogeninės depresijos atveju psichofizinis nepajėgumas 
išgyvenamas taip, kaip dera Žmogui: kaip įtampa tarp būties ir 
privalomybės. Ligonis jaučia, koks milžiniškas atstumas skiria jo 
asmenybę nuo idealo. Vitalinis silpnumas sustiprina įtampą, ne- 
atsiejamą nuo žmogiškosios būties, kaip tokios. Nepajėgumo iš- 
gyvenimas endogeninės depresijos atveju padidina atstumą tarp 
būties ir privalomybės. Tokiam ligoniui šis atstumas virsta tiesiog 
praraja. Tačiau atsivėrusios bedugnės gelmėse turime įžvelgti 
tai, kas sudaro žmogaus būties, kaip atsakingos būties, pagrin- 
dą, būtent sąžinę. Melancholiško Žmogaus sąžinės baimę reikia 
suvokti kaip išties žmogiško išgyvenimo pasekmę: ši baimė kyla 
išgyvenant padidėjusią įtampą tarp poreikio išsipildyti ir atitin- 
kamos išsipildymo galimybės. 

Melancholiškas radikalaus nepajėgumo išgyvenimas, bejė- 
giškumas savo uždavinio akivaizdoje įgauna įvairias formas. Ti- 
piško miesčionio, iki susirgimo jautusio melancholiškai parano- 
jišką skurdo baimę, bejėgystė bus susijusi su uždaviniu uždirbti 
pinigus; prisiminę Schopenhauerio pabrėžiamą skirtumą tarp to, 
„kas žmogus yra, kąjis turi ir kas atrodo esąs“, galime teigti, kad 


susirgus endogenine depresija šio tipo Žmogui sąžinės baimė ir 

kaltės jausmas pabrėžia tai, ką jis akcentavo iki ligos, būtent „ką 
jis turi“. Mirties baimė, būdinga Žmogui, kuris iki ligos jautėsi 
gyvenime nesaugus, atspindi nepajėgumo išgyvenimą, susijusį 
su uždaviniu išsaugoti gyvybę, o žmogaus, kuris iki ligos jautėsi 
kaltas ar tiesiog skrupulingas, sąžinės baimė susijusi su morali- 
nio pateisinimo uždaviniu. 

Vitalinis sutrikimas sustiprina endogenine depresija sergan- 
čio melancholiško Žmogaus štai-būties įtampą, todėl gyvenimo 
tikslas jam neišvengiamai atrodo nepasiekiamas. Taip žmogus 
praranda tikslo ir pabaigos pojūtį, ateities pojūtį. „Gyvenau savo 
gyvenimą atgaline kryptimi“, — pasakojo viena melancholiška 
pacientė; „dabarties neliko — pasiklydau atgaliniame gyvenime.“ 
Praradęs ateities pojūtį, išgyvendamas „perspektyvos nebuvimą“, 
žmogus jaučiasi taip, tarsi gyvenimas būtų baigęsis, laikas susto- 
jęs. „Žvelgiau kitomis akimis, —- pasakė viena pacientė, - mačiau 
ne šiandienos ir vakardienos žmones, mačiau kiekvieną žmogų jo 
mirties valandą - nesvarbu, ar dabar jis buvo senis, ar vaikas. Toli 
numačiau ir pati jau negyvenau dabartyje.“ Tokiais endogeninės 
depresijos atvejais vyraujančią paciento nuotaiką galėtume nusa- 
kyti kaip „Paskutiniojo teismo dienos“, dies irae*, nuotaiką. Pasak 
Kronfeldo, egzistencinis išgyvenimas šizofrenijos atveju prilygs- 
ta „įsivaizduojamos mirties“ išgyvenimui; galėtume pridurti, kad 
melancholiją atitinka „nuolatinės dies irae“ išgyvenimas. 

Endogeninei depresijai būdingą gedėjimo afektą atitin- 
ka maniją lydintis džiaugsmo afektas. Melancholiškos baimės 
išgyvenimą atitinka manijai būdingas puikybės išgyvenimas. 
Melancholiškas žmogus patiria, kad gali mažiau, nei privalo, 
o manija sergančiam Žmogui, priešingai, galėjimas pranoksta 
* Rūstybės dienos (Iot. — Vert.). 

privalėjimą. Taigi manijai būdingas galios jausmas yra melan- 
choliško kaltės jausmo atitikmuo. Melancholiška baimė dažnai 
susijusi su ateities baime (katastrofiškos ateities baime, pasireiš- 
kiančia kaip katastrofų baimė), o manija sergantis žmogus, prie- 
šingai, gyvena kaip tik ateityje: kuria programas, rezga planus, 
užbėga ateičiai už akių, priima jos galimybes kaip tikrovę - yra 
„Kupinas ateities“. 

Endogenine depresija sergantis pacientas išgyvena nepajė- 
gumą, taigi neišvengiamai aklas savo paties vertei. Pamažu šis 
aklumas apima ir aplinkinio pasaulio vertybes. Vadinasi, endo- 
genine depresija sergančio žmogaus vertybinė skotoma pradžio- 
je centrinė, apima tik jį patį, tačiau ilgainiui gali plisti išcentriniu 
būdu ir panaikinti vertybinių atspalvių suvokimą anapus Ego. 
Tačiau pradžioje, kol žmogus nuvertina tik save, jis jaučiasi ne- 
pakankamai vertingas, palyginti su likusiu pasauliu, taigi išgy- 
vena melancholišką nevisavertiškumo jausmą. Endogeninės de- 
presijos kamuojamas žmogus išgyvena save kaip bevertį, o savo 
gyvenimą - kaip beprasmį, tad nenuostabu, kad galiausiai atsi- 
randa polinkis savižudybei. 

Nihilistinių kliedesio idėjų, būdingų endogeninei depre- 
sijai, tolesnė raida tokia: kartu su vertybėmis išnyksta ir patys 
daiktai, vertybių nešėjai; galiausiai paneigiamas ir galimo ver- 
tingumo substratas. Šis procesas irgi pirmiausia apima patį Ego: 
įvyksta depersonalizacija. „Apskritai nesu Žmogus, - pasakė 
viena pacientė, - esu niekas, manęs nėra pasaulyje.“ Paskui ni- 
hilizmas apima ir pasaulį, įvyksta derealizacija. Antai gydytojui 
prisistačius vienas pacientas atkirto: „Nėra jokio gydytojo, nėra 


ir niekada nebuvo.“ 

Cotardas aprašė melancholijos sindromą, apimantį „pra- 
keiksmo, nebūties ir negebos mirti idėjas“. Melancholiškas „pra- 
keiksmo idėjas“ paprasta paaiškinti, nihilistinę depersonalizaciją 
jau aptarėme; o idėja, kad negali numirti, kliedesys, kad esi ne- 
mirtingas, tam tikrais endogeninės depresijos atvejais gali pasi- 
taikyti ir izoliuotai. Pastarąjį ligos paveikslą galėtume nusakyti 
kaip nerimastingą melancholiją (ahasverische Melancholie). Tačiau 
kaip reikėtų aiškinti šį ligos tipą egzistencinės analizės požiūriu? 

Išaugus štai-būties įtampai, ir šiaip stiprus endogenine de- 
presija sergančio žmogaus kaltės jausmas gali pasiekti tokį mas- 
tą, kad ligonis išgyvena savo kaltę kaip neišperkamą; išgyven- 
damas nepajėgumo jausmą, jis jaučiasi esąs nepribrendęs savo 
uždaviniui, negana to, šis uždavinys jam atrodo neįvykdomas, 
net jei jis gyventų amžinai. Tik taip įmanoma suprasti tokius 
pacientų žodžius: „Turėsiu gyventi amžinai, kad išpirkčiau savo 
kaltę. Tai tarsi skaistykla.“ Gyvenimo, kaip uždavinio, pobūdis 
tokiems ligoniams įgauna milžinišką mastą: „Turiu laikyti visą 
didžiulį pasaulį, - teigė vienas tokių ligonių, - iš tikrųjų manyje 
gyva tik sąžinė. Viskas mane labai slegia. Visa, kas pasaulietiš- 
ka, kas aplink mane, išnyko; matau tik anapusybę. Turiu sukurti 
visą pasaulį ir negaliu. Dabar reikia padaryti jūrų ir kalnų pakai- 
talus. O aš juk neturiu pinigų. Negaliu išgrandyti kasyklos, ne- 
galiu sukurti pražuvusių tautų, bet reikia. Viskas dabar pražus.“ 
Nuvertinus ne tik save, bet ir visą pasaulį, endogeninės depresi- 
jos kamuojamą pacientą apima bendra mizantropija. Jis bjaurisi 
ne tik savimi, bet ir kitais. Jam atrodo, kad apskritai neįmanoma 
jokia vertybė. „Nes visa, kas atsiranda, nusipelno pražūties.“ 
Šis mefistofeliškas sakinys paaiškina pasaulio pabaigos idėjas; 


ligonio katastrofų baimės pojūtis, kaip pasaulėjauta, pasireiškia 

katatimijos kliedesiu. Užvaldytas nepajėgumo jausmo, ligonis 
iškraipo savo gyvenimo uždavinį, suteikdamas jam milžinišką 
mastą; tai leidžia egzistencinės analizės požiūriu suvokti kaltės 
jausmą, kuris irgi milžiniškas ir kurį tegalima nusakyti tokiais 
kliedesio teiginiais: „Viskas išnyks, man reikės vėl viską sukurti, 
o aš negaliu! Viską turiu padaryti. Iš kur paimti pinigų ištisai 
amžinybei? Negaliu sukurti kumeliukų ir jaučių ir galvijų, kurie 
šio pasaulio.“ 

Kai svaigsta galva, viskas aplink tavaruoja; išgyvenant bai- 
mę, kaip svaigulį pasiekus laisvės viršūnę (Kierkegaardas), pati- 
riamas analogiškas dvasinis "tavaravimas", kuris melancholijos 
atveju, kai atstumas tarp būties ir privalomybės jaučiamas kaip 
praraja, panaikina Ego ir pasaulį, esmes ir vertybes. 

Atliekant endogeninės depresijos psichoterapiją“ reikia 
stengtis, kad pati psichoterapija nesukeltų žalingų jatrogeninių 
padarinių, kurių sulaukti tikrai nesunku. Pirmiausia labai apsi- 
riktume, pradėję raginti pacientą „suimti save į rankas“; priešin- 
gai, reikia skatinti pacientą priimti depresiją būtent kaip endo- 
geninę, žodžiu, objektyvuoti ją, šitaip kuo labiau nuo jos atsi- 
traukiant, kas visiškai įmanoma lengvais ir vidutinio sunkumo 
atvejais! Siūlome jam ne „suimti save į rankas“, o kantriai pakęsti 
psichikos ligą suvokiant, kad aklumas vertybėms, negeba įžvelg- 
ti savąją vertę ir gyvenimo prasmę - tai irgi psichikos ligos pa- 
sekmė; paaiškiname pacientui, kad ligos periodu jis laisvas nuo 
įpareigojimų, tiksliau, įpareigotas tik dviem dalykams: pirma, 
pasitikėti gydytoju ir jo prognoze, - juk galime užtikrinti, kad 
iš dabartinės ligos fazės jis išeis bent jau visiškai toks pats žmo- 
gus, koks buvo; antra, būti pakančiam sau - iki tos dienos, kol 


pasveiks. 

4. Apie šizofrenijos psichologiją 


Toliau pateiksime bendrų psichologinių pastabų apie šizofreni- 
ją, padedančių ją suvokti egzistencinės analizės požiūriu, ir pa- 
grįsime jas klinikiniais pavyzdžiais. Ne kartą teko susidurti su 
savotiškais šizofrenija sergančių pacientų išgyvenimais. Šie ligo- 
niai nuolat pasakodavo, kad jaučiasi taip, tarsi būtų filmuojami. 
Dėmesio verta, kad nuodugnesnis tyrimas kaskart atskleisdavo, 
jog šis pojūtis neturėjo haliucinacinio pagrindo: pacientai neig- 
davo girdį dūzgiančią kamerą arba - tais atvejais, kai jausdavosi 
ne filmuojami, o fotografuojami - spragsintį fotoaparatą. Jie taip 
pat nematydavo nei filmavimo kameros, nei operatoriaus. Antra 
vertus, nepavykdavo aptikti ir paranojiškų idėjų, kurios leistų 
paciento tvirtinimus laikyti antriniu racionalizuojančiu aiškini- 
mo kliedesiu (Erklūrungswahn). Žinoma, pasitaikė atvejų, iš tikrų- 
jų grindžiamų kliedesiu; tokie ligoniai informuodavo matę save 
per savaitės naujienų kino žurnalą, kiti tvirtindavo, kad priešai 
ir persekiotojai tegalį juos atpažinti iš slapta padarytų nuotrau- 
kų. Tokių atvejų, turinčių paranojinį pagrindą, nenagrinėsime, 
nes filmavimo pojūtis čia nėra išgyvenamas tiesiogiai, tik vėliau 
įkonstruojamas į praeitį. 

Tirdami likusius atvejus susiduriame su tuo, ką grynai fe- 
nomenologiniu požiūriu galime apibūdinti kaip filmavimo klie- 
desį (Filmwahn). Šis filmavimo kliedesys — tai tikra „žinojimo 
haliucinacija“ (Jaspersas); tačiau jį galima būtų priskirti ir prie 
„pirminių kliedesio pojūčių“ (primūr wahnhafte Gefūhle), pasak 
Gruhle. Viena ligonė į klausimą, kaip galėjusi pamanyti, kad yra 
filmuojama, jei nepastebėjo nieko, kas patvirtintų jos nuomonę, 
atsakė tipiškai: „Aš tai Žinau - nežinau, kaip.“ 

Pasitaiko ir kitokių ligos apraiškų, analogiškų minėtam fil- 
mavimo kliedesiui. Antai kai kurie pacientai įsitikinę, kad įra- 
šinėjama, ką jie kalba. Tai tiesiog akustinis filmavimo kliedesio 
atitikmuo. Tačiau pasitaiko ir tokių, kurie tvirtina, kad jų „klau- 
sosi“ arba juos „stebi“. Matyt, čia priskirtini ir tie atvejai, kaip pa- 
cientai sakosi jaučią, kad jų „ieško“, arba yra taip pat nepagrįstai 
įsitikinę, kad apie juos „galvoja“. 

Kas sieja visus šiuos išgyvenimus? Galime teigti, kad žmo- 
gus išgyvena save kaip objektą — filmavimo kameros objektą 
(„filmavimo kliedesys“), fotoaparato ar garsą įrašančio aparato 
objektą, galiausiai net kaip „ieškojimo“ ar „galvojimo“ objektą, - 
apibendrindami pastaruosius išgyvenimo tipus, galime teigti, 
kad jis patiria save, kaip kitų žmonių intencionalių aktų objek- 
tą. Visais minėtais atvejais žmogus jaučiasi esąs kitų psichinio 
aktyvumo objektas; juk aparatai, kurių objektu jis jaučiasi, tėra 
mašininis psichinės veiklos plėtinys, tarsi „techninis“ intencio- 
tinkama aparatūra šizofrenikui ne visai praranda mitinį inten- 
cionalumą). Taigi aptariamais šizofrenijos atvejais susiduriame 
su pirminiu kliedesiu, kurį galėtume pavadinti grynos objekto bū- 
ties išgyvenimu. Remdamiesi šiuo pagrindu visa, ką įprasta api- 
būdinti kaip poveikio pojūtį, stebėjimo ar persekiojimo maniją, 
irgi galime suvokti kaip atskiras bendresnio išgyvenimo, būtent 
objekto būties išgyvenimo, formas: šiomis formomis šizofreni- 
kas ir išgyvena save, kaip kitų žmonių stebėjimo ar persekioji- 
mo objektą. 

Šitaip atsiskleidusį grynos objekto būties išgyvenimą no- 


rėtume laikyti Ego bazinio sutrikimo, kurį Gruhle priskiria 

prie „pirminių šizofrenijos simptomų“, aspektu. Antai geologi- 
nio lūžio linija leidžia spręsti apie gilesnių uolienos sluoksnių 
struktūrą, panašiai „pirminiai simptomai“ (taip sakant, simp- 
tomatologinis paviršius) gali atskleisti šizofreniško „bazinio 
sutrikimo“ esmę. Įvairias raiškos formas, kurias įgauna minė- 
tas grynos objekto būties išgyvenimas, išties galime nusakyti 
vieningu šizofreniško išgyvenimo dėsningumu: šizofrenikas 
išgyvena save taip, tarsi jis — subjektas - būtų virtęs objektu. 
Psichikos aktus jis išgyvena taip, tarsi jie būtų įgavę neveikia- 
mąją formą. Normalus žmogus jaučia, kad jis pats mąsto, krei- 
pia dėmesį, stebi, paveikia, klausosi, nugirsta, ieško, persekio- 
ja, fotografuoja ar filmuoja ir patiria, kaip jis visa tai daro, o 
šizofrenikas visus šiuos aktus ir ketinimus, visas šias psichines 
funkcijas išgyvena taip, tarsi jos būtų įgavę neveikiamosios rū- 
šies formą; jis yra „stebimas“, apie jį „galvojama“ ir t. t. Žodžiu, 
šizofrenija susijusi su psichinių funkcijų tapsmo pasyviomis 
išgyvenimu. Atrodo, kaip tik toks yra bendras šizofrenijos psi- 
chologijos principas. 

Įdomu stebėti, kaip psichinės funkcijos, išgyvenamos kaip 
pasyvios, verčia ligonį vartoti galininkinius veiksmažodžius 
ten, kur normaliu atveju vartojami negalininkiniai. Antai viena 
šizofrenija serganti pacieritė skundėsi besijaučianti taip, tarsi ne 
pati „pabustų“, o būtų „pažadinama“. Šizofreniškam išgyveni- 
mui ir net jo kalbinei raiškai būdingas polinkis į pasyvumą leidžia 
suprasti ir tipišką stilių, kai pacientai atsisako veiksmažodžio 
ir teikia pirmenybę daiktavardinėms konstrukcijoms, neretai 
tiesiog prievarta sukonstruotoms; juk veiksmažodis, „veiksmo 
žodis“, iš esmės reikalauja aktyvumo išgyvenimo ir kaip tik jį 


išreiškia. 

Bent jau šizofreniko, sergančio autizmu, taigi nepakanka- 
mai aktyvaus pasaulio atžvilgiu, kalboje ekspresyvi funkcija vy- 
rauja pavaizdavimo funkcijos sąskaita. Taip galima paaiškinti ar 
net iš tikrųjų suprasti vadinamąsias dirbtines kai kurių šizofre- 
nikų kalbas; kartais su tokių dirbtinių „kalbų“ kūrėjais pavyksta 
„Susikalbėti“ pačiam apsiribojant ekspresyviu aspektu, taigi su 
atitinkamu pacientu „kalbant“ panašiai, kaip, pvz., kalbama su 
šunimi: juk ir šiuo atveju svarbi tik intonacija, o ne konkretūs 
žodžiai. 

Aiškindami šizofrenišką išgyvenimą, kaip psichinio akty- 
vumo tapsmo pasyvesniu potyrį, priartėjame prie Berzės šizofre- 
nijos teorijos. Kaip Žinia, Berze kalba apie nepakankamą psichinį 
šizofreniko aktyvumą. Pagrindiniu simptomu jis laiko „sąmonės 
hipotoniją“. Šią sąmonės hipotoniją susieję su tuo, ką nusakėme 
kaip patiriamą psichinių funkcijų tapsmą pasyvesnėmis, galime 
apibendrinti specialiąją egzistencinę šizofrenijos analizę tokia 
formuluote: Ego būtis, kaip sąmoninga būtis, tampa „hipotoni- 
nė“, antra vertus, kaip atsakinga būtis, ji „išgyvenama taip, tar- 
si“ patirtų poveikį. Šizofrenikas išgyvena savo būtį taip apribotą, 
kad iš tikrųjų net nesijaučia „egzistuojąs“. Dabar tampa aiškus ir 
anas šizofreniško išgyvenimo aiškinimas, paskatinęs Kronfeldą 
apibūdinti šizofreniją kaip „numanomą mirtį“. 

Nuo tada, kai Berze pasiūlė skirti šizofrenijos proceso simp- 
tomą nuo defekto simptomo, žinome, kad bet kokį fenomeno- 
loginį-psichologinį šizofreniško išgyvenimo aiškinimą, taigi ir 
jo egzistencinę-analitinę interpretaciją tegalime sieti su proceso 
simptomais. Mūsų manymu, proceso ir defekto simptomų skir- 
tumas primena skirtumą tarp dviejų normalaus Žmogaus išgy- 


venimo būdų, būtent išgyvenimo užmiegant ir sapnuojant. To- 

dėl C. Schneideris studijoje apie šizofrenijos psichologiją, „grin- 
džiamą mąstymo užmiegant modeliu“, pagrįstai pasirinko mo- 
deliu kaip tik šį mąstymą užmiegant, o ne mąstymą sapnuojant 
kaip, tarkime, C. G. Jungas, mėginęs suvokti šizofreniką, kaip 
„Sapnuojantį tarp būdraujančių“. Kodėl normalus išgyvenimas 
užmiegant tarsi imituoja šizofrenišką išgyvenimo būdą, suvok- 
sime prisiminę, kad užmiegant irgi vyksta sąmonės hipotonija 
arba, pasak Janet, abaissement mentale*. Jau Lowy kalbėjo apie 
„mąstymo pusfabrikačius“, o Mayer-Grossas mini „tuščias min- 
čių gilzes“; visi šie fenomenai būdingi ir normaliam mąstymui 
užmiegant, ir šizofreniškai sutrikusiam mąstymui. Karlo Būhle- 
rio mokyklos, besiremiančios mąstymo psichologija, atstovai irgi 
kalba apie „minčių schemą“ ir „mąstymo, kaip blanko, pobūdį“, 
taigi visų trijų autorių tyrimo rezultatai dera tarpusavyje. Dabar 
galėtume pasakyti: užmingantis žmogus, užuot užpildęs minčių 
blanką, užmiega „virš“ jo. Paaiškėja ir tai, kodėl mąstymas už- 
miegant leidžia patirti tuščią mąstymo akto blanką, kas neįma- 
noma normaliu atveju. 

Mąstymo užmiegant priešybė — tai mąstymas sapnuojant, 
nes sapne vyrauja vaizdų kalba. Užmiegant vyksta sąmonės lyg- 
mens postūmis žemesnio laipsnio sąmoningumo link, atitinkan- 
tis sąmonės hipotoniją, o pasiekus žemesnį sąmonės lygmenį iš 
karto prasideda sapnavimas; sapnas atsiranda jau šiame Žemes- 
niame sąmonės lygmenyje. Funkcijų pokytį pereinant nuo bū- 
dravimo prie miego atitinka sapnuojančio žmogaus „regresija“ į 
primityvesnę - simbolinę - sapno kalbą. 

Dabar sąmoningai palikime nuošalyje esminį skirtumą tarp 


šizofrenijos proceso ir defekto simptomų ir paklauskime savęs, 


* Psichinis nuolydis (pranc. - Vert.). 

kokiu mastu ne tik aptartuosius šizofrenijos simptomus (Ego ir 
mąstymo sutrikimą), bet ir kitus galima aiškinti mūsų nustatytu 
principu, būtent bendru psichikos procesų tapsmu pasyvesniais. 
Čianesigilinsime, kiek pasyvesnė tampa ir šizofreniko motorika, — 
savaime suprantama, kad mūsų aiškinimo principą galima tai- 
kyti katatoniniams ir kataleptiniams reiškiniams, - apsiribosime 
psichologine akustinių haliucinacijų, šizofreniško balsų girdėji- 
mo, problema. Psichinių funkcijų tapsmo pasyvesnėmis princi- 
pas pateikia raktą, padedantį suvokti minčių virsmo girdimomis 
fenomeną: akustinius elementus, kurie neišvengiamai (labiau ar 
mažiau sąmoningai) lydi sveiko Žmogaus mąstymą kaip vadina- 
moji „vidinė kalba“, šizofrenikas išgyvena kaip pasyvius, taigi 
taip, tarsi jie būtų svetimi, pasiektų jį iš išorės, — šie akustiniai 
elementai išgyvenami kaip jusliniai įspūdžiai. Tačiau savus, vi- 
dinius dalykus išgyventi taip, tarsi jie būtų svetimi ir ateitų iš 
išorės, tarsi būtų jusliniai įspūdžiai, kaip tik ir reiškia patirti ha- 
liucinacijas. 

Tiesa, aiškindami šizofrenijos psichologiją psichinių funk- 
cijų tapsmo pasyvesnėmis potyriu, neįgyjame jokių galimybių 
taikyti šį principą psichoterapijos praktikoje, vis dėlto praktika 
gali empiriškai patvirtinti šį principą. Antai kartą psichoterapijos 
metodais pavyko išgydyti jauną vyriškį su ryškiu sensityviniu 
santykių kliedesiu (Beziehungswahn). Vyriškį skatino nekreipti 
dėmesio į savo stebėtojus ir pačiam atsisakyti stebėti - 4 Ia „persė- 
cuteur persėcutė“* — savo tariamus stebėtojus (iš karto buvo at- 
sisakyta diskutuoti apie tai, pagrįstas ar ne jo potyris, kad yra 
stebimas). Iš tikrųjų vos pacientui pavyko nustoti stebėti, ar ap- 


linkiniai jį stebi, pojūtis, kad yra stebimas, dingo. Taigi atsisa- 
ž Daugmaž „persekioti persekiotoją“ (pranc. - Vert.). 

kius pačiam stebėti išnyko ir atitinkamas pasyvus išgyvenimas, 
pojūtis, kad esi stebimas. Tai, kad pačiam pacientui atsižadėjus 
aktyviai stebėti atkrito ir pasyvus stebimojo išgyvenimas, mūsų 
manymu, tegali paaiškinti prielaida, kad bazinis sutrikimas buvo 
suteikęs stebėjimo išgyvenimui neveikiamąją formą. 

Specialioji egzistencinė šizofrenijos analizė nebūtinai turi 
remtis nozologiniu požiūriu nepriekaištingais atvejais; šizofre- 
niško išgyvenimo pobūdį gali pavykti nušviesti ir analizuojant 
ligos atvejus, esančius šizofrenijos formų periferijoje, pvz., sen- 
sityvinio santykių kliedesio atvejus. Šiuo tikslu toliau aptarsi- 
me tokias šizoidinės psichopatijos formas, kurios kadaise buvo 
apibendrinamos psichastenijos sąvoka. Kaip Žinia, tokio ligonio 
išgyvenimai buvo aprašomi kaip sentiment de vide“; be to, buvo 
nurodoma, kad jiems trūksta sentiment de rėalitė. Vienas mūsų 
pacientas mėgino išreikšti savo išgyvenimus, lygindamas save 
su „smuiku be rezonansinės plokštės“; jis jautėsi taip, „tarsi“ 
būtų „savo paties šešėlis“. Rezonanso su aplinka stygius sukėlė 
stiprų depersonalizacijos išgyvenimą. 

Jau Haugas savo monografijoje parodė, kad forsuotai ste- 
bint save galima išprovokuoti depersonalizacijos išgyvenimą. 
Tenorėtume pridurti keletą pastabų. Ką nors žinodamas, visada 
žinai dar ir tai, kad Žinai; negana to, žinai, kad šis žinojimas ne- 
atsiejamas nuo atitinkamo Ego. Antriniu, refleksyviu aktu reflek- 
tuojamas pirminis aktas yra duotas pats sau kaip psichinis aktas, 
yra kvalifikuojamas kaip psichinis aktas; taigi išgyvenimo, kaip 
„psichinio“ išgyvenimo, kokybė apskritai steigia save tik reflek- 


sija ir per refleksiją. 


* Tuštumos pojūtis (pranc. - Vert.). 


SIELOGYDA 


Pamėginkime šiuos sąryšius pavaizduoti, pasitelkdami bio- 
loginį modelį. Mūsų biologinės alegorijos pagrindu taps ameba, 
o pirminį psichikos aktą atitiks amebos pseudopodija, tiesiama 
iš ląstelės centro kokio nors objekto link. Taigi antrinį, refleksy- 
vų, aktą atitiks kita, mažesnė pseudopodija, „nusigręžusi“ nuo 
pirminės pseudopodijos. Visiškai nesunku įsivaizduoti, kad ši 
„refleksyvi“ pseudopodija „pernelyg ištįsta“, praranda sąryšį su 
amebos ląstelės plazma ir atitrūksta. Toks būtų žmogaus, forsuo- 
tai stebinčio save, depersonalizacijos išgyvenimo modelis. Per- 
dėta savistaba „pertempus“ vadinamąjį „intencionalų lanką“, 
neišvengiamai sutrinka psichikos funkcijų ryšys su Ego (atitin- 
kamai šios funkcijos išgyvenamos kaip „automatizuotos“ ). For- 
suotas refleksyvus savistabos aktas praranda ryšio su pirminiu 
aktu ir aktyviu Ego potyrį. Neišvengiamai išnyksta aktyvumo ir 
asmenybės pojūtis, t. y. įvyksta Ego depersonalizacija. 

Įsidėmėkime: lygiagrečia psichinio akto refleksija šis duotas 
sau pačiam kaip tiltas tarp subjekto ir objekto, negana to, subjek- 
tas duotas sau pačiam kaip bet kokios psichinės veiklos įkūnyto- 
jas. Kai „ką nors turiu“, greta to „ko nors“ „turiu“ ir patį turėji- 
mą, ir Ego, kaip „savastį“. Taigi „savastis“ yra pats save suvokęs 
Ego. Šį savęs suvokimą per refleksiją irgi atitinka biologinis mo- 
delis, būtent galinių smegenų filogenezė: smegenų apsiaustas — 
anatominis refleksyvios sąmonės atitikmuo - yra atitrauktas, „at- 
lenktas“ apie smegenų kamieną — organinį nesąmoningų instinktų 
substratą - kaip slopinanti sąmonės funkcija „reflektuoja“ instinktų 
reakcijas, valdomas tarpinių smegenų centrų. 

Sakėme, kad depersonalizacijos atveju „intencionalus“ ref- 
leksyvaus akto „lankas“ taip „pertempiamas“, kad gali trūkti, ir 


šitaip mėginome paaiškinti forsuotos savistabos sukeliamą Ego 

pojūčio sutrikimą. Dabar paaiškėja, kad šizofrenijos atveju sąmo- 
nės „hipotonija“ gali ar net turi sukelti Ego sutrikimą taip pat, 
kaip sąmonės „hipertonija“ jį sukelia psichastenijos atveju, taigi 
šizoidiniams psichopatams, o forsuota savistaba — įkyriųjų bū- 
senų psichopatams. Skirtumas tarp šizofreniško Ego sutrikimo ir 
psichopatinės depersonalizacijos tik tas, kad pirmuoju, sąmonės 
„hipotonijos“, atveju intencionalus lankas įtempiamas nepakan- 
kamai, o antruoju, sąmonės „hipertonijos“, pertempiamas ir to- 
dėl „nutrūksta“. 

Žemesnį sąmonės lygį, į kurį, sakėme, regresuoja žmogus 
miegodamas, atitinka fiziologinė, taigi nepatologinė, sąmonės 
hipotonija. Tikėtina, kad ir ši pasireiškia silpstančia refleksi- 
jos geba. Iš tikrųjų galime padaryti prielaidą, kad sapnuojant 
refleksyvi mąstymo akto šaka, taip sakant, daugiau ar mažiau 
atlenkiama. Atitinkamai vaizdūs „laisvai kylančių vaizdinių“ 
elementai gali pintis į haliucinacinę žaismę, netrukdomi reflek- 
syvios korekcijos. 

Apžvelgdami specialios egzistencinės analizės rezultatus, 
galiausiai galime apibendrintai nusakyti, kuo iš esmės skiriasi 
įkyriųjų būsenų neurozės ir šizofrenijos išgyvenimo būdai: dėl 
„pritemdymo“ funkcijos nepakankamumo įkyriųjų būsenų neu- 
rotiką kamuoja perdėtas sąmoningumas, o šizofrenikas kenčia 
nuo „sąmonės hipotonijos“, kurią sukelia „psichinio aktyvumo 
nepakankamumas“. Šizofrenijos atveju iš dalies objektyviai, iš 
dalies subjektyvių pojūčių lygiu Ego apribojamas ne tik sąmo- 
ningos būties, bet ir atsakingos subjekto būties atžvilgiu (gry- 
nos objekto būties išgyvenimas arba psichinių funkcijų tapsmo 
pasyviomis principas!). Vis dėlto šiek tiek laisvas savo likimo, 


taigi ir ligos, akivaizdoje išlieka ir šizofrenikas; šis laisvės likutis 


280 | SIELOGYDA 


neatsiejamas nuo Žmogaus, kaip tokio, taigi neatsiejamas ir nuo 
ligonio bet kokiomis aplinkybėmis kiekvieną gyvenimo akimir- 


ką - iki paskutinio atodūsio. 

PASTABOS 


1! S. Freud, Gesammelte Werke, 
XI, p. 370 [išnašal. 

Analogišką teoriją pateikia 
Schrėdingeris, kalbėdamas ne 
apie būtį, o apie gyvenimą. 
„Atlikties tikrovę“ — kaip au- 
tentišką asmenybės, atliekan- 
čios savo aktus, būtį — galima 
supriešinti su trimis neauten- 
modalumais: 
„Objektiška būtimi“ (das Vorhan- 


densein), kaip išvestiniu modu- 


tiškais būties 


su (Heideggeris); antra, būse- 
niškumo užvaldyta, taigi tokia 
būtimi, kuri neintenduoja sau 
pačiai transcendentinės būties; 
trečia, save pačią intenduojan- 
čia, save reflektuojančia būtimi, 
kuri kaip tik todėl degraduoja 
iki perdėm „objektiškos būties“ 
(juk savistaba egzistencinę, 
„nusprendžiančią“  „štai“-būtį 
paverčia vien faktine būtimi, 
taigi nuskurdina ją). 

Remdamiesi mūsų modeliu, 
gauname psichologinio pažini- 
mo analogą, tą išskirtinį atvejį, 
kai apskritai įmanoma pamatyti 
tinklainės vaizdus, būtent mė- 
ginant tyrinėti išpjautą lavono 
akį, studijuoti jos imituojamus 


fizikinius camera obscura proce- 

sus; ar psichologinė nuostata 
psichikos procesų atžvilgiu irgi 
nereiškia savotiško „išplėšimo 
iš gyvai susijusios visumos“? 
[Išnaša]. 

Reikalauti iš Žmogaus tobulo 
pažinimo tolygu reikalauti iš 
kompozitoriaus parašyti ne ko- 
kią nors simfoniją, 0 simfoniją 
apskritai — tobulos formos ir 
absoliutaus turinio. Kiekviena 
simfonija, kiekvienas meno kū- 
rinys yra netobulas, ir bet koks 
pažinimas neišvengiamai neto- 
bulas, nes dalinis: grindžiamas 
vienpusišku požiūriu, ribojamas 
taikymo srities, fragmentiškas 
savo rezultatais. [Pastaba 9]. 
Remdamiesi Rudolfu Allersu, 
galėtume jį apibūdinti kaip 
transsubjektyvų. [Išnaša] 

Iš tikrųjų subjektyvizmas nei- 
gia tai, kad prasmė egzistuoja; 
juk jis tvirtina, kad prasmė nėra 
mums pateikiama, kad mes pa- 
tys priskiriame, suteikiame si- 
tuacijai prasmę. [Išnaša] 

V. E. Frankl, žr. Die Kraft zu le- 
ben, Bekenntnisse unserer Zeit, 
Gutersloh, 1963. [Išnaša] 
Psychological Models for Guidan- 
ce, Harvard Educational Review 
32, 373, 1962. [Išnaša] 


10 J. C. Crumbaugh, L. T. Maholick, 


„The Case of Frankl's „Will to 


4111 


Meaning““, Journal of Existential 
Psychiatry 4, 42, 1963. [Išnaša] 
Žr. Documents of Gestalt Psycho- 
logy, University of California 
Press, 1961. [Išnaša] 

Plg. Gabrielio Marcelio teiginį: 
„Bethoveno sonata fortepijonui 
op. 111 arba styginių kvartetas 
op. 127 skatina Žmoniją per- 
žengti save, akivaizdžiai ir kar- 
tu neišsakomai suteikiant pras- 
mę.“ [Pastaba 10] 

Kad kalbame apie laimėjimą, 
net didžiausią laimėjimą, pa- 
tvirtina Marekas Edelmannas, 
1943 m. organizavęs žydų suki- 
limą Varšuvos gete ir septynio- 
likos metų tapęs jo komendan- 
tu. Šiandien jis dirba gydytoju 
Lodzėje. Gydytojas Edelman- 
nas didvyriškumą apibrėžia 
taip: „Kovojant mirti lengviau. 
Tačiau kai negali veikti, kai tave 
veda sušaudyti, 0 tu eini orus — 
esi didvyris.“ [Pastaba 36] 
Nelengva atsakyti į banalų klau- 
simą, ką liudija savižudybė — 
drąsą ar bailumą. Būtume netei- 
singi apsimesdami, kad nepa- 
stebime vidinės kovos, dažnai 
vykstančios iki mėginimo nusi- 
žudyti. Galime pasakyti tik tiek: 


nors savižudybė reiškia drąsą 


mirti, kartu ji liudija baimę gy- 
venti. [Pastaba 11] 

„Suvokęs savo gyvenimo 
„Kam“, jo „kaip“ nesunkiai pa- 
aukosi“ („Der Wille zur Macht“, 
3, Musarionausgabe, Mūnchen, 
1926, Gesammelte Werke XIX, p. 
205.) [Pastaba 12] 

Galime ramia širdimi pripažin- 
ti, kad vidutinis žmogus galbūt 
iš tikrųjų ne itin geras, kad išties 
geri galbūt tik pavieniai Žmo- 
nės. Tačiau ar ne kaip tik todėl 
kiekvieno uždavinys - būti ge- 
resniam už „vidutinį“ Žmogų, 
tapti vienu iš tų „pavienių“ 
žmonių? [Pastaba 13] 

Šį atsakingos sąmonės gilėjimą, 
kurį e0 ipso patiria religingas 
žmogus, norėtume pademons- 
truoti konkrečiu pavyzdžiu. 
Šiuo tikslu leiskite pacituoti vie- 
ną epizodą iš L. G. Bachmanno 
straipsnio apie Antoną Bruck- 
nerį: „Jo atsakomybės Dievui 
jausmas be galo stiprėja. Antai 
jis sako bičiuliui, Klosternoi- 
burgo choro vadovui dr. Josefui 
Klugeriui: „Jie nori, kad kitaip 
rašyčiau. Galėčiau, tačiau ne- 
turiu teisės. Dievas suteikė ma- 
lonę ir davė talentą man, kaip 
tik man, vienam iš tūkstančių. 


Kada nors turėsiu jam atsiskai- 

tyti. Kaip galėčiau stoti Dievo 
akivaizdon, jei būčiau klausęs 
kitų, o ne jo?“ Vadinasi, be galo 
klystume tvirtindami, kad reli- 
ginė nuostata paverčia Žmogų 
pasyviuų; visiškai priešingai, ji 
gali jį padaryti itin aktyvų. Ypač 
tokio tipo Žmogų, kuris —- savo 
egzistencine laikysena - visada 
suvokia save kaip dieviškumo 
bendražygį žemėje. Pasak jo, 
viskas „sprendžiama“ šioje že- 
mėje — čia išsprendžiama bet 
kokia kova, taip pat išorinė ir 
vidinė pavienio žmogaus kova, 
taigi ir jo paties išorinė ir vidinė 
kova. Ar nederėtų čia pateikti 
alegorijos, chasidų pasakojimo 
apie mokslininką, kurio moki- 
niai kartą paklausę: „Pasakyk 
mums, kada ir kaip Žmogus 
sužino, kad Dangus jam ką nors 
atleido?“ O šis atsakęs: „Kad 
Dangus atleido Žmogui nuodė- 
mę, šis gali sužinoti tik iš to, kad 
daugiau niekada tos nuodėmės 
nedaro.“ [Pastaba 14] 

Žinoma, kalbame tik apie tokį 
religingumą, kuris prasideda iš- 
gyvenant Dievą kaip asmeninę 
būtybę, kaip asmenybę, kaip jos 
pirmavaizdį arba kaip pirmąjį ir 
paskutinįjį Tu; religingam žmo- 


gui Dievo išgyvenimas - tai tie- 

siog pirmapradžio Tu išgyveni- 
mas. [Pastaba 15] 

5 Problems of Life, Wiley, New 
York, 1952. [Išnaša] 

20 Human Nature in the Light of 
Psychopathology, 
Harvard University Press, 1940. 


[Išnaša] 


Cambridge: 


21 Personality and Social Encounter, 
Boston: Beaton Press, 1960. [Iš- 
naša| 

2 Journal of Individual Psychology, 
16, 174, 1960. [Išnaša] 

2 Becoming, New Haven 1955, p. 
48. [Išnaša] 

4 S. Freud, Gesammelte Werke, XI, 
p. 370. [Išnaša] 

> „Basic Tendencies in Human 
Life“, žr. Sein und Zeit, Tūbin- 
gen, 1960. [Išnaša] 

26 Psychol. Rdsch. 8, 1956. [Išnaša] 

2 S. Freud, Gesammelte Werke, XI, 
p. 370. [Išnaša] 

8 Review of Existential Psychology 
und Psychiatry, I, 249, 1961. [Iš- 
naša| 

3 Z. exp. angew. Psychol., 6, 1959. 
[Išnaša] 

30 „Žmonės stiprūs, kol atstovauja 
stiprią idėją; jie tampa bejėgiai, 
pradėję jai priešintis“ (S. Freud, 
Gesammelte Werke, X, p. 113) [Iš- 
naša]. 

?! Psych. Rep., 10, 1962 


2 Antropologische Forschung, Ham- 


burg, 1961, p. 65. [Išnaša| 


3 E. D. Eddy, The Colledge Influen- 


3 


3 


3 


„— 


5 


a 


ce on Students Charakter, p. 16. 
[Išnaša] 

Skirtumą tarp buvimo atsakin- 
gam ir buvimo laisvam galima 
pailiustruoti kaltės ir saviva- 
lės priešstata. Savivalę galime 
apibrėžti kaip laisvę be atsako- 
mybės, o kaltė yra, taip sakant, 
atsakomybė nesant laisvam; juk 
tas, kuris tapo kaltas, yra už 
kažką atsakingas ir kartu nėra 
laisvas tą „kažką“ kada nors 
vėl atšaukti iš pasaulio. Tokiais 
atvejais svarbi tik teisinga nuos- 
tata, teisingas santykis, o teisin- 
gas santykis su savo kalte - tai 
atgaila. Maxas Scheleris straips- 
nyje šia tema parodė, kad at- 
gaila bent moraliniu lygiu gali 
išpirkti tai, kas atsitiko ir kieno 
kaltininku tapai, nors ir neįsten- 
gia to panaikinti [Išnaša] 

Todėl masė slopina individų 
individualumą, todėl ji riboja 
jų laisvę, siekdama lygybės; ati- 
tinkamai brolybę keičia bandos 
instinktas. [Pastaba 16] 
Kiekvienas žmogus „yra ab- 
soliučiai kitoks“, palyginti su 
kitais, 0 savo tokia-būtimi jis 


yra ypatingas; kartu kiekvienas 

žmogus nepakartojamas savo 
štai-būtimi, taigi nepakartoja- 
ma ir ypatinga yra ir kiekvie- 
nos štai-būties prasmė; kaip tik 
šiuo žmogiškosios štai-būties 
baigtinumu laike ir erdvėje ir 
grindžiama žmogaus atsako- 
mybė. Šį dvejopą žmogiškosios 
štai-būties baigtinumą papildo 
dar vienas steigiantis momen- 
tas, kartu jį ir panaikindamas: 
egzistencijos transcendencija, 
į ką nors nukreipta Žmogaus 
būtis; juk Žmogus, kaip toks, 
yra nepakartojamas ir ypatin- 
gas, tačiau jis ypatingas ir ne- 
pakartojamas ne dėl savęs. Šią 
aplinkybę įtaigiausiai nusako 
ir skurdūs, o tie, kuriuos ištarė 
Hillelis. Jis apibendrino savo 
gyvenimo išmintį, gyvenimo 
direktyvas pateikdamas kaip 
tris klausimus: „Jei ne aš pada- 
rysiu, kas padarys? Jei ne dabar 
padarysiu, kada? Jei darysiu tik 
dėl savęs, kas aš esu?“ [Išnaša] 

Plg. su tuo, sakėme apie subjek- 
tyvizmą arba „psichologizmą“ 
žmogaus, ieškančio užsimirši- 
mo nelaimės akivaizdoje, sie- 
kiančio „nežinoti“ apie nelaimę, 
todėl pasirenkančio svaigulio 


būsenas arba absoliučią nežino- 

mybę - savižudybę. [Išnaša] 
Viena pacientė niekaip neįsten- 
gė suvokti, kad mirtis nepanai- 
kina gyvenimo prasmės. Jos 
paklausė, ar ji nežinanti garsių, 
jau mirusių Žmonių, atlikusių 
didžius darbus. „Taip... Vienas 
namų gydytojas... Kai aš bu- 
vau vaikas... Geras Žmogus...“ 
Tada jos paklausė: „Tarkime, jo 
pacientai, kurie dar gyvi, yra 
užmaršūs. Galbūt jie iškaršę, ir 
nė vienas neprisimena to gerojo 
gydytojo. Ar šis užmaršumas ar 
net užmaršaus paciento mirtis 
gali tą gerumą išdildyti?“ Paci- 
entė atsakė: „Ne... Jis išlieka...“ 
[Pastaba 31] 

Žinoma, ne visa, kas atrodo 
esąs Ego, ir yra Ego, ir ne visa, 
kas atrodo esą Id, ir yra Id. 
Psichoanalizė ir individualio- 
ji psichologija visiškai teisios 
teigdamos, kad kaip tik neuro- 
zės atveju, viena vertus, Žmo- 
gaus instinktyvumas neretai 
dangstosi moralumo skraite ir 
pasiekia sąmonę „simboliškai 
persirengęs“ (psichoanalizė), 
antra vertus, Ego pernelyg daž- 
nai noriai slapstosi už tariamų 
instinktų, tarkime, pasitelkęs 
„perdirbimą“ (individualioji 


psichologija). Galime žengti dar 

vieną žingsnį ir drąsiai pripa- 
žinti, kad iš esmės tebegalioja 
visa, ko mus išmokė psichoana- 
lizė apie sapnus; tiesa, iš tikrųjų 
ne aš sapnuoju, - juk viską man 
sapnuoja Id? [Pastaba 17] 
Laisvės negali „turėti“ kaip kaž- 
ko, ką galėtum ir prarasti; laisvė 
„esu aš“. [Pastaba 18] 
Sprendžiantysis visada yra 
žmogus. Tačiau kas yra Žžmo- 
gus? Būtybė, kuri visada nu- 
sprendžia. Ką nusprendžia? 
Kas ji bus kitą akimirką. [Pasta- 
ba 19] 

V. E. Frankl, Man's Search for Me- 
aning, Preface by Gordon W. All- 
port, 70 leid., New York: Simon 
und Schuster, 1985. [Išnaša] 
Individualioji psichologija visa- 
da laiko nevisavertiškumo jaus- 
mą neuroziniu simptomu, 0 eg- 
zistencinė analizė tam tikromis 
aplinkybėmis pripažįsta jį, kaip 
tikrą laimėjimą; negana to, ne tik 
tais atvejais, kai defektas iš tikrų- 
jų yra, ne tik nepaisant jo, o kaip 
tik tada. Kai Žmogus — savo įsi- 
vaizduojamos vertybės akivaiz- 
doje! — pasijunta mažiau vertin- 
gas, kaip tik tada toji aplinkybė, 
kad jis mato šią vertybę, kažkiek 
jį ir pateisina. [Pastaba 20) 


* Svaigulys palyginti su grynu 

mėginimu užsimiršti yra kaž- 
kiek pozityvus. Svaigulio esmė — 
nusigręžti nuo būties objektų 
pasaulio ir atsigręžti į „būse- 
nišką“ išgyvenimą, į gyvenimą 
regimybės pasaulyje. Užsimirš- 
dami, priešingai, tik nežinome 
apie nelaimę, tik patiriame „lai- 
mę“ negatyvia Schopenhauerio 
prasme, nirvanos nuotaiką. [Iš- 
naša| 

Likimas, kurio galima išvengti, 
taigi toks likimas, kurio kal- 
tininkas — pats Žmogus, yra 
„hetauri nelaimė“ ir skiriasi 
nuo tikro, nepakeičiamo ir ne- 
atšaukiamo likimo, kuris tik ir 
leidžia įgyvendinti nuostatos 
vertybes („tauri nelaimė“). Pa- 
našiai alpinistai skiria „subjek- 
tyvią ir objektyvią grėsmę“: ir 
alpinistui nėra „negarbinga“ 
tapti objektyvios grėsmės (pvz, 
akmenų lavinos) auka, tačiau 
gėdinga patirti nesėkmę dėl su- 
bjektyvios grėsmės (nepakan- 
kamo apsirūpinimo, alpinizmo 
patirties ar technikos stygiaus). 
[Pastaba 21] 

Gyvenimas mūsų irgi klausinė- 
ja ne žodžiais, o tomis aplinky- 
bėmis, su kuriomis susiduria- 
me, mes jam irgi atsakome ne 


žodžiais, o atliekamais veiks- 

mais; pirma turime atsakyti į 
aplinkybių pateikiamą klausi- 
mą, taigi visada susiduriame su 
neužbaigtomis 
[Pastaba 22] 

V. E. Frankl, „Wirtschaftskrise 
und Seelenleben vom Stand- 


aplinkybėmis. 


punkt des Jugendberaters“, So- 
zialūrztliche Rundschau, 43, 1933. 
[Išnaša] 

Veiksmas ir savistaba neišven- 
giamai atvirkščiai proporcingi; 
toks jų sąryšis neleidžia visu ak- 
tyvumu panirti į veiklą ir kartu 
visiškai apibrėžtai, visiškai atsi- 
traukus nuo savęs stebėti save. 
Ar šis Žmogaus „impulsyvu- 
mą“ ir reflektuojančią savistabą 
siejantis atvirkštinis ryšys nėra 
analogiškas garsiajam Heisen- 
bergo „neapibrėžtumo princi- 
pui“? [Pastaba 23] 

Šis idealas kaip ir bet kuris kitas 
tėra reguliuojantis. „Tai tarsi tai- 
kinio centras, kurį visada reikia 
laikyti šautuvo taikiklyje, nors 
ir ne visada pataikai“ (Goethe). 
Vidutinis žmogus retai pajėgia 
tikrai mylėti, jis retai pasiekia 
ir aukščiausią brandaus mei- 
lės gyvenimo pakopą. Tačiau 
galiausiai kiekvienas Žmogaus 
uždavinys yra „amžinas“ ir bet 


kokia Žmogaus pažanga bega- 

linė: tai žengimas į begalybę, į 
begalybėje esantį tikslą. Tai sa- 
kydami, kalbame tik apie ats- 
kiro Žmogaus Žžengimą pirmyn 
asmeninėje istorijoje. Abejotina, 
ar žmonijos istorijoje įmanoma 
tikra „pažanga“; antra vertus, 
jei ji įmanoma, neaišku, kokiu 
mastu: tik techninę pažangą 
galime pavadinti garantuota, 
tačiau pastaroji veikiausiai aps- 
kritai imponuoja kaip pažanga 
tik todėl, kad gyvename kaip 
tik šioje technikos epochoje. 
[Pastaba 24] 

Čia seksualumas išgyvenamas 
grynai „būseniškai“; mastur- 
bacijos aktui stinga intencio- 
nalumo, orientacijos į partnerį, 
peržengiant save. Masturbacija 
nėra nei liga, nei ligos priežas- 
tis, ji kaskart teliudija sutrikdy- 
tą raidą arba klaidingą nuostatą 
meilės gyvenimo atžvilgiu, to- 
dėl visiškai nepagrįstos hipo- 
chondrinės idėjos apie liguistus 
jos padarinius. Tačiau masturba- 
cijos aktą dažniausiai lydi „pa- 
girios“, kurios nepriklausomai 
nuo šių hipochondrinių idėjų 
grindžiamos kaltės jausmu, ne- 
išvengiamai apimančių Žmogų, 
nuo intencionalaus išgyvenimo 


sprunkantį prie būsenos išgy- 

venimo. Tokią neautentišką 
žmogaus elgseną jau aptarėme, 
kalbėdami apie svaigulį, kaip 
jos esmę. Juolab verta dėmesio, 
kad masturbacijos aktą - kaip ir 
apsvaigimą - lydi pagirios. 
Atrodo, kad meilė ir santuoka 
glaudžiai susijusios. Tačiau iš 
tikrųjų taip yra tik nuo tada, 
kai atsirado santuokos iš mei- 
lės, taigi tokios, kurios bent 
jau sudaromos iš meilės (jei 
ne palaikomos meilės). Tokios 
santuokos — palyginti nesenas 
reiškinys, ką pabrėžia sociolo- 
gas Helmutas Schelsky veikale 
"Seksualumo sociologija“. Vis 
dėlto galime pagrįstai teigti, 
kad meilė - vadinamosios „lai- 
mingos santuokos“ sąlyga ir 
prielaida. Klausimas tik, ar mei- 
le grindžiama laimė ilgalaikė. 
Meilė — būtina šeimyninės lai- 
mės sąlyga, tačiau tai anaiptol 
nereiškia, kad ji — pakankama 
sąlyga. [Išnaša] 

Plg. V. E. Frankl, „Die Neurose 
als Ausdruck und Mittel“, Drit- 
ter Internationaler Kongrefė fūr In- 
dividualpsychologie, Dūsseldort, 
1926. [Išnaša] 

Plg. V. E. Frankl, „Zur medika- 
mentosen Unterstūtzung der 


Psychotherapie bei Neurosen'“, 


Schweizer Archiv fūr Psychiatrie, 
43, I, 1939. [Išnaša] 

Allersas kartą pasakė: „Kam ne- 
rūpi pergalė, tam nėra grėsmės 
ir nereikia jausti baimės, kaip ir 
tam, kuris laiko pralaimėjimą 
neįmanomą.“ [Išnaša| 

Plg. Gordon W. Allport: „Išmo- 
kęs juoktis iš savęs, neurotikas 
pradeda valdyti save ir galbūt 
ilgainiui pasveiks.“ [Išnaša] 
Plg. V. E. Frankl, „Die Neurose 
als Ausdruck und Mittel“, Drit- 
ter Internationaler Kongref$ fūr In- 
dividualpsychologie, Dūsseldort, 
1926. [Išnaša] 

Plg. V. E. Frankl, „Zur medika- 
mentosen Unterstūtzung der 
Psychotherapie bei Neurosen“, 
Schweizer Archiv fūr Psychiatrie, 
43, I, 1939 [Išnaša] 

Regis, šiuo požiūriu įkyriųjų bū- 
senų neurozę taikliai aiškina Jo- 
hanna Dūrck ir Allersas. Pirmoji 
rašo: „Kartą vienas įkyriųjų bū- 
senų neurotikas paaiškino man, 
kad Dievas turėtų būti tapatus 
tvarkai; jis pageidavo, kad būtų 
įmanoma atlikti pedantišką su- 
vestinę, kuri teiktų ramybę ir 
išlaisvintų iš autentiškos būties 
įtampos. Kaip tik tai leidžia iš 
esmės suprasti įkyriųjų būsenų 


neurozės pedantiškumą“. Al- 


lersas teigia: „Pedantiškumas Ž 
ne kas kita, kaip valia primesti 
aplinkos smulkmenoms savo- 
sios asmenybės dėsnį.“ Vis dėlto 
šią valią — kaip ir bet kokią kitą 
įkyriųjų būsenų neurotiko valią 
siekti tvarkos — vis dar galime 
vadinti perdėm žmogiška valia. 
„Amžinojo prasmė išsipildo per 
tvarką, ir tik per tvarką žmogus 
tampa jo gyvavaizdžiu“ (Werfe- 
lis). Mūsų manymu, tvarką gali- 
ma apibrėžti kaip lygybę per ki- 
toniškumą (analogiškai grožio, 
kaip „vienovės per įvairovę“, 
apibrėžimui). [Pastaba 5] 
Skepticizmas panaikina save, o 
racionalizmas save pagrindžia. 
[Išnaša| 

Plg. Levo Tolstojaus teiginį: 
„Protą kaip ir operos žiūroną 
reikia nustatyti iki tam tikro 
laipsnio; mėgindamas derinti 
toliau, matysi blogiau.“ [Pasta- 
ba 26] 
Paradoksaliosios intencijos 
techniką praktikavau nuo 1929 
m. (Ludwig J. Pongratz, Psy- 
chotherapie in der Selbstdarstel- 
lunę, Bern: Hans Huber, 1973), 
tačiau aprašiau tik 1939 m. (V. E. 
Frankl, „Zur medikamentėsen 
Unterstūtzung der Psychothe- 


rapie bei Neurosen“, Schweizer 

Archiv fūr Psychiatrie, 43, I, 1939) 
ir tik 1947 m. publikacijoje pa- 
vartojau logoterapijos terminą 
(V. E. Frankl, Die Psychotherapie 
in der Praxis, Wien: Franz Deu- 
ticke, 1947). Neįmanoma neigti 
šios technikos panašumo į kur 
kas vėliau atsiradusius elgesio 
terapijos metodus - baimės pro- 
vokavimą (anxiety provocinę), 
gyvą sąlytį su trauminėmis 
aplinkybėmis (exposure in vivo), 
užtvindymą (flooding), implo- 
zinę terapiją (implosive therapy), 
sukeltą baimę (induced anxiety), 
modeliavimą (modeling), lūkes- 
čių modifikavimą (modification 
of expectations), neigiamą prak- 
tiką (negative practice) ir ilgalai- 
kį sąlytį (prolonged exposure); šį 
panašumą pastebėjo ir kai kurie 
elgesio terapijos atstovai. „Atsi- 
randa bihevioristinės technikos, 
kurios atrodo taip, tarsi būtų su- 
kurtos paradoksalios intencijos 
techniką išvertus į mokymosi 
terminų kalbą“ (1. Michael As- 
cher, „Paradoxical Intention“, 
žr. Handbook of Behavioral Inter- 
ventions, hrsg. A. Goldstein, E. 
B. Foa, New York: John Wiley, 
1978). Juolab verta dėmesio, 
kad įrodyti paradoksaliosios 


intencijos veiksmingumą eks- 

perimentiškai pirmiausia ėmėsi 
elgesio terapijos atstovai. Bū- 
tent profesoriai L. Solyomas, J. 
Garza-Perezas, B. L. Ledwighe 
ir C. Solyomas („Paradoxical 
Intension in the Treatment of 
Obsessive Thoughts: A Pilot 
Study“, Comprehensive Psychia- 
try, 1972, 13, p. 201) iš Makdžilo 
universiteto psichiatrinės klini- 
kos pasirinkdavo du vienodai 
ryškius lėtinės įkyriųjų būsenų 
neurozės simptomus, o paskui 
vieną jų, „tikslinį“, gydyda- 
vo paradoksaliosios intencijos 
metodu, o kito, “kontrolinio", 
negydydavo. Iš tikrųjų kaskart 
išnykdavo tik gydomas simp- 
tomas, ir tam pakakdavo kele- 
to savaičių (Ralph M. Turner, 
L. Michael Ascher, „Controlled 
Comparison of Progressive Re- 
laxation, Stimulus Control, and 
Paradoxical Intention Therapies 
for Insomnia“, Journal of Consul- 
ting and Clinical Psychology, 47, 
500, 1979). Nė vienu atveju ne- 
atsirado simptomas-pakaitalas! 
(L. Michael Asher, „Employing 
Paradoxical Intention in the Be- 
havioral Treatment of Trinary 
Retentions“, Scandinavian Jour- 
nal of Behaviour Therapy, Vol. 6, 
Suppl. 4, 1977, p. 28). (Žr. ir pas- 

tabą 50, dabar 74). 
Viktor E. Frankl, 
und Therapie der Neurosen“, 


„Theorie 


Einfūhrung in Logotherapie und 
Existenzanalys, = Uni-Taschen- 
biicher 457, Mūnchen: E. Rein- 
hardt, 1982. [Išnaša] 

Ergebnisse der klinischer Anwen- 
dung der Logotherapie, Handbuch 
der Neurosenlehre und Psychot- 
herapie, hrsg. Viktor E. Frankl, 
Viktor E. Erhr. v. Gebsattel, J. 
H. Schultz, 3, Mūnchen, Berlin: 
Urban ėc Schwarzenberg, 1959. 
[Išnaša] 
„Methodologic 
in Psychotherapy“, American 
Journal of Psychotherapy, 17, 554, 
1963. [Išnaša] 

„Zur Behandlung phobischen 


Approaches 


und zwangneurotischen Syn- 
drome mit der „Paradoxen In- 
tention“ nach Frankl“, Zeitschrift 
Psychother. med. Psychol 12, 145, 
1962. Tai sutrumpintas vertimas 
straipsnio, pasirodžiusio JAV 
anglų kalba pavadinimu „The 
Treatment of the Phobic and the 
Obsessive-Compulsive Patient 
Using Paradoxical Intention 
sec. Viktor E. Frankl“, Journal 
of Neuropsychiatry, 3, 375, 1962. 
[Išnaša| 

„Offizielles Protokoll der Ge- 


sellschaft der Arzte in Wien“, 
Wien. Klin. Wschr. 67, 152, 1955, 
[Išnaša| 

Behavior Therapy and the Neuro- 
ses, New York: Pergamon Press, 
1960, p. 82. [Išnaša] 

N. Petrilowitsch „Logotherapie 
und Psychiatrie“, „Symposium 
on Logotherapy“ auf dem Sech- 
sten internationalen Kongrefė 
fur Psychotherapie in London. 
[Išnaša|] 

„Klinische Erfahrung mit der 
paradoxen Intention“, paskai- 
ta, skaityta 1963 m. liepos 18 d. 
Austrijos gydytojų psichotera- 
peutų draugijoje. [Išnaša] 
„Ūber die Stellung der Logothe- 
rapie in der klinischen Psychot- 
herapie“, Die medizinische Welt, 
270-2794, 1964. [Išnaša] 

Viktor E. Frankl, Die Psychothe- 
rapie in der Praxis, Eine kasuistis- 
che Einfihrung fir Arzte, Wien: 
F. Deuticke, 1975; Viktor E. 
Frankl, Theorie und Therapie der 
Neurosen, Einfūhrung in Logot- 
herapie und Existenzanalyse, Uni- 
Taschenbūcher 457, Mūnchen: 
E. Reinhardt, 1982; Viktor E. 
Frankl, „Grundrif der Existen- 
zanalyse und Logotherapie“, 
Handbuch der Neurosenlehre und 
Psychotherapie, hrsg. Viktor E. 

Frankl, Viktor E. Frhr. v. Geb- 
sattel, J. H. Schultz, 3, Mūnchen, 
Berlin: Urban ėz Schwarzenberg, 
1959; Viktor E. Frankl, Wille zum 
Sinn, Ausgewūhlte Vortrūge ūber 
Logotherapie, Bern: H. Huber, 
1972. [Išnaša] 

„Hypnose und Tiefenperson“, 
Z. Psychother. med Psychol., II, 
207, 1961. [Išnaša| 

Hans O. Gerz, „Zur Behan- 
dlung phobischer und zwan- 
gneurotischer Syndrome mit 
„der paradoxen Intention“ nach 
Frankl“, Z. Psychoter. med. Psy- 
chol. 12, 145, 1962. [Išnaša] 

Dr. Glennas G. Golloway (Ip- 
silančio psichiatrinė klinika, 
JAV, Mičiganas) kartą pasakė: 
„Paradoksaliąja intencija siekia- 
ma manipuliuoti gynybą, o ne 
spręsti esminius konfliktus. Tai 
garbinga strategija ir nuostabi 
psichoterapija. Chirurgijai nėra 
įžeidu neišgydyti sunegalavu- 
sios tulžies pūslės ir ją pašalinti. 
Pacientas pasveiksta. Panašiai 
įvairūs aiškinimai, kodėl para- 
doksalioji intencija veiksminga, 
nemenkina paradoksaliosios in- 
tencijos, kaip sėkmingos techni- 
kos, svarbos.“ [Išnaša| 

L. Michaelis Ascheris iš Wolpės 


klinikos labai prisidėjo, eksperi- 

mentais įrodydamas paradok- 
saliosios intencijos technikos 
terapinę reikšmę ir veiksmin- 
gumą. Paaiškėjo, kad ši logote- 
rapinė technika apskritai lygia- 
vertė įvairioms elgesio terapijos 
„intervencijų“ technikoms. Lo- 
goterapinis metodas buvo net 
pranašesnis miego sutrikimo, 
taip pat ir šlapinimosi sutriki- 
mo atvejais. Pradžioje miego 
sutrikimo kamuojamiems As- 
cherio pacientams prireikdavo 
vidutiniškai 48,6 minučių, kad 
užmigtų. Po dešimties savai- 
čių gydymo elgesio terapijos 
metodu jiems reikėdavo 39, 36 
minučių. Tačiau galiausiai dvi 
savaites taikius paradoksaliąją 
intenciją pakakdavo 10,2 minu- 
čių (L. M. Ascher, J. Efran, „Use 
of paradoxical Intention in a 
behavioral program for sleep 
onset insomnia“, Journal of Con- 
sultinę and Clinical Psychology, 
46, 1978, 547-550). „Paradoksa- 
lioji intencija Žymiai sumažino 
nusiskundimus dėl miego pa- 
lyginti su kontrolinėmis grupė- 
mis, gydytomis įprastais būdais 
ir gavusiomis placebo“ (Ralph 
M. Turner, L. Michael Ascher, 
„Controlled Comparison of 


Progressive Relaxation, Stimu- 


lus Control, and Paradoxical 
Intention Therapies for Insom- 
nia“, Journal of Consulting and 
Clinical Psychology, Vol. 47, N.3, 
1979, 500-508.) [Pastaba 50] 

Plg. Heinz Gall, „Behandlung 
neurotischer  Schlafstorungen 
mit Hilfe der Logotherapie V. 
E. Frankls“, Psychiatrie, Neurolo- 
gie und medizinische Psychologie 
(Leipzig) 31, 369, 1979. [Pastaba 
41] 

* Z. Psychotherap. med. Psychol. 3, 
I, 1953. [Išnaša] 


" Psychosomatische 


* Z. Psychotherap. med. Psychol. 5, 


215, 1955. [Išnaša] 

Gynūkologie, 
Urban 6r 

Schwarzenberger, 1964, p. 160. 


Mūnchen, Berlin: 


[Išnaša| 


* V. E. Frankl, „Psychagogische 


Betreuung endogener Depres- 
siven“, Handbuch der Neurosen- 
lehre und Psychotherapie, hrsg. 
Viktor E. Frankl, Viktor E. 
Frhr. v. Gebsattel, J. H. Schultz, 
3, Mūnchen, Berlin: Urban G: 
Schwarzenberg, 1959. [Išnaša] 

Saluti et solatio aegrorum* 


II 


NUO PASAULIETINĖS 
IŠPAŽINTIES 
PRIE SIELOGYDOS 


Pirmame skyriuje mėginome parodyti, kad ligšiolinę psi- 
choterapiją iš esmės būtina papildyti, antra vertus, mėginome 
nusakyti ir tokio papildymo mastą, būtent poreikį pasitelkti sie- 
los gydymui dvasios matmenį. Šiame skyriuje aptarsime atitin- 
kamas galimybes. 

Pirmame skyriuje įgijome ir bazę, kuria tapo logoterapija. 
Pasiekus tam tikrą tašką, logoterapija virto egzistencine analize. 
Dabar kyla klausimas, ar psichoterapeutas apskritai turi teisę, ar 
jis privalo peržengti šį ribinį tašką. 

Įvairūs šaltiniai neretai pabrėžia psichoterapinę išpažinties 
svarbą. Nuolat paaiškėja, kad pacientai patiria terapinį poveikį 
tiesiog išsikalbėję. Tai, ką ankstesniuose skyriuose sakėme apie 
efektą, kuris pasiekiamas, kai pacientas atsitraukia nuo simpto- 
mo jį objektyvuodamas, nutinka ir išsikalbėjus, apskritai išsakius 
sielos nerimą. Papasakojęs apie kančią ja „pasidalini“. 

Psichoterapija, ypač psichoanalizė, siekia būti pasaulietiška išpa- 


žintimi; logoterapija, ypač egzistencinė analizė, siekia būti sielogyda. 


* Ligoniams gydyti ir guosti (lot. - Vert.) 

Nereikėtų klaidingai aiškinti šio sakinio. Sielogyda neprivalo 
tapti religijos pakaitalu; jau esame sakę, kad ji nesiekia tapti net 
ligšiolinės psichoterapijos pakaitalu, tenori šią papildyti. Reli- 
gingam Žmogui, kuris žino turįs metafizinį prieglobstį', neturi- 
me ką pasakyti, negalime nieko duoti. Problema kyla, kai išties 
nereligingi žmonės kreipiasi į gydytoją, trokšdami atsakymo į 
juos be galo jaudinančius klausimus. Išgirdę išsakomus įtarimus, 
kad sielogyda stengiasi tapti religijos surogatu, tegalime pasaky- 
ti, kad nėra nieko jai labiau nepriimtino. Taikydami logoterapiją 
ir egzistencinę analizę, tebesame gydytojai ir norime jais likti. 
Nesirengiame konkuruoti su dvasininkais. Tenorime išplėsti gy- 


dytojo veiklos sritį, išsemti visas jo veiklos galimybes. 
SIELOGYDA IR SIELOVADA 


Savaime suprantama, sielogyda anaiptol nėra sielovados pakai- 
talas, pastaroji yra ir liks dvasininkų reikalas; tačiau kebliomis 
aplinkybėmis gydytojas tiesiog priverčiamas imtis uždavinių, 
artimų sielovadiniams. „Pacientai priverčia mus susidurti su 
šiuo uždaviniu“ (Gustavas Bally). „Pernelyg dažnai iš psicho- 
terapijos primygtinai reikalaujama spręsti problemas, artimas 
sielovadinėms“ (W. Schulte); mat „net ir pati to nežinodama ir 
nenorėdama žinoti, psichoterapija neišvengiamai šiek tiek yra ir 
sielogyda... Dažnai ji turi atlikti... sielovados pobūdžio interven- 
cijas“ (A. Gėorresas).? 

„Šiandien gydytojui norom nenorom tenka peržengti vien 
liguistos paciento būties sritį ir patarti jam įveikiant gyvenimo 
bėdas vietoj sielovadininko“; „gyvenimo nelaimių ištikti žŽmo- 


nės šiandien dažniausiai kreipiasi ne į sielovadininką, o ieško 

patyrusio gydytojo patarimo, — ir to jau neįmanoma pakeisti“ 
(H. J. Weitbrechtas). Victoro E. von Gebsattelio minima „Vaka- 
rų Žmonijos emigracija nuo sielovadininko prie psichiatro“ - tai 
aplinkybė, kurios negali nepaisyti sielovadininkas, ir reikalavi- 
mas, kuriam negali nepaklusti psichiatras. Pastarasis susilaiko 
nuo fariziejiškos piktdžiugos, kai pacientas nesikreipia į sielo- 
vadininką. Juk būtų fariziejiška jausti piktdžiugą susidūrus su 
netikinčiojo sielos ir dvasios nerimu ir manyti: jei anas tikėtų, 
rastų prieglobstį pas dvasininką. 

Logoterapijos požiūriu, ir religinga, ir nereliginga egzisten- 
cija — tai greta vienas kito egzistuojantys fenomenai, kitaip tariant, 
jų atžvilgiu reikia laikytis neutralios nuostatos; juk logoterapija 
yra viena iš psichoterapijos krypčių, o užsiimti psichoterapija — 
bent pagal Austrijos gydytojų kodeksą - gali tik gydytojas. Jau 
vien todėl logoterapeutui, kaip gydytojui, davusiam Hipokrato 
priesaiką, turėtų rūpėti, kad jo taikoma logoterapinė metodika ir 
technika tiktų kiekvienam ligoniui - tikinčiam ar ne, kad jas ga- 
lėtų pasitelkti kiekvienas gydytojas nepriklausomai nuo asmeni- 
nės pasaulėžiūros. Religija — vienas iš daugelio žmogui, pacien- 
tui, būdingų fenomenų, su kuriais susiduria logoterapija, taigi ji 
yra ir gali būti tik logoterapijos objektas, o ne jos pagrindas. 

Laikydami šiuo pagrindu mediciną, pamėginkime atriboti 
logoterapiją nuo teologijos; mūsų manymu, bendrais bruožais 
tai galima padaryti taip?: psichoterapijos tikslas — sielos išgydy- 
mas, religijos tikslas — sielos išganymas. Kuo skiriasi šie tikslai, 
paaiškės prisiminus, kad tam tikromis aplinkybėmis, siekdamas 
biau padidinti emocinę įtampą - jis negali nuo to apsaugoti; juk 


pirminiai dvasininko motyvai anaiptol ne psichohigieniniai. An- 

tra vertus, kad ir kaip menkai pirminiai religijos ketinimai sietųsi 
su sielos gydymu ar ligų profilaktika, vis dėlto per effectum - ne 
per intentionem! - religija gali tapti veiksminga psichohigieniniu 
ar net psichoterapiniu požiūriu, suteikdama Žmogui tokį prie- 
globstį ir tokią atramą, kokių jis nerastų niekur kitur: prieglobstį 
ir atramą transcendencijoje, Absoliute. Panašus šalutinis efektas 
kartais lydi ir psichoterapijos procesą, būtent tais pavieniais pa- 
laimingais atvejais, kai pacientas sugrįžta prie seniai užverstų 
pirmapradžio, nesąmoningo, išstumto religingumo versmių.“ 
Taip gali nutikti, tačiau gydytojas niekada neturėtų to siekti, — 
nebent susitiktų su pacientu kaip tos pačios konfesijos tikinty- 
sis ir elgtųsi, remdamasis savotiška asmenine sąjunga; tačiau tai 
reikštų, kad jis nuo pat pradžių elgiasi su pacientu ne kaip gy- 
dytojas.? 

Savaime suprantama, kad psichoterapijos ir religijos tikslai 
nepriklauso tam pačiam būties lygmeniui. Psichinė sveikata ir 
sielos išganymas nėra vienodai reikšmingi. Matmuo, į kurį ver- 
žiasi tikintysis, aukštesnis, sakytume, apimlesnis nei tas, kuria- 
me vyksta psichoterapinis procesas. Proveržį į šį matmenį pada- 
ro įmanomą ne žinojimo, o tikėjimo aktas. 

Negalima forsuoti tikėjimo atliekamo žingsnio į dievišką- 
ji, t. y. antžmogišką, matmenį, ir mažiausiai tai leistina atliekant 
psichoterapiją. Džiaugiamės jau tuo, kad antžmogiško matmens 
vartų neužblokuoja redukcionizmas, žengiantis koja kojon su 
klaidingai suvokiama, vulgariai interpretuojama psichoanalize 
ir kartu su ja pateikiamas pacientui. Džiaugiamės jau tuo, kad 
Dievas nelaikomas vien „tėvo paveikslu“, o religija - vien žmoni- 
jos neuroze, ir abu nenuvertinami paciento akivaizdoje. 


Minėjome, kad logoterapija turėtų laikyti religiją "tik" savo 

objektu, vis dėlto ši jai labai rūpi dėl paprastos priežasties: 10- 
goterapijos kontekste logos reiškia dvasią ir, negana to, prasmę. 
Apibrėždami žmogiškąją būtį, kaip atsakingą būtį, teigiame, kad 
žmogus atsakingas už prasmės įgyvendinimą. Vis dėlto klausi- 
mą apie tai, „kam“ atsakinga mūsų atsakinga būtis, psichotera- 
pija turi palikti atvirą — ji tegali klausti, „už ką“ esame atsakingi. 
Pacientas turi pats nuspręsti, kaip jis interpretuos savo atsakingą 
būtį: kaip atsakingą visuomenei, žmonijai, sąžinei, o gal kaip at- 
sakingą asmeniui, Dievybei.* 

Galima būtų paprieštarauti, kad anaiptol nebūtina palikti 
atvirą paciento atsakomybės „kam“ klausimą. Juk atsakymą jau 
seniai pateikė apreiškimas. Vis dėlto toks teiginys šlubuoja. Jis 
grindžiamas petitio principii*; juk tai, kad pripažįstu apreiškimą, 
jau liudija mane apsisprendus tikėti. Tvirtinimai, kad pasitaiko 
apreiškimų, nepadarys nė menkiausio įspūdžio netikinčiajam, — 
juk pripažinęs apreiškimą jis jau ir būtų tikintysis. 

Todėl psichoterapija privalo pasilikti šiapus tikėjimo ap- 
reiškimu ir atsakyti į klausimą apie prasmę, nesigriebdama nei 
teistinės, nei ateistinės pasaulėžiūros. Suvokdama religingumo 
fenomeną ne kaip tikėjimą Dievu, o kaip bendresnį tikėjimą 
prasme, psichoterapija visiškai pagrįstai domisi šiuo fenomenu 
ir tiria jį. Čia ji išvien su Albertu Einsteinu, pasak kurio, klausti 
apie gyvenimo prasmę ir reiškia būti religingam. 

Prasmė yra siena, kuri jau neleidžia trauktis toliau, kurią 
turime priimti: turime priimti šią galutinę prasmę, nes, mėgin- 
dami atsakyti į klausimą apie būties prasmę, visada kartu pri- 
imame prielaidą apie prasmės būtį. Žodžiu, žmogaus tikėjimas 
prasme yra transcendentalinė kategorija Kanto prasme. Nuo 


* Ciklišku argumentu (lot. - vert.) 

Kanto laikų žinome, kad klausimai, kuriais mėginame peržengti 
erdvės ir laiko kategorijas, kažkaip beprasmiai — tiesiog todėl, 
kad negalime mąstyti, taigi ir klausti, kartu nepriimdami erdvės 
ir laiko prielaidos; lygiai taip pat Žmogaus būtis visada yra būtis 
prasmės - galbūt nežinomos prasmės — link: esama tarsi išanks- 
tinio žinojimo apie prasmę, ir šio žinojimo nuojautą logoterapija 
vadina „valia siekti prasmės“. Norėdamas ar ne, suvokdamas ar 
ne, žmogus tiki prasme iki paskutinio atodūsio. Net savižudis 
tiki prasme - jei ne gyvenimo, tolesnio gyvenimo, tai bent mirties 
prasme. Tikrai netikėdamas jokia prasme, jis negalėtų nė piršto 
pajudinti ir vien todėl nenusižudytų.? 

Mačiau mirštančių užkietėjusių ateistų, kurie visą gyveni- 
mą tiesiog bjaurėjosi tikėjimu „aukštesne būtybe“ ar kito, aukš- 
tesnio, matmens sąlygojama gyvenimo prasme; tačiau mirties 
patale, „savo myrio valandą“ jie liudijo tai, ko neįstengė patirti 
ištisus dešimtmečius: prieglobsčio nuojautą, kuri ne tik pašiepia 
jų pasaulėžiūrą, kurios nebeįmanoma intelektualizuoti ir racio- 
nalizuoti. Kažkas kyla, veržiasi de profundis*, iudydamas bega- 
linį pasitikėjimą, neaišku, kam skirtą, neaišku, kuo pasitikintį; 


pasitikėjimą nepaisant nepalankios prognozės. 


MANIPULIUOJANTIS SANTYKIS IR 
KONFRONTUOJANTIS SUSITIKIMAS 


Donaldas F. Tweedie? knygoje apie logoterapiją pateikia aforiz- 
mą, kuris turėtų nusakyti psichoanalizės ir logoterapijos skirtu- 
mą: „In psychoanalysis the patient lies on a couch and tells the 
analyst things which are disagreeable to say, while in logothe- 


* Iš gilumos (lot. - Vert.). 

rapy the patient sits in a chair and is told things which are disa- 
greeable to hear.“ („Per psichoanalizės seansą pacientas guli ant 
kušetės ir išsako tai, apie ką nemalonu kalbėti, o per logoterapi- 
jos seansą jis sėdi ir išklauso tai, ką nemalonu girdėti.“) Žinoma, 
teigia Tweedie, tai tėra tikrovės karikatūra; vis dėlto, tęsia jis, 
akivaizdus aktyvesnis logoterapeuto vaidmuo. Mūsų manymu, 
„kalbėti“ ir „girdėti“ šioje alegorijoje papildo vienas kitą, ir tik 
toks papildymas steigia tą abipusiškumą, kuriuo grindžiamas 
gydytojo ir ligonio susitikimas. 

Šiame kontekste pasidomėję, kuo pranoko Freudą nuo 
Schelerio ir Heideggerio laikų „antropologine intencija“!? grin- 
džiama, asmeniškai arba egzistenciškai orientuota psichoterapi- 
ja, turėtume remtis fundamentaliu Freudo indėliu į psichotera- 
piją, tikruoju psichoanalizės laimėjimu, būtent neurozės „suvo- 
kimu“: šiaip ar taip, nuo Freudo laikų neurozė aiškinama kaip 
prasmingas reiškinys; vis dėlto tais atvejais, kai psichoanalizei 
nepavyksta atrasti neurozės prasmės, ji tenkinasi tą prasmę su- 
teikdama tokiu mastu, kad, pasak Bosso"', sukuria hipotezę ar 
veikiau hipostazę „instancijų, pavadinamų Ego, Id ir Superego“, 
iš esmės pasitelkdama „senąją pasakų vaikams techniką. Mat 
ir pasakose motinos elgsena, kurios vaikas trokšta, izoliuojama 
nuo kitų galimybių ir sustiprinama, paverčiant ją savarankiškos 
instancijos vaizdiniu - gerąja fėja; o kitokia, nemaloni, nepagei- 
daujama, bauginanti elgsena suasmeninama raganos idėja. Vis 
dėlto neįmanoma ilgai tikėti šiomis pasakų būtybėmis, todėl neį- 
stengs ilgai tverti ir psichologiniai instancijų vaizdiniai.“ Galima 
pridurti, kad „suasmenindama“ minėtas „instancijas“ psichoa- 
nalizė atitinkamai nuasmenina pacientą. Galiausiai toks žŽmo- 


gaus paveikslas tiesiog sudaiktina žmogų. 

Vis dėlto žmogaus sudaiktinimas arba „asmenybės“ paver- 
timas „daiktu“ (čia pasitelkiame personalistinę Williamo Sterno!? 
antitezę) tėra viena proceso dalis; antroji būtų ta, kad žmogumi 
manipuliuojama, t. y. jis ne tik paverčiamas daiktu, bet ir tampa 
vien priemone siekiant tikslo. 

Kaip žmogiškus gydytojo ir ligonio santykius, jų abipusį su- 
sitikimą paveikia psichoanalizei būdinga tendencija sudaiktinti 
visa, kas žmogiška, ir pirmiausia tuo manipuliuoti? Žinome, su- 
sitikimas virsta „perkėlimu“, o šiuo kaskart galima manipuliuo- 
ti: antai Roberto W. White'o veikale“ aptinkame posakius „ma- 
nipuliuoti perkėlimo santykį“ ir „perkėlimo manipuliavimas“. 
Rudolfas Dreikursas!* įspėja dėl perkėlimo teorijos teigdamas: 
priėmus perkėlimo, kaip esminio terapinio veiksnio, prielaidą 
terapeutas užima pranašesnę poziciją, leidžiančią manipuliuoti 
pacientu pasitelkiant išmoktas terapines schemas.“ Bossas“ irgi 
teigia, kad „štai-būties analitiką“ pasitelkiančiam gydytojui ne- 
prieinamas kaip tik šis froidiškas „perkėlimo“ valdymas. Prie- 
šingai, štai-būties analizę atliekantis gydytojas perkėlimo paska- 
tintą meilę pripažins kaip tikrą, į analitiką nukreiptą žmogišką 
santykį, t. y. tokią, kokią ją patiria pats analizuojamasis.“ 

Psichoanalizė netrukus palaidoja pačios sukurtą „Žmogiš- 
ką santykį“, manipuliuodama juo, kaip perkėlimu, o „štai-būties 
analizės“ (Binswangeris) ir štai-būties analitikos nuopelnas tas, 
kad jos grąžino psichoterapiniam santykiui deramą susitikimo 
pobūdį. Taip užtikrinamas egzistencinis, taigi adekvatus žmo- 
giškajai būčiai, susitikimo pobūdis. Vis dėlto toks psichotera- 
pinis santykis vis dar neapima aukštesnio matmens, kuriame 
žmogaus būtis transcenduojama prasmės link, jo egzistencija 


konfrontuojama su logu. 

Nuo Karlo Būhlerio"'“ laikų žinome apie objektinio santykio 
svarbą žmogaus kalbai. Žmogaus kalbai būdingos trys funkcijos: 
kalbančiojo saviraiškos funkcija, kreipinio į kalbinamąjį funkcija 
ir aptariamo objekto pavaizdavimo funkcija. Šiaip ar taip, žmo- 
gaus kalba, kaip tokia, kaip žmogaus kalba, neįsivaizduojama be 
objektinio santykio. Analogiškai psichoterapinis santykis nėra 
nei vien dviejų subjektų dialogas, nei vieno subjekto monologas. 
Psichoterapinis dialogas, kuris „neatsiveria“ prasmei, taigi ne- 
peržengia savo paties ribų, lieka dialogas be logo. 

Pereidami nuo logoterapijos prie egzistencinės analizės, 0 nuo 
šios - prie sielogydos, vis labiau susiduriame su dvasine problema- 
tika, šiek tiek būdinga bet kuriai psichoterapijos atmainai; taigi 
neišvengiamai kyla ribos problema ir grėsmė peržengti šią ribą. 
Pirmame skyriuje šią problemą aptarėme tik tiek, kiek priešin- 
damiesi psichologizmo grėsmei stengėmės apginti savitus dva- 
sios matmens dėsningumus; dabar reikia užtikrinti konkretaus, 
asmeninio dvasios reiškinio veiksnumą. Todėl klausimas turėtų 
būti toks: kokių tokio pobūdžio garantijų turime pareikalauti iš 
logoterapijos arba egzistencinės analizės ar net iš sielogydos, į 
kurią pretenduojame? Šį klausimą galime patikslinti prisiminę 
analogišką Kanto formuluotę, susijusią su metafizika: ar įmano- 
mair kaip įmanoma psichoterapija, atsižvelgianti į vertybes. Kiek 
pakeitę Kanto knygos pavadinimą, galime teigti, kad mums rūpi 
„Prolegomenai kiekvienai būsimai psichoterapijai, galėsiančiai 
atsižvelgti į vertybes.“ 

Vis dėlto, užuot nuslydę į guestio facti, neturėtume išleisti 
iš akių guestio iuris. Juk iš tikrųjų į vertybes atsižvelgia kiekvie- 


nas gydytojas, ne tik psichoterapeutas. Bet kokios medicininės 

jome, kad dvasinė, vertybinė gydytojo veiklos problematika at- 
siskleidžia tik tada, kai sprendžiamas eutanazijos ar savižudžio 
gelbėjimo klausimas, galbūt dar svarstant itin rizikingą operaci- 
ją, taigi kai kalbama apie žmogaus egzistencijos visumą; medici- 
ninė praktika apskritai negali nebūti susijusi su vertybėmis. 

Vis dėlto iš tikrųjų kaip tik psichoterapija nuo seno užsiimi- 
nėjo logoterapija, taigi ir sielogyda, nes psichoterapeutas norom 
nenorom susieja tas nevienarūšes sritis, kurias euristiniais sume- 
timais taip stengėmės atskirti pirmame skyriuje, kad išvengtume 
psichologizmo. 

Tačiau dabar turime atsakyti į klausimą, ar vertybinis požiū- 
ris pateisinamas iš principo, atsakyti, „kokios instancijos vardu“ 
(Prinzhornas) kišamasi į pasaulėžiūrinius, dvasinius dalykus, į 
vertybių pasaulį. Tai pasaulėžiūrinio padorumo ir metodinio 5ą- 
žiningumo klausimas. Gydytojui, gerai susipažinusiam su paži- 
nimo kritika, akivaizdu: sielogyda galima arba ne priklausomai 
nuo to, ar mums pavyksta atsakyti į šį klausimą. 

Pasak Hipokrato, gydytojas, kuris yra dar ir filosofas, pri- 
lygsta dievams, o mes, besistengdami įtraukti į gydytojo veiklą 
vertybinius klausimus, nenorime pamėgdžioti net dvasinin- 
kų. Tenorime išplėsti gydytojo būties galimybes, pasiekdami 
kraštutines tokios būties ribas. Turime drįsti taip elgtis, nors ir 
rizikuojame, kad tokį mūsų ryžtą išvadins prometėjišku suma- 
nymu. Juk gydytojas kas žingsnį, kiekvieną priėmimo valandą 
susiduria su pasaulėžiūriniais paciento sprendimais; negalime 
kaskart taktiškai juos apeiti, nuolat esame priversti nustatyti 
savo santykį su jais. 

Ar gydytojas įgaliotas ar net pašauktas nustatyti tokį santy- 


kį? Ar turi teisę kištis į paciento sprendimus? Ar jis neįsibrauna 

į privačią, asmeninę dvasios sritį? Ar lengvabūdiškai ir neapgal- 
votai neprimeta savo asmeninės pasaulėžiūros ligoniui? Hipo- 
kratas teigė: „Reikia perkelti filosofiją į mediciną, o mediciną - į 
filosofiją“; galime paklausti: ar taip besielgiantis gydytojas nepa- 
pildo gydymo pašaliniais dalykais? Ar nebruka jam patikėtam, 
juo pasitikėjusiam pacientui savo pasaulėžiūros, aptardamas su 
juo pasaulėžiūrinius klausimus? 

Bepigu dvasininkui, įgaliotam aptarti tokius klausimus ir 
neprivalančiam baimintis primetimo; bepigu ir gydytojui, kuris 
atsitiktinai dar ir religingas žmogus" ir kuriam tokia „asmeninė“ 
gydytojo ir taip pat religingo paciento „sąjunga“ leidžia aptarti 
su juo religinius arba vertybinius klausimus. Tačiau bet kuris ki- 
tas gydytojas, ypač psichoterapeutas, susiduria su dilema: verty- 
binio požiūrio būtinybe ir, antra vertus, būtinybe išvengti savo 
pasaulėžiūros brukimo. 

Žinoma, ši dilema turi sprendimą, tačiau tik vieną, konkre- 
tų sprendimą. Prisiminkime pirminę antropologinę aplinkybę, 
esminį žmogiškosios štai-būties faktą, nuo kurio pradėjome: 
sakėme, kad žmogiškoji būtis — tai sąmoninga ir atsakinga būtis. 
Egzistencinė analizė siekė ne daugiau, tik pavedėti žmogų link 
sąmoningo šios atsakingos būties suvokimo. Siekė, kad jis išgy- 
ventų šią atsakingą būtį, savo atsakomybę štai-būčiai. Nei įma- 
noma, nei būtina vesti žmogų toliau, peržengiant šį ribinį tašką, 
kuriame jis suvokia savo štai-būtį, kaip nepaprastai atsakingą būt. 

Etiniu požiūriu, atsakomybė yra visiškai formali sąvoka, 
nepateikianti jokių konkrečių nuorodų. Negana to, etiniu po- 
žiūriu atsakomybė — dar ir neutrali, taigi ribinė, sąvoka, nes nieko 
nekalba apie atsakomybę „kam“ ir „už ką“. Egzistencinė analizė šiuo 

klausimu irgi išlaiko neutralumą: jai ne itin svarbu, „kam“ žmo- 

gusjaučiasi atsakingas - Dievui, sąžinei, bendruomenei ar kokiai 
kitai instancijai; ne itin svarbu, ir „už ką“ jis jaučiasi atsakingas 
— kokių vertybių įgyvendinimą, kokių asmeninių uždavinių atli- 
kimą, kokios konkrečios savo gyvenimo prasmės įvykdymą. 

Vadinasi, egzistencinė analizė nesikiša, kai pacientas atsa- 
ko į klausimus, susijusius su vertybių skale ar hierarchija. Egzis- 
tencinė analizė ir apskritai sielogyda tenkinasi ir turi tenkintis, 
pavedėdama ligonį iki radikalaus savo atsakomybės išgyveni- 
mo. Kaip ir anksčiau neleistinu turime pavadinti gydymą, per- 
žengiantį šią ribą, įsibraunantį į asmeninę konkrečių sprendimų 
sritį. Gydytojas neturi teisės nuimti nuo ligonio atsakomybę, už- 
siversti ją sau, neturi užbėgti už akių ligonio sprendimams arba 
primesti jam savus. Priešingai, egzistencinė analizė turi pavedėti 
žmogų iki to taško, kuriame jis savarankiškai, įsisąmoninęs atsa- 
komybę atranda tikruosius savo uždavinius ir nebe anonimišką, 
O ypatingą ir nepakartojamą savo gyvenimo prasmę. Pasiekęs šį 
tašką, Žmogus atsakys į klausimą apie štai-būties prasmę, ku- 
riam suteikėme minėtąjį kopernikišką posūkį, konkrečiai ir kartu 
kūrybiškai. Mat šiame taške „atsakymas šaukiasi atsakomybės“ 
(Dūrckas). 


EGZISTENCINĖ-ANALITINĖ 
BENDRO VARDIKLIO TECHNIKA 


Vertybės savaip nepalyginamos, apsispręsti įmanoma kaskart tik 
suteikiant kuriai nors iš jų pirmenybę (Scheleris), todėl kartais 
ir čia būtina padėti žmogui. Kad tokia pagalba būtina ir galima, 
pirmiausia parodysime konkrečiu pavyzdžiu. Jaunas vyriškis 


atėjo į priimamąjį norėdamas, kad gydytojas padėtų jam apsi- 

spręsti esamomis aplinkybėmis. Sužadėtinės draugė pasiūlė jam 
vienkartinį seksualinį nuotykį, ir dabar jaunuolis svarstė, kaip 
reikėtų elgtis: apgauti sužadėtinę, kurią labai mylėjo ir brangi- 
no, ar atsisakyti nuotykio ir išsaugoti ištikimybę, kuriai jautėsi 
įsipareigojęs. Savaime suprantama, gydytojas be išlygų atsisakė 
kištis į jo sprendimą. Tačiau pagrįstai pamėgino pasiekti, kad pa- 
cientui paaiškėtų, ko nori jis pats - ko siekia vienu ir kitu atveju. 
Viena vertus, jam pasitaikė vienkartinė vienkartinio malonumo 
galimybė, antra vertus, taip pat vienkartinė galimybė atsisakyti 
šio malonumo dėl meilės, galimybė pasiekti „laimėjimą“ savo 
paties sąžinės akivaizdoje (o ne sužadėtinės, kuri niekada netu- 
rėjo sužinoti apie tą nuotykį). Jaunuolis koketavo su seksualinio 
malonumo šansu, nes „nenorėjo nieko praleisti“. 

Tiesa, siūlomas malonumas vargiai būtų nusisekęs: juk šis 
pacientas lankėsi pas gydytoją dėl potencijos sutrikimo. Todėl 
gydytojas iš karto spėjo, kad nešvari paciento sąžinė sugriautų 
visus jo išskaičiavimus, sukeldama potencijos sutrikimą. Savai- 
me suprantama, jis nutylėjo šį utilitarinį samprotavimą, tačiau 
pamėgino padėti pacientui, kuris dabar priminė žinomos scho- 
lastinės teorijos „Buridano asilą“, priverstą gaišti iš bado, nes 
negalintį pasirinkti tarp dvejų ėdžių vienodu atstumu nuo jo su 
vienodomis avižų porcijomis. Gydytojas pamėgino, taip sakant, 
atrasti bendrą abiejų sprendimo galimybių vardiklį. Abi galimy- 
bės buvo „vienkartinės“, abiem sprendimo atvejais pacientas 
būtų „ką nors praleidęs“; vienu atveju — abejotiną malonumą, 
kitu — galimybę sau pačiam įrodyti didžiulį dėkingumą, kurį 
jautė sužadėtinei ir kurio sakėsi niekada negalėjęs išreikšti. Šio 
dėkingumo išraiška dabar galėjo tapti nutylėtas nuotykio atsi- 


žadėjimas! Taigi jaunuolis ne tik suvokė, kad abiem atvejais „ką 

nors praleistų“, bet ir įvertino, kad vienu atveju „praleistų“ san- 
tykinai mažai, o antruoju — nepaprastai daug. Pacientui nerei- 
kėjo rodyti kelio, jis pats žinojo, kurį pasirinkti; nusprendė pats, 
nusprendė savarankiškai — pokalbis su gydytoju ne apribojo, o 
paskatino šį jo savarankiškumą. 

Padėti pamatyti bendrą vardiklį svarbu ir tais atvejais, kai 
kalbame ne apie vertybių pasirinkimą, o apie „gėrybių“ palygi- 
nimą. Antai vienas palyginti jaunas vyriškis, pusiau paralyžiuo- 
tas po smegenų embolijos, išsakė gydytojui begalinę neviltį dėl 
fizinės būklės, kuri jau negalėjo iš esmės pagerėti. Gydytojas tuoj 
pat padėjo ligoniui apskaičiuoti balansą; liga, kaip blogis, turėjo 
pakankamą atsvarą, gyvenimo gėrybes, galėjusias suteikti pras- 
mę ligonio gyvenimui, būtent laimingą santuoką ir sveiką vaiką. 
Pacientas gavo rentą, todėl nebuvo itin svarbu, kad negali lais- 
vai valdyti dešinės pusės galūnių. Jis turėjo pripažinti, kad toks 
paralyžius galėjo sugriauti profesionalaus boksininko karjerą, 
tačiau anaiptol nepanaikino tokio žmogaus, kaip jis, gyvenimo 
prasmės. Kaip pacientui pavyko pasiekti tokios filosofinės dis- 
tancijos, stoiškos ramybės ir išmintingos giedros nuotaikos? Dėl 
insulto sutrikus kalbai, gydytojas rekomendavo jam atlikti skai- 
tymo pratimus. Tuo tikslu ligonis skaitė Senekos knygą „Apie 
laimingą gyvenimą“. 

Reikia pabrėžti, kad nuolat pasitaiko atvejų ar aplinkybių, 
kai būtina neatidėliotina, net gyvybę gelbstinti psichoterapija, 
kai atsisakymas sąmoningai įsikišti į ligonio sprendimą neišven- 
giamai susijęs su grėsme jo gyvybei. Gydytojas nepaliks žmo- 
gaus, apimto didžiulės nevilties, nelaimėje, nepaaukos jo vardan 
principo, neleis jam kristi —- panašiai alpinistų vadovą su „veda- 


muoju“ paprastai sieja neįtempta virvė, kad pastarasis koptų 

savarankiškai, tačiau tais atvejais, kai kyla grėsmė nukristi, va- 
dovas ne tik nedvejodamas jį sulaikys, bet ir „padės virve“, t. y. 
užtemps pavojaus ištiktąjį pas save. Logoterapijos ir sielogydos 
srityje irgi pasitaiko vitalinių indikacijų, pvz., gresiančios savi- 
žudybės atveju. Tačiau tokie išimtiniai atvejai tik patvirtina, kad 
gydytojas turi būti santūrus ligonio vertybinių nuostatų atžvil- 
giu. Apskritai aptariamą ribą reikia gerbti. 

Kad ir kokiu mastu į psichoterapiją įeitų technika ir mokslas, ga- 
liausiai ji grindžiama ne tiek technika, kiek menu, ne tiek mokslu, kiek 
išmintimi. Sielogydos apskritai nereikia sieti išimtinai su neuro- 
zių gydymu, tai net nėra jos esmė. Sielogyda —- tai pirminis kie- 
kvieno gydytojo reikalas! Pasitelkti ją chirurgui prireikia bent jau 
ne rečiau nei neurologui, psichiatrui ar psichoterapeutui. Antra 
vertus, sielogydos tikslai kiti, siekia toliau nei, tarkime, chirur- 
go. Po amputacijos chirurgas nusimauna operacines pirštines ir, 
atrodytų, kaip gydytojas jis jau atliko savo pareigą. Tačiau koks 
realus chirurginės terapijos efektas, jei po operacijos pacientas 
mėgina nusižudyti, nes nenori gyventi suluošintas? Ar ne gydy- 
tojo uždavinys pasistengti paveikti ligonio santykį su kančia ar 
kliauda, atsiradusia po chirurginės intervencijos? Ar ne jo teisė, 
gal net pareiga gydyti ligonio santykį su liga, gydyti jo nuosta- 
tą, kuri (nors ir ne expressis verbis) atspindi jo pasaulėžiūrą. Kai 
chirurgas, kaip toks, sudeda rankas, tik ir prasideda sielogyda! 
T. y. atlikus chirurginę operaciją arba tada, kai ji apskritai neįma- 
noma, pvz., neoperuotinu atveju. 

Vienam garsiam teisininkui dėl arteriosklerozės prireikė 
amputuoti koją; po operacijos išlipęs iš lovos ir pirmąsyk pamė- 
ginęs pavaikščioti viena koja, jis apsipylė ašaromis. Gydytojas 


paklausė, ar jis neketinąs tapti ilgųjų distancijų bėgiku, nes tik to- 

kiu atveju būtų suprantama jo neviltis. Išgirdęs šį klausimą, pa- 
cientas pro ašaras nusišypsojo. Jis suvokė tą banalią aplinkybę, 
kad geba kuo sparčiau eiti nelemia net ilgųjų distancijų bėgiko 
gyvenimo prasmės, kad žmogaus gyvenimas neapsiriboja tokio- 
mis skurdžiomis vertybių galimybėmis ir negali tapti beprasmis, 
praradus vieną galūnę. 

Viena pacientė sirgo kaulų tuberkulioze ir operacijos iš- 
vakarėse, prieš amputuojant koją, laiške užsiminė draugei apie 
savižudybę. Laiškas buvo laiku perskaitytas ir perduotas vie- 
nam chirurgijos skyriaus, kuriame gulėjo ligonė, gydytojui. Po 
kelių minučių jis improvizuodamas pasikalbėjo su ligone. Jam 
pavyko parodyti pacientei, kad žmogaus būtis būtų išties labai 
skurdi, jei kartu su kojos netektimi prarastų bet kokią prasmę ir 
turinį. Netekus kojos, betikslis taptų nebent skruzdėlės gyveni- 
mas, nes ji jau negalėtų įgyvendinti tikslo, kurį jai kelia skruz- 
dėlių valstybė: lakstyti aplink šešiomis kojomis ir būti naudin- 
gai; šiaip ar taip, žmogaus padėtis veikiausia kitokia. Šis Sokra- 
to stiliumi vykęs jauno gydytojo pašnekesys su paciente buvo 
veiksmingas. Skyriaus vedėjas, kuris kitą dieną atliko amputa- 
cijos operaciją, ir šiandien nežino, kad visiškai nepriklausomai 
nuo operacijos baigmės pacientė tik per plauką neatsidūrė ant 
skrodimo stalo.!š 

Egzistencinė analizė turėjo ryžtis žengti revoliucingą, ere- 
tišką žingsnį ir pripažinti savo tikslu ne tik žmogaus gebą veikti 
ar patirti malonumą, bet ir jo gebą kentėti, kaip iš esmės galimą 
ir būtiną uždavinį. Kartu ji tapo ne vien neurologo, psichiatro 
ar psichoterapeuto, bet ir kiekvieno gydytojo reikalu; vis dėlto 
dar labiau nei minėtų kategorijų gydytojams ji turėtų rūpėti tera- 


peutams, ortopedams ir dermatologams. Juk terapeuto pacientai 

neretai serga lėtinėmis ligomis ir yra nepagydomi, ortopedas su- 
siduria su visam gyvenimui suluošintais, dermatologas — visam 
gyvenimui subjaurotais ligoniais. Tai žmonės, palytėti neįveikia- 


mo likimo, kurį įmanoma tik iškentėti.!? 
PASKUTINĖ PAGALBA 


Prieštaravimas, kad psichoterapija neturi guosti net tais 
atvejais, kai ji (ar apskritai medicina) jau nebegali išgydyti, nie- 
kam vertas; ne atsitiktinai imperatorius Juozapas II, išmintinga- 
sis Vienos bendrosios ligoninės steigėjas, liepė pritvirtinti virš jos 
vartų lentelę su užrašu: saluti et solatio aegrorum — ligoniams gydy- 
ti ir guosti. Rekomendacijos, kurias pateikia Amerikos gydytojų 
draugija, ypač pabrėžia šį gydytojo uždavinį: „Gydytojas turi ir 
guosti sielą. Tai ne tik psichiatrų, bet ir kiekvieno praktikuojan- 
čio gydytojo uždavinys.“ Esu tikras, kad ir šiandien galioja Žžo- 
džiai, kuriuos prieš tūkstančius metų ištarė Izaijas: „Paguoskite 
mano tautą, sako jūsų Dievas, paguoskite ją!“; esu tikras, kad šie 
žodžiai adresuojami ir gydytojui. 

Ne pirmąją, o paskutinę pagalbą suteikiu tais atvejais, kai 
pavyksta parodyti pacientui galimybę atrasti prasmę tinkamai, 
drąsiai kenčiant — paskutinę ir kartu svarbiausią galimybę. Pa- 
teiksiu fragmentą įrašo, rodančio, kaip tokiais atvejais elgiuosi. 
Įrašytas mano pokalbis su paciente per paskaitą klinikoje. Kal- 
bėjau su paciente klausytojų - medicinos, filosofijos ir teologi- 
jos studentų - akivaizdoje. Savaime suprantama, nuo pradžios 
iki pabaigos šis pokalbis buvo gryna improvizacija. Aštuonias- 
dešimtmetė pacientė sirgo vėžiu, kurio jau nebuvo įmanoma 


operuoti; suprantama, moters vardą pakeičiau, — pavadinau ją 

Werfelio romano „Išeikvotas dangus“ (Veruntreutes Himmel) per- 
sonažo, kurį labai priminė pacientė, vardu: teta Linek. 

Franklis: „Na, mieloji ponia Linek, kaip šiandien, žvelgda- 
ma atgal, vertinate savo ilgą gyvenimą? Ar tai buvo gražus gy- 
venimas?“ 

Pacientė: „Ak, pone profesoriau, turiu pasakyti, tai buvo ge- 
ras gyvenimas. Turiu dėkoti Dievui už visa, ką jis man dovanojo. 
Vaikščiojau į teatrą. Klausiausi koncertų. Žinote, kartais ta šeima 
iš Prahos, kurioje daugybę dešimtmečių tarnavau, mane pasiim- 
davo į koncertą. Už visą tą grožį dabar turiu dėkoti Dievui.“ 

Vis dėlto reikėjo, kad pacientė suvoktų savo nesąmoningą, 
išstumtą neviltį, kad susigrumtų su šia neviltimi, kaip Jokūbas 
grūmėsi su angelu tol, kol šis jį palaimino. Reikėjo pasiekti, kad 
ji palaimintų savo gyvenimą, įstengtų ištarti „taip“ likimui, ku- 
rio jau neįmanoma pakeisti. Kad ir kaip paradoksalu, turėjau 
pasiekti, kad pradžioje ji suabejotų savo gyvenimo prasme, įsisą- 
monintų abejones, o ne išstumtų jas, kaip elgėsi iki šiol. 

Franklis: „Prisimenate tokius gražius išgyvenimus, ponia 
Linek. Bet netrukus visa tai baigsis?“ 

Pacientė (susimąsčiusi): „Taip, visa tai baigsis“. 

Franklis: „Ponia Linek, ar Jums neatrodo, kad kartu išnyks 
visi tie gražūs dalykai, kuriuos patyrėte? Kad jie neteks galios, 
bus sunaikinti?“ 

Pacientė (vis dar susimąsčiusi): „Šitie gražūs dalykai, ku- 
riuos patyriau...“ 

Franklis: „Pasakykite, ponia Linek, ar gali kas nors padary- 
ti taip, tarsi Jūsų išgyventos laimės nebūtų buvę? Ar gali ją kas 


nors išdildyti?“ 

Pacientė: „Jūs teisus, pone profesoriau, niekas negali padaryti 
taip, tarsi jos nebūtų buvę.“ 

Franklis: „Ar gali kas nors sunaikinti tą gėrį, kurį patyrėte 
pasaulyje?“ 

Pacientė: „Ne, niekas negali.“ 

Franklis: „Ar gali kas nors sunaikinti tai, ką pasiekėte ir iš- 
kovojote?“ 

Pacientė: „Jūs teisus, pone profesoriau, niekas negali sunai- 
kinti.“ 

Franklis: „O ar gali sunaikinti tai, ką drąsiai ištvėrėte? Ar 
įmanoma tai ištrinti iš praeities? Iš tos praeities, į kurią viską su- 
dėjote, išgelbėjote kaip derlių? Į kurią atidėjote, kurioje sukau- 
pėte?“ 

Pacientė (susijaudinusi iki ašarų): „Niekas to negali! Nie- 
kas!“ (Po valandėlės): „Tikrai, aš daug kentėjau. Bet stengiausi 
ištverti tuos likimo smūgius. Žinote, profesoriau, aš tikiu, kad 
kančia yra bausmė. Aš tikiu Dievu.“ 

Savo iniciatyva neturėjau teisės susieti prasmę su kokiais 
nors religinio pobūdžio dalykais ir svarstyti juos su ligone; tokią 
galimybę turi tik dvasininkas - gydytojas, kaip toks, nei turi tam 
teisės, nei yra įpareigotas. Tačiau atsiskleidus teigiamai religinei 
pacientės nuostatai niekas nekliudė įtraukti ją į psichoterapinį 
procesą. 

Franklis: „Sakykite, ponia Linek, o ar kančia negalėtų būti 
tiesiog išbandymas? Ar negali būti, kad Dievas nori pamatyti, 
kaip ponia Linek ištveria kančią? Turbūt jis turės pripažinti: taip, 
ji drąsiai ištveria kančią. O dabar pasakykite, kaip Jums atrodo, ar 
gali kas nors padaryti taip, tarsi tokių laimėjimų nebūtų buvę?“ 


Pacientė: „Ne, niekas negali.“ 

Franklis: „Juk jie išlieka, ar ne?“ 
Pacientė: „Žinoma, išlieka!" 

Franklis: „Žinote, ponia Linek, Jūs ne tik daug nuveikėte 
gyvenime, ir iš savo kančios padarėte geriausia, ką įmanoma pa- 
daryti. Jūs - pavyzdys visiems mūsų pacientams. Sveikinu juos, 
galinčius imti pavyzdį iš Jūsų!“ 

Šią akimirką atsitiko tai, ko nėra buvę nė per vieną paskaitą: 
150 klausytojų pradėjo spontaniškai ploti! Vėl kreipiuosi į senąją 
moterį: „Matote, ponia Linek, šie plojimai skirti Jums. Jūsų gyve- 
nimui, kuris buvo vienas didžiulis laimėjimas. Galite didžiuotis 
tokiu gyvenimu. Nedaug Žmonių gali didžiuotis savo gyveni- 
mu! Jūsų gyvenimas, ponia Linek, — tai paminklas. Paminklas, 
kurio niekas pasaulyje negali sunaikinti!“ 

Lėtai ėjo senoji moteris iš auditorijos. Po savaitės ji mirė. 
Mirė kaip Jobas - soti metais. Tačiau paskutinę gyvenimo savaitę 
jau nebuvo prislėgta. Priešingai, buvo ori ir kupina pasitikėjimo. 
Iki šiol senąją moterį slėgė rūpestis nugyvenus beprasmį gyveni- 
mą. Paskutiniai žodžiai, įrašyti ligos istorijoje, buvo tokie: „Mano 
gyvenimas yra paminklas, taip pasakė profesorius. Studentams 
auditorijoje. Gyvenau ne veltui...“ 

Sritis, į kurią žengiame kartu su logoterapija, juolab su eg- 
zistencine analize, - tai medicinos ir filosofijos paribys. Sielogy- 
da irgi vyksta paribyje, būtent medicinos ir religijos paribyje. 
Keliaudamas dviejų šalių pasieniu, turi atsižvelgti į nepatiklius 
žvilgsnius iš abiejų pusių. Sielogyda irgi turi susitaikyti su tuo, 
kad yra stebima įtarių žvilgsnių. 

Mums gali prikišti, kad atlikdami sielogydą dalijame 
„akmenis, ne duoną“. Atidžiau pažvelgusieji bus atlaidesni ir 


sutiks: taip, dalijame duoną, žinoma, ne maną... 

Sielogydos sritis įsiterpusi tarp dviejų karalysčių. Taigi 
yra paribys. Kaip paribys, ji - niekieno žemė. Tačiau Pažadėtoji 


žemė! 

PASTABOS 


' Galbūt galiausiai religingumas 
tai iš esmės Žmogaus frag-men- 
tišikumo ir reliatyvumo išgy- 
venimas tame fone, kurį, tiesą 
sakant, įžūloka nusakyti kaip 
„absoliutą“, — toks absoliutus 
turėtų būti mąstomas šis ab- 
soliutas!  Daugių daugiausia 
galime kalbėti apie kažką, kas 
nėra fragmentiška, reliatyvu. 
Tačiau ką gi reiškia išgyventi 
fragmentiškumą ir reliatyvu- 
mą jų sąsajos su nesusiejamybe 
kontekste? 


prieglobstį. Taigi tai, ką religin- 


Tiesiog išgyventi 
gas žmogus suvokia kaip prie- 
globstį, slypi transcendencijoje. 
Tad ieškojimas nesibaigia radi- 
niu - šis visada pasilieka trans- 
cendencijoje, — tačiau, šiaip ar 
taip, ieškančiajam visada esa- 
ma ieškomo dalyko! Tačiau šis 
ieškomasis „yra“ ieškančiajam 
„duotas“, duotas ne tuo, kas jis 
yra (kaip radinys), bet grynai 
tuo, kad yra. Taip intencionalu- 
mas peržengia imanenciją ir vis 
dėlto stabteli transcendencijos 
akivaizdoje. (Galiausiai tokia 
buvo ir fenomenologijos „galu- 
tinė išvada“: ji sustojo intencio- 


nalaus akto, kaip kraštutinybės, 

akivaizdoje - panašiai egzisten- 
cinė filosofija elgiasi egzisten- 
cinio sprendimo akivaizdoje.) 
Taigi Dievas ir religingam žmo- 
gui visada transcendentinis, ta- 
čiau kartu ir visada siekiamas. 
Religingam Žmogui Dievas vi- 
sada tylintysis ir kartu visada 
šaukiamasis. Tokiam žmogui 
Dievas visada nenusakomasis, 
tačiau nuo pat pradžių kalbina- 
masis! [Pastaba 27] 

Jahrbuch fūir Psychologie und Psy- 
chotherapie 6, 200, 1958. [Išnaša] 
V. E. Frankl, Das Menschenbild 
der  Seelenheilkunde, Stuttgart 
1959. [Išnaša] 

Plg. V. E. Frankl, Die Psychot- 
herapie in der Praxis, 5 Auflage, 
Wien, 1986. [Išnaša| 

Plg. R. C. Leslie, Jesus and Logot- 
herapy: The Ministry of Jesus as In- 
terpreted Through the Psychothera- 
py Of Viktor Frankl, New York, 
1965; D. F. Tweedie, Logotherapy 
and the Christian Faith: An Eva- 
luation of Frankl's Existential Ap- 
proach to Psychotherapy, Grand 
Rapids 1961, taip pat An Intro- 
duction to Christian Logotherapy, 
Grand Rapids, 1963. [Išnaša] 
Klausimas tik toks, ar apskritai 
galima kalbėti apie Dievą, o ne 


su juo. Ludwigo Wittgenstei- 


no sakinį „Whereof one cannot 
speak, thereof one must be si- 
lent“ — apie ką negali kalbėti, 
apie tai reikia tylėti, - galime 
išversti ne tik iš anglų kalbos į 
vokiečių, bet ir iš agnosticizmo 
į teizmą: apie ką negali kalbėti, 
tam reikia melstis. [Išnaša| 

„Dievas mirė“,- žinome jau nuo 
Nietzschės laikų. Judėjimas, 
paskelbęs, kad „Dievas mirė“, 
ilgainiui savo ruožtu išsikvėpė 
ir nusibaigė. Negana to, nebe- 
gyvos net vertybės. Būtent jos 
negyvos todėl ir tiek, kiek šian- 
dienos žmogus klausia savęs, 
kam jis turėtų jas įgyvendinti, 
kitaip tariant, kokia prasmė 
būtų jas įgyvendinti. Tačiau ma- 
tėme, kad prasmė yra visada ir 
visur, žinoma, kaip dalinė pras- 
mė, kurią įstengiame apčiuopti 
dėl mums būdingos „valios 
siekti prasmės“, pasitelkdami 
„prasmės organą“, būtent są- 
žinę. Valia siekti prasmės yra 
neišvengiama, tiesiog negalime 
kitaip, negalime „nenorėti pras- 
mės“, taigi šiuo požiūriu valia 
siekti prasmės transcendentali- 
nė ir apriorinė (Kantas) arba yra 
egzistencialas (Heideggeris); ji 
taip neatsiejama nuo condition 


humaine, kad tiesiog negalime 


„neieškoti prasmės“ tol, kol 
nepatikime ją atradę. Tačiau 
tada kyla paskutinis klausimas, 
klausimas apie galutinę pras- 
mę, būtent metaklausimas, kar- 
tu apimantis ir klausimą, kam 
žmogui apskritai suteikta valia 
siekti prasmės. Iš pradžių atro- 
do, kad Goethe buvo teisus sa- 
kydamas: „Bet koks norėjimas — 
tai norėjimas tik todėl, kad pri- 
valėjome.“ Vis dėlto neturėtu- 
me pernelyg palengvinti sau 
uždavinio, pirma bet kokį pri- 
valėjimą (vertybes ar prasmę) 
kildindami iš norėjimo (valia 
siekti prasmės), o paskui norėji- 
mą savo ruožtu grįsdami priva- 
lėjimu: taip tegautume užburtą 
ratą. Manau, veikiau turėtume 
pasitenkinti  konstatavę, kad 
esame nepajėgūs iškamantinėti 
„gamtą“ (etologai šiame kon- 
tekste veikiausiai sakytų „evo- 
liuciją“, o teologai - „Dievą'). 
Nelieka nieko kito, tik rezigna- 
vus konstatuoti, kad neįma- 
noma išsiaiškinti, kokiu tikslu 
gamta (ar kas kitas) įskiepijo 
mums prasmės poreikį; to po- 
reikio pagrindas, prasmė, kurią 
jis galėjo turėti, neišvengiamai 
lieka mums nesuvokiama, - tai 


„antprasmė“, kuria tegalime ti- 

kėti, apie kurią nieko negalime 
žinoti. Žinoma, kalbame apie 
tikėjimą, kuris mums tiesiog 
piršte peršasi. Juk neišvengia- 
mai tenka priimti prielaidą, kad 
mūsų negalėjimas susitaikyti 
su beprasmiu pasaulių, mūsų 
negalėjimas neieškoti prasmės 
negali būti tiesiog beprasmybė. 
Negalime kitaip, turime priimti 
prielaidą, kad „gamta“ kažko 
siekė, versdama mus ieškoti 
prasmės, kad ji pati savo ruož- 
tu siekė prasmės, nors ir kokios 
menkos mūsų galimybės iška- 
mantinėti ją ir sužinoti šią pras- 
mę. Steigti prasmę savo ruožtu 
turėjo būti „prasminga“. Pana- 
šiai turėjo skambėti atsakymas, 
kurio laukė psalmininkas, pa- 
klausęs: „Argi Dievas, ausį pa- 
daręs, negirdi, argi akį sukūręs — 
nemato?“ [Pastaba 38] 

Tą patvirtina ir W. v. Baeyeris: 
„Remiamės stebėjimais ir min- 
timis, kurias išsakė Plūgee. 
Objektyviai žvelgiant nėra jo- 
kios vilties. Nepraradęs sąmo- 
nės ligonis pats seniai turėtų 
pastebėti, kad yra pasmerktas. 
Tačiau jis vis dar tikisi, tikisi iki 
pat pabaigos. Ko? Tokių ligonių 
viltis, paviršiuje galbūt iliuzinė, 


nukreipta į pasveikimą šiame 

pasaulyje ir teleidžianti nujausti 
neregimo pagrindo grindžiamą 
transcendentinį savo prasmės 
turinį, yra neatskiriama nuo 
žmogiškosios būties, negalin- 
čios apsieiti be vilties, ji iš anks- 
to rodo būsimą tobulybę, kuria 
tikėti žmogui dera ir yra natū- 
ralu be jokių dogmų.“ (Gesund- 
heitsfūrsorge — Gesundheitspoli- 
tik, 7, 197, 1958). [Pastaba 28] 
Logotherapy and the Christian 
Faith: An Evaluation of Frankl's 
Existential Approach to Psychothe- 
rapy, Michigan: Baker Book Hou- 
se, Grand Rapids, 1961. [Išnaša] 
Paul Polak, „Existenz und Lie- 
be: Ein kritischer Beitrag Zur 
ontologischer Grundlegung der 
medizinischer 
durch die 


Binswangers und die „Existen- 


Anthropologie 


„Daseinsanalyse“ 


zanalyse“ Frankls“, Jahrbuch fūr 
Psychologie und Psychotherapie, I, 
355, 1953. [Išnaša] 

Schweizerische Zeitschrift fir Psy- 
chologie und ihre Anwendung, 19, 
299, 1960. [Išnaša] 

Allgemeine Psychologie auf per- 


sonalistischer Grundlage, 2 Aull., 


Haag; Nijhoff, 1950. [Išnaša] 
The Abnormal Personalitų, Se- 
cond Edition, New York: Ronald 
Press, 1956. [Išnaša] 


14 


15 


16 


„The Current Dilemma in Psy- 
chotherapy“, Journal of Existenti- 
al Psychiatry I, 187, 1960. [Išnaša] 
„Die Bedeutung der Daseinsa- 
nalyse fūr die psychoanalytis- 
che Praxis“, Zeitschrift fūr Psy- 
chosomatische Medizin, 7, 162, 
1961. [Išnaša] 

Sprachtheorie: Die Darstellungs- 
funktion der Sprache, 1934. [Išnaša] 


V Egzistencinė analizė turi įrengti 


imanencijos „kambarį“ ir saugo- 
tis, kad neužstatytų durų į trans- 
cendenciją. Ji tenori įrengti kam- 
barį, tačiau negalima iš jos rei- 
kalauti daugiau, nei neužstatyti 
durų. Taigi galima kalbėti apie 
atvirų durų politiką: pro atviras 
duris religingas žmogus gali ne- 
trukdomas išeiti arba, jei norite, 
tikro religingumo dvasia gali ne- 
verčiama įeiti; tikro religingumo 
dvasia... neatsiejama nuo tokio 
spontaniškumo. [Pastaba 29] 
Chirurgas, panorėjęs atsisakyti 
bet kokios sielogydos, neturėtų 
nustebti, jei prieš operaciją jis 
atras pacientą ne ant operacinio, 
o ant skrodimo stalo, pas gydy- 
toją, kuris su pacientu susiduria 
paskutinis. [Pastaba 42] 

Tą patį galima pasakyti ir apie 
seseles. Iš tikrųjų mėginama 


sukurti tokį vadovėlį, remiantis 


logoterapijos pagrindais. Kal- 
bame apie Niujorko profesorės 
Joyce Travelbee knygą (Interper- 
sonal Aspects of Nursinę, Phila- 
delphia: F. A./Davis Company, 
1966); autorė iš anksto pabrėžia, 
kad „pagrindinės šios knygos 
prielaidos remiasi Franklio 10- 
goterapijos koncepcija“ (p. 164), 
kad „seselės nesuteikia pacien- 
tui prasmės, tačiau padeda jam 
ją atrasti“ (p. 176). Niujorko 
profesorė susistemina metodi- 
ką ir technikas, kurių prireikia 
padedant pacientui įveikti eg- 
zistencinę krizę. Paminėsime 
vieną jos taikomų metodų. „Kai 
kuriems pacientams ypač tin- 
ka parabolės metodas. Dažnai 
praverčia tokia „parabolė apie 
garstyčios grūdą“. Gotani gimė 
sūnus, tačiaujis mirė. Mokytojas 
liepė jai eiti per miestą ir atnešti 
po garstyčios grūdą iš tų namų, 
kuriuose niekas nėra kentėjęs . 
ar miręs. Ji ėjo nuo vieno namo 
prie kito, tačiau jai nepavy- 
ko rasti tokių namų, kuriuose 
niekas nebūtų kentėjęs. Taip 
moteris suvokė, kad jos sūnus 
nebuvo vienintelis vaikas, ku- 
riam teko kentėti, kad kančia — 
bendra visos žmonijos lemtis“ 
(p. 176). [Pastaba 32] 

SANTRAUKA! 


Vienos knygos apie logoterapiją pratarmėje Harvardo profeso- 
rius Gordonas W. Allportas logoterapiją apibūdina kaip kryptį, 
kuri JAV priskiriama prie „egzistencinės psichiatrijos“ krypčių. 
Tačiau, pasak prof. Roberto C. Leslie, kaip tik šiuo požiūriu lo- 
goterapija - „svarbi išimtis“, nes ji, priešingai kitoms egzistenci- 
nėms psichiatrijos kryptims, įstengė pasiūlyti konkrečią techniką. 
Analogiškas nuorodas specialiojoje literatūroje pateikia Tweedie, 
Ungersma, Kaczanowskis ir Crumbaugh. Iš tikrųjų, palyginti su 
štai-būties analize, logoterapija nėra vien analizė, ji pirmiausia 
siekia būti terapija, ką atspindi jau pats jos pavadinimas. Be to, 
logoterapijai labiausiai rūpi ne būtis, o prasmė, būtent logas. Juk 
vadinamoji „valia siekti prasmės“ šioje sistemoje įgauna ypatin- 
gą reikšmę. Ši valia siekti prasmės reiškia ne ką kitą, kaip feno- 
menologinės analizės patvirtinamą aplinkybę, kad žmogus iš 
esmės siekia atrasti ir įgyvendinti savo gyvenimo prasmę. 

Tiesa, šiandien ši valia siekti prasmės pernelyg dažnai pa- 
žeista. Atitinkamai logoterapija kalba apie egzistencinę frustra- 
ciją. Paprastai pacientai, kuriems ši diagnozė tinka, skundžiasi 
beprasmybės jadsmu arba vidine tuštuma. Todėl logoterapijos 
terminologijoje įsitvirtino „egzistencinio vakuumo“ sąvoka. Eg- 
zistencinį vakuumą pagrįstai galime vadinti kolektyvine šiandie- 
nos neuroze.2 Neseniai vienas Čekoslovakijos psichiatrų nurodė, 
kad egzistencinė frustracija plinta anaiptol ne vien vadinamosio- 
se kapitalistinėse šalyse.? 

Kai egzistencinė neurozė pasireiškia neuroziniais simpto- 
mais, susiduriame su naujo tipo neuroze, vadinamąja noogenine 


neuroze. Crumbaugh ir Maholickas, vieno JAV tyrimų centro di- 


SIELOGYDA | 321 


322 


rektoriai, sukūrė testą“ ir ištyrė 1151 asmenį, siekdami empiriniu 
būdu verifikuoti noogeninę neurozę. Straipsnio, skelbiamo lei- 
dinyje Journal of Clinical Psychology, pabaigoje autoriai pabrėžia, 
kad gauti duomenys visiškai patvirtina Franklio hipotezę apie 
tai, kad šiandien greta psichogeninių neurozių atsirado nauja, 
noogeninė. Jie įrodo, kad iš tiesų kalbama apie naują sindromą. 
Noogeninės neurozės dažnį nusako statistinių tyrimų rezultatai, 
kuriuos pateikė Werneris (Londonas), Langenas ir Volhardas 
(Tiubingenas), Prillas (Viurcburgas), Niebauer (Viena), Frankas 
M. Buckley (Vorčesteris), Nina Toll (Midltaunas), Elisabeth Lu- 
kas (Miunchenas), Kazimierzas Popielskis (Liublinas), Erikas 
Klingeris (Mineapolis) ir Geraldas Kovacicius (Viena). Visi vie- 
ningai sutaria, kad apie 20/o neurozių yra noogeninės. 

Savaime suprantama, gydytojas negali išrašyti gyvenimo 
prasmė recepto. Ne gydytojo uždavinys suteikti paciento gyve- 
nimui prasmę; tačiau gydytojas gali imtis egzistencinės analizės 
ir paskatinti pacientą atrasti gyvenimo prasmę; neabejoju, kad 
prasmę visada galima atrasti, o ne daugmaž savavališkai ją kam 
nors priskirti. Kiek žinau, Crumbaugh ir Maholickas ir vėl pir- 
mieji atkreipė dėmesį į tai, kad duotomis aplinkybėmis įžvelgti 
prasmę - tai tarsi suvokti geštaltą („The Case for Frankl's Will to 
Meaning“, Journal of Existential Psychiatry, 4, 43, 1963). Tai patvir- 
tina pats Wertheimeris, kalbėdamas apie įsakmų bet kokios situ- 
acijos pobūdį ir net apie jos keliamo reikalavimo objektyvumą? 

Nėra tokių gyvenimo aplinkybių, kurios būtų išties bepras- 
mės. Tariamai neigiamus žmogiškosios egzistencijos aspektus, 
ypač tragiškąją kančios, kaltės ir mirties triadą, galima paversti 
kažkuo teigiamu, paversti laimėjimu, jei pasitinkame jas derama 


nuostata ir laikysena.“ Zinoma, tik neišvengiama kančia slepia 

prasmės galimybes, antraip kalbėti reikėtų apie mazochizmą, 
o ne apie heroizmą." Žmogaus būklė iš esmės neatsiejama nuo 
neišvengiamos kančios, ir tokių egzistencinių aplinkybių aki- 
vaizdoje terapeutas turėtų vengti dar ir skatinti paciento polinkį 
bėgti nuo gyvenimo tikrovės. 

Galime sugretinti valią siekti prasmės su valia siekti galios 
ir valia siekti malonumo, - pastaruoju atveju kalbame apie vadi- 
namąjį malonumo principą. Juk valia siekti malonumo savaime 
prieštaringa. Kuo labiau vejamės malonumą, tuo labiau jį nu- 
vejame. Kuo labiau malonumą paverčiame tikslu, tuo labiau jį 
prarandame. Štai čia, mūsų manymų, glūdi dažniausia seksuali- 
nių neurozių priežastis. Potencija ir orgazmas sutrinka tiek, kiek 
tampa mūsų dėmesio arba ketinimo objektais. Tokiu atveju logo- 
terapija kalba apie hiperintenciją ir hiperrefleksiją. Impotencijos 
atvejais hiperrefleksijos priežastis dažniausiai ta, kad pacientas 
patiria sueitį kaip įsakmią. Siekdama panaikinti tokį įsakmų iš- 
gyvenimo pobūdį, logoterapija taiko specialią techniką. Iš esmės 
kalbame apie vadinamąją derefleksiją.? Tačiau ir tas gydytojas, 
kurio teoriniai samprotavimai toli gražu nėra orientuoti į logo- 
terapiją, gydydamas seksualinius sutrikimus gali pasitelkti logo- 
terapijos principus, Seksualinės neurozės atvejus Vienos neuro- 
logijos poliklinikoje pavesta gydyti vienam kolegai psichoana- 
litikui; tokiomis aplinkybėmis gydymo kursas neišvengiamai 
trumpas, todėl jis taiko logoterapinę techniką. 

Derefleksija buvo sumanyta ir taikoma gydant seksualinės 
neurozės atvejus, o kita logoterapinė technika tinka trumpą laiką 
gydant pacientus, kamuojamus baimės neurozės arba įkyriųjų 
būsenų neurozės. Kalbame apie vadinamąją paradoksaliąją in- 


tenciją, kurią praktikuoju jau nuo 1929 m. (Ludwig J. Pongratz, 

Psychotherapie in der Selbstdarstellungen, Bern: Hans Huber, 1973), 
tačiau aprašiau tik 1939 m. (Viktor E. Frankl, „Zur medikamen- 
tosen Unterstūtzung der Psychotherapie bei Neurosen“, Schwei- 
zer Archiv fūr Neurologie und Psychiatrie, 43, 26, 1939), o 1947 m. 
pavadinau taip, kaip ji vadinama dabar (Viktor E. Frankl, Die 
Psychiatrie in der Praxis, Wien: Franz Deuticke, 1947)? 

Kas vyksta taikant paradoksaliąją intenciją? Norėdami tai 
suprasti, prisiminkime vadinamąją lūkesčio baimę, kurią suvo- 
kiame kaip baimingą lūkestį, kad koks nors įvykis gali pasikarto- 
ti. Baimės esmė tokia: ji sukelia tai, ko žmogus bijo. Analogiškai 
lūkesčio baimė išprovokuoja atitinkamą simptomą. Simptomas 
sukelia fobiją, fobija sustiprina simptomą, šitaip sustiprintas 
simptomas dar labiau įtvirtina paciento fobiją. 

Kaip reikėtų pralaužti šį užburtą ratą? Psichoterapijos ir 
farmakoterapijos priemonėmis. Kalbant apie farmakoterapinį 
metodą galima prisiminti mano aprašytas agorafobijas, susiju- 
sias su Bazedowo liga, ir tetanines klaustrofobijas, kurios labiau 
ar mažiau pasiduoda specifinei farmakoterapijai. Atsitiktinumas 
lėmė, kad tetaninės klaustrofobijos sėkmingai gydomos pirmuo- 
ju Europos kontinente sukurtu trankvilizatoriumi. Tai raumenis 
atpalaiduojantis vaistas, kurio šalutinį poveikį - baimės mažini- 
mą — man pavyko pirmiausia pastebėti. Savaime suprantama, 
kad Bazedowo ligos ir tetanijos atvejais somatinis pagrindas ska- 
tina tik parengtį baimei, o ne ryškią, išvešėjusią baimės neurozę. 
Parengtis baimei virsta baimės neuroze tik prisijungus lūkesčio 
baimei. Todėl kovoti su užburto rato mechanizmu, kurį įsuka lū- 
kesčio baimė, rekomenduojama abiem lygiais - ir psichiniu, ir 
somatiniu. Psichoterapijoje tai daroma taikant paradoksaliąją in- 


tenciją, t. y. skatinant pacientą panorėti kaip tik to, ko jis bijo. Ki- 

taip tariant, šis nustoja lieti vandenį ant lūkesčio baimės girnų. 

Lūkesčio baimę, būdingą baimės neurozei, įkyriųjų būsenų 
neurozės atvejais atitinka kitas užburto rato mechanizmas. Paci- 
entas nepajėgia atsikratyti minties, kad gali ką nors padaryti sau 
ar kitam asmeniui arba kad absurdiškos jį kamuojančios mintys 
gali būti psichozės pradžia. Todėl jis grumiasi su šiais įkyriai- 
siais vaizdiniais, tačiau toks spaudimas tegali sukelti pasiprieši- 
nimą, O šis savo ruožtu stiprina spaudimą. Jei pavyksta pasiekti, 
kad pasitelkęs paradoksaliąją intenciją pacientas atsižada tokių 
grumtynių, simptomai silpsta ir galiausiai tarsi atrofuojasi dėl 
neveiklumo. 

Klinikiniai terapeutai, taikantys paradoksaliąją intenciją ir 
tiriantys ją, vieningai sutaria, kad gydymo kursas tokiu atveju 
išties trumpas. Kalbas apie tai, kad tokia trumpalaikė terapija 
teduoda trumpalaikius rezultatus, dr. Gutheilas, neseniai miręs 
American Journal of Psychotherapy leidėjas, pavadino „viena iš froi- 
diškosios ortodoksijos iliuzijų“. Ne kas kitas, o pats profesorius 
J. H. Schultzas teigia: „Visiškai nepagrįsti neretai pasigirstantys 
samprotavimai, kad išnykus simptomui neišvengiamai susida- 
ro simptomas-pakaitalas“./? Amerikietė psichoanalitikė prof. 
Edith Weisskopf-Joelson viename straipsnyje taip rašo apie lo- 
goterapiją: „Psichoanalizę praktikuojantys psichoterapeutai gali 
tvirtinti, kad tokiais metodais kaip logoterapija neįmanoma pa- 
siekti esminio pagerėjimo, nes jie nepaliečia „gilesnių patologijos 
sluoksnių“ ir net, priešingai, sustiprina gynybos mechanizmus. 
Tokios išvados gana pavojingos. Mat jos gali sutrukdyti pasinau- 
doti esminėmis psichoterapijos galimybėmis tik todėl, kad šios 
galimybės atsitiktinai nesiderina su mūsų asmenine neurozių 


teorija. Pirmiausia neturėtume pamiršti, kad „gynybos mecha- 

nizmai“, „gilesni sluoksniai“ ir „tolesnis neurozės gyvavimas“ 
šiuose sluoksniuose yra perdėm teorinės konstrukcijos, anaiptol 
ne empirinių stebėjimų išdavos“ (Edith Weisskopf-Joelson, „Lo- 
gotherapy and Ekxistential Anglysis“, Acta Psychotherapeutica, 6, 
193, 1958). 

Paradoksalioji intencija tinka ir lėtiniams atvejams. Antai 
knygoje Handbuch der Neurosenlehre und Psychotherapie aprašoma 
65 metų pacientė, kurią per 60 metų kamavo sunki įkyraus plovi- 
mo neurozė ir kurią sėkmingai gydė mano asistentė. 

Veikiausiai Jasperso teiginį, kad filosofijoje tai, kas nauja, 
prieštarauja tam, kas teisinga, galime perfrazuoti ir pritaikyti 
psichoterapijai. Šiaip ar taip, esu tikras, kad bent paradoksalioji 
intencija buvo praktikuojama visada, tiesa, nesuvokiant jos, kaip 
metodo, ir neįtraukiant į sisteminį kontekstą. 

Arnoldas A. Lazarusas, vienas iš elgesio terapijos atstovų, at- 
kreipė dėmesį į „neatsiejamą Franklio paradoksaliosios intencijos 
elementą, išlaisvinantį humoro poveikį. Pacientas, būgštaujantis, 
kad jį išpils prakaitas, raginamas parodyti publikai, ką iš tikrųjų 
reiškia prakaituoti: prapliupti prakaito upe, kuri užtvindytų vis- 
ką aplinkui“ (Behavior Therapy and Beyond, New York: McGraw- 
Hill, 1971). Iš tikrųjų paradoksaliąją intenciją kaskart reikėtų for- 
muluoti kiek įmanoma humoristiškai. Juk humoras - iš esmės 
žmogiškas fenomenas ir, kaip toks, leidžia žmogui atsitraukti nuo 
bet ko, taigi ir nuo savęs, leidžia visiškai suimti save į rankas. Mo- 
bilizuoti šią iš esmės žmogišką gebą atsitraukti nuo savęs ir yra 
mūsų tikrasis tikslas visada, kai taikome paradoksaliąją intenciją. 
Atlikdami tai su humoru, kartu atsakome ir Konradui Lorenzui, 


įspėjusiam, kad „nepakankamai rimtai žiūrime į humorą“. 

Gerzas ir Tweedie parodė, kad logoterapija nėra tapati įti- 
kinimui ir kad ypač paradoksaliajai intencijai negalima priskirti 
vien gryno įtaigos efekto. Priešingai, nuolat pasitaiko pacientų, 
itin skeptiškai nusiteikusių šios terapijos atžvilgiu; kai mano 
bendradarbiai pasiūlo tokiems pacientams taikyti paradoksalią- 
ją intenciją išvykus iš klinikos, jie išeina nerimaudami; jei pas- 
kui atsikrato baimės, šis terapinis efektas pasiekiamas nepaisant 
lūkesčio baimės, t. y. nepaisant neigiamos savitaigos, o ne dėl 
užmaskuotos įtaigos." Antra vertus, reikia pripažinti, kad kai 
kuriais atvejais paradoksaliosios intencijos negalima pradėti 
taikyti, pirma neparengus paciento atitinkamais įtikinimo meto- 
dais. Ypač šventvagiškų įkyriųjų vaizdinių atvejais, kurie gydo- 
mi specialia logoterapine technika.“ 

Dideli laimėjimai, apie kuriuos praneša įvairūs autoriai, ne- 
turėtų skatinti laikyti logoterapiją panacėja. Ne kiekvienu atveju 
ją galima taikyti ir ne kiekvienas gydytojas sugeba ją pakanka- 
mai gerai įvaldyti. Jau vien todėl prireikus būtina logoterapiją 
derinti su kitais metodais; dr. Ledermannas iš Londono derina 
logoterapiją su hipnoze, profesorius Bazzi iš Romos - su Schul- 
tzo autotreningu, Kvilhaug iš Norvegijos - su Wolpės technika, 
dr. Gerzas iš JAV - su farmakoterapija. 

Tebevyksta logoterapijos indikacijų aiškinimasis. Manau, 
dar svarbiau nustatyti paradoksaliosios intencijos kontraindika- 
cijas. Endogeninės depresijos atveju taikyti paradoksaliąją inten- 
ciją savižudybės idėjoms bemaž prilygtų amato klaidai. Endo- 
geninės depresijos atvejams rezervuojama speciali logoterapinė 
technika13, padedanti susilpninti paciento polinkį kaltinti save. 
5u šiuo polinkiu susijusius kaltės jausmus paversti egzistenciš- 


kai tikra kalte taikant, mano manymu, neteisingai suprastą štai- 

būties analizę, reiškia ne tik supainioti priežastį su pasekme, bet 
kartais tiesiog pastūmėti ligonį į savižudybę. 

Norėčiau pasinaudoti proga ir paminėti specialią logotera- 
pinę techniką (p. 77), kuri leidžia konkrečiu atveju įvertinti savi- 
žudybės riziką. Ją aprašo dr. Wallace, vieno JAV sunkiųjų darbų 
kalėjimo psichologinės laboratorijos direktorius, ir Ontarijo ligo- 
ninės direktorius dr. Kaczanowskis. Dr. Kaczanowskis buvo dar 
visai jaunas gydytojas, kai per personalo susirinkimą siūlė neiš- 
rašyti depresinės būklės pacientės, remdamasis neigiamu mano 
pasiūlyto testo, kurį naudojo tirdamas šią pacientę, rezultatu. 
Kolegos nepaisė jo įspėjimų, o patį testą pasitiko su skepsiu ir 
ironija. Pacientė išėjo iš ligoninės ir kitą dieną nusižudė. 

Savaime suprantama, kad logoterapija tikrai nėra specifinis 
gydymas šizofrenijos atveju. Vis dėlto kartais patartina taikyti jau 
minėtą derefleksijos techniką. Arthuro Burtono rinktinėje Modern 
Psychotherapeutic Practice pateikiami seansų su šizofrenija sergan- 
čiais pacientais įrašai demonstruoja derefleksijos techniką. 

Visai neseniai Arthuras Burtonas nustatė, kad „per pasta- 
ruosius penkiasdešimt psichiatrinės terapijos metų fetišu virto 
paciento anamnezė gelmių psichologijos pagrindu. Stulbinama 
Freudo sėkmė gydant isteriją paskatino ieškoti analogiško trau- 
minio išgyvenimo ir kitais atvejais tikintis, kad jį įsisąmoninęs 
pacientas pasveiks. Tik dabar psichiatrija pradeda kratytis šios 
klaidos.“ Tačiau net priėmus prielaidą, kad neurozes ar net psi- 
chozes iš tikrųjų reikia interpretuoti, pasitelkiant įvairias psi- 
chodinamines hipotezes, logoterapija vis tiek praverstų kaip ne- 
specifinis gydymas. Nereikia pamiršti, kad egzistencinio vakuu- 
mo aplinkybėmis itin suveši ir ta simptomatika, kuri anaiptol 


nėra noogeninė. Veikiausiai kaip tik tai turėjo omeny Crumbaugh 

sakydamas, kad „logoterapinis susitikimas peržengia tą ribą, ties 
kuria sustoja daugelis psichoterapijos metodų, ypač orientuotų 
į psichoanalizę; mūsų manymu, gydymas lieka bergždžias, kol 
neišsiaiškinama prasmės problematika, nes išlieka etiologija ir 
atitinkamai sugrįžta simptomatika“. 

Jei tiesa tai, ką taip dažnai kartojame, - kad logoterapija at- 
veria naują, išties žmogišką, matmenį, - kaip tik toks dimensinis 
mūsų įnašo pobūdis užtikrina, kad ilgainiui didžiųjų logoterapi- 
jos pionierių sekėjai ne panaikins jų atradimus, o juos pranoks. 
Logoterapija - ne psichoterapijos pakaitalas; tačiau ji tikrai prisi- 


deda sužmoginant psichoterapiją. 

PASTABOS 


' Pagrindinis referatas, kurį au- 
torius parengė Šeštojo tarptau- 
tinio psichoterapijos kongreso 
(Londonas, 1964) „Logoterapi- 
jos simpoziumui“. [Išnaša] 
Gyvename industrijos ir var- 
totojų visuomenėje, kuri siekia 
patenkinti visus Žmonių porei- 
kius ar net apskritai vieną ar 
kitą poreikį kurti. Išimtį sudaro 
žmogiškiausias iš visų Žmogaus 
poreikių, būtent prasmės porei- 
kis, kuris šiandienos visuome- 
ninėmis aplinkybėmis patiria 
frustraciją. [Pastaba 43] 
Egzistencinio vakuumo etiolo- 
gijos kontekste dėmesio verti 
psichiatrų Wolfgango G. Jileko 
ir Luise Jilek-Aall (Britų Kolum- 
bijos universitetas, Vankuveris, 
Kanada) mintys, išsakytos Pir- 
majame pasauliniame logote- 
rapijos kongrese (San Diegas, 
1980 m. lapkričio 6-8 d.): „Vis 
daugiau Šiaurės Amerikos in- 
dėnų paauglių savižudybę 
laiko vieninteliu  prasmingu 
veiksmu gyvenime, kuris jiems 
atrodo beprasmis. Per ketverius 
metus savižudybių skaičius 
tarp Kanados indėnų padvigu- 


bėjo (Nacionalinis sveikatos ir 

gerovės departamentas, 1979). 
Savižudybių skaičius Ontarijo 
rezervacijoje, palyginti su anks- 
tesniais tyrimais (Ward and Fox, 
1976), išaugo aštuonis kartus. 
Pagrindiniai konfliktai, kuriuos 
pavyko atskleisti, buvo susiję 
anaiptol ne su psichoseksuali- 
niais kompleksais, apie kuriuos 
kalba psichoanalitinė teorija. 
Teko pripažinti ribotą validumą 
psichodinaminių teorijų, kurios 
buvo kuriamos prieš Pirmąjį 
pasaulinį karą, remiantis Euro- 
pos aukštųjų ir vidutinių klasių 
klientūros laisvosiomis asocia- 
cijomis, o paskui ekstrapoliuo- 
jamos.“ Minėti tyrėjai atskleidė, 
kad tiriamų indėnų savižudiški 
motyvai buvo susiję su tradicijų 
nunykimu: „Suiro daugelio tra- 
dicinių čiabuvių kultūrų struk- 
tūra.“ [Pastaba 44] 

Jau sukurta dešimt logotera- 
pinių testų, būtent Jameso C. 
Crumbaugh ir Leonardo T. 
Maholicko  PIL-Test (purpose 
in life) („Eine experimentelle 
Untersuchung im Bereich der 
Existenzanalyse. Ein psycho- 
metrischer Ansatz zu Viktor 
Frankls Konzept der „noogenen 
Neurose““, žr. Die Sinnfrage in 


der Psychotherapie, hrsg. Niko- 


laus Petrolowitsch, Darmstadt: 
Wissenschaftliche Buchgesells- 
chaft 1972); Jameso C. Crum- 
baugh SONG-Test (seeking of 
noetic goals) ir MILE-Test (me- 
aning in life evaluation) („See- 
king of Noetic Goals Test“, Journal 
of Clinical Psychology, July, 1977, 
Vol. 33, 3, 900-907); Bernardo 
Dansart'o Attitudinal Values Sca- 
le-Test („Development of a Scale 
to Measure Attitudinal Values 
as Defined by Viktor Frankl“, 
Dissertation, Northern Illinois 
University, 1974); R. R. Hutzell 
ir Ruth Pablas Life Purpose Oues- 
tionnaire-Test (pranešimas, skai- 
tytas „Pirmajame pasauliniame 
logoterapijos San 
Diege, Kalifornija); Elisabeth S. 
Lukas Logo-Test; Valterio Bėoc- 
kmanno S.E.E.-Test (Sinn-Eins- 


chūtzung und-Erwartung) („Sin- 


kongrese“ 


norientierte  Leistungsmotiva- 
tion und Mitarbeiterfūhrung. 
Ein Beitrag der Humanistischen 
Psychologie, insbesondere der 
Logotherapie nach Viktor E. 
Frankl, zum Sinn-Problem der 
Arbeit“, Stuttgart: Enke, 1980); 
dar trys testai, kurie tebekuria- 
mi ir už kuriuos esame dėkingi 
Geraldui 


universitetas), 


Kovaciciui (Vienos 


Bruno Giorgi 


5 


a 


jo =] 


(Dublino universitetas) ir Patri- 
cijai L. Starck (Alabamos uni- 
versitetas). [Pastaba 40] 

Regis, prasmės suvokimas ski- 
riasi nuo geštalto suvokimo tuo, 
kad suvokiama ne tiesiog „figū- 
ra“, išryškėjanti savo „fone“; 
suvokiant prasmę atrandama 
galimybė tikrovės fone, būtent 
galimybė pakeisti tikrovę. [Pas- 
taba 45] 

Taigi trečiąja kolona, kuria re- 
miasi logoterapijos statinys 
(greta laisvos valios ir valios 
siekti prasmės), tampa kančios 
prasmė. Kokia guodžianti tria- 
da! Žmogus trokšta prasmės; 
tačiau yra ne tik prasmė, bet ir 
žmogaus laisvė įgyvendinti tą 
prasmę. [Pastaba 30] 

Jei galiu panaikinti pasauly- 
je kančios priežastį, vienintelis 
prasmingas dalykas — padaryti 
kaip tik tai ir kartu panaikinti pa- 
čią kančią. Nesvarbu, ar tą kančią 
sąlygotų biologija, psichologija, 
ar politika. [Pastaba 46] 
Hiperrefleksijai  priešinamės, 
pasitelkdami logoterapinę de- 
refleksijos techniką, o su hi- 
perintencija, itin patogenine 


impotencijos atvejais, kovo- 
jame taikydami logoterapinę 


techniką, aprašytą dar 1947 m. 

(Viktor E. Frankl, Die Psychothe- 
rapie in der Praxis, Wien: Franz 
Deuticke). 


pacientui „nesistengti atlikti 


Rekomenduojame 


seksualinio akto pagal progra- 
mą, apsiriboti fragmentiškomis 
glamonėmis, abipuse seksuali- 
ne įžanga“. Taip pat „pasiūlo- 
me, kad pacientas paaiškintų 
partnerei, jog jam kol kas griež- 
tai uždraudėme sueitį; iš tikrųjų 
jis anksčiau ar vėliau turi sulau- 
žyti šį draudimą, tiesiog dabar, 
nespaudžiamas seksualinių rei- 
kalavimų, kuriuos iki šiol jam 
kėlė partnerė, jis vis labiau artės 
prie tikslo rizikuodamas, kad 
partnerė jį atstums, remdamasi 
kaip tik tariamu draudimu. Kuo 
labiau jį atstumia, tuo tikresnė 
sėkmė.“ Williamo S. Sahakiano 
ir Barbaros Jacguelynos Saha- 
kian nuomone („Logotherapy 
as a Personality Theory“, žr. 
Israel Annals of Psychiatry, 1972, 
10, p. 230), W. Masterso ir V. 
Johnsono tyrimų rezultatai vi- 
siškai patvirtino mūsiškius. 
Iš tikrųjų 1970 m. Masterso ir 
Johnsono sukurtas gydymo me- 
todas daug kuo primena mūsiš- 
kę gydymo techniką, paskelbtą 
1947 m. [Pastaba 39] 

* Pasak prof. L. Michaelo Asche- 

ro, Wolpės asistento Filadelfijos 
elgesio terapijos universitetinėje 
klinikoje, daugelis psichotera- 
pinių sistemų sukūrė metodus, 
kurių kitų sistemų atstovai aps- 
kritai negali taikyti. Logoterapi- 
nė paradoksaliosios intencijos 
technika sudaro išimtį, nes įvai- 
riausių stovyklų psichoterapeu- 
tai įtraukia šią techniką į savo 
sistemą. „Per pastaruosius du 
dešimtmečius paradoksalioji 
intencija išpopuliarėjo tarp dau- 
gybės terapeutų, kuriems di- 
džiulį įspūdį padarė technikos 
efektyvumas.“ („Paradoxical 
Intention“, Handbook of Behavio- 
ral Interventions, A. Goldstein, 
E. B. Foa, eds., New York: John 
Wiley, 1980). Ascheris net mano, 
kad kai kurie elgesio terapijos 
metodai - tai tiesiog „paradok- 
saliosios  intencijos vertimas 
į mokymo teorijos kalbą“, kas 
ypač teisinga kalbant apie va- 
dinamuosius „užtvindymo“ 
(i/mplosion) ir „prisotinimo“ (sa- 
tiation) metodus. Profesorius 
Irwinas D. Yalomas iš Stanfordo 
universiteto savo ruožtu mano, 
kad logoterapinė paradoksalio- 
sios intencijos technika užbėgo 
už akių Miltono Ericksono, Jay 


Haley, Dono Jacksono ir Paulo 


m 


D 


Watzlawicko paskelbtam me- 
todui, pavadintam „simptomų 
paskyrimu“ (symptom prescrip- 
tion) (Existential Psychotherapy, 
skyrius „The Contribution of 
Viktor Frankl“, New York: Ba- 
sic Books, 1980). Kalbėdami 
apie paradoksaliosios intencijos 
terapinį „efektyvumą“ , kurį 
Ascheras laiko šios technikos 
populiarumo priežastimi, nuro- 
dysime tik vieną lėtinį, 12 metų 
trukusį eritrofobijos atvejį, kurį 
Y. Lamontagne įstengė išgydyti 
per keturis seansus („Treatment 
of Erythrophobia by Parado- 
xical Intention“, The Journal of 
Nervous and Mental Dišease, 166, 
4, 1978, 304-306). [Pastaba 47] 
Ascheras nepastebėjo, kad tai- 
kant paradoksaliąją intenciją 
atsirastų simptomai-pakaitalai 
(„Employing Paradoxical Inten- 
tion in the Behavioral Treatment 
of Urinary Retention“, Scandina- 
vian Journal of Behavior Therapy, 
Vol. 6, Suppl. 4, 1977, 28), tai 
patvirtina ir L. Solyomo, Garza- 
Perezo, Ledwidge ir C. Solyomo 
stebėjimai (Žr. pastabą 37, dabar 
pastaba 60, p. 285) [Pastaba 48) 
Prof. L. Michaelas Ascheras iš 
Wolpės klinikos irgi nepritaria 


mėginimams  paradoksaliąją 


m 


intenciją sieti su įtaiga: „Para- 
doksalioji intencija buvo veiks- 
minga, net jei pacientų lūkesčiai 
dėl technikos poveikio buvo 
neigiami.“ (A review of literature 
on the treatment of insomnia with 
paradoxical intention, rankraštis). 
[Pastaba 49] 

Šventvagiškų įkyriųjų vaizdinių 
persekiojamą pacientą bene ge- 
riausia pagauti antjo paties neu- 
rozės kabliuko, būtent atkreipti 
jo dėmesį į tai, kad šventvagiška 
nuolat būgštauti dėl šventvagiš- 
kų vaizdinių: manyti, kad Die- 
vas - toks prastas diagnostikas, 
jog nesugeba atskirti šventva- 
gystės nuo įkyriojo vaizdinio, 
savo ruožtu reiškia jį menkinti. 
Iš tikrųjų turime užtikrinti paci- 
entą, kad Dievas nesieja įkyriųjų 
šventvagiškų vaizdinių su paci- 
ento asmenybe. Taigi pacientas 
nėra nei laisvas, nei atsakingas 
už įkyrųjį vaizdinį - tačiau juo- 
lab laisvas ir atsakingas už savo 
nuostatą įkyriojo vaizdinio at- 
žvilgiu: nuolat grumdamasis 
su šventvagiškomis idėjomis, 
jis stiprina jų „galią“ ir savo 
kančią. Sustabdyti grumtynes 
su simptomu, panaikinant šių 
grumtynių motyvą, — toks šios 
technikos tikslas. [Išnaša] 

5 V. E. Frankl, Die Psychotherapie in 
der Praxis, 5 leid., p. 230 ir Theorie 
und Therapie der Neurosen, 6 leid. 
Mūnchen 1983, p. 65. [Išnaša] 

DEŠSIMT TEZIŲ APIE ASMENYBĘ 


(perdirbta versija) 


Kalbant apie asmenybę norom nenorom kyla asociacija su 
kita artima sąvoka, būtent „individo“ sąvoka. Todėl pirmoji iš 


toliau pateikiamų mūsų tezių tokia: 


1. 


Asmenybė yra individas, nes nedaloma (in-dividuum) - jos 
neįmanoma dalinti, smulkinti būtent todėl, kad ji yra vienovė. 
Net vadinamoji šizofrenija, „skilimo beprotybė“, anaiptol nereiš- 
kia asmenybės skilimo. Ir tam tikros kitos liguistos būsenos kli- 
nikinėje psichiatrijoje nebevadinamos asmenybės skilimu, šian- 
dien apskritai net nekalbama apie double conscience, tik apie alter- 
natyvią sąmonę: Įvesdamas šizofrenijos sąvoką, Bleuleris irgi įsi- 
vaizdavo ne tiek tikrą asmenybės skilimą, kiek galimybę atskilti 
tam tikriems asociaciniams kompleksams; šia galimybe anuomet 


buvo tikima, remiantis vyravusia asociacijų psichologija. 


i 


Asmenybė - ne tik in-dividuum, bet ir in-summabile, t. y. 
ne tik nedaloma, bet ir neprijungiama būtent todėl, kad ji - ne 
tik vienovė, bet ir visuma. Kaip tokia, ji negali visiškai paklusti 
aukštesnei tvarkai — miniai, klasei ar rasei: visos šios asmeny- 
bę pranokstančios „vienovės“ ir „visumos“ - ne asmeniniai dy- 
džiai, daugių daugiausia tariamai asmeniniai dydžiai. Žmogus, 
manantis, jog visiškai atsiduoda joms, iš tikrųjų tik degraduoja; 


visiškai joms atsidavęs, jis išsižada savęs, kaip asmenybės. 

Organiniai dariniai, skirtingai nuo asmenybės, yra dalomi 
ir jungiami. Tai patvirtina bent jau žinomi Driescho eksperimen- 
tai su jūros ežio kiaušiniais. Negana to, dalumas ir junglumas 
apskritai yra dauginimosi reiškinio sąlyga ir prielaida. Tai reiš- 
kia ne ką kita: asmenybė, kaip tokia, nėra padauginama, kaskart 
padauginamas tik organizmas, kurį sukuria tėvų organizmai; 
asmenybės, asmeninės dvasios, dvasinės egzistencijos Žmogus 


perduoti negali. 


3. 


Kiekviena asmenybė - tai absoliuti naujybė. Tik pasvarsty- 
kime: tėvas post coitum sveria pora gramų, 0 motina post partum — 
keletu kilogramų mažiau; tačiau dvasia nėra išmatuojama. Juk 
ar nuskursta dvasia tėvai, kai kartu su jų vaiku atsiranda nauja 
dvasia? Ar atsiradus vaikui, naujam Tu, naujai būtybei, galinčiai 
sakyti „aš“, bent per plauką sumažėja tėvų galimybė sakyti „aš“? 
Akivaizdu, kad kiekvienas į pasaulį ateinantis Žmogus atsineša į 
būtį, į tikrovę absoliučią naujybę; dvasinė egzistencija nepaveldi- 
ma, tėvai jos neperduoda vaikui. Paveldimi tik statybiniai akme- 


nys, ne statytojas. 


4. 


Asmenybė yra dvasinė. Dvasinė asmenybė - euristinė ir 
neprivaloma psichofizinio organizmo priešprieša. Organizmas — 
tai organų, t. y. instrumentų, visuma. Organizmo funkcija, tas 
uždavinys, kurį jis turi atlikti jį „dėvinčiai“ (ir jo „dėvimai“) as- 
menybei, yra, viena vertus, instrumentinis, antra vertus, raiškos 
uždavinys: asmenybei reikia organizmo, kad ji galėtų veikti ir 


išreikšti save. Organizmas, kaip darbo įrankis, — tai priemonė 

tikslui pasiekti, taigi turi praktinės vertės. Praktinės vertės są- 
vokai priešinga orumo sąvoka; orumas tegali būti asmenybės 
privilegija, iš esmės nepriklausančia nuo bet kokios vitalinės ir 
socialinės naudos.! 

Tik šito nepastebint, tik šitai pamirštant galima laikyti eu- 
tanaziją pagrįsta. Kiekvienas, suvokiantis bet kurios asmenybės 
besąlyginį orumą, jaučia besąlygišką pagarbą žmogaus asmeny- 
bei — taip pat ir sergančiam žmogui, ir nepagydomam ligoniui 
ir net nepagydomam pamišėliui (Geisteskranke). Iš tikrųjų negali 
būti jokių „dvasios“ ligų („Geistes“-Krankheiten). Juk „dvasia“, 
pati dvasinė asmenybė, apskritai negali susirgti, ji visada išlie- 
ka ir anapus psichozės, net jei vargiai „regima“ net psichiatro 
žvilgsniui. Kartą šį tikėjimą, kad dvasinė asmenybė tebegyvuo- 
ja anapus išryškėjusios psichozinės simptomatikos, apibūdinau 
kaip psichiatro credo; sakiau, antraip gydytojui nevertėtų tvar- 
kyti, „remontuoti“ psichofizinio organizmo. Matydamas tik šį 
organizmą, išleisdamas iš savo akiračio anapus jo esančią as- 
menybę, esi pasirengęs nepataisomai sugedusio, praktinę ver- 
tę praradusio organizmo eutanazijai: tokiu atveju neturi jokio 
supratimo apie asmenybės orumą, visiškai nepriklausomą nuo 
psichofizinio organizmo. Gydytojo būtį, kurią atitinka taip mąs- 
tančio gydytojo tipas, galima pavadinti mėdecin technicien; tokiu 
mąstymu šis mėdecin technicien išsiduoda, kad ligonis jam tėra 
homme machine. 

Ne tik susirgimas palyti tik psichofizinį organizmą, o ne 
dvasinę asmenybę, bet ir gydymas. Tai pabrėžiame, atsižvelgda- 
mi į leukotomijos problemą. Neurochirurgo, šiandien vadinamo 
ir psichochirurgu, skalpelis irgi neįstengia paliesti dvasinės as- 


menybės. Leukotomija tegali padaryti (ar pridaryti) viena - pa- 

veikti psichofizines dvasinės asmenybės sąlygas; ir kaskart, kai 
ši operacija apskritai rekomenduojama, šios sąlygos 4 Ia longue 
pagerinamos. Taigi tokios intervencijos indikacija reiškia pasirin- 
kimą tarp mažesnio ir didesnio blogio; kaskart reikia pasverti, ar 
operacijos sukeliama negalia mažesnė už pačios ligos sukeliamą. 
Tada ir tik tada tokia intervencija leistina. Gydytojo veikla aps- 
kritai neatsiejama nuo būtinybės aukoti, t. y. mažesne blogybe 
apmokėti ir išpirkti galimybę sukurti tokias sąlygas, kuriomis as- 
menybė galėtų išsipildyti ir įgyvendinti save, nebespaudžiama ir 
neribojama psichozės. 

Viena mūsų pacientė sirgo itin sunkia įkyriųjų būsenų neu- 
roze, todėl daugybę metų buvo gydoma ne tik psichoanalizės ir 
individualiosios psichologijos metodais, bet ir insulino, kardia- 
zolio ir elektros šokais, tačiau nesėkmingai. Mūsų psichotera- 
piniai mėginimai irgi buvo nesėkmingi, todėl pasiūlėme leuko- 
tomiją, kuri nuostabiai pavyko. Vis dėlto leiskime kalbėti pačiai 
pacientei: „Man daug, daug geriau; vėl galiu dirbti taip, kaip 
tada, kai buvau sveika; įkyrieji vaizdiniai pasitaiko, tačiau galiu 
nuo jų apsiginti; anksčiau apskritai negalėjau skaityti, nes viską 
turėjau perskaityti dešimtis kartų; dabar neprivalau to kartoti.“ 
O ar po leukotomijos išnyko estetiniai pacientės interesai, kaip 
teigia kai kurie autoriai? „Dabar pagaliau vėl labai domiuosi mu- 
zika.“ O etiniai interesai? Ligonė kupina gyvos užuojautos, kurią 
išreiškia vieninteliu noru: kad ir kitiems, kenčiantiems taip, kaip 
ji kadaise kentė, padėtų taip, kaip jai! O dabar paklauskime, ar 
ji jaučiasi kažkaip pasikeitusi: „Dabar gyvenu kitame pasaulyje; 
to iš tikrųjų neįmanoma nusakyti žodžiais; anksčiau šis pasaulis 
apskritai nebuvo mano pasaulis; aš tik vegetavau, 0 ne gyvenau; 


mane pernelyg kankino, o dabar tai baigėsi; su tais mažmožiais, 

kurie dar pasitaiko, galiu greitai susidoroti.“ (Ar Jūs išlikote 
„pati savimi“?) „Aš tapau kitokia.“ (Kokiu mastu?) „Juk dabar 
vėl gyvenu“. (Kada buvote ar tapote labiau „pati savimi“?) „Da- 
bar, po operacijos; dabar viskas daug natūraliau nei anksčiau; 
anksčiau tebuvo įkyrybės; man egzistavo tik įkyrybės; dabar 
viskas labiau panašu į tai, kaip turi būti; aš grįžtu į normalų gy- 
venimą; prieš operaciją apskritai nebuvau žmogus, tik nelaimė 
žmonėms ir sau; dabar ir kiti žmonės jau sako, kad esu visai ki- 
tokia.“ Į tiesioginį klausimą, ar ji neprarado savojo Aš, ji atsako 
taip: „Buvau praradusi; operacija padėjo man sugrįžti prie savęs, 
prie savo asmenybės.“ (Šio žodžio sąmoningai vengėme formu- 
luodami visus klausimus!) Taigi po operacijos šis Žmogus tapo 
labiau žmogumi - „pačiu savimi“ 2 

Vis dėlto aiškėja, kad ne tik per fiziologiją nepriartėjame 
prie asmenybės, to nepavyksta ir per psichologiją — bent jau tais 
atvejais, kai ši pasiduoda psichologizmui; priešingai, kad pama- 
tytume asmenybę arba bent suvoktume ją kategorijų lygiu, rei- 
kia noologijos. 

Visi prisimename ankstesnę „psichologiją be sielos“. Ją jau 
seniai įveikėme; tačiau šiandienos psichologijai neretai galima 
prikišti, kad ji yra psichologija be dvasios. Tokia bedvasė psicho- 
logija akla ne tik asmenybės orumui ir pačiai asmenybei, ji akla ir 
vertybėms, smarkiai koreliuojančioms su asmenine būtimi, akla 
prasmės ir vertybių pasauliui, kaip kosmui, - taigi akla logui. 

Vertybes, priklausančias dvasios sričiai, psichologizmas 
projektuoja į psichinę plokštumą, kurioje jos tampa daugiareikš- 
mės: ši psichologinė arba patologinė plokštuma nebeleidžia at- 
skirti Lurdo Bernadetos vizijų nuo bet kokios isterikės haliucina- 


cijų. Norėdamas tai paaiškinti studentams dažniausiai nurodau, 

kad projektuojant trimatį rutulį, kūgį ir cilindrą į dvimatę plokš- 
tumą, galime gauti vienodas - apskritimo formos — projekcijas, 
iš kurių neįmanoma nustatyti, kokį trimatį kūną projektavome. 
Psichologinė projekcija paverčia sąžinę Superego arba „tėvo 
vaizdinio introjekcija“, Dievą - šio vaizdinio „projekcija“, nors iš 
tikrųjų toks psichoanalitinis aiškinimas savo ruožtu tėra projek- 


cija, būtent psichologistinė projekcija. 


J. 


Asmenybė yra egzistencinė; tiesa, anaiptol neteigiame, kad 
ji nėra ir faktinė, nepriklauso faktiškumui. Žmogus, kaip asme- 
nybė, yra ne faktinė, o fakultatyvi būtybė; jis egzistuoja kaip savo 
paties galimybė, už (ar prieš) kurią gali apsispręsti. Žmogaus bū- 
tis, pasak Jasperso, yra „nusprendžianti“ būtis, kuri kaskart pir- 
ma nusprendžia, kas ji bus kitą akimirką. Kaip nusprendžianti 
būtis, ji diametraliai priešinga psichoanalizės pateikiamam žmo- 
gaus būties, kaip genamos būties, apibrėžimui. Aš pats Žmogaus 
būtį nusakau kaip iš esmės atsakingą būtį. Tačiau kartu tai reiš- 
kia, kad ji nėra vien laisva būtis. Atsakomybė apima ir žmogaus 
laisvės „kam“ aspektą, tai, kam Žmogus yra laisvas, už ar prieš 
ką jis apsisprendžia. 

Egzistencinės analizės požiūriu, kurį mėginau nusakyti, 
ne instinktai determinuoja asmenybę, asmenybė orientuojasi 
į prasmę; priešingai psichoanalizės požiūriui, asmenybė siekia 
ne malonumų, o vertybių. Psichoanalitinę seksualinio spaudimo 
koncepciją (libido!) ir individualiosios psichologijos socialinio 
susaistymo (bendrystės jausmas!) koncepciją telaikome ribotais 
pirmapradžio fenomeno - būtent meilės - modusais. Meilė - tai 


visada Aš ir Tu santykis, kurį psichoanalizė susiaurina iki Id, 

seksualumo, o individualioji psichologija — iki visuotinio socia- 
lumo, asmens neapibrėžtumo, nusakomo heidegeriškąja sąvoka 
das Man. 

Anot psichoanalizės, žmogaus būtį užvaldo valia siekti 
malonumo, anot individualiosios psichologijos, ją lemia „valia 
siekti galios“, o egzistencinės analizės požiūriu, žmogaus būtį 
persmelkia valia siekti prasmės. Egzistencinė analizė įžvelgia ne 
tik „kovą už būtį“ ir prireikus „abipusę pagalbą“ (Peteris Kro- 
potkinas), bet ir grumtynes dėl štai-būties prasmės - ir abipusę 
paramą šiose grumtynėse. Iš tikrųjų vadinamoji psichoterapija 
irgi yra tokia parama: tai iš esmės mėdicine de la personne (Paul 
Tournier). Taigi galiausiai psichoterapijai rūpi ne afektų dinami- 
kos ar instinktų energijos pokyčiai, 0 egzistencinis persiorienta- 


vimas. 


G. 


Asmenybė yra Ego, taigi ne Id, pobūdžio: ji nepaklūsta Id 
diktatui — tai diktatūrai, kurią turėjo omeny Freudas teigdamas, 
kad Ego nėra šeimininkas savo būste. Asmenybės, Ego nieku 
būdu negalima kildinti iš Id, iš instinktyvumo, ne tik dinaminiu, 
bet ir genetiniu požiūriu: sąvoką „Ego instinktai“ apskritai reikia 
atmesti kaip prieštaringą. Vis dėlto ir asmenybė - ir ji - nesą- 
moninga kaip tik ten, kur glūdi dvasios ištakos, kaip tik savo 
ištakose dvasia nesąmoninga ne pasirinktinai, o neišvengiamai. 
Dvasios ištakos, jos pagrindas nereflektuojamas, taigi yra gryna 
nesąmoninga atliktis (Vollzuę). Todėl turėtume labai tiksliai skirti 
instinktyvų nesąmoningumą, kurį tiria psichoanalizė, nuo dva- 
sinio nesąmoningumo. Prie pastarojo priklauso ir nesąmoningas 


tikėjimas, nesąmoningas religingumas — nesąmoningas, neretai 

ir išstumtas įgimtas Žmogaus santykis su transcendencija. C. G. 
Jungo nuopelnas tas, kad jis atskleidė šį nesąmoningą religingu- 
mą; tačiau kartu jis suklydo, šį nesąmoningą religingumą loka- 
lizuodamas ten, kur reikėtų lokalizuoti nesąmoningą seksualu- 
mą, būtent instinktyvaus nesąmoningumo, Id srityje. Vis dėlto 
ne instinktai gena mane tikėti Dievu, ne jie gena Dievo link, o aš 
turiu apsispręsti už ar prieš jį; religingumas arba susijęs su Ego, 


arba jo apskritai nėra. 


lš 


Asmenybė - tai ne tik vienovė ir visuma (žr. 1 ir 2), ji ir 
steigia vienovę ir visumą: steigia kūno-sielos-dvasios vienovę 
ir visumą, kuria ir yra būtybė „Žmogus“. Šią vienovę ir visumą 
steigia, pagrindžia ir užtikrina tik asmenybė - tik asmenybė ją 
sukuria, palaiko ir garantuoja. Mes, žmonės, dvasinę asmenybę 
apskritai tepatiriame per jos koegzistenciją su psichofiziniu orga- 
nizmu. Taigi Žmogus yra trijų būties sluoksnių - fizinio, psichi- 
nio ir dvasinio - sankirta. Neįmanoma šiuos būties sluoksnius 
itin tiksliai atskirti vieną nuo kito (plg. Jaspersą, N. Hartmanną). 
Tačiau klystume teigdami, kad žmogus „susideda“ iš kūno, sie- 
los ir dvasios: juk Žmogus — vienovė ir visuma, tačiau kartu ši 
vienovė ir visuma - tai ta „vieta“, kurioje Žmogaus dvasia „gin- 
čijasi“ su jo kūniškumu ir siela. Šį reiškinį kadaise pavadinau 
noopsichiniu antagonizmu.4 Psichofizinis paralelizmas būtinas, 
o noopsichinis antagonizmas nėra privalomas: tai visada tėra 
galimybė, potencija, tiesa, tokia potencija, kurios kaskart gali 
šauktis, kurios gydytojas tiesiog privalo šauktis: šauktis „dvasios 
užmojo“ grumtynėse su psichofiziniu matmeniu, kurio galia tėra 


tariama. Kaip tik psichoterapija negali apsieiti be šio šauksmo, 

kurį pavadinau antruoju, psichoterapiniu, credo: tai tikėjimas 
žmogaus dvasios geba bet kokiomis sąlygomis ir aplinkybėmis 
atsiriboti nuo psichofizinio organizmo, atsitraukti nuo jo vaisin- 
gu atstumu. Psichiatrinis credo teigia: psichofizinio organizmo 
neapsimokėtų „taisyti“, jei anapus ligos šio „pataisymo“ nelauk- 
tų integrali dvasinė asmenybė; o psichoterapinis credo tvirtina: 
jei nebūtų noopsichinio antagonizmo, apskritai neįstengtume 
pažadinti žmogaus dvasios užmojo pasipriešinti fiziologiniams 


ir psichologiniams susaistymams. 


Š. 


Asmenybė dinamiška: dvasia apskritai pasireiškia kaip tik 
tuo, kad sugeba atsiriboti ir nusigręžti nuo psichofizinio organiz- 
mo. Būdama dinamiška, dvasinė asmenybė nesileidžia sudaikti- 
nama, - neturime teisės jos sudaiktinti, taigi ir kvalifikuoti kaip 
substancijos — bent jau pradine šio žodžio reikšme. Egzistuoti 
(ex-sistieren) reiškia išeiti iš savęs ir stoti priešais save; žmogus 
tai atlieka, kaip dvasinė asmenybė stodamas prieš save, kaip psi- 
chofizinį organizmą. Toks atsiribojimas nuo savęs, kaip psicho- 
fizinio organizmo, apskritai tik ir steigia dvasinę asmenybę kaip 
tokią, kaip dvasinę. Tik žmogui susidūrus pačiam su savimi, at- 


siskiria dvasinis ir psichofizinis matmuo. 


9. 


Gyvūnas nėra asmenybė jau vien todėl, kad negali pakilti 
virš savęs, negali atsistoti priešais save. Todėl gyvūnas neturi ir 
asmenybės atitikmens, neturi pasaulio, tik aplinką. „Ekstrapo- 
liuodami“ santykį „gyvūnas-žmogus“ arba „aplinka-pasaulis“, 


gautume „antpasaulį“.. Nusakydami (siauresnės) gyvūnų aplin- 

kos santykį su (platesniu) žmogaus pasauliu bei pastarojo su 
(apimlesniu) antpasauliu, pasitelkime Auksinio pjūvio taisyklę. 
Anot jos, mažesnioji visumos dalis sutinka su didesniąja taip, 
kaip didesnioji su visuma. Tarkime, beždžionei daromos skaus- 
mingos injekcijos siekiant gauti serumo. Ar ji kada nors įstengs 
suprasti, kodėl turi kentėti? Iš savo aplinkos beždžionė negali 
suvokti Žmogaus, įtraukusio ją į savo eksperimentus, sampro- 
tavimų: žmogaus pasaulis, prasmės pasaulis jai nepasiekiamas. 
Prie jo ji negali priartėti, į jo matmenį negali įžengti; tačiau ar ne- 
reikėtų tarti, kad žmogaus pasaulį savo ruožtu pranoksta kitas, 
jau Žmogui nepasiekiamas pasaulis, kurio prasmė — aukščiau- 
sia prasmė - tik ir tegali suteikti prasmę Žmogaus kančiai. Kaip 
gyvūnas, žvelgdamas iš savo aplinkos, vargiai įstengia suprasti 
žmogų ir jo pasaulį, taip žmogus nepajėgia suvokti antgamtinio 
pasaulio, nebent priartėtų prie jo nuojauta, tikėjimu. Gyvūnas 
nežino, kokiems tikslams žmogus jį prisijaukino. Kaipgi Žmogus 


galėtų žinoti, kokia pasaulio, kaip visumos, antprasmė? 


10. 


Asmenybė suvokia save tik transcendencijos akivaizdoje. 
Žmogus yra žmogus tik tiek, kiek suvokia save transcendencijos 
akivaizdoje, - negana to, jis yra asmenybė tik tiek, kiek yra suas- 
meninamas jos akivaizdoje, kiek persmelkiamas transcendenci- 
jos šauksmo. Šis transcendencijos šauksmas byloja per sąžinę. 

Logoterapijai religija yra ir tegali būti objektas, o ne pagrin- 
das. Taigi psichoterapija privalo pasilikti šiapus tikėjimo apreiš- 
kimu, turi atsakyti į klausimą apie prasmę, nesiremdama teistine 
ar ateistine pasaulėžiūra. Religingumo fenomenui priskirdama 


ne vien tikėjimą Dievu, bet ir bendresnį tikėjimą prasme, psicho- 

terapija pagrįstai domisi šiuo fenomenu ir tiria jį. Čia ji išvien su 
Albertu Einsteinu, pasak kurio, klausti apie gyvenimo prasmę ir 
reiškia būti religingam.? 

Prasmė yra riba, už kurios nebegalime trauktis, kurią turi- 
me priimti: šią galutinę prasmę turime priimti, nes kaskart, mė- 
ginant atsakyti į klausimą apie būties prasmę, kartu priimama 
prielaida apie prasmės būtį. Žodžiu, žmogaus tikėjimas prasme 
yra transcendentalinė kategorija Kanto prasme. Nuo Kanto lai- 
kų žinome, kad klausimai, kuriais mėginame peržengti erdvės 
ir laiko kategorijas, kažin kaip beprasmiai — tiesiog todėl, kad 
negalime mąstyti, taigi ir klausti, kartu nepriimdami erdvės ir 
laiko prielaidos; ir žmogaus būtis visada yra būtis prasmės - kad 
ir nežinomos prasmės — link: esama tarsi išankstinio žinojimo 
apie prasmę, ir šio žinojimo nuojautą logoterapija vadina „valia 
siekti prasmės“. Norėdamas ar ne, suvokdamas ar ne, žmogus 
tiki prasme iki paskutinio atodūsio. Net savižudis tiki prasme, 
jei ne tolesnio gyvenimo, tai bent mirties prasme. Tikrai netikė- 
damas jokia prasme, jis negalėtų nė piršto pajudinti ir vien todėl 


nenusižudytų. 

PASTABOS 


! Žmogaus orumas grindžiamas 
ne tomis vertybėmis, kurių jis 
norėtų turėti, o tomis, kurias jau 
įgyvendino. Savaime supranta- 
ma, tokio orumo jis jau negali 
prarasti. Kaip tik toks orumas 
reikalauja mūsų pagarbos se- 
natvei, kaip vertybių įgyvendi- 
nimui! Ne visi ją gerbiam. Jau- 
nimas dažnai nejaučia pagarbos 
senatvei, ypač dėl šios polinkio 
kuo labiau pasijauninti ir tapti 
juokinga. Deja, senatvės neger- 
biantis jaunimas ilgainiui pats 
pasens, o tada, kamuojamas 
senatvės sukelto nevisavertiš- 
kumo jausmo, nejaus ir savigar- 
bos. 

„Po šokų pamiršau viską, net 
savo adresą - nepamiršau tik 
įkyrybių.“ 

Plg. Beringerį: „Tam tikromis 
aplinkybėmis kaip tik sušvelni- 
nus ligą ar pašalinus ligos simp- 
tomus gali atsiskleisti pirma- 
pradžiai asmenybės aspektai, 
taigi vėl atsiliepti atsakomybė ir 
sąžinė, kurių nebuvo įmanoma 
pažadinti vyraujant psichozei. 
Mano patirtis rodo, kad atlikus 
leukotomiją asmeninis apsis- 


prendimas gali ne susilpnėti, 

o sustiprėti... Esminė, savimi 
pasitikinti Aš instancija, kurią 
kaustė psichozė arba nuolat 
pasikartojančios įkyriosios bū- 
senos ir kuri buvo neveiksni, 
tarsi išsilaisvina susilpnėjus 
ligos simptomams... Sveikoji 
žmogaus dalis vėl gali realizuo- 
ti save, ko neįstengė ligos aplin- 
kybėmis.“ (Medizinische Klinik, 
44, 854, 1949). 

Žinoma, galima kalbėti ne apie 
„Sluoksnius“, o apie „matme- 
nis“. Dvasinis matmuo bū- 
dingas tik Žmogui, todėl jis — 
tikrasis žmogiškosios būties 
matmuo. Projektuodami žmo- 
gų iš dvasinės erdvės, kurioje 
jis iš esmės „yra“, į vien psi- 
chinę, juolab fizinę plokštumą, 
prarandame ne apskritai vieną 
matmenį, prarandame būtent 
žmogiškąjį matmenį. Plg. Para- 
celsą: „Tik žmogaus viršūnė yra 
žmogus.“ 

Taigi galima teigti, kad religija 
arba tikėjimas prasme reiškia 
radikalią „valią siekti prasmės“, 
būtent „valią siekti galutinės 
prasmės“, „valią siekti antpras- 


411 


mės“. 

Viktoras E. Franklis (1905-1997) buvo Vienos universiteto 
neurologijos ir psichiatrijos profesorius. Iki deportacijos į kon- 
centracijos stovyklą 1942 m. jis iš pradžių vadovavo Vienos 
psichiatrinės klinikos Am Steinhof vadinamajam „Savižudžių 
paviljonui“, paskui - žydų Rotschildo ligoninės neurologiniam 
skyriui. 1946-1970 m. Franklis vadovavo Vienos neurologinei 
poliklinikai. Specialiai jam JAV tarptautinis universitetas Berkly- 
je (Kalifornija) įsteigė profesūrą ir Logoterapijos institutą. Be to, 
Franklis profesoriavo Harvardo, Dalaso ir Pitsburgo universite- 
tuose. Jis tapo 29 universitetų iš viso pasaulio garbės daktaru. 

Franklis paliko įvairių tarpdisciplininių veikalų: 32 jo kny- 
gos išverstos į 31 kalbą. Vien knygos Man's Search for Meaning 
(amerikietiška knygos „Vis vien sakyti gyvenimui Taip“ versija) 
iki šiol parduota per 10 milijonų egzempliorių. Šią knygą, jau- 
dinančią ir kartu dalykišką ataskaitą apie metus koncentracijos 
stovykloje, Vašingtono Kongreso biblioteka išrinko „viena iš de- 
šimties įtakingiausių knygų Amerikoje“. 

Dar būdamas gimnazistas, Franklis reguliariai susirašinė- 
jo su. Freudu. Vėliau prisijungė prie Alfredo Adlerio Individua- 
liosios psichologijos susivienijimo, iš kurio dėl „neortodoksinių 
pažiūrų“ buvo pašalintas asmeniniu paties Adlerio sprendimu. 
Ketvirto dešimtmečio pradžioje Franklis sukūrė savo psichote- 
rapinį metodą, kurį pavadino logoterapija ir egzistencinė analize ir 


kuris laikomas „trečiąja Vienos psichoterapijos kryptimi“. 

